"4 
- "A - 
Mg 
14“ 1 


= 


CHRISTIAN JACGO 


KRAMTZIS 


Kadešo mūšis 


ROMANAS 


Iš prancūzų kalbos vertė 
Irina Mikalkevičienė 


VILNIUS 2005 


UDK 840-3 Chnstian JACO 
Ja81 RAMSĖS 
La Bataille de Kadesh 
Robert Laffont, 1996 


„Garsiausios XX a. pabaigos knygos“ 


O Editions Robert Laffont, S. A., 
Paris, 1996 
€ Irina Mikalkevičienė, vertimas į 
lietuvių kalbą, 2005 
O Ilona Kukenytė, viršelio dizainas, 
2005 
ISBN 9986-16-4044 O „INto alba“, 2005 


EGIPTO ŽEMĖLAPIS 


(dab. Raid ė (dab. Dumiatas 


Karuno ežeras 


FAJUMAS 


w 


SENOVĖS ARTIMŲJŲ RYTŲ ŽEMĖLAPIS 


imperijos laikų) 


(iki Naujosios 


T 
Nuouopnas) ny 
VINNXAO jų Sv1diD3 ) 


sOnavuv 


SNIVNIS “ 


SvNOG3 
SvavoN | 


e. 
gerus Ja 


I ] Ž 
muge £ 

sepIŠAN Iš 
„L 


seu 


se; 
(VAINVLIN) 


VIIMIS soja 
se(0PX "T, 
Š 
6 
y "T 


ViIU3diNI ALIL3H 


VINIOLVNVY 


Danijo žirgas šuoliavo saulės įkaitintu keliu, kuris vedė į Liū- 
to Buveinę - mažą Pietų Sirijos miestelį, įkurtą garsiojo fara- 
ono Sečio. Danijo motina buvo sirė, o tėvas egiptietis. Jau- 
nuolis pasirinko garbingą laiškininko tarnybą ir pristatinėjo 
skubius pranešimus. Egipto valdžia parūpino jam žirgą, mais- 
tą ir aprangą; Danijas taip pat gavo tarnybinį būstą Silėje, Šiau- 
rės Rytų pasienio mieste, ir galėjo nemokamai apsistoti pašto 
stotyse. Trumpai sakant, gyvenk ir norėk: nuolat kur nors ke- 
liauji, o kelionės suteikia daugybę progų susipažinti su nesi- 
varžančiomis Sirijos mergužėlėmis. Tiesa, jos kartais užsigeis- 
davo ištekėti už valstybės pareigūno, bet šis leisdavosi į kojas, 
vos tik santykiai su gražuole imdavo krypti bent kiek rimtesne 
linkme. 

Danijas iš prigimties — 0 ją nustatyti jo tėvams padėjo kai- 
mo astrologas —- nepakentė, kad jo laisvę kas nors ribotų, kaus- 
tytų ar varžytų. Jis nebūtų jos atsisakęs nė mėgaudamasis mei- 
lės gudrybes išmanančios sugulovės glėbyje. Užvis svarbiausia 
jam buvo įveikti erdvę, nuotolį ir laiką, be kvapo lekiant dul- 
kėtais keliais. 

Danijo viršininkai vertino kruopštų ir pareigingą laiškininką. 
Nuo pat savo darbo pradžios jis nepametė nė vieno laiško. Daž- 
nai pristatydavo pranešimą anksčiau nurodyto laiko, kad tik sku- 
bantis siuntėjas būtų patenkintas. Kaip galima greičiau prista- 
tyti ir paskirstyti paštą Danijas laikė savo švenčiausia pareiga. 

Kai Sečiui mirus Egipto valdovu tapo Ramzis, Danijas, kaip 
ir daugelis egiptiečių, baiminosi, kad jaunasis faraonas bemat 

įpūs karo liepsną ir įsakys savo armijai užkariauti Aziją, kad 
atkurtų didžiulę imperiją, kurios centras kitados buvo Egip- 
tas. Per pirmuosius ketverius savo valdymo metus karštabūdis 
Ramzis praplėtė Luksoro šventyklą, užbaigė mlžinišką kolo- 
nų salę Karnake, pradėjo statyti savąją milijonų metų šven- 
tyklą vakariniame Tėbų krante ir įkūrė Nilo deltoje Pi-Ramgį, 
naująją Egipto sostinę; tačiau jis neatsisakė dar jo tėvo laikais 
vyravusios užsienio politikos ir laikėsi nepuolimo sutarties su 
hetitais, grėsmingaisiais Anatolijos kariais. Pastarieji atrodė 
neketiną pulti Egipto ir pripažino Pietų Siriją esant jo protek- 
toratu. 

Ateitis galėjo atrodyti bemaž švytinti rožinėmis spalvomis, 
jei ne neįprastai išaugusi karinio susirašinėjimo tarp Pi-Ram- 
zio ir Horo Kelio tvirtovių apimtis. 

Danijas teiravosi savo viršininkų, klausinėjo pažįstamų ka- 
rininkų — niekas nieko nežinojo, bet sklido kalbos apie nera- 
mumus Šiaurės Sirijoje ir net Egipto įtakoje buvusioje Amu- 
ru* provincijoje. 

Buvo akivaizdu, kad Danijo gabenami pranešmai turėjo tikslą 
įpareigoti Horo Kelio tvirtovių, sudarančių šiaurės rytų įtvirti- 
nimų liniją, viršininkus netrukus paskelbti kovinę parengtį. 

Dėl energingos Sečio veiklos Kanaanas**, Amuru ir Pietų 
Sirija sudarė plačią apsauginę zoną, atitveriančią Egiptą nuo 
staigaus užpuolimo. Žinoma, reikėjo nuolat stebėti tų nera- 
mių sričių kunigaikščius; dažnai tekdavo juos sudrausminti, 
bet Nubijos auksas bemat išsklaidydavo išdavikiškus kėslus, 
kurie lygiai taip pat greit ir lengvai atgydavo... Kitas veiks- 
mingas būdas trapiai taikai išsaugoti buvo minėtose žemėse 
išdėstyta Egipto kariuomenė ir kariniai paradai, vykdavę per 
didžiąsias šventes, - pavyzdžiui, derliaus nuėmimo proga. 


* Maždaug dabartinio Libano teritorija. 
** Kanaanas apėmė Palestiną ir Finikiją. 

Praeityje Horo Kelio tvirtovės ne kartą užtrenkdavo savo 
vartus ir nepraleisdavo per valstybės sieną nė vieno svetimša- 
lio. Hetitai niekada jų nepuolė, tad aršių kautynių baimė apri- 
mo ir išsisklaidė. 

Kaip tik todėl Danijas buvo nusiteikęs giedrai ir nerūpes- 
tingai. Hetitai žinojo, ko verta Egipto kariuomenė, o egiptie- 
čiai bijojo anatoliečių smurto ir žiaurumo. Tiesioginis konflik- 
tas galėjo pakirsti ir vienos, ir kitos šalies galybę, todėl abi 
valstybės buvo suinteresuotos tvirtai laikytis savo pozicijų ir 
tenkintis tik žodine dvikova. 

Ramzis buvo įsitraukęs į didžiulius darbus ir visai neketino 
provokuoti ginkluoto susidūrimo. 

Danijas šuoliais pralėkė pro stelą, žyminčią Liūto Buveinei 
priklausančių valdų ribą. Staiga jis sustabdė žirgą ir pasuko 
atgal, nes jo dėmesį patraukė neįprasta akmens plokštė. 

Laiškininkas nušoko žemėn priešais stelą ir pasipiktino pa- 
matęs, kad jos viršus apgadintas, o daugelis hieroglifų nebe- 
įskaitomi: kažkas gerai pasidarbavo kūju. Sumaitotas magiš- 
kasis įrašas neteko galios ir nebesaugojo vietovės. Kaltininkas 
bus griežtai nubaustas: juk už gyvo akmens sužalojimą bau- 
džiama mirtimi. 

Be abejo, laiškininkas pirmas pamatė subjaurotą stelą. Da- 
nijas nutarė tuoj pat apie tai pranešti apskrities karo valdyto- 
jui. Sužinojęs apie nelaimę, jis parašys atitinkamą pranešimą 
faraonui. 

Miestelį juosė plytų siena. Vartus iš abiejų pusių saugojo du 
gulintys sfinksai. Apstulbęs laiškininkas sustingo vietoje: di- 
džioji sienos dalis buvo sugriauta, abu sfinksai suknežinti riog- 
sojo ant šono. 

Liūto Buveinė buvo užpulta. 

Iš miestelio nebuvo girdėti nė garso, nė šlamesio. O juk 
triukšmo ten netrūkdavo: aidėjo pėstininkų ir raitelių pratybų 
komandos, centrinėje aikštėje čiurleno fontanas ir aplink jį 

besibūriuojančių miestelėnų šnekos, šūkavo vaikai, bliovė asi- 
lai... Nuo tos neįprastos tylos laiškininkui sugniaužė gerklę ir 
perdžiūvo burna. Atkimšęs gertuvę, jis godžiai truktelėjo kelis 
gurkšnius. 

Smalsumas įveikė baimę. Jam reikėjo pasukti atgal ir sukel- 
ti ant kojų artimiausios tvirtovės įgulą, bet Danijas panoro su- 
žinoti, kas gi ten atsitiko. Jis pažinojo kone visus Liūto Buvei- 
nės gyventojus, pradedant valdytoju ir baigiant smuklininku. 
Su kai kuriais jį siejo nuoširdi draugystė. 

Žirgas sužvengė ir stojo piestu; laiškininkas apramino jį, pa- 
plekšnojęs per kaklą, bet gyvulys atsisakė paklusti šeiminin- 
kui ir nejudėjo iš vietos. 

Danijas nušoko nuo žirgo, paliko jį prie vartų ir pėsčias įžen- 
gė į tyloje skendintį miestą. 

Javų saugyklos nusiaubtos, ąsočiai sudaužyti. Ničnieko ne- 
liko nei iš grūdų, nei iš vandens atsargų. 

Vietoj mažų dviaukščių namukų stūksojo griuvėsiai. Nė vie- 
nas jų neišvengė aklo, beprotiško užpuolikų įsiūčio, nepagai- 
lėjusio nė valdytojo buveinės. 

Neišliko nė mažoji šventykla: net jos sienos buvo nugriau- 
tos. Dievo statula sudaužyta vėzdais. Prieš tai, matyt, jai buvo 
nukirsta galva. 

Ir vis tyla - gūdi, slegianti tyla... 

Šuliniuose - asilų lavonai. Centrinėje aikštėje - laužo liku- 
čiai. Čia supleškėjo baldai ir papirusai. 

Kvapas. 

Lipnus, aitrus, šleikštus kvapas pasiekė Danijo šnerves ir 
atvedė jį į mėsinę šiauriniame miestelio pakraštyje, erdviame 
portike, apsaugotame nuo saulės. Kaip tik čia būdavo išmėsi- 
nėjami paskersti jaučiai, didžiuliame katile verdami mėsos ga- 
balai ir ant iešmo kepami naminiai paukščiai. Tai buvo triukš- 
minga vieta, kur laiškininkas mėgdavo papietauti - žinoma, 
tik tada, kai visi pranešimai būdavo pristatyti. 

Išvydus juos, Danijui užgniaužė kvapą. 

Visi jie buvo čia: kariai, prekeiviai, amatininkai, seniai, mo- 
terys, vaikai, kūdikiai. Visi - perrėžtomis gerklėmis, suversti 
vienas ant kito kaip pakliuvo. Valdytojas buvo pamautas ant 
kuolo, trys įgulos karininkai — pakarti ant sijos, laikančios mė- 
sinės stogą. 

Medinės kolonos paviršiuje - įrašas hetitų rašmenimis: „Ga- 
lingojo Hetitų imperijos valdovo Muvatalio kariuomenės per- 
galė. Taip Žus visi jo priešai“. 

Hetitai... Savo papratimu, jie surengė neregėtai žiaurų už- 
puolimą, nepagailėjo ir nepaliko gyvo nė vieno priešininko. 
Bet šį kartą jie išsiveržė iš savo įtakos zonos, smogė netoli nuo 
šiaurės rytų Egipto sienos. 

Laiškininką apniko paniška baimė. O kas, jei hetitų smo- 
giamasis būrys vis dar bastosi kur nors netoliese? 

Danijas ėmė trauktis atatupstas, nepajėgdamas atplėšti akių 
nuo kraupaus reginio. Kaip galima būti tokiam žiauriam, kad 
šitaip žvėriškai išžudytum tiek žmonių ir paliktum juos nepa- 
laidotus? 

Svaigstančia galva Danijas pasuko sfinksų saugomų vartų 
link. 

Išėjęs pro juos, jis net aiktelėjo: žirgas buvo dingęs. 

Sunerimęs laiškininkas įsmeigė akis į horizontą, bijodamas 
išvysti besiartinančius hetitų karius. Apačioje, kalvos papėdė- 
je, ėmė sūkuriuoti dulkių debesis. 

Vežimai... Dviračiai karo vežimai lekia jo pusėn! 

Paklaikęs iš baimės, Danijas puolė bėgti kiek kojos įkerta. 


Pi-Ramzis, naujoji Egipto sostinė, kurią Ramzis įkūrė pačia- 
me Deltos centre, turėjo jau per šimtą tūkstančių gyventojų. 
Kadangi ją juosė dvi Nilo atšakos - Ra vandenys ir Avario 
vandenys — sostinė net vasarą galėjo džiaugtis maloniu klima- 
tu; ją kirto daug kanalų, dideliame ežere buvo galima puikiau- 
siai irstytis valtimis, o žuvingi tvenkiniai žadėjo šaunų laimikį 
mėgėjams pameškerioti. 

Įvairius maisto produktus sostinei tiekė klestinčios aplinki- 
nio kaimo vietovės. Pi-Ramzis buvo pramintas „turkio mies- 
tu“, nes begalę jo namų fasadų puošė spindinčios, žydros gla- 
zūruotos plytelės. 

Tai buvo iš tiesų keistas miestas, jame darniai susiliejo du 
skirtingi pasauliai: ramūs civilių gyventojų rūpesčiai ir ginklų 
žvangesys, sklidęs iš karinio miestelio, kurį sudarė ketverios 
didelės kareivinės ir ginklų dirbtuvės, išsidėsčiusios prie pat 
rūmų. Jau keletą mėnesių darbininkai plušo dieną naktį, ga- 
mindami karo vežimus, šarvus, kalavijus, ietis, skydus ir strė- 
lių antgalius. Dirbtuvių centre buvo didelė liejykla, kur spe- 
cialus cechas apdorojo bronzą. 

Dirbtuvėse ką tik buvo užbaigtas lengvas, bet sykiu tvirtas 
karo vežimas. Jis stovėjo pačiame laiptų viršuje, jie leidosi į 
didelį kiemą, juosiamą portiko, kur buvo laikomi tokie veži- 
mai. Vyresnysis meistras paplojo per petį staliui, apžiūrinėju- 
siam gaminio apdailą: 

— Ana ten, laiptų papėdėje... Tai jis! 

— Jis“? 

Amatininkas skubiai žvilgtelėjo žemyn. 

Taip, tai tikrai buvo jis, faraonas, Aukštutinio ir Žemutinio 
Egipto valdovas, Šviesos Sūnus, Ramzis. 

Būdamas dvidešimt šešerių metų amžiaus, Sečio įpėdinis 
valdė jau ketverius metus. Liaudis juo žavėjosi ir mylėjo. Ram- 
zis buvo atletiško kūno sudėjimo, o jo ūgis viršijo metrą aštuo- 
niasdešimt centimetrų. Pailgą jaunojo faraono veidą vainika- 
vo puikūs šviesūs rusvoko atspalvio plaukai, nenusvirę ant pla- 
čios kaktos. Iškilūs antakių lankai, tankūs antakiai, ilga, plo- 
na, truputį kumptelėjusi nosis, gilus, švytintis žvilgsnis, apvalios, 
gražios formos ausys, gana storos lūpos ir stambus žandikau- 
lis — toks buvo įspūdingas Ramzio veidas, trykštantis jėga, ku- 
rią daugelis nedvejodami vadino antgamtine. 

Tėvas ilgai ugdė jaunuolį, sunkiais išbandymais rengdamas 
jį valdovo pareigoms. Iš savo šlovingojo pirmtako Ramzis pa- 
veldėjo orią, valdingą laikyseną. Net nevilkėdamas ceremo- 
nialo reikalaujamais rūbais, jis visiems įkvėpdavo pagarbą. 

Valdovas užlipo laiptais ir ėmė apžiūrinėti vežimą. Meist- 
ras su staliumi baiminosi, kad faraonas nenusiviltų. Tai, kad 
valdovas netikėtai ryžosi asmeniškai patikrinti dirbtuvės dar- 
bą, rodė jo susidomėjimą ir rūpinimąsi čia gaminamų ginklų 
kokybe. 

Ramzis nepasitenkino paviršutiniška apžiūra. Jis atidžiai ap- 
žiūrėjo kiekvieną medinę detalę, apčiupinėjo grąžulą ir patik- 
rino, ar tvirti ir patikimi ratai. 

— Geras darbas, - pagaliau įvertino jaunasis valdovas. - Bet 
reikės dar jį patikrinti važiuojant. 

— Tai numatyta, Jūsų Didenybe, - patvirtino meistras. — Jei- 
gu kas nors atsitinka, vadeliotojas nurodo mums, kuri būtent 
dalis nepatikima ar sulūžo, ir mes tuoj pat ją taisome. 

— Ar dažnai kas nors sulūžta? 

— Ne, Jūsų Didenybe, dirbtuvės nuolat taiso paklaidas ir ge- 
rina gaminių kokybę. 


a 
Is yys 


— Stenkis kaip stengęsis. 

— Didenybe... Ar galiu užduoti jums vieną klausimą? 

— Klausau tavęs. 

— Ar karas... jau greit? 

— Tu bijai karo? 

— Mes gaminame ginklus, bet ginkluoto susidūrimo bijome. 
Kiek egiptiečių žus, kiek moterų liks našlėmis, kiek vaikų ne- 
teks tėvo? Teapsaugo mus nuo to dievai! 

— Kad jie galėtų tave išgirsti! Tačiau ką mes privalėsime da- 
ryti, jei iškils grėsmė Egiptui? 

Meistras nuleido galvą. 

— Egiptas - mūsų tėvas, mūsų praeitis ir ateitis, - priminė 
Ramzis. - Jis neskaičiuodamas teikia mums savo dovanas kiek- 
vieną akimirką... Nejaugi mes atsilyginsime jam nedėkingu- 
mu, savanaudiškumu ir bailumu? 

— Mes norime gyventi, Didenybe! 

— Jei prireiks, faraonas paaukos savo gyvybę už tai, kad gy- 
vuotų Egiptas. Darbuokis ramiai, meistre. 


Kokia žavi buvo jo sostinė! Pi-Ramzis buvo įsikūnijusi sva- 
jonė, laimės akimirka, vis naujai sušvintanti per dienų dienas. 
Buvęs Avaris, prakeiktasis iš Azijos atplūdusių užkariautojų 
lizdas, virto kerinčiu miestu, kur akacijos ir figmedžiai teikė 
pavėsį ir turčiams, ir vargšams. 

Valdovas mėgo vaikštinėti po vešlia žole apaugusias užmiesčio 
pievas, kurias įvairiomis kryptimis kirto gėlių juosiami takeliai ir 
kanalai, puikiai tikę maudytis. Jis mielai ragaudavo medaus sko- 
nio obuolį ar saldų svogūną, apeidavo plačią alyvmedžių giraitę, 
tiekusią tokią gausybę alyvų aliejaus, kiek smėlio buvo Nilo pa- 
krantėje, kvėpuodavo iš sodų dvelkiančiais aromatais. Faraono 
pasivaikščiojimas baigdavosi vis veiklesniame vidiniame uoste, 
apsuptame sandėlių, kuriuose buvo kaupiami miesto turtai: bran- 
gūs metalai, retų rūšių mediena, javų atsargos. 

Pastarosiomis savaitėmis Ramzis nebevaikštinėjo nei pie- 
vomis, nei savojo turkio miesto gatvėmis. Didžiausią laiko da- 
lį jis leisdavo kareivinėse, bendraudamas su aukštaisiais kari- 
ninkais, pėstininkais bei karo vežmmų dalinio kariais, kurie bu- 
vo patenkinti gyvenimo sąlygomis naujuose pastatuose. 

Profesionalios armijos kariai, kurių didelę dalį sudarė sam- 
domi kareiviai, džiaugėsi gaunamu atlyginimu ir maisto koky- 
be. Bet daugelis skundėsi pernelyg dažnomis ir ilgomis praty- 
bormus ir apgailestavo, kad nestojo karinėn tarnybon prieš kele- 
tą metų, kai taika atrodė esanti tvirta. Niekas, netgi karingiausi 
samdiniai, nesižavėjo perspektyva pereiti nuo tegu sunkių pra- 
tybų prie kautynių su hetitais. Visus gąsdino ligi šiol nepatyru- 
sių nė vieno pralaimėjimo Anatolijos karių žiaurumas. 

Ramzis jautė, kaip į jo karių sielas pamažu skverbiasi baimė, 
ir bandė kovoti su šia blogybe, paeiliui lankydamasis kiekvieno- 
se kareivinėse ir dalyvaudamas įvairių kariuomenės dalinių ma- 
nevruose. Valdovas privalėjo atrodyti esąs ramus ir palaikyti ka- 
riuomenės pasitikėjimą, nors jo sielą graužė nerimas. 

Kaip būti laimingam šitame mieste, iš kurio pabėgo jo vai- 
kystės draugas Mozė, vadovavęs plytų dirbėjams hebrajams, pa- 
stačiusiems rūmus, sodybas ir namus? Žinoma, Mozę apkalti- 
no nužudžius egiptietį Sarį, valdovo svainį. Tačiau Ramzis nesi- 
liovė tuo abejojęs, nes Saris, jo buvęs mokytojas, buvo surezgęs 
prieš jaunąjį karalaitį sąmokslą ir niekšiškai elgėsi su savo va- 
dovaujamais darbininkais. Gal Mozė įkliuvo į žabangus? 

Kai valdovas nemąstydavo apie dingusį draugą, kurio nie- 
kaip nesisekė rasti, jis praleisdavo daug laiko bendraudamas 
su savo vyresniuoju broliu Šenaru, užsienio reikalų ministru, 
ir Aša, žvalgybos - kitaip sakant, šnipinėjimo - tarnybos vir- 
šininku. Šenaras išbandė viską, norėdamas sutrukdyti savo 
jaunesniajam broliui tapti faraonu, bet patirtos nesėkmės at- 
rodė atvedusios jį į protą, ir dabar jis rimtai Žiūrėjo į savo 
pareigas. O Aša buvo protingas ir gabus diplomatas, buvęs 

Ramzio ir Mozės mokslo draugas, ir valdovas juo visiškai pa- 
sitikėjo. 

Visi trys kasdien nagrinėdavo gautus iš Sirijos pranešimus 
ir stengėsi blaiviai įvertinti padėtį. 

Ar ilgai Egiptas galės taikstytis su hetitų skverbimusi? 

Ramzis beveik nesitraukė nuo didžiojo Artimųjų Rytų ir Azi- 
jos žemėlapio, gulinčio ant stalo jo kabinete. Šiaurėje - chatų 
karalystė* su sostine Hatušu, pačiame Anatolijos plokščiakal- 
nio centre. Labiau į pietus palei Viduržemio jūrą plytėjo Siri- 
ja, kertama Oronto. Pagrindinė šalies tvirtovė buvo Kadešas, 
kurį kontroliavo hetitai. Pietuose driekėsi Amuru provincija ir 
Egiptui paklusnūs Biblo, Tyro ir Sidono uostai, o dar toliau — 
Kanaanas, kurio kunigaikščiai buvo ištikimi faraonui. 

Aštuoni šimtai kilometrų skyrė Egipto sostinę Pi-Ramzį nuo 
Hatušo, hetitų valdovo Muvatalio būstinės. Kadangi nuo šiau- 
rės rytų sienos centrinės Sirijos link ėjo gana stati nuokalnė, 
atrodė, kad Egiptui negresia joks užpuolimas. 

Tačiau hetitai nesitenkino ankstesne padėtimi, susiklosčiu- 
sia faraono Sečio pastangomis. Surengę išpuolį iš savo terito- 
rijos, Anatolijos kariai prasiveržė Damasko, svarbiausio Siri- 
jos miesto, link. 

Bent jau tokia buvo tvirta Ašos nuomonė, o ji buvo pagrįsta 
žvalgybos tarnybos agentų pranešimais. Ramzis, tvirtai keti- 
nęs nustumti priešą atgal į šiaurę, prieš stodamas vadovauti 
savo armijai reikalavo tikrų, patikimų žinių. Nei Šenaras, nei 
Aša nesiryžo pateikti jam kategoriško atsakymo; faraonas pri- 
valėjo apsispręsti pats ir imtis veikti. Karštabūdis Ramzis no- 
rėjo kontratakuoti hetitus vos tik sužinojęs apie jų antpuolius. 
Bet armijai, kurios pagrindinės pajėgos buvo perkeltos iš Mem- 
fio į Pi-Ramzį, parengti reikėjo dar kelių savaičių - jei ne mė- 
nesių, tad nors valdovas ir nekantravo, puolimą teko atidėti, o 


* Turkija. 

tai galbūt leido išvengti nereikalingo konilikto: jau kokią de- 
šimtį dienų iš centrinės Sirijos nebuvo gauta jokių nerimą ke- 
liančių Žinių. 

Ramzis pasuko prie rūmų voljero, kur rūpestingai prižiū- 
rimi ir puoselėjami gyveno kolibriai, kėkštai, zylės, kukučiai, 
pempės ir aibė kitų paukščių, besimėgaujančių figmedžių pa- 
vėsiu ir tyru tvenkinių, kuriuose žydėjo mėlyni lotosai, van- 
deniu. 

Jis buvo tikras, kad ten ras ją, lyg skaidrius lašus barstančią 
nuo liutnios stygų senovinės melodijos garsus. Ją, Nefertarę — 
didžiąją valdovo sutuoktinę, jo švelniąją meilę, vienintelę mo- 
terį, užpildžiusią jo širdį. Nors ir nekilminga, grožiu ji prano- 
ko visas rūmų gražuoles, o jos balsas, malonesnis už saldžiau- 
sią medų, niekada nežarstė tuščių šnekų. 

Karalaitis Ramzis beprotiškai pamilo ją dar tuomet, kai jau- 
nutė Nefertarė rengėsi pasirinkti apmąstymams skirtą Žynės 
atsiskyrėlės gyvenimą kurioje nors nuošalioje šventykloje. Jie- 
du visai nesitikėjo, kad susituoks ir taps karališkąja pora, atsa- 
kinga už Egipto likimą. 

Tamsiaplaukė, žalsvai mėlynomis akimis, mėgstanti tylą ir 
susikaupimą Nefertarė sužavėjo karaliaus dvarą. Santūri ir 
veikli, ji padėjo Ramziui ir stebuklingai sugebėjo būti ir žmo- 
na, ir karalienė. 

Nefertarė padovanojo valdovui dukterį Meritamon, nepa- 
prastai panašią į savo motiną. Karalienė nebegalėjo turėti vai- 
kų, bet atrodė, kad ta nelaimė užkliudė jos sielą ne daugiau 
nei padvelkęs pavasario vėjas. Jų meilės šventovė, kartu su 
Ramziu kurta devynerius metus, atrodė jai esanti vienu iš Egip- 
to liaudies laimės šaltinių. 

Ramzis žiūrėjo į ją, o Nefertarė jo dar nematė: ji šnekučia- 
vosi su paukšteliu, kuris skraidė aplink karalienę, kažką links- 
mai čiauškėjo ir vis nutūpdavo jai ant rankos. 

— Tu juk čia, tiesa? 

Ramzis priėjo artyn. Kaip visuomet, net jo nematydama, 
Nefertarė pajuto jį esant šalia. 

— Šiandien paukščiai neramūs, - pastebėjo karalienė. — Ar- 
tinasi audra. 

— Apie ką šnekama rūmuose? 

— Dvariškiai pramogauja, stengdamiesi prasiblaškyti, juo- 
kiasi iš bailių priešų, liaupsina mūsų kariuomenės galią, skel- 
bia būsimas vedybas, tyko galimų paskyrimų. 

— O ką šneka apie valdovą? 

— Kad jis vis labiau panašėja į savo tėvą ir mokės apsaugoti 
šalį nuo nelaimės. 

— O kad dvariškiai būtų teisūs... 

Ramzis apglėbė Nefertarę, 0 ji padėjo galvą jam ant peties. 

— Prastos naujienos? 

— Visur atrodo ramu. 

— Hetitai liovėsi puolę? 

— Aša negavo jokių grėsmingų pranešimų. 

— Ar mes pasirengę kautis? 

— Nė vienas mūsų kareivis neskuba stoti prieš anatoliečius. 
Seni kareiviai mano, kad mes niekaip nepajėgsime jų įveikti. 

— Ar ir tu taip manai? 

— Norint pradėti tokio masto karą, reikia turėti patirties, 
kurios aš nesu sukaupęs. Net mano tėvas atsisakė leistis į to- 
kią avantiūrą. 

— Jei hetitai pakeitė savo elgesį, vadinasi, jie tikisi lengvai 
nugalėsią. Praeityje Egipto karalienės kovojo iš visų jėgų, kad 
išsaugotų savo šalies nepriklausomybę. Jei karas bus vieninte- 
lė išeitis, aš stosiu tavo pusėn, nors smurtas kelia man siaubą. 

Staiga voljere kilo sąmyšis. 

Kukutis purptelėjo ant viršutinės figmedžio šakos, kiti paukš- 
čiai išlakstė kas kur. 

Ramzis su Nefertare žvilgtelėjo aukštyn ir pamatė vos be- 
paskrendantį pašto balandį. Išvargęs paukštis atrodė veltui ieš- 

kąs įprastos vietos, kur baigdavosi jo kelionės. Valdovas ištie- 
sė ranką, pasitikdamas paukštį, ir šis nutūpė ant žemės prie- 
šais Ram2zį. 

Prie dešiniosios balandžio kojelės buvo pritvirtintas kietai 
susuktas mažytis, vos kelių centimetrų ilgio, papiruso gabalė- 
lis. Smulkučiais, bet įskaitomais hieroglifais surašytą tekstą bu- 
vo pasirašęs kariuomenės raštininkas. 

Skaitant įrašą, Ramziui atrodė, kad jo kūnan sminga kala- 
vijas. 

— Tu buvai teisi, - pasakė jis Nefertarei. - Audra artėjo. Ji 
ką tik pratrūko. 


Didžioji Pi-Ramzio priėmimų salė buvo vienas iš Egipto ste- 
buklų. Į ją vedė didingi laiptai, kuriuos puošė parblokštų prie- 
šų figūros. Jie įkūnijo nuolat atgimstančias blogio jėgas, ir 
tik faraonas galėjo priversti jas paklusti deivei Maat, darnos 
dėsniui ir įstatymui. Gyvasis Maat atspindys buvo Egipto ka- 
ralienė. 

Virš salės durų puikavosi valdovo vardai, suteikti per vaini- 
kavimo ceremoniją. Žydri hieroglifai, ryškiai išsiskirią balta- 
me fone, buvo įrašyti ovaliuose kartušuose, simbolizuojančiuo- 
se visatą ir Faraono-Kūrėjo sūnaus bei jo atstovo žemėje ka- 
ralystę. Kiekvieną, kas tik peržengdavo Ramzio buveinės 
slenkstį, užburdavo ir sužavėdavo jos giedras grožis. 

Grindys buvo išklotos įvairiaspalvėmis glazūruotomis deg- 
to molio plytelėmis, jose buvo pavaizduoti tvenkinių augalai, 
gyvūnai ir žydintys sodai. Čia buvo galima išvysti žalsvai mėly- 
nu tvenkiniu plaukiančią antį ir tarp baltų lotosų nardančias 
žuvis. Ant sienų žalsva, sodriai raudona, žydra, auksine ir balsva 
spalvomis buvo ištapyti raiste valiūkaują paukščiai, o gėlių fri- 
zai traukte traukė akį margaspalviais lotosų, pievų ir sodo aguo- 
nų, ramunių ir rugiagėlių žiedais. 

Daugeliui atrodė, kad gražiausias dalykas šitoje salėje, šlo- 
vinančioje sutramdytos ir prijaukintos gamtos tobulybę, buvo 
palinkusios prie rožių puokštės ir giliai susimąsčiusios jaunos 
moters atvaizdas. Moteris buvo tokia panaši į Nefertarę, kad 
niekas neabejojo, jog valdovas šitaip pagerbė ne ką kitą, o sa- 
vo žmoną. 

Užlipęs laiptais, kurių paskutinę pakopą puošė liūtas, sugniau- 
Žęs nasruose iš tamsybių išnirusį priešą, iki savo auksinio sosto, 
Ramzis žvilgtelėjo į tas iš Pietų Sirijos - Egipto protektorato — 
atgabentas rožes, jų spygliai tarsi vėrė jam širdį. 

Visi dvariškiai, susibūrę salėje, akimirksniu nuščiuvo. 

Čia buvo ministrai ir jų pavaduotojai, žyniai, karališkieji raš- 
tininkai, burtininkai ir šventųjų mokslų Žinovai, atsakingi už 
kasdienes aukojimo apeigas, paslapčių sergėtojai, oficialias pa- 
reigas einančios aukštakilmės moterys - kitaip sakant, visi tie, 
bet uoliausias pareigūnas. 

Ramzis retai sukviesdavo tokį gausų klausytojų būrį, žino- 
damas, jog jis išsyk aidu atkartos jo žodžius, kurie bemat pa- 
sklis po visą šalį. Visi užgniaužė kvapą, baimindamiesi, kad 
valdovas paskelbs įvykus kokią nors nelaimę. 

Faraonas buvo užsidėjęs dvigubą - raudoną ir baltą - karū- 
ną, simbolizuojančią Žemutinį bei Aukštutinį Egiptą ir neda- 
lomą šalies vienybę. Prie krūtinės jis laikė sekhemą - skeptrą, 
galybės ženklą, liudijantį, kad faraonas valdo gamtos stichijas 
ir gyvybės jėgas. 

— Hetitų smogikų būrys sugriovė Liūto Buveinę - miestelį, 
kurį buvo įkūręs mano tėvas. Tie barbarai išžudė visus gyven- 
tojus, įskaitant moteris, vaikus ir kūdikius. 

Dvariškių minia pasipiktinusi suūžė. Nė vienas jokios armi- 
jos kareivis neturėjo teisės šitaip elgtis. 

- Šią niekšybę aptiko vienas laiškininkas, — tęsė valdovas. — 
Iš siaubo jis pamišo. Vargšą pargabeno mūsų patrulių būrys, 
pranešęs man šią žinią. Hetitai ne tik išžudė gyventojus: jie 
sugriovė miestelio šventyklą ir išniekino Sečio stelą. 

Atsiskyręs nuo dvariškių minios, faraonui nusilenkė garbaus 
mas „vyriausiuoju paslapčių sergėtoju“. Jis buvo aiškiai sukrės- 
tas ligi širdies gelmių. 

— Jūsų Didenybe, ar yra įrodymų, kad šį nusikaltimą įvykdė 
būtent hetitai? 

- Štai jų įrašas: „Galingojo Hetitų imperijos valdovo Muva- 
talio kariuomenės pergalė. Taip žus visi jo priešai“. Turiu taip 
pat jums pranešti, kad Amuru ir Palestinos kunigaikščiai ką 
tik tapo hetitų pavaldiniais ir prisiekė jiems ištikimybę. Ten 
buvę Egipto diplomatinės tarnybos atstovai nužudyti, likę gy- 
vi rado prieglobstį mūsų tvirtovėse. 

— Betgi tokiu atveju, Jūsų Didenybe, tai... 

— Karas. 


Ramzio darbo kambarys buvo erdvus ir šviesus. Pro langus, 
kurių rėmai buvo papuošti baltomis ir mėlynomis glazūruoto- 
mis plytelėmis, valdovas galėjo grožėtis tobulais kiekvieno metų 
laiko kuriamais gamtovaizdžiais ir svaigintis įvairiausių gėlių 
kvapais. Ant apvalių paauksuotų vienakojų staliukų stovėjo 
lelijų puokštės. Ilgas akacijos medžio stalas buvo užverstas išvy- 
niotais papirusais. Vieną kabineto kampą užėmė diorito sta- 
tula, vaizduojanti soste sėdintį Setį, žvelgiantį aukštyn - gal- 
būt anapus. 

Ramzis sušaukė mažąją tarybą, kurią sudarė tik Amenis, jo 
draugas ir ištikimas asmens sekretorius, vyresnysis valdovo bro- 
lis Šenaras ir Aša. 

Mažutis, smulkutis, liesutis, perblyškęs, ilgų plonų rankų ir 
kone nuplikęs, nors jam tebuvo dvidešimt ketveri, Amenis visą 
savo gyvenimą ištikimai tarnavo Ramziui ir neketino gyventi 
kitaip. Silpnos nugaros, visiškai netikęs jokiam sportui, Amenis 
buvo nenuilstąs darbuotojas. Jis dieną naktį triūsdavo savo raš- 
tinėje, trumpai numigdavo ir per valandą įveikdavo daugiau do- 
kumentų nei jo raštininkų komanda per savaitę - o juk jie buvo 
kvalifikuoti specialistai. Būdamas Ramzio sandalų laikytojas, 
Amenis galėjo pretenduoti į bet kokį aukštą postą, net minist- 
ro, bet buvo labiau linkęs likti faraono šešėlyje. 

— Burtininkai padarė viską, kas būtina, — pasakė jis. — Jie 
ugnį. Be to, jie užrašė jų vardus ant degto molio vazų ir taurių, 
o paskui jas sudaužė. Aš patariau kartoti tas apeigas kasdien, 
kol mūsų kariuomenė patrauks į žygį. 

Šenaras gūžtelėjo pečiais. Vyresnysis Ramzio brolis buvo 
kresnas ir apkūnus. Jo apvalus veidas panėšėjo į mėnulį, o 
skruostai - į obuoliukus. Storos lūpos išdavė jį esant smaližių, 
tamsiai rudos akytės buvo mažos ir gudrios, o saldus balsas ir 
neryžtinga kalbėjimo maniera rodė, kad jam trūksta pasitikė- 
jimo savimi. Šenaras jau buvo nusiskutęs siaurą, pusmėnulio 
formos barzdą, kurią buvo užsiauginęs gedėdamas savo tėvo, 
faraono Sečio. 

— Nepasikliaukime magija, - patarė jis. - Aš, užsienio reika- 
lų ministras, siūlau atšaukti mūsų ambasadorius iš Sirijos, Amu- 
ru ir Palestinos. Tie menkystos nesugebėjo įžvelgti voratin- 
klių, kuriuos hetitai nuaudė mūsų protektoratuose. 

— Tai jau padaryta, - tarė Amenis. 

— Buvo galima man apie tai pranešti, - užsigavęs atkirto Še- 
naras. 

— Svarbiausia, kad tai padaryta. 

Nekreipdamas dėmesio į tą apsižodžiavimą, Ramzis baks- 
telėjo smiliumi į didįjį žemėlapį, išskleistą ant akacijos medžio 
stalo. 

— Ar šiaurės vakarų pasienio įgulos jau kovinėje parengtyje? 

— Taip, Didenybe, - atsakė Aša. — Joks libis nepereis mūsų 
sienos. 

Vienturtis kilmingos ir turtingos šeimos sūnus, Aša buvo 
tikras aristokratas. Elegantiškas, rafinuotas, madų lėmėjas, 
pailgo, subtilių bruožų veido, protu spindinčių ir kiek niekina- 
mai žvelgiančių akių, Aša mokėjo daug užsienio kalbų ir aist- 
ringai domėjosi tarptautiniais santykiais. 

— Mūsų patruliai kontroliuoja Libijos pakrantės juostą ir dy- 

kumos ruožą į vakarus nuo Deltos. Mūsų tvirtovėse paskelbta 
kovinė parengtis, ir jos lengvai atrems puolimą, nors jis atro- 
do mažai tikėtinas. Dabartiniu metu joks karvedys nepajėgs 
suvienyti Libijos genčių. 

— Tai prielaida, ar - tikrovė? 

— Tikrovė. 

— Pagaliau bent viena raminanti Žinia! 

— Bet ji - vienintelė, Jūsų Didenybe. Mano informatoriai ką 
tik perdavė krūvą pagalbos prašymų. Jos šaukiasi keli valdyto- 
jai: Megido - karavanų atvykimo galinio punkto, Damasko, 
Finikijos uostų, kur atplaukia daugybė prekinių laivų. Hetitų 
antpuoliai ir nestabili padėtis šiame regione jau trikdo preky- 
bą. Jeigu mes kuo greičiau neįsikišime, hetitai atkirs mus nuo 
mūsų partnerių, o paskui juos sunaikins. Imperija, kurią sukū- 
rė Setis ir jo protėviai, bus sugriauta. 

— Tu manai, Aša, kad aš to nesuvokiu? 

— Didenybe, ar mes visada aiškiai suvokiame mirtiną pavojų? 

— Ar tikrai panaudotos visos diplomatinės priemonės? - pa- 
klausė Amenis. 

— Visi miestelio gyventojai buvo išžudyti, - priminė Ramzis. — 
Kokių dar diplomatinių priemonių galima griebtis po tokio 
siaubo? 

— Karas pareikalaus tūkstančių aukų. 

— Ar tik Amenis neketina siūlyti mums pasiduoti? — pašai- 
piai pasiteiravo Šenaras. 

Valdovo asmens sekretorius sugniaužė kumščius: 

— Atsiimkite savo žodžius, Šenarai. 

— Bene pagaliau būsite pasirengęs kautis, Ameni? 

— Gana, - nukirto Ramzis. - Patausokite savo jėgas ir ener- 
giją Egiptui ginti. Šenarai, ar tu pasisakai už neatidėliotiną 
karą? 

— Aš dar dvejoju... Ar ne geriau būtų palaukti ir sustiprinti 
mūsų gynybą? 


CHRISTIAN JACO B RAMZIS. KADEŠO MUŪŠIS 25 


— Tiekimo tarnyba dar nepasirengusi, - patikslino Amenis. — 
Jeigu mes pradėsime karą deramai nepasirengę, tai baigsis ka- 
tastrofa. 

— Kuo ilgiau delsime, - tarė Aša, — tuo labiau plėsis sukili- 
mas Kanaane. Jį reikia kuo greičiau numalšinti, kad galėtume 
atstatyti apsauginę zoną tarp mūsų ir hetitų. Jei to nepadary- 
sime, jie gaus puikią priešakinę bazę puolimui ruošti. 

— Faraonas neturi beatodairiškai rizikuoti savo gyvybe, - su- 
11zęs atkirto Amenis. 

— Ar tik nekaltini manęs lengvabūdiškumu? - lediniu balsu 
pasiteiravo Aša. 

— Tu nežinai tikrosios mūsų kariuomenės būklės! Armija 
dar nepakankamai aprūpinta, nors ginklų dirbtuvės pluša visu 
smarkumu. 

— Kad 1r kokie sunkumai mūsų lauktų, reikia nedelsiant at- 
kurti tvarką protektoratuose. Nuo to priklauso Egipto likimas: 
išliks mūsų valstybė - ar žlugs. 

Šenaras apdairiai nesikišo į dviejų bičiulių ginčą. Ramzis, vie- 
nodai pasitikėjęs ir Amenitu, ir Aša, klausėsi jų labai atidžiai. 

— Išeikite! — įsakė jis. 

Likęs vienas, valdovas pažvelgė į saulę, amžiną šviesos, iš 
kurios jis buvo kilęs, šaltinį. 

Šviesos sūnus, jis galėjo žvelgti tiesiai į dienos šviesulį, nebi- 
jodamas jo spindesio. 

„Mokėk įžvelgti ir skatinti kiekvienos būtybės gebėjimus ir 
savitumą, — kadaise patarė sūnui Setis. - Stenkis kiekviename 
surasti tai, kas daro jį nepakeičiamą. Bet apsispręsti privalėsi 
pats. Mylėk Egiptą labiau už save patį, ir tavo kelias pats tau 
atsivers.“ 

Ramzis galvojo apie trijų jo patarėjų pasisakymus. Neryž- 
tingasis Šenaras užvis labiausiai norėjo visiems patikti; Ame- 
nis troško apginti šalį kaip šventovę, atsisakydamas atsižvelgti 
į tikrąją padėtį už Egipto sienų; Aša matė, Žinojo ir puikiai 

suvokė susidariusią padėtį, nebandydamas nutylėti ar nuslėp- 
ti jos rimtumo. 

Valdovui kėlė nerimą ir kiti rūpesčiai: ar Mozė nepateko į 
tą sumaištį? Aša buvo įpareigotas jį surasti, bet neaptiko jokio 
pėdsako. Jo informatoriai tylėjo. Jeigu hebrajui pavyko pa- 
sprukti iš Egipto, jis turėjo pasukti arba į Libiją, arba į Edomo 
ir Moabo kunigaikštystes, arba Kanaano ir Sirijos link. Ramiu 
metu kas nors kur nors vis tiek būtų jį pastebėjęs. O dabar, jei 
tik Mozė tebėra gyvas, sužinoti, kur jis slepiasi, padės nebent 
atsitiktinumas. 

Ramzis išėjo iš rūmų ir pasuko karvedžių būstinės link. Jam 
derėjo rūpintis tik vienu: kaip galima greičiau parengti armiją 
kovai. 


Šenaras užstūmė abi medines savo kabineto Užsienio reikalų 
ministerijoje durų sklendes, paskui pažvelgė pro langus, norė- 
damas įsitikinti, kad vidaus kieme nieko nėra. Atsargumo dė- 
lei jis įsakė prieškambaryje stovinčiam sargybiniui pasitraukti 
ir užimti postą koridoriaus gale. 

— Niekas negalės nugirsti mūsų pokalbio, - tarė jis Ašai. 

— Ar nebūtų saugiau susitikti kitur? 

— Mes turime dėtis dieną naktį besidarbuoją šalies saugu- 
mo labui. Ramzis įsakė nedelsiant atleisti valdininkus, neat- 
ėjusius į darbą be pateisinamos priežasties. Juk mes kariauja- 
me, mano mielas Aša! 

— Dar ne. 

— Valdovas jau apsisprendė, tai akivaizdu! Jūs jį įtikinote. 

— Tikiuosi, kad taip, bet būkime atsargūs. Ramzio poelgių 
nei reakcijos dažnai neįmanoma numatyti. 

— Mudviejų sumanytas žaidimas pavyko kuo puikiausiai. Ma- 
no brolis pamanė, kad aš dvejoju ir nedrįstu pareikšti savo 
nuomonės, bijodamas jam nejtikti. O jūs, priešingai, toks griež- 
tas ir ryžtingas, vykusiai pabrėžėte mano silpnavališkumą. Kaip 
Ramzis galėtų įtarti, kad mudu - sąjungininkai"? 

Didžiai patenkintas, Šenaras pripylė dvi taures baltojo vy- 
no, gauto iš garsėjančio savo vynuogynais Imau miesto. 

Užsienio reikalų ministro kabinetas, priešingai nei valdovo, 
tikrai nebuvo pavyzdingai kuklus. Lotosų žiedais ištapytos kė- 
džių atkaltės, margaspalvės pagalvėlės, maži apvalūs staliukai 
ant bronzos kojyčių, sienas puošiančios freskos, vaizduojan- 

čios paukščių medžioklę raistuose, o ypač gausybė egzotiškų 
vazų, atgabentų iš Libijos, Sirijos, Babilono, Kretos, Rodo, 
Graikijos ir Azijos, tiesiog vėrė akį. Šenaras kraustėsi iš gal- 
vos dėl vazų; už didžiąją dalį tų unikalių dirbinių jis sumokėjo 
nežmonišką kainą, bet jo aistra vazoms tik didėjo, ir jis prigrū- 
do tų stebuklų savo sodybas Tėbuose, Memfyje ir Pi-Ramzyje. 

Naujosios sostinės įkūrimas, kurį iš pradžių Šenaras palai- 
kė nepakenčiama Ramzio pergale, iš tikrųjų išėjo jam į gera: 
Šenaras užmezgė ryšius su tais, kurie buvo pasiryžę atvesti jį 
valdžion, — su hetitais, taip pat su neprilygstamų vazų gamy- 
bos centrais. Jam buvo neapsakomai malonu nuolat apžiūri- 
nėti tas grožybes, glostyti jas, prisiminti, kur viena ar kita vaza 
buvo pagaminta, kaip ir kada pateko į jo rankas. 

— Amenis kelia man nerimą, - prisipažino Aša. — Jam ne- 
trūksta nuovokos, ir... 

— Amenis - kvailys ir menkysta, gyvaliojąs Ramzio šešėlyje. 
Keliaklupsčiaudamas prieš valdovą, jis darosi aklas ir kurčias. 
— Tačiau jis kritikavo mano požiūrį į dabartinius įvykius. 

— Tas raštininkiūkštis mano, kad Egiptas — vienintelis pa- 
saulyje, kad jis gali pasislėpti už savo tvirtovių, uždaryti sienas 
ir tokiu būdu sukliudyti bet kokiam priešui užkariauti šalį. 
Amenis - įnirtingas karo priešininkas; jis įsitikinęs, kad gyny- 
ba yra vienintelė galimybė taikai išsaugoti, tad jo ir jūsų pažiū- 
ros neišvengiamai turėjo susikirsti. Bet tai mums išeis į naudą. 

— Amenis yra artimiausias Ramzio patarėjas, - paprieštara- 
vo Aša. 

— Taikos metu - taip, be abejo; bet hetitai paskelbė karą, o 
jūsų pranešimas buvo labai įtikinamas. Be to, jūs pamirštate 
karalienę motiną Tują ir Nefertarę, didžiąją valdovo sutuok- 
tinę! 

— Negi manote, kad joms patinka karas? 

— Jos jo nekenčia, bet Egipto karalienės visada iš paskuti- 
niųjų gynė Abi Žemes ir dažnai veikdavo savarankiškai, atlik- 

damos kone žygdarbius. Juk ne kas kitas, o Tėbų aukštuome- 
nės damos pertvarkė kariuomenę ir paskatino ją išvyti užka- 
riautojus hiksus iš Deltos. Mano garbioji motina Tuja ir Ne- 
fertarė, toji kerėtoja, apžavėjusi visą dvarą, tikrai nebus išim- 
tis. Jos skatins Ramzį pereiti į puolimą. 

— O kad jūsų žodžiai pasitvirtintų! 

Kilstelėjęs stipraus ir kvapaus vyno taurę, Aša vos suvilgė 
juo lūpas, o Šenaras godžiai išmaukė savąją. Nors vyresnysis 
faraono brolis vilkėjo brangiais ir prašmatniais drabužiais, jis 
neįstengė atrodyti toks elegantiškas kaip jaunasis diplomatas. 

— Jie pasitvirtins, mano mielas, tikrai pasitvirtins. Argi ne 
jūs, vienas iš Ramzio vaikystės draugų ir vienintelis žmogus, 
kurio nuomonės jis paiso užsienio politikos srityje, vadovau- 
jate mūsų šnipų tinklui? 

Aša pritariamai linktelėjo galvą. 

— Mes jau arti tikslo, - įsikarščiavęs tęsė Šenaras. - Ramzis 
arba žus kautynėse, arba bus nugalėtas; užsitraukęs nešlovę, 
jis bus priverstas atsisakyti sosto. Abiem atvejais aš atrodysiu 
esąs vienintelis žmogus, galįs derėtis su hetitais ir išgelbėti 
Egiptą nuo pražūties. 

— Šitą taiką teks nusipirkti, - pastebėjo Aša. 

— Aš nepamiršau mūsų plano. Aš apipilsiu auksu Kanaano 
ir Amuru kunigaikščius, paskirsiu pasakiškas dovanas hetitų 
imperatoriui ir nepašykštėsiu tokių pat pasakiškų pažadų! Gal- 
būt Egiptas kurį laiką bus nualintas, užtat aš ateisiu į valdžią. 
O Ramzį visi bemat pamirš. Liaudis kvaila ir užsispyrusi kaip 
avinas; šiandien ji nekenčia to, ką dar vakar dievino: štai gin- 
klas, kuriuo aš mokėsiu pasinaudoti. 

— Ar jūs atsisakėte minčių apie didžiulę imperiją, besidrie- 
kiančią nuo centrinės Afrikos ligi Anatolijos plokščiakalnių? 

Šenaras svajingai šyptelėjo: 

— Na... tiesa, esu jums apie tai kalbėjęs, bet aš turėjau ome- 
nyje tik prekybą, komercinius ryšius... Atkūrus taiką, mes 

įrengsime naujus prekinius uostus, nutiesime kelius karava- 
nams ir užmegsime santykius su hetitais. Va tada Egiptas bus 
man jau per mažas. 

— Ojei jūsų imperija būtų dar ir... politinė? 

— Nesuprantu, kur link jūs sukate. 

— Muvatalis valdo hetitus geležine ranka, bet Hatušo dvare 
klesti intrigos. Du žmonės laikomi galimais valdovo įpėdiniais: 
vienas, Uri-Iešupas, atvirai pretenduoja į karaliaus valdžią, ki- 
tas, deivės Ištar žynys Hatušilis, tai daro paslapčia. Jei Muva- 
talis žūtų mūšyje, vienas ar kitas užimtų sostą. O kadangi abu 
šie veikėjai vienas kito nekenčia, jų šalininkai pasišovę sudras- 
kyti savo priešus į gabalus. 

Šenaras pasiglostė smakrą. 

— Anot jūsų, tai — šis tas svarbiau nei įprastos rūmų riete- 
nos"? 

— Kur kas svarbiau. Hetitų karalystė gali iširti. 

— Jeigu ji suskils į daug dalių, koks nors išgelbėtojas galėtų 
suvienyti jas po savo vėliava... ir prijungti tas žemes prie Egipto 
provincijų. Kokia tai galėtų būti imperija, Aša, kokia milžiniš- 
ka imperija! Babilonas, Asirija, Kipras, Rodas, Graikija ir šiau- 
rinės žemės ateityje taptų mano protektoratais! 

Jaunasis diplomatas nusišypsojo. 

— Faraonams trūko ambicijų, nes jie rūpindavosi tik savo 
liaudies gerove ir Egipto klestėjimu. Jūs, Šenarai, visai kitoks. 
Todėl Ramzis turi būti nušalintas — vienokiu ar kitokiu būdu. 

Šenaras nesijautė ką nors išduodąs. Jei liga nebūtų aptem- 
džiusi Sečio proto, velionis faraonas būtų perdavęs sostą jam, 
savo vyresniajam sūnui. Tad Šenaras laikė save neteisingu- 
mo auka ir ketino kovoti, kad atgautų tai, kas jam teisėtai 
priklausė. 

Jis tiriamai žvilgtelėjo į Ašą. 

— Žinoma, jūs pasakėte Ramziui ne viską. 

— Žinoma, ne. Tačiau visi pranešimai, kuriuos aš gaunu per 


CHRISTIAN JACO B RAMZIS. KADEŠO MŪŠIS 31 


savo agentus, valdovui yra prieinami bet kurią akimirką. Jie 
registruojami ir rūšiuojami čia, mūsų ministerijoje, ir aš nega- 
liu nei pakeisti, nei sunaikinti nė vieno iš jų, bijodamas at- 
kreipti į save dėmesį ir sukelti įtarimus, esą piktnaudžiauju 
savo padėtimi. 

— Ar Ramzis jau atliko patikrinimą? 

— Kol kas jis niekada to nesiėmė, bet juk dabar mes - karo 
išvakarėse. Vadinasi, aš privalau būti atsargus ir nesileisti už- 
klumpamas netikėto Ramzio surengto patikrinimo. 

— Kaip jūs tai padarysite? 

— Kartoju: netrūksta nė vieno pranešimo; nė vieno iš jų teks- 
tas nėra nei pakeistas, nei sutrumpintas. 

— Tokiu atveju Ramzis žino viską! 

Aša lengvutėliai brūkštelėjo pirštu per alebastro taurės kraštą. 

- Šnipinėj imas - sunkus menas, Šenarai. Pats faktas, be abe- 
jo, gali būti svarbus, bet dar svarbiau, kaip tas faktas pateikia- 
mas ir aiškinamas. Mano darbas —- apibendrinti faktus ir pa- 
aiškinti juos valdovui, kad jis galėtų apsispręsti ir pradėti veik- 
ti. Esant dabartinei padėčiai, jis negalės man prikišti nei per- 
dėto atlaidumo, nei neryžtingumo: juk aš primygtinai raginau 
jį kuo greičiau surengti kontrpuolimą. 

— Betgi tokiu būdu jūs veikiate ne hetitų, o Ramzio naudai! 

— Jūs matote tik patį faktą, - atkirto Aša. - Lygiai taip pat 
pasielgs ir Ramzis, ir kas gi ims jam dėl to priekaištauti? 

— Paaiškinkite, ką jūs turite galvoje. 

— Norint perkelti kariuomenę iš Memfio į Pi-Ramzį, iškilo 
daugybė toli gražu neišspręstų tiekimo problemų. Skatindami 
Ramzį paskubėti, mes gausime pirmą privalumą: mūsų kariai, 
kurie yra nepakankamai ginkluoti, susidurs su neįveikiama 
kliūtimi. 

— O kokie gi kiti privalumai? 

— Pati teritorija, ir - mūsų sąjungininkų išdavystės, jiems per- 
einant hetitų pusėn. Aš nenuslėpiau nuo Ramzio šios galimy- 

bės, bet nepabrėžiau, kokią apimtį gali įgauti tas reiškinys. Lau- 
kiniai hetitų antpuoliai ir žudynės Liūto Buveinėje įbaugino 
Kanaano ir Amuru kunigaikščius bei pakrančių uostų valdy- 
tojus. Setis sugebėjo priversti hetitų karius skaitytis su egip- 
tiečiais, bet tai — ne Ramzio nosiai. Visi vietiniai karaliukai, 
bijodami, kad bus taip pat sunaikinti, stengsis pereiti Muvata- 
lio globon. 

— Jie yra tikri, kad Ramzis neateis jiems į pagalbą, ir nutarė 
pirmieji užpulti Egiptą, norėdami įsiteikti savo naujajam šei- 
mininkui — hetitų imperatoriui... Juk taip? 

— Tai — viena iš faktų interpretacijų. 

— O jūsiškė... kaip tik tokia? 

— Į manąją įeina dar keletas papildomų detalių. Ar kai ku- 
rių mūsų tvirtovių tyla reiškia, kad jas užėmė priešas? Jei tai 
tiesa, Ramzis susidurs su kur kas aršesniu pasipriešinimu, nei 
buvo numatyta. Be to, visai įmanoma, kad hetitai parūpino 
sukilėliams nemažą kiekį ginklų. 

Šenaras net apsilaižė: 

— Egiptiečių kariuomenės laukia puikios staigmenos! Gal- 
būt Ramzis bus nugalėtas jau pirmajame mūšyje, dar iki kau- 
tynių su hetitais! 

— Tokios prielaidos negalima nepaisyti, - nusprendė Aša. 


Pasibaigus varginamų darbų ir rūpesčių dienai, karalienė mo- 
tina Tuja ilsėjosi rūmų sode. Apyaušriu ji atliko įprastas apei- 
gas deivės Hatoros, tos moterų saulės, koplyčioje, paskui tvarkė 
dienos reikalus, sutiko priimti ir išklausyti amžinai dėl ko nors 
verkšlenančius dvariškius ir Ramzio prašymu pasikalbėjo su 
žemdirbystės ministru. Tiesa, prieš tai ji dar pasišnekučiavo 
su Nefertare, didžiąja valdovo sutuoktine. 

Tuja buvo liekna ir grakšti. Jos didelės migdolo formos akys 
žvelgė griežtai ir skvarbiai, o siaura tiesi nosis ir kone ketur- 
kampis smakras darė jos veidą atkaklų ir valingą. Tuja ne tik 
laikėsi oriai ir didingai: ji iš tiesų turėjo neginčytiną autorite- 
tą. Šiandien ji buvo užsidėjusi peruką, kurio suraitytos sruo- 
gos dengė ausis ir pakaušį, o vilkėjo ilgą lininę suknelę, krin- 
tančią prašmatniomis klostėmis. Tujos kaklą puošė šešių eilių 
ametistų vėrinys, o ant riešų tviskėjo auksinės apyrankės. Tuja 
atrodydavo nepriekaištingai bet kuriuo paros metu. 

Kiekvieną dieną jai vis labiau trūko Sečio. Laikui bėgant 
Tuja vis skaudžiau pasigesdavo anapus iškeliavusio faraono. 
Jo našlė troško ir laukė paskutinės kelionės, kuri leistų jai pri- 
sijungti prie savo vyro ir jau niekada su juo nebesiskirti, nors 
jos gyvenimas plaukė sklandžiai ir ramiai, o jauna karališkoji 
pora teikė jai daug džiaugsmo: Ramzis atrodė sukurtas būti 
didžiu valdovu, o Nefertarė — puikia karaliene. Kaip kitados 
Setis su Tūja, jiedu karštai mylėjo savo šalį ir buvo pasiryžę 
prireikus paaukoti jai savo gyvybę. 

Vos išvydusi einantį jos link Ramzį, Tuja suprato, kad jos 


“, 


LT 


a 


34 


sūnus ką tik apsisprendė labai svarbiu klausimu. Valdovas pa- 
ėmė motiną už parankės, ir jiedu pasuko į smėliu pabarstytą 
alėją, apsodintą žydinčiais eglūnais. Oras buvo šiltas ir persi- 
smelkęs gėlių kvapais. 

— Vasara bus labai karšta, — tarė Tuja. - Laimė, tu parinkai 
gerą žemdirbystės ministrą; užtvankos bus sustiprintos, o van- 
dens saugyklos praplėstos. Potvynis turėtų būti geras, o der- 
lius - gausus. 

— Aš galėčiau valdyti ilgai ir laimingai. 

— Kodėl gi tau to nepadarius? Dievai tau palankūs, ir pati 
gamta nešykšti savo malonių. 

— Visa tai tiesa... bet karas neišvengiamas. 

— Žinau, sūnau. Tu apsisprendei visiškai teisingai. 

— Man reikėjo tavo pritarimo. 

— Ne, Ramzi. Kadangi Nefertarė mano taip pat kaip tu, ka- 
rališkoji pora gali veikti savarankiškai. 

— Tėvas kadaise atsisakė kautis su hetitais. 

— Hetitai atrodė atsisaką kautis su Egiptu. Jeigu jie būtų 
nutraukę paliaubas, Setis nedelsdamas būtų juos puolęs. 

— Mūsų kariai dar nepasirengę kovai. 

— Jie bijo, tiesa? 

— Kas galėtų juos už tai smerkti? 

— Tu. 

— Seni kareiviai pasakoja apie hetitus visokias baisybes. 

— Argi jos gali įbauginti faraoną? 

— Norint išsklaidyti tuos prasimanymus, reikia laiko... 

— Jie išsisklaidys tik mūšio lauke, kai narsa išgelbės Aukštu- 
tinio ir Žemutinio Egipto žemes. 


Meba, buvęs užsienio reikalų ministras, nekentė Ramzio. 
Įsitikinęs, kad valdovas nepagrįstai atleido jį iš pareigų, Meba 
tik ir laukė progos atkeršyti. Kaip ir daugelis dvariškių, jis ti- 
kėjosi jauno faraono pralaimėjimo: sėkmingai valdęs ketve- 
rius metus, jis neatlaikysiąs tokio išbandymo. 

Plačiaveidis, karingo stoto turtuolis ir aukštuomenės paži- 
ba, Meba pakvietė pietų kokią dešimtį žymių asmenų ir dabar 
nerūpestingai plepėjo su jais apie Pi-Ramzio elitą ir jo pramo- 
gas. Patiekalai aukštuomenės vaišėse būdavo puikūs, moterys — 
nuostabios; reikėjo tik maloniai leisti laiką ir laukti, kol val- 
džion ateis Šenaras. 

Prisiartinęs prie Mebos, tarnas kažką sukuždėjo jam į ausį, 
ir diplomatas tuoj pat pakilo. 

— Bičiuliai, atvyko valdovas, suteikdamas mums didžiulę 
garbę. 

Mebos rankos virpėjo. Ramzis nebuvo pratęs netikėtai lan- 
kytis nereikšminguose privačiuose priėmimuose. 

Visi sutartinai nusilenkė. 

— Kokia garbė, Jūsų Didenybe! Gal malonėsite atsisėsti?? 

— Neverta gaišti laiko. Aš atėjau pranešti jums, kad skelbia- 
mas karas. 

— Karas... 

— Galbūt linksmybių įkarštyje jūs vis dėlto girdėjote kalbant 
apie Egipto pasienyje pasirodžiusius priešus? 

— Mes dėl to didžiai susirūpinę, — patvirtino Meba. 

— Mūsų kariai baiminasi, kad ginkluotas susidūrimas taps 
neišvengiamas, — pareiškė kažkuris prityręs raštininkas. - Jie 
žino, kad turės Žygiuoti sunkiai įveikiamais keliais apkrauti 
nešuliais ir kepinami saulės. Jie negalės į valias atsigerti, nes 
vandens davinys bus ribojamas. Net jei ims linkti kojos, jiems 
vis tiek reikės Žygiuoti pirmyn, pamirštant geliančią nugarą 
ir gurgiantį iš alkio pilvą. Bergždžia tikėtis atsikvėpti stovyk- 
loje, nes prieš išsitiesiant ant demblio teks atlikti daugybę 
sunkių darbų. Pavojaus atveju jie pašoks paskubomis, nespė- 
ję nė akių praplėšti. Jų maistas menkas, karių sveikata be- 
veik nesirūpinama, o ką jau kalbėti apie priešo strėles ir ie- 
tis, apie nuolat gresiantį pavojų, apie kiekviename žingsnyje 
tykančią mirtį! 

— Tu puikiai apsiskaitęs, - pastebėjo Ramzis. — Aš taip pat 
moku šį seną tekstą atmintinai. Bet šiandien kalba eina jau 
nebe apie literatūrą. 

— Mes tikime mūsų kariuomenės galia, Jūsų Didenybe, — 
pareiškė Meba, - ir žinome, kad ji nugalės, kad ir kokias kan- 
čias jai tektų iškęsti. 

— Jausmingi žodžiai, bet man jų negana. Aš žinau, kad tu ir 
čia susirinkę kilmingieji esate drąsūs, ir didžiuojuosi galėda- 
mas šią akimirką patenkinti jūsų troškimą savanoriškai įstoti 
karo tarnybon. 

— Didenybe... Juk karui turėtų būti gana mūsų samdomos 
kariuomenės! 

— Jai reikalingi patyrę vyrai, kad būtų galima aprūpinti kari- 
ninkais naujokų būrius. O kas gi turi duoti pavyzdį, jei ne kil- 
mingieji ir turtuoliai? Rytoj rytą jūs visi privalote prisistatyti į 
didžiąsias kareivines. 


Turkio miestas virte virė. Jis tapo karine baze, kovos veži- 
mų vadaviete, pėstininkų pulkų rinkimosi vieta ir karo laivyno 
uostu. Nuo aušros ligi saulėlydžio čia ištisai vyko pratybos. Įga- 
liojęs Nefertarę, Tują ir Amenį tvarkyti valstybės vidaus reika- 
lus, Ramzis kiauras dienas nesitraukė iš ginklų dirbtuvės ir 
kareivinių. 

Tai, kad valdovas buvo su savo kariais, juos ramino ir drąsi- 
no. Ramzis tikrino iečių, skydų ir kalavijų kokybę, vykdydavo 
naujokų apžiūras, lengvai rasdavo bendrą kalbą ir su vyres- 
niaisiais karininkais, ir su eiliniais kareiviais, ir vieniems, ir 
kitiems žadėdavo algą, kurios dydis turėjo priklausyti nuo jų 
drąsos ir šaunumo. Samdomiems kareiviams buvo tvirtai pa- 
žadėta, kad jie bus dosniai apdovanoti, jei padės Egiptui nu- 
galėti. 

Valdovas skyrė daug dėmesio žirgams: juk nuo jų geros fizi- 
nės būklės didele dalimi priklausė kautynių baigtis. Kiekviena 

arklidė buvo grįsta akmenukais, tarp kurių buvo nutiesti nute- 
kamieji grioveliai, o pastato viduryje stovėjo vandens talpyk- 
la, būtina ir žirgams pagirdyti, ir švarai palaikyti. Ramzis kas- 
dien tikrindavo gardus, apžiūrinėdavo žirgus ir griežtai baus- 
davo arklininkus už aplaidumą. 

Kariuomenė, sutelkta Pi-Ramzyje, pradėjo veikti kaip di- 
džiulis organizmas, vadovaujamas centro, į kurį buvo galima 
kreiptis bet kuriuo atveju. Visiems prieinamas, greit reaguo- 
jąs, valdovas nepalikdavo jokių neaiškumų ir Žaibiškai išspręs- 
davo visus klausimus, ginčus ir problemas. Armijoje įsivyravo 
tvirtas pasitikėjimas vadovybe. Kiekvienas kareivis jautė, kad 
jam įsakinėjama apgalvotai, sąmoningai ir kad armija tapo ge- 
rai suderintu ir tiksliai veikiančiu kovos mechanizmu. 

Ir eilinius kareivius, ir puskarininkius nepaprastai stebino 
galimybė regėti valdovą iš arti, o kartais net su juo pasikalbėti: 
jie tai suvokė kaip didžiulę privilegiją, kuria geiste geidė pasi- 
naudoti ne vienas dvariškis. Toks valdovo elgesys teikė jo ka- 
riams naujų jėgų. Tačiau kartu Ramzis liko tolimas ir nepasie- 
kiamas: jis buvo faraonas, vienintelė tokios rūšies būtybė, ku- 
rią pašaukė gyventi kitoks pasaulis, kitokia gyvybė. 

Valdovas nustebo, pamatęs Amenį įeinant į kareivines, kur 
kadaise karalaitis Ramzis išplėšė jaunutį raštininką iš jo kan- 
kintojų: juk ištikimasis faraono sekretorius jautė šiai vietai di- 
dį pasibjaurėjimą. 

— Bene atėjai pasimankštinti, stvėręs ietį ar kalaviją? 

— Pi-Ramzin atvyko mūsų poetas. Jis pageidauja tave matyti. 

— Ar tu jį gerai įkurdinai? 

— Tokiame pat name kaip jo buveinė Memfyje. 


Sėdėdamas po savo numylėtu citrinmedžių, Homeras gar- 
džiavosi kvapiu bei stipriu vynu, dvelkiančiu anyžiumi ir ko- 
riandru, ir rūkė trumpą pypkę, kurios galvutę atstojo stam- 
bios sraigės kriauklė, prikimšta susmulkintų šalavijų lapelių. 

Homeras dievino alyvuogių aliejų ir visada įtrindavo juo kū- 
ną. Jis niurzgliai pasisveikino su valdovu. 

— Sėdėkite, Homerai, nesistokite. 

— Aš dar pajėgiu nusilenkti Abiejų Žemių valdovui. 

Ramzis atsisėdo ant sudedamosios kėdės šalia graikų po- 
eto. Hektoras, juodai baltas Homero katinas, užšoko valdovui 
ant kelių ir vos paglostytas ėmė murkti. 

— Ar mano vynas jums patinka, Jūsų Didenybe? 

— Jis kiek aitrokas, bet kvepia gundomai. Kaip jūs laikotės? 
Kaip sveikata? 

— Man gelia kaulus, o akys vis silpsta, bet jūsų klimatas švel- 
nina skausmus. 

— Ar ši buveinė jums patinka? 

— Ji kuo puikiausia. Virėjas, kambarinė ir sodininkas mane at- 
lydėjo; jie - šaunūs žmonės ir moka mane neįkyriai prižiūrėti bei 

lepinti. Jie smalsavo pamatyti jūsų naująją sostinę - kaip ir aš. 

— Ar Memfyje jums nebūtų ramiau? 

— Memfyje nebevyksta nieko įdomaus! Pasaulio likimas 
sprendžiamas čia, Pi-Ramzyje. Kas gali tai geriau jausti nei 
poetas? Štai, paklausykite: 


Jo maldą Febas išgirdo. 
Taigi įširdęs tuojau nuo Olimpo viršūnės pašoko 
Su strėline už pečių ir kilpiniu savo taikliuoju. 
Strėlės nespėjo žvangėt, kai skuodė paspartinęs žingsnį, 
Perimtas pykčio nuožmaus. It naktis apsiniaukęs, atskriejo 
Ir, atokiau nuo laivų atsisėdęs, tuoj strėlę paleido. 
Veriančiu širdį balsu sidabro lankas suskambo. 
Šūviai pirmieji mulus ir šunis greituosius pataikė. 
Tuosyk mirtingas strėles šaulys atsuko į žmones. 
Vienas prie kito laužai su lavonais ėmė liepsnoti. * 


* Homeras. „Iliada“, I giesmė, p. 6. Vilnius, 1981. Iš graikų kalbos vertė Antanas Damb- 


rauskas. 

— Tai eilės iš jūsų Iliados? 

— Taip. Bet ar jos iš tiesų kalba tik apie praeitį? Šis turkio 
miestas, pilnas sodų ir ramių tvenkinių, virsta karo stovykla! 

— Aš esu priverstas taip elgtis, Homerai. 

— Karas yra žmonijos gėda; jis įrodo, kad išsigimusia žmonija 
naudojasi nematomos jėgos. Kiekviena /liados eilutė - tai už- 
keikimas, skirtas sunaikinti smurtą Žmonių širdyse. Bet mano 
poetinės magijos poveikis kartais atrodo juokingai menkas... 

— Vis dėlto jūs privalote kurti, o aš privalau valdyti, net jei 
mano karalystė virstų mūšio lauku. 

— Tai bus jūsų pirmas didelis karas, tiesa? Ir tai bus netgi 
didysis karas... 

— Jis mane baugina taip pat kaip jus, bet bijoti aš neturiu nei 
laiko, nei teisės. 

— Jis neišvengiamas? 

— Taip. 

— Teįkvepia Apolonas drąsos jūsų širdžiai, Ramzi, o mirtis 
tebūna jūsų sąjungininkė. 


Vidutinio ūgio, rudų akių, trumpai kirpta smailia barzdike, 
puošiančia smakrą, pirklys Raja tapo turtingiausiu Egipte at- 
vykėliu iš Sirijos. Seniai įsikūręs šioje šalyje, jis turėjo daug 
krautuvių Tėbuose, Memfyje ir Pi-Ramzyje. Jis prekiavo pir- 
marūšiais mėsos produktais ir prabangiomis vazomis, įveža- 
momis iš Sirijos ir Azijos. Jo klientai, turtingi ir subtilaus sko- 
nio žmonės, nedvejodami brangiai mokėdavo už puikius sve- 
timšalių amatininkų gaminius, pastatomus ant stalų per puo- 
tas ir priėmimus svečiams sužavėti. 

Būdamas labai mandagus, bet santūrus, Raja pelnė puikią 
reputaciją. Kadangi jo verslas vystėsi sparčiai ir sėkmingai, Raja 
įsigijo dešimt laivų ir tris šimtus asilų, todėl galėjo greit perga- 
benti maisto produktus ir dirbinius iš vieno miesto į kitą. Tu- 
rėdamas begalę draugų valdžioje, kariuomenėje ir tvarkos ser- 
gėtojų įstaigose, Raja tapo vienu iš tiekėjų, aptarnavusių fara- 
ono dvarą ir kilminguosius. 

Niekas nė nejtarė, kad malonusis prekeivis buvo hetitų šni- 
pas, gaudavęs iš jų užkoduotus pranešimus, paslėptus kai ku- 
riose sutartu ženklu pažymėtose vazose, ir siųsdavęs jiems in- 
formaciją per vieną iš savo agentų Pietų Sirijoje. Tokiu būdu 
didžiausi faraono priešai buvo tiksliai informuojami apie po- 
litinę padėtį Egipte, gyventojų nuotaikas ir Abiejų Žemių eko- 
nominį bei karinį pajėgumą. 

Kai Raja prisistatė prašmatnios Šenaro rezidencijos prie- 
vaizdui, vyresniojo Ramzio brolio tarnautojas lyg ir sumišo: 

— Mano ponas labai užimtas. Dabar niekaip negalima jo 
trukdyti. 

— Mes buvome susitarę susitikti, - priminė Raja. 

— Man labai gaila, bet... 

— Vis dėlto praneškite jam, kad aš atvykau, ir pasakykite, 
kad norėčiau parodyti jam ypatingą vazą. Tai unikalus dirbi- 
nys, kurį sukūrė vienas talentingas amatininkas, jau nebedir- 
bantis. 

Valdytojas susvyravo. Jis žinojo Šenaro aistrą retoms egzo- 
tiškoms vazoms ir ryžosi jam pranešti apie atvykėlį, rizikuoda- 
mas sutrukdyti savo poną ir valdovą. 

Po ketvirčio valandos Raja pamatė išeinant iš Šenaro kam- 
barių jauną, kiek per daug išsidažiusią merginą palaidais plau- 
kais ir tatuiruote ant apnuoginto kairiojo peties. Be abejo, tai 
buvo viena iš Žžaviųjų svetimšalių, kurių apgyvendinimo ir iš- 
laikymo rūpesčius mielai prisiimdavo prabangiausia Pi-Ram- 
zio aludė. 

— Mano ponas jūsų laukia, - tarė prievaizdas. 

Raja perėjo puikų sodą, kurio viduryje palmių paunksnyje 
tyvuliavo platus baseinas. 

Atsilošęs gulimojoje kėdėje, Šenaras mėgavosi vėsa. Jis at- 
rodė pavargęs. 

— Maloni mergaičiukė, bet ji mane išsekino... Gal alaus, Raja? 

— Mielai. 

— Daugybė dvaro damų tik ir galvoja, kaip čia už manęs iš- 
tekėjus, bet tokia kvailystė manęs nevilioja. Va, kai atsisėsiu 
sostan, bus pats laikas susirasti tinkamą žmoną. Šiuo metu man 
patinka įvairovė. Na, o tu, Raja?.. Dar nepatekai į nagus ko- 
kiai nors moteriškei? 

— Dievai mane nuo to sergsti, maloningas pone! Prekyba 
nelabai palieka laiko pramogoms. 

— Rūmų valdytojas sakė, kad tu turįs man pasakišką daik- 
čiuką. Ar tai tiesa? 

Iš drobinio maišo, kietai prikimšto audeklo skiaučių, pir- 
klys lėtai ištraukė mažytę porfyro vazą, kurios ąsa buvo šuo- 
liui pasirengusios danielės kūno formos. Vazos šonuose buvo 
nutapytos medžioklės scenos. 

Šenaras paglostė gaminį, atidžiai apžiūrėjo kiekvieną jo de- 
talę, paskui pašoko ant kojų ir susižavėjęs apėjo ratu stovinčią 
ant stalo vazą: 

— Koks stebuklas... dievaži, neprilygstamas stebuklas! 

— Ojo kaina visai nedidelė. 

— Mano rūmų valdytojas tau sumokės tiek, kiek reikia. 

Vyresnysis Ramzio brolis tęsė jau patyliukais: 

— O ką gi man praneša mano draugai hetitai? 

— Ak, mano pone! Dar niekada jie nebuvo taip pasiryžę jus 
paremti. Jie jus laiko Ramzio įpėdiniu. 

Viena vertus, Šenaras naudojosi Aša, norėdamas apgauti 
Ramzį; kita — jis ruošė sau ateitį padedamas hetitų emisaro 
Rajos. Aša nežinojo tikrojo Rajos vaidmens, o Raja - Ašos. 
Vienintelis padėties šeimininkas buvo Šenaras, manipuliavęs 
jais kaip tinkamas ir ypač Žiūrėjęs, kad jo slapti sąjungininkai 
nesužinotų vienas apie kitą. 

Vienintelis nežinomasis dydis (ir dar koks!) buvo hetitų ke- 
tinimai. | 

Sugretinęs Ašos žinias su Rajos informacija, Šenaras tikė- 
josi susidaryti apie juos tvirtą nuomonę, sykiu vengdamas ne- 
apdairios rizikos. 

— Koks puolimo mastas, Raja? 

— Smogiamieji hetitų būriai įvykdė pragaištingus antpuo- 
lius centrinėje Sirijoje, Pietų Sirijoje, Finikijos pajūryje ir Amu- 
ru provincijoje, siekdami įbauginti gyventojus. Šauniausi jų re- 
zultatai — sugriautas Liūto Buveinės miestelis ir suniokota Se- 
čio stela. Visa tai taip sukrėtė ir paprastus žmones, ir valdžią, 
kad sukėlė netikėtus padarinius: buvusių Egipto sąjungininkų 
išdavystes. 


CHRISTIAN JACO E RAMZIS. KADEŠO MŪŠIS 43 


— Ar hetitai jau kontroliuoja Finikiją ir Palestiną? 

— Dar geriau: jos sukilo prieš Ramzį! Jų kunigaikščiai grie- 
bėsi ginklų, užėmė tvirtoves ir išvijo iš jų Egipto karius. Fara- 
onas nežino, kad jam teks susidurti su keletu gynybos užtvarų, 
kurios išsekins jo armiją. O kai Ramzio ginkluotųjų pajėgų 
nuostoliai bus pakankamai dideli, hetitų kariuomenė jį užgrius 
ir sutriuškins. Tai bus jūsų pergalė, Šenarai; jūs įžengsite į Egip- 
to sostą ir sudarysite ilgalaikę sąjungą su nugalėtoju. 

Rajos prognozės smarkiai skyrėsi nuo to, ką galvojo ir siūlė 
Aša. Abiem atvejais Šenaras taptų faraonu vietoj nugalėto ar 
žuvusio Ramzio. Tačiau pirmuoju atveju jis būtų hetitų vasa- 
las, o antruoju - pats užgrobtų jų imperiją. Viskas priklausys 
nuo Ramzio pralaimėjimo masto ir hetitų kariuomenės nuos- 
tolių. Žinoma, Šenaro veikimo laisvė buvo ribota, bet galimas 
laimėjimas leistų jam pasiekti svarbiausią tikslą: paimti val- 
džią Egipte. O vėliau būtų galima pamąstyti apie kitų kraštų 
užkariavimą. 

— Kaip elgiasi prekybiniai miestai“? 

— Kaip įprasta, jie pereina stipresniojo pusėn. Alepas, Da- 
maskas, Palmyra ir finikiečių uostai jau pamiršo Egiptą ir pas- 
kubėjo nusilenkti Muvataliui, hetitų imperatoriui. 

— Ar tai nekelia pavojaus Egipto ekonomikos klestėjimui? 

— Priešingai! Hetitai - geriausi kariai Azijoje ir Rytuose, bet 
menki prekybininkai. Jie patiki tarptautinių mainų pertvarky- 
mą kitiems... ir leidžia iš anksto pasiimti numatomą pelną. 
Nepamirškite, kad aš - pirklys, ketinąs likti Egipte ir pralobti. 
Hetitai suteiks mums reikalingą stabilumą. 

— Tu būsi mano finansų 1mnistras, Raja. 

— Dievams leidus, mes praturtėsime. Karas - laikinas daly- 
kas, svarbiausia - laikytis nuošaliai ir surinkti nuo medžio nu- 
kritusius vaisius. 

Alus buvo nuostabiai gardus, o pavėsis švelniai gaivino. 

— Ramzio elgesys kelia man nerimą, - prisipažino Šenaras. 

Sirijos pirklys apniuko. 

— Ko ėmėsi faraonas? 

— Jis nuolat būna vienose ar kitose kareivinėse ir įkvepia 
savo kariams negirdėtą neregėtą energiją. Jeigu jis ir toliau 
taip elgsis, jie galiausiai įtikės esą nenugalimi! 

— Kas dar? 

— Ginklų dirbtuvės triūsia dieną naktį. 

Raja pasikrapštė barzdikę. 

— Nieko baisaus... Hetitai įgijo tokį pranašumą, kad su jais 
susilyginti jau neįmanoma. O Ramzio įtaka išnyks po pirmojo 
mūšio. Kai egiptiečiai atsidurs prieš hetitus, Egipto armijoje 
kils sąmyšis. 

— Gal tu pernelyg sumenkini mūsų kariuomenę? 

— Jeigu jūs būtumėt matęs hetitų puolimą, tai niekam ne- 
priekaištautumėt už mirtiną baimę. 

— Bent jau vienas žmogus nejaus jokios baimės. 

— Ramzis? 

— Aš turiu omenyje jo asmens sargybos viršininką, milžiną 
sardą, vardu Seramana. Tai buvęs piratas, pelnęs Ramzio pa- 
sitikėjimą. 

— Aš apie jį girdėjau. Kuo jis jums trukdo? 

— Ramzis paskyrė jį rinktinio pulko vadu, o didžiąją to pul- 
ko dalį sudaro samdomi kareiviai. Tas Seramana gali tapti ne- 
pageidautinu pavyzdžiu, pats elgdamasis didvyriškai ir skatin- 
damas tam kitus. 

— Piratas, be to, samdinys... Jį lengva papirkti. 

— Kaip tik ne! Jis pamilo Ramzį ir budriai saugo jį kaip išti- 
kimas šuo. O šuns meilės nenupirksi. 

— Na, tada... tada galima jį užmušti. 

— Aš apie tai jau galvojau, mano mielas Raja, bet verčiau 
atsisakyti šiurkštaus ir akivaizdaus smurto. Seramana - stai- 
gus ir labai nepatiklus. Jis galėtų nesunkiai susidoroti su už- 
puolikais. O jo nužudymas patrauktų Ramzio dėmesį. 


CHRISTIAN JACO E RAMZIS. KADEŠO MŪŠIS 45 


— Ko gi jūs pageidautumėte? 

— Kokio nors kitokio būdo Seramanai nušalinti. Ir nei tu, 
nei aš neturime prie to prisidėti. 

— Aš - žmogus atsargus, pone. Man rodos, aš jau matau iš- 
eitį... 

— Aš padėsiu jums jo atsikratyti. 

— Ramziui tai bus labai skaudus smūgis. Tau bus dosniai at- 
lyginta. 

Pirklys pasitrynė rankas. 

— Turiu jums dar vieną malonią naujieną, pone Šenarai. Ar 
žinote, kaip užsienyje esančios Egipto kariuomenės būriai su- 
sisiekia su Pi-Ramziu? 

— Siųsdami raitus žygūnus, šviesos signalus ir pašto balan- 
džius. 

— Sukilimų apimtose vietovėse galima panaudoti tik pašto 
balandžius. O pagrindinis tų vertingųjų paukščių augintojas 
nė kiek nepanašus į Seramaną... Nors jis dirba armijos labui, 
neatsispyrė pagundai dar labiau pralobti, ir man pavyko jį pa- 
pirkti. Taigi aš lengvai galėsiu sunaikinti siunčiamus praneši- 
mus arba juos perimti ir pakeisti kitais, tokiu būdu trikdyda- 
mas Egipto žvalgybos darbą, jai to nė nenujaučiant... 

— Puiku, Raja. Bet nepamiršk parūpinti man kitų vazų, pa- 
našių į atneštąją. 


Seramanai tas karas buvo ne prie širdies. Milžinas sardas, se- 
niai atsisakęs pirato amato ir tapęs Ramzio asmens sargybos 
viršininku, išmoko branginti Egiptą. Jam patiko ir jo pareigas 
atitinkanti buveinė, ir dailios egiptietės, su kuriomis jis pralei- 
do nemaža malonių valandėlių. Dabartinė jo meilužė, vardu 
Nenofarė, pranoko visas ankstesniąsias. Per paskutinę jųdvie- 
jų meilės dvikovą jinai sugebėjo nuvarginti jį - jį, sardą! 

Iš tiesų tas prakeiktas karas privers jį atsisakyti daugybės 
malonumų... Nors, žinoma, užtikrinti Ramzio saugumą irgi 
buvo ne taip lengva ir paprasta. Kiek kartų valdovas nepaisė 
jo patarimų elgtis atsargiau? Bet Ramzis buvo didis valdo- 
vas, ir Seramana juo gėrėjosi. Jeigu tam, kad Ramzis liktų 
faraonu, reikia galabyti hetitus, jis, Seramana, juos galabys. 
Jis net tikėjosi galėsiąs pats savo ištikimu kalaviju perrėžti 
gerklę Muvataliui, kurį jo kariai vadino „didžiuoju kar- 
vedžiu“. Sardas net išsiviepė: „didysis karvedys“, taigi! Va- 
dovaująs gaujai laukinių žudikų! Įvykdęs užduotį, Seramana 
išsikvėpins šauniai užriestus ūsus ir ims atakuoti kitas mer- 
gužėles. 

Kai Ramzis paskyrė jį ypatingo, rinktinio Egipto armijos 
būrio vadu, Seramana pajuto tokį pasididžiavimą, kad aki- 
mirksniu atgavo visas jaunystės jėgas, tvirtumą ir ryžtą. Ka- 
dangi Abiejų Žemių valdovas suteikė jam tokią garbę ir taip 
juo pasitiki, sardas su ginklu rankose įrodys, kad jis neapsiri- 
ko. Seramana taip vaikė ir mankštino savo pavaldinius, kad 
tarp jam patikėtų karių nebeliko nei pagyrūnų, nei aptukėlių. 

Sardas buvo pasiryžęs palikti savo būryje tiktai tikrus karius, 
iš kurių vienas galėtų kautis prieš dešimt ir nedejuodamas kęstų 
daugybę žaizdų. 

Niekas nežinojo, kada kariuomenė turės išžygiuoti, bet Se- 
ramanos nuojauta jam kuždėjo, kad ta akimirka artėja. Ka- 
riai nebenustygo savo kareivinėse. Rūmuose vienas po kito 
vyko karvedžių susirinkimai. Ramzis dažnai susitikinėjo su Aša, 
žvalgybos tarnybos viršininku. 

Blogos žinios sklido iš lūpų į lūpas. Sukilimas nepaliauja- 
mi pareigūnai. Bet karo pašto balandžių atgabenami praneši- 
mai bylojo, kad tvirtovės vis dar laikosi ir atmušinėja priešo 
puolimus, tad įvesti tvarką Kanaane neturėtų būti sunku. Pas- 
kui Ramzis galbūt nutars žygiuoti toliau į šiaurę, Amuru pro- 
vincijos ir Sirijos link, o tada neišvengiamai teks susidurti su 
hetitų kariauna, kurios smogikų būriai, anot Egipto žvalgybos 
agentų, pasitraukė iš Pietų Sirijos. 

Seramana nebijojo hetitų. Nors jie garsėjo kaip Žiaurūs Žu- 
dikai, jam knietėjo susikibti su tais laukiniais, kaip galima dau- 
giau pakloti jų mūšio lauke ir pamatyti juos paknopstomis bė- 
gančius ir staugiančius iš baimės. 

Tačiau prieš stojant į pasakiškus mūšius, kuriuos egiptiečiai 
nesiliaus minėję, sardui reikėjo atlikti vieną užduotį. 

Išėjęs iš rūmų, Seramana kaipmat atsidūrė kvartale, kur vi- 
sai netoli sandėlių buvo įvairiausios dirbtuvės. Siaurų gatvelių 
labirinte viena šalia kitos buvo išsidėsčiusios siuvėjų, stalių ir 
sandalų gamintojų krautuvėlės, o gyvenimas virte virė. Trupu- 
tį toliau, jau uosto link, spietėsi kuklūs plytų dirbėjų hebrajų 
nameliai. 

Kai darbininkai ir jų šeimų nariai išvydo Žingsniuojantį tarp 
jų buveinių milžiną, kilo sąmyšis. Pabėgus Mozei, hebrajai ne- 
teko puikaus vado, gynusio juos nuo bet kokių valdžios netei- 
sybių ir teikusio galimybę atgauti pamirštą išdidumą. Netikė- 

tas gerai Žinomo savo ūmiu būdu sardo atvykimas nežadėjo 
nieko gera. 

Seramana nutvėrė už klubjuostės sprunkantį nuo jo ber- 
niūkštį: 

— Palauk, mažiuk, liaukis spurdėjęs! Pasakyk man, kur gyve- 
na plytų dirbėjas Abneras. 

— Nežinau. 

— Tu geriau manęs nepykink. 

Berniūkštis pabūgo grasinimo, ir jo liežuvis bemat atsirišo. 
Jis net pasisiūlė palydėti sardą iki Abnero namų. Išvydęs Se- 
ramaną, šis susigūžė kambario kampe ir net užsidengė skrais- 
te galvą. 

— Eime, - įsakė milžinas. 

— Neisiu! 

— Ko bijai, drauguži? 

— Aš nepadariau nieko bloga. 

— Vadinasi, tau nėra ko bijoti. 

— Prašau palikti mane ramybėje! 

— Valdovas nori tave matyti. 

Kadangi Abneras dar labiau įsispraudė į kampą, sardas bu- 
vo priverstas jį iš ten ištempti ir jėga užkelti ant asilo, kuris 
ramiai nutapeno keliu į Pi-Ramzio rūmus. 


Abneras buvo siaubingai išsigandęs. 

Išsitiesęs kniūbsčias prieš Ramzį, jis nedrįso pakelti akių. 

— To dramatiško įvykio, susijusio su Moze, tyrimas manęs 
netenkina, - tarė valdovas. - Aš noriu žinoti, kas atsitiko iš 
tikrųjų. Tu, Abnerai, tai Žinai. 

— Didenybe, aš viso labo tik plytų dirbėjas... 

— Mozė kaltinamas nužudęs Sarį, mano sesers vyrą. Jei pa- 
aiškės, kad jis tikrai įvykdė šį nusikaltimą, teks jį kuo griež- 
čiausiai nubausti. Bet kodėl jam būtų reikėję užmušti Sarį? 
Už ką? 

Abneras tikėjosi, kad niekas nepasidomės, kaip ir kodėl jis, 
kuklus plytų dirbėjas, buvo įsivėlęs į šį nelemtą reikalą. Bet jis 
išleido iš akių, kad faraoną ir Mozę siejo sena draugystė. 

— Ko gero, Mozė pamišo, Jūsų Didenybe. 

— Liaukis iš manęs tyčiotis, Abnerai. 

— Didenybe! 

— Saris tavęs nemėgo. 

— Tai tik paskalos, grynos paskalos... 

— Ne, aš turiu įrodymų! Stokis. 

Drebėdamas iš baimės, hebrajas niekaip nesiryžo atsitiesti 
visu ūgiu: jis stovėjo nunėręs galvą, nepajėgdamas pažvelgti 
Ramziui į akis. 

— Gal tu - bailys, Abnerai'? 

— Aš — paprastas plytų dirbėjas, trokštąs gyventi tyliai ir ra- 
miai, Jūsų Didenybe, štai kas aš toks. 

— Išminčiai netiki atsitiktinumu. Kodėl tu įsivėlei į šią trage- 
diją? Kuo tu čia dėtas? 

Abneras būtų melavęs ir toliau, bet faraono balsas pakirto 
jo ketinimą. 

— Mozė... Mozė buvo plytų dirbėjų viršininkas. Aš privalė- 
jau jam paklusti, kaip visi mano bendradarbiai ir tautiečiai. O 
Sariui jo valdžia labai nepatiko. 

— Ar Saris tave persekiojo? 

Abneras kažką sumurmėjo. 

— Kalbėk aiškiai, - pareikalavo valdovas. 

— Saris... Saris nebuvo geras žmogus, Didenybe. 

— Jis buvo netgi klastingas ir žiaurus. Aš tai Žinau. 

Ramzio pritarimas apramino ir padrąsino Abnerą. 

— Saris man grasino, - prisipažino hebrajas. — Jis mane pri- 
vertė atiduoti jam dalį uždarbio. 

— Vadinasi, jis tave šantažavo... Kodėl gi tu su tuo taiksteisi? 

— Bijojau, Jūsų Didenybe, - aš taip bijojau! Saris būtų mane 
primušęs, viską atėmęs... 

— Kodėl tu niekam nepasiskundei? 

— Kas iš tų skundų... Saris turėjo gausybę ryšių, net tvarkos 
sergėtojai nieko nebūtų jam padarę. Niekas nedrįso jam pasi- 
priešinti. 

— Niekas, išskyrus Mozę! 

— Savo nelaimei, Didenybe, savo nelaimei... 

— Nelaimei, su kuria susijęs ir tu, Abnerai. 

Hebrajas būtų mielai prasmegęs skradžiai žemę, kad tik iš- 
vengtų Ramzio žvilgsnio, kuris it grąžtas skverbėsi lig pat Ab- 
nero sielos gelmių. 

— Tu pasisakei Mozei, juk taip? 

— Mozė buvo geras ir drąsus... 

— Sakyk teisybę, Abnerai! 

— Taip, Jūsų Didenybe, aš jam pasakiau viską tiesiai ir atvirai. 

— Ką jis tau atsakė? 

— Pažadėjo mane apginti. 

— Kokiu būdu? 

— Įsakęs Sariui palikti mane ramybėje — taip bent aš ma- 
niau... Mozė daug nešnekėdavo. 

— O dabar, Abnerai, sakyk, kaip viskas buvo, - tik kuo tiks- 
liau! 

— Buvo jau vėlus vakaras. Aš ilsėjausi namie. Staiga įsiveržė 
prabilti!“ Saris man smogė. Aš užsidengiau veidą rankomis ir 
bandžiau nuo jo pabėgti. Tada įėjo Mozė ir ėmė muštis su Sa- 
riu. Saris krito negyvas... Jeigu Mozė nebūtų įsikišęs, tai bū- 
čiau Žuvęs aš. 

— Kitaip sakant, tai buvo savigyna! Jei tu būtum tai paliudi- 
jęs, Abnerai, tai Mozė būtų buvęs išteisintas ir galėjęs vėl už- 
imti savo vietą tarp egiptiečių. 

— Aš to nežinojau, aš... 

— Kodėl tu tylėjai, Abnerai? 

— Aš bijojau! 

— Ko? Saris buvo miręs. Gal tave persekioja naujasis meist- 
ras? 

— Ne, ne... 

— Tai ko tu bijai? 

— Teismų, tvarkos sergėtojų... 

— Meluoti - didelis nusikaltimas, Abnerai. Bet tu turbūt ne- 
tiki, kad yra svarstyklės, kuriomis aname pasaulyje sveriami 
visi mūsų poelgiai. 

Hebrajas tylomis prikando lūpą. 

— Tu tylėjai, - tęsė Ramzis, — nes bijojai, kad tardytojai gali 
tavim susidomėti. Tau visai nerūpėjo padėti Mozei - žmogui, 
kuris išgelbėjo tau gyvybę. 

— Jūsų Didenybe! 

— Nė nebandyk neigti, kad aš sakau tiesą, Abnerai. Štai toji 
tiesa: tu norėjai likti šešėlyje dėl to, kad pats esi šantažuoto- 
jas. Seramanai pavyko prašnekinti naujokus, tu juos išnaudoji 
ir apvaginėji be menkiausių sąžinės priekaištų. 

Hebrajas krito ant kelių: 

— Aš padedu jiems rasti darbą, Jūsų Didenybe... Tai, ką aš iš 
jų gaunu, tik - teisėtas atlygis. 

— Tu, Abnerai, tikrų tikriausias niekšas, bet man esi nepa- 
prastai svarbus ir reikalingas, nes gali įrodyti, kad Mozė ne- 
kaltas, ir pateisinti jo poelgį. 

— Jūs... jūs man atleisite? 

— Seramana nuves tave pas teisėją, kuris užrašys tavo pa- 
rodymus. Tu būsi prisaikdintas ir išsamiai, tiksliai, nepraleis- 
damas nė menkiausios smulkmenos, papasakosi, kaip viskas 
atsitiko. Ir žiūrėk, Abnerai, kad aš apie tave daugiau negir- 
dėčiau! 


Nuplikėlis aukštas Heliopolio Gyvybės Namo pareigūnas pri- 
valėjo tikrinti žvejų ir žemdirbių pristatomų maisto produktų 
kokybę. Būdamas kruopštus ir net smulkmeniškas, jis prieka- 
biai apžiūrinėdavo kiekvieną vaisių, kiekvieną daržovę, kiek- 
vieną žuvį. Prekeiviai jo baiminosi, bet gerbė, nes jis visada 
sumokėdavo deramą kainą, bet niekas negalėjo tapti jo nuo- 
latiniu tiekėju, nes Nuplikėlis nepripažino nusistovėjusios tvar- 
kos ir niekam neteikė jokių privilegijų. Jam turėjo reikšmės 
tik apeigomis pašventintų ir dievams skirtų, o paskui žmonėms 
išdalytų maisto produktų kokybė. 

Pagaliau išsirinkęs viską, ko jam reikėjo, Nuplikėlis siųsda- 
vo pirkinius Gyvybės Namo virtuvėn, kurios pavadinimas — 
„Švari vieta“ - liudijo, kad ten buvo nuolat rūpinamasi palai- 
kyti švarą. Žynys nešykštėjo netikėtų patikrinimų, kurie kar- 
tais baigdavosi sunkiomis bausmėmis. 

Tą rytą jis nuėjo į sūdytų ir džiovintų žuvų sandėlį. 

Medinė durų, kurių atidarymo mechanizmas buvo žinomas 

Nuplikėlis apstulbo, bet vis dėlto ryžosi stumtelėti duris, ku- 
rios lėtai prasivėrė. 

Už jų tvyrojo įprasta tyla ir prietema. 

Žynys nerimaudamas žengė į priekį, bet nepastebėjo nieko 
keista. Kiek aprimęs, jis nuėjo toliau, stabčiodamas prie kiek- 
vieno indo, kurių įrašai tiksliai nurodė juose laikomų Žuvų pa- 
vadinimą, jų kiekį ir sūdymo datą. 

Vieta prie pat durų buvo tuščia. 
Kažkas pavogė vieną indą. 


Priklausyti karalienės rūmų personalui buvo garbė, apie ku- 
rią svajojo visos dvaro damos, tačiau Nefertarė labiau vertino 
patirtį, nuovoką ir rimtą būdą nei turtą, aukštą kilmę ar padė- 
tį. Kaip kadaise Ramzis, panašiai sudarinėjęs savo vyriausybę, 
Nefertarė taip pat daug ką nustebino, pasirinkdama kirpėja, 
audėja ar kambarine jaunas moteris, negalinčias pasigirti kil- 
mingais giminaičiais. 

Kaip tik todėl pavydėtina didžiosios valdovo sutuoktinės dra- 
siai Memfio prastuomenės priemiestyje. Mergina turėjo rū- 
pintis Nefertarės mėgstamiausiais drabužiais. Nors karalienė 
turėjo begalę rūbų, ji ypač mėgo savo senąsias sukneles ir se- 
ną skarą, kuria 1mielai apsigaubdavo pečius vakarais, dienos 
karščiui atlėgus. Nefertarė tiesdavo ranką į skarą ne tik bai- 
mindamasi saulėlydžio vėsos: jai buvo taip malonu prisiminti, 
kaip ji įsisvajojusi apsigaubė šia skara tą vakarą, kai pirmąkart 
susitiko su karalaičiu Ramziu, tuo karštu ir sykiu švelniu jau- 
nuoliu, kurį taip ilgai vijo šalin, kol pati susivokė aistringai jį 
pamilusi. 

Kaip ir kitos karalienės rūmų tarnautojos, drabužių prižiū- 
rėtoja nepaprastai gerbė valdovę, Nefertarė mokėjo įsakinėti 
grakščiai, su šypsena. Joks darbas neatrodė jai esąs toks men- 
kas ir nereikšmingas, kad jį būtų galima atlikti aplaidžiai. Ji 
nepakentė nei nepateisinamo vėlavimo, nei melo. Iškilus ko- 
kiam nors sunkumui, Nefertarė buvo linkusi pati pasikalbėti 
su kuo nors apkaltinta tarnaite ir išklausyti jos pasiaiškinimą. 
Tapusi karalienės motinos drauge ir patikėtine, didžioji val- 
dovo sutuoktinė užkariavo visų širdis. 

tyti apdarus, dėliodama juos į medines skrynias bei spintas, kad 
neatsirastų nereikalingų klosčių. Artinantis nakčiai, ji nuskubė- 
jo paimti senos skaros, kurią karalienė mėgo užsimesti ant pe- 
čių, atlikinėdama vakarines apeigas, ir nunešti ją valdovei. 
Atidariusi skrynią, tarnaitė taip perbalo, kad jos veide neli- 
ko nė lašelio kraujo. 
Įprastoje vietoje skaros nebuvo. 
būt apsirikau ir ieškau ne toje skrynioje“. Mergina išrausė ki- 
tą skrynią, tada trečią, paskui peržiūrėjo visas spintas. 
Veltui. 
Tarnaitė puolė klausinėti kambarines, karalienės kirpėją, 
skalbėjus... deja, niekas nieko nežinojo. Mėgstamiausia Ne- 
fertarės skara buvo pavogta. 


Karo taryba susirinko Pi-Ramzio rūmų priėmimų salėje. Val- 
dovas —- vyriausiasis kariuomenės vadas sušaukė karvedžius, 
turėjusius vadovauti keturioms armijoms. Amenis Žymėjosi, 
apie ką kalbama, nes turėjo parengti ataskaitą. 

Visi karvedžiai buvo brandaus amžiaus karališkieji raštinin- 
kai, išsilavinę, didelių dvarų savininkai ir puikūs jų valdytojai. 
Du iš jų Sečiui vadovaujant kovėsi su hetitais, bet tuo metu 
mūšiai būdavo trumpi ir daugiausia vietinės reikšmės. Iš tiesų 
nė vienas iš tų aukštųjų karininkų nedalyvavo stambaus masto 
karinėje operacijoje, kurios baigtis atrodė abejotina. Kuo la- 
biau artinosi visuotinis karas, tuo prasčiau jie jautėsi. 

— Kokia mūsų ginkluotės būklė? 

— Gera, Jūsų Didenybe. 

— O kaip gamyba? 

— Nemažina nei apimties, nei tempų. Jums įsakius, kalvių ir 
strėlių gamintojų atlyginimai buvo padvigubinti. Bet mums rei- 
kia daugiau kalavijų ir durklų tiems atvejams, kada vyras stos 


prieš vyrą. 


CHRISTIAN JACO B RAMZIS. KADEŠO MŪŠIS 55 


— Kas girdėti apie karo vežimus? 

— Po kelių savaičių mes jų turėsime užtektinai. 

— O arkliai? 

— Jie puikiai prižiūrimi ir bus visiškai parengti žygiui. 

— Kaip nusiteikę mūsų kariai? 

— Tai mūsų silpnoji vieta, Didenybe, - prisipažino jauniau- 
sias karvedys. - Jūsų lankymasis kareivinėse veikia juos teigia- 
mai, bet vis dar tebepaistoma aibė niekų apie hetitų žiaurumą 
ir nenugalimumą. Nors mes nuolat neigiame tuos kvailus gan- 
dus, jie vis dėlto veikia žmones. 

— Net mano karvedžius? 

— Ne, Jūsų Didenybe; žinoma, ne... Tačiau mums vis dar 
lieka abejonių dėl kai kurių dalykų. 

— Kokių? 

— Na... Ar priešų bus gerokai daugiau? 

— Pirmiausia mes įvesime tvarką Kanaane. 

— Ar hetitai jau ten? 

— Ne, jų kariuomenė nesiryžo taip nutolti nuo savo bazių. 
Mūsų provincijose sukėlė sąmyšį tik smogikų būriai, netrukus 
grįžę Anatolijon. Jie įtikino vietinius karaliukus mus išduoti, 
norėdami sukelti ginkluotus susidūrimus, kurie išsekintų mū- 
sų jėgas. Bet taip nebus. Mes greit atgausime savo provincijas, 
ir tai suteiks kariams stiprybės, būtinos žygiui į šiaurę ir stam- 
biai pergalei. 

— Kai kas nerimauja... dėl mūsų tvirtovių. 

— Be reikalo. Užvakar ir vakar į rūmus atskrido dešimt pašto 
balandžių. Jie atgabeno gerų žinių. Nė viena mūsų tvirtovė ne- 
atiteko priešui; visos turi pakankamai maisto atsargų ir ginklų, 
kad pajėgtų iki mūsų atvykimo atremti galimus puolimus. Ta- 
čiau mums reikia paskubėti, mes ir taip pernelyg ilgai delsėme. 

Ramzio pageidavimas prilygo įsakymui. Karvedžiai nusilen- 
kė faraonui ir išsiskirstė į kareivines, tvirtai pasiryžę paspar- 
tinti rengimąsi Žygiui. 

— Kokie menkystos, - sumurmėjo Amenis, dėdamas ant stalo 
ploną nusmailintą nendrelę, kuria rašė. 

— Tu jiems per griežtas, - tarstelėjo Ramzis. 

— Tu tik pažiūrėk į juos: juk jie bailūs kaip kiškiai, pernelyg 
turtingi, pripratę prie lengvo gyvenimo! Ligi šiol jie daugiau lai- 
ko praleido lepindamiesi savo soduose nei kaudamiesi mūšio 
lauke. Kaip jie elgsis išvydę hetitus, kuriems karas yra gyveni- 
mo prasmė ir tikslas? Tavo karvedžiai bemat žus arba pabėgs. 

— Siūlai juos pakeisti kitais? 

— Per vėlu, o ir kuriam galui? Visi tavo aukštieji karininkai — 
to paties molio. 

— Gal nori, kad Egiptas susilaikytų nuo bet kokio ginkluoto 
įsiveržimo? 

— Tai būtų mirtina klaida... Tu teisus: reikia veikti. Bet pa- 
dėtis aiškių aiškiausia: mūsų pergalė priklauso nuo tavęs, tik 
nuo tavęs. 


Ramzis priėmė savo draugą Ašą vėlai naktį. Valdovas ir žval- 
gybos tarnybos viršininkas tik retkarčiais leisdavo sau atsikvėp- 
ti, nes įtampa sostinėje vis augo. 

Stovėdami petys į petį prie vieno iš faraono kabineto langų, 
jiedu žvelgė į nakties dangų, nusėtą tūkstančiais Žvaigždžių. 

— Kas naujo, Aša? 

— Padėtis nesikeičia: vienoje pusėje - sukilėliai, kitoje - mū- 
sų tvirtovės. Mūsų šalininkai laukia, kada tu pradėsi veikti. 

— Aš tiesiog degu iš nekantrumo, bet neturiu teisės rizikuo- 
ti savo karių gyvybe. Nepakankamas pasirengimas, nepakan- 
kama ginkluotė... Mes per ilgai snūduriavome, liūliuojami ta- 
riamos taikos. Pabudimas, žinoma, per staigus, bet jis išeis 
mums į naudą. 

— Teišgirsta tave dievai! 

— Ar tik neimsi abejoti jų pagalba? 

— Ar įstengsime nugalėti? 


CHRISTIAN JACO B RAMZIS. KADEŠO MŪŠIS 57 


— Tie, kurie kausis mano vadovaujami, gins Egiptą ligi pas- 
kutinio kraujo lašo. Jei hetitai pasieks savo tikslą, įsiviešpa- 
taus tamsybės. 

— Ar pagalvojai apie tai, kad gali žūti? 

— Nefertarė taps karalystės regente, o prireikus valdys ją pati. 

— Kokia nuostabiai graži ši naktis... Kodėl žmonėms rūpi 
tik žudyti vienas kitą? 

— Aš svajojau apie taikų valdymą. Likimas lėmė kitaip. Ką 
gi - aš nevengsiu to, kas man skirta. 

— Likimas gali būti tau priešiškas, Ramzi. 

— Tu manimi nebepasitiki? 

— Gal aš tiesiog bijau... kaip kiekvienas žmogus. 

— Ar aptikai Mozės pėdsakų? 

— Jokių. Atrodo, kad jis dingo. 

— Ne, Aša. 

— Kodėl tu tuo toks tikras? 

— Todėl, kad tu nė nepradėjai jo ieškoti. 

Jaunas diplomatas nė nemirktelėjo. 

— Tu atsisakei pasiųsti savo agentus Mozės pėdsakais, — tęsė 
Ramzis, - nes nenori, kad jis būtų suimtas ir pasmerktas mirti. 

— Juk Mozė - mūsų draugas, argi ne? Jei aš pargabensiu jį 
Egiptan, jis iš tiesų bus nuteistas mirties bausme. 

— Ne, Aša. 

— Net tu, faraonas, negali pažeisti įstatymo! 

— Aš nė neketinu to daryti. Mozė galės gyventi Egipte kaip 
laisvas žmogus, nes teismas jį išteisins. 

— Bet juk... Argi ne jis nužudė Sarį? 

— Tai buvo savigyna, kaip liudija deramai užrašyti parodymai. 

— Nuostabi naujiena! 

— Ieškok Mozės ir surask jį. 

— Tai bus nelengva... Dabar, kai visur tiek sąmyšio ir nera- 
mumų, jis galbūt slepiasi kokioje nors neprieinamoje vietovėje. 

— Surask jį, Aša. 


Gana rūsčiai nusiteikęs ir atitinkamai atrodydamas, Serama- 
na žingsniavo plytų dirbėjų kvartalo gatvelėmis. Keturi jauni 
hebrajai, atvykę iš Vidurinio Egipto, nedvejodami apkaltino 
Abnerą juos šantažavus ir reikalavus kyšių. Jo padedami jie 
gavo darbą, bet - kokia kaina! 

Tvarkos sergėtojai apgailėtinai atliko tyrimą. Saris buvo įtar- 
tinas tipas, bet vis dar įtakingas; Mozė taip pat daug kam sto- 
vėjo skersai gerklės, tad tai, kad vienas iš jų mirė, o kitas din- 
go, tardytojams buvo labai paranku. 

Galbūt buvo aplaidžiai pažiūrėta į vertingus parodymus, gal 
nepaisyta svarbių nuorodų? Todėl, prieš dar kartą įsibrauda- 
mas pas Abnerą, Seramana nepatingėjo šen bei ten daug ko 
paklausinėti. 

Kramsnodamas česnaku įtrintą duonos riekę, plytų dirbė- 
jas žiūrinėjo kažkokių skaičių primargintą lentelę. Vos išvydęs 
Seramaną, jis išsyk pakišo lentelę po užpakaliu. 

— Nagi, Abnerai, susirūpinai apskaita? 

— Aš niekuo nekaltas! 

— Jeigu vėl imsies senų darbelių, turėsi reikalų su manimi. 

— Mane globoja pats valdovas! 

— Nesvaičiok! 

Sardas čiupo saldųjį svogūną ir dviem kąsniais jį prarijo. 

— Gal turi ko nors atsigerti? 

— Taip... ten, skrynioje... 

Seramana kilstelėjo skrynios dangtį. 

— Prisiekiu dievu Besu, šitų išteklių gali drąsiai užtekti pui- 

kiausiai girtuoklystės šventei! Ąsočiai vyno, ąsočiai alaus... 
Kaip matau, tu gerai uždirbi. 

— Tai... dovanos. 

— Kaip puiku, kada tave myli. 

— Ko tu iš manęs nori? Juk aš jau daviau parodymus! 

— Negaliu savęs įveikti: man taip patinka su tavim bendrauti! 

— Aš pasakiau viską, ką Žinojau. 

— Nemanyk taip. Kai buvau piratas, pats tardydavau savo 
belaisvius. Daugelis jų sakydavosi pamiršę, kur paslėpė savo 
pinigėlius. Reikėdavo tik pasistengti juos... įtikinti, kad prisi- 
mintų, — ir prisimindavo! 

— Aš neturiu turtų! 

— Tavo lobiai man nerūpi. 

Abnerui palengvėjo ant širdies, jis net nušvito. Kol sardas 
atkimšinėjo ąsotį alaus, hebrajas pakišo lentelę po dembliu. 

— Ką tu užrašei ant to medžio gabalėlio, Abnerai? 

— Nieko, nieko... 

— Galiu kirsti lažybų, kad tai sumos, kurias išlupai iš savo 
brolių - hebrajų. Puikus įrodymas teismui! 

Sutrikęs plytų dirbėjas neprieštaravo. 

— Galėtume susitarti, bičiuli; juk aš - nei tvarkos sergėtojas, 
nei teisėjas. 

— Ką tu... Ką tu siūlai? 

— Aš domiuosi ne tavimi, o Moze. Tu jį gerai pažinojai, ar ne 
taip"? 

— Ne geriau nei kas nors kitas... 

— Nemeluok, Abnerai. Tu norėjai, kad jis tave remtų ir glo- 
botų; vadinasi, tu jį šnipinėjai, kad sužinotum, koks jis žmo- 
gus, kaip elgiasi, su kuo bendrauja. 

— Jis visą laiką dirbo. 

— Su kuo jis susitikinėdavo? 

— Su statybų meistrais, su darbininkais, su... 

— O baigęs darbą? 

— Jis mielai kalbėdavosi su hebrajų bendruomenės vyres- 
niaisiais. 

— Apie ką? 

— Mes - išdidi ir nepatikli tauta... Kartais mes panūstame 
nepriklausomybės. Saujelė tokių patrakėlių laikė Mozę savo 
vadu. Baigus statyti Pi-Ramzį, visi būtų išsyk pamiršę tas kvai- 
lystes. 

— Vienas iš tavo „globojamų“ darbininkų man papasakojo, 
kad pas Mozę lankėsi keistas tipas, su kuriuo šis ilgai šnekėję- 
sis akis į akį savo būstinėje. 

— Tai tiesa... Niekas jo nepažinojo. Šnekėjo, kad tas žmo- 
gus — architektas, atvykęs iš Pietų. Jis lyg turėjęs padėti Mozei 
kažkokiais techniniais patarimais, bet statybų aikštelėje jis taip 
ir nepasirodė. 

— Nupasakok jį. 

— Kokių šešiasdešimties metų amžiaus, aukštas, liesas; vei- 
das lyg plėšraus paukščio, nosis atsikišusi, skruostikauliai išsi- 
šovę, siaurutės lūpos, ryškus smakras. 

— Kuo jis vilkėjo? 

— Paprasta palaidine... Architektas būtų apsirengęs gražiau 
ir geriau. Būtum galėjęs prisiekti, kad tas žmogus nori likti 
nepastebėtas. Jis kalbėjosi tik su Moze. 

— Gal jis - hebrajas? 

— Tikrai ne. 

— Kiek kartų jis buvo atvykęs į Pi-Ramzį? 

— Mažiausiai du kartus. 

— Ar kas nors jį dar matė po Mozės pabėgimo? 

— Ne. 

Ištroškęs beklausinėdamas, Seramana vos ne vienu mauku 
ištuštino ąsotį saldaus alaus. 

— Tikiuosi, kad tu nieko nenuslėpei, Abnerai. Priešingu at- 
veju aš labai supyksiu ir galiu nebesusivaldyti. 

— Apie tą Žmogų aš jums papasakojau viską! 

— Neprašau tavęs tapti doru žmogumi - tam tau prireiktų 
pernelyg didelių pastangų; vis dėlto bent jau pasistenk, kad 
niekas tavęs nebeminėtų. 

— Gal norėtumėte... pasiimti keletą tokių ąsočių kaip tas, 
kurį ką tik išgėrėte? 

Seramana suėmė hebrajo nosį nykščiu ir smiliumi ir gero- 
kai spustelėjo: 

— O ką, jei aš už bausmę tau ją nuplėščiau? 

Abnerą pervėrė toks skausmas, kad jis neteko sąmonės. 

Seramana gūžtelėjo pečiais, išėjo iš plytų dirbėjo namelio ir 
paskendęs mintyse pasuko rūmų link. 

Jis daug ką sužinojo. 

Mozė rezgė sąmokslą. 

Jis ketino tapti hebrajų vadu — be abejo, norėdamas parei- 
kalauti naujų privilegijų savo tautai, galbūt net leidimo įkurti 
Deltoje nepriklausomą hebrajų miestą. O kas, jeigu tas pa- 
slaptingasis žmogus buvo svetimšalis, atvykęs pasiūlyti hebra- 
jams pagalbą iš svetur? Tokiu atveju Mozė galėjo būti kaltina- 
mas valstybės išdavyste. 

Ramzis niekada nė girdėti nenorės tokių prielaidų. Prieš 
pradedant apie jas kalbėti ir prašyti valdovą saugotis to, ką jis 
laikė savo draugu, Seramanai reikėjo gauti įrodymų. 

Sardas pateko labai keblion padėtin. 


Gražiajai Izetei, antrajai Ramzio Žmonai ir jo sūnaus Kha 
motinai, Pi-Ramzio rūmuose priklausė prabangūs kambariai. 
Nors jos santykių su Nefertare netemdė nė menkiausias šešė- 
lis, Izetei labiau patiko gyventi Memfyje ir ieškoti užsimirši- 
mo puotose, kur visi žavėjosi jos grožiu. 

Žaliaakė, maža, tiesia nosyte, siauromis lūpomis, grakšti, 
guvi ir linksma gražioji Izetė buvo pasmerkta gyventi prašmat- 
niai, bet tuščiai. Būdama dar visai jauna, ji jau gyveno vien 
prisiminimais. Ji buvo pirmoji Ramzio meilužė. Kadaise be- 

protiškai jį pamilusi, Izetė ir dabar mylėjo Ramzį taip pat karš- 
tai, bet jau nebeturėjo noro kovoti, stengdamasi vėl jį pavergti 
savo žavesiu. Bet būdavo dienų, būdavo valandų, kai Izetė ne- 
kentė valdovo, kurį dievybės apipylė savo dovanomis... Argi 
jis nebuvo apdovanotas taip pat ir gebėjimu ją sugundyti kada 
tik užsigeidęs, nors jo širdis priklausė Nefertarei? 

Jei dar didžioji valdovo sutuoktinė būtų buvusi negraži, kvai- 
la ir pasibjaurėtina... Bet buvo priešingai! Ir gražioji Izetė pa- 
sidavė, neatsispyrusi Nefertarės spindesiui ir Žavesiui: ji pri- 
pažino savo varžovę esant ypatingą būtybę, Ramzio verta ka- 
raliene. 

„Koks keistas likimas, - galvojo jauna moteris, - matyti my- 
limą vyriškį kitos glėbyje ir pripažinti, kad tai ne nepakenčia- 
ma, O gera ir teisinga!“ 

Užtektų Ramziui tik pasirodyti, ir gražioji Izetė neištartų 
jam nė vieno priekaišto. Ji atsiduotų mylimajam ir svaigtų Iy- 
giai taip pat, kaip per pirmą jųdviejų pasimatymą nendrinėje 
trobelėje, prisiglaudusioje kviečių lauko pakraštyje. Tada Ize- 
tei ne kiek nerūpėjo, kad Ramzis buvo karalaitis: jei jis būtų 
buvęs piemuo arba Žvejys, toks pat nežabotas geismas būtų 
nubloškęs ją į jo glėbį. 

Izetė visai nenorėjo valdyti; ji nebūtų sugebėjusi atlikti Egip- 
to karalienės pareigų ir užsikrauti ant savo pečių tos naštos, 
taip slėgusios Nefertarę. Gražioji Izetė visai nemokėjo nei pa- 
vydėti, nei pavyduliauti ir dėkojo dangiškosioms galioms, su- 
teikusioms jai neprilygstamą laimę: mylėti Ramzį. 

Toji vasaros diena buvo giedra ir laiminga. 

Gražioji Izetė Žaidė su devynerių metų Kha ir Nefertarės 
dukrele Meritamon, kurios ketvirtą gimtadienį visi ketino ne- 
trukus linksmai atšvęsti. Abu vaikai sutarė kuo puikiausiai. 
Kha polinkis skaityti ir rašyti nė kiek nesumažėjo. Jis mokė 
sesutę rašyti hieroglifus ir net vedžiodavo mergytės ranką, kai 
ji abejodavo ar nežinodavo, kaip teisingai vienas ar kitas žen- 

klas turi atrodyti. Šios dienos pamoka buvo skirta paukščiams: 
norint juos nupiešti, reikėjo miklių pirštų ir tikslios akies. 

— Eikšekit maudytis, vanduo tiesiog nuostabus. 

— Man labiau patinka mokytis, - atsakė Kha. 

— Bet tu turi mokėti plaukti! 

— Tai man neįdomu. 

— Gal tavo sesuo nori atsikvėpti nuo mokslų? 

Ramzio ir Nefertarės dukra buvo tokia pat daili kaip jos 
motina. Mergytė dvejojo, bijodama nejtikti Kha ar jo motinai. 
Ji labai mėgo plaukti, bet nenorėjo priešgyniauti Kha, žinan- 
čiam tiek paslapčių! 

— Tu man leisi pasimaudyti? — nerimastingai paklausė ji. 

Kha valandėlę pamąstė, paskui maloningai linktelėjo galva: 

— Gerai, eik, bet neužtruk. Tau dar reikia iš naujo nupiešti 
putpeliuką: dabar tavo piešinyje jo galva ne visai apvali. 

Meritamon nubėgo pas gražiąją Izetę, kuri džiaugėsi, kad 
Nefertarė ja pasitiki ir leidžia kartu auklėti mergytę. 

Jauna moteris su mergaite liuoktelėjo į vėsų ir skaidrų van- 
denį, ant kurio krito šalia baseino augančio seno figmedžio 
šešėlis. Taip, ta diena iš tiesų buvo laiminga... 

Memfį vargino tvanki kaitra. Šiaurės vėjas rimo, bet karšti gū- 
siai džiovino burną, svilino gerklę ir žmonėms, ir gyvuliams. 
Gindamiesi nuo karščio, gyventojai ištempė tarp namų stogų 
storo audeklo gabalus, teikusius gatvelėms bent kiek šešėlio ir 
vėsos. Vandennešiai būtų įmanę persiplėšti: jie niekaip nespė- 
jo aptarnauti visų ištroškusiųjų. 

Įsikūrusio savo patogioje sodyboje mago Ofiro vasaros kaitra 
visai nekamavo. Patalpas vėdino oro srovės, sklindančios pro 
palubėje įrengtas angas. Vieta buvo tyli, rami; čia buvo lengva 
susikaupti, 0 juk kerėtojui visa tai tiesiog būtina. 

Ofiras jautė, kaip jį apima neįprastas jaudulys. Dažniausiai 
libis atlikinėdavo būrimo ar kerėjimo apeigas šaltai, kone abe- 
jingai. Bet jam dar niekada nebuvo tekę imtis tokio sunkaus 
dalyko, ir jau pats užmojis kėlė jį kaip ant sparnų. Jis, Echna- 
tono patarėjo sūnus, buvo pasirengęs kerštui. 

Žymus Ofiro svečias, Šenaras, vyresnysis Ramzio brolis ir 
užsienio reikalų ministras, atvyko pavakare, kai ir didžiosios, 
ir mažosios miesto gatvės buvo ištuštėjusios. Šenaras pasirū- 
pino atvažiuoti savo sąjungininkui Mebai priklausančiu veži- 
mu; jį vadeliojęs tarnas buvo nebylys. 

Magas pagarbiai pasveikino Šenarą. Pastarasis, kaip ir per 
ankstesnį susitikimą, jautėsi nesmagiai: plėšraus paukščio pro- 
filio libis tiesiog stingdė jį savo lediniu žvilgsniu. Tamsiai Ža- 
liomis akimis, atsikišusia nosimi, siaurutėmis lūpomis, jis la- 
biau panėšėjo į demoną nei į žmogų. Bet jo balsas ir elgesys 

pasižymėjo švelnumu, ir kartais buvo galima pamanyti, kad 
šnekiesi su kokiu nors senu žyniu, kurio žodžiai ramina. 

— Kodėl jūs mane pakvietėte, Ofirai? Man tai nelabai patinka. 

— Drįsau pakviesti jus, pone, nes vis darbuojuosi mūsų rei- 
kalo labui. Jūs nenusivilsite. 

— Tikiuosi. 

— Gal malonėsite sekti paskui mane... Ponios mūsų laukia. 

Šenaras padovanojo tą buveinę burtininkui, kad jis galėtų 
niekieno netrukdomas užsiiminėti kerėjimu ir tokiu būdu pa- 
dėti Šenarui užkariauti valdžią. Žinoma, vyresnysis Ramzio 
brolis ėmėsi visų atsargumo priemonių ir užrašė tą namą savo 
seseriai Dolantei. Kiek vertingų sąjungininkų, kuriais taip leng- 
va ir patogu naudotis kada panorėjus... Aša, valdovo vaikys- 
tės draugas ir genialus sąmokslininkas; Raja, pirklys iš Sirijos 
ir nepaprastai miklus hetitų šnipas; o štai dabar tasai Ofiras, 
su kuriuo jį supažindino naivuolis Meba, buvęs užsienio rei- 
kalų ministras, kurio vietą Šenaras sugebėjo užimti, įtikinęs jį, 
kad jo nušalinimo kaltininkas - Ramzis. Ofiras įkūnijo keistą 
ir pavojingą nežinomų jėgų pasaulį, kurio Šenaras baiminosi, 
bet manė, kad būtų pravartu pasinaudoti kenksminga tų tam- 
siųjų jėgų galia. 

Ofiras skelbėsi sumanęs milžiniško masto politinį perver- 
smą: jis ketino atgaivinti Echnatono ereziją, atkurti vieninte- 
lio dievo - Atono kultą kaip valstybinę religiją ir pasodinti į 
Egipto sostą niekam nežinomą pamišusio faraono įpėdinę. Še- 
naras leido suprasti Ofirui, kad pritaria jo sektos augimui, nes 
tiki, kad jos skelbiamas mokymas gali patraukti jų pusėn Mo- 
zę. Todėl burtininkas užmezgė ryšį su hebraju, norėdamas jam 
įrodyti, jog jie siekią bendro tikslo. 

Šenaras manė, kad net mažiausia opozicija šalies viduje bus 
dar viena kliūtis Ramzio kelyje. Atėjus laikui, jis, Šenaras, at- 
sikratys visų tų jį varžančių sąjungininkų — valdžios Žmogus 
privalo neturėti praeities. 

Deja, Mozė įvykdė žmogžudystę ir pabėgo. Praradus gali- 
mybę pasinaudoti hebrajų parama, Ofirui nebuvo ko nė tikė- 
tis suburti tiek Atono šalininkų, kad jų pakaktų Ramzio val- 
džiai išklibinti. Žinoma, kerėtojas įrodė savo sugebėjimus Ne- 
fertarės gimdymo metu, sukėlęs pavojų karalienės ir jos duk- 
ters Meritamon gyvybei. Bet ir viena, ir kita vis dar buvo gy- 
vos. Nors Nefertarė daugiau nebegalėjo turėti vaikų, karališ- 
kųjų rūmų magija įveikė libio kerus. 

Ofiras tapo nereikalingas, o gal net pavojingas; tad, gavęs 
jo kvietimą skubiai atvykti į Memfį, Šenaras pagalvojo, kad 
laikas būtų jį pašalinti sau iš kelio, kitaip sakant, paprasčiau- 
siai nužudyti. 

— Mūsų svečias jau atvyko, - pranešė Ofiras dviem mote- 
rims, sėdinčioms prieblandoje ir besilaikančioms už rankų. 

Viena iš jų buvo Šenaro sesuo Dolantė, amžinai pavargusi 
tamsiaplaukė; kita —- Lita, putlutė blondinė, kurią Ofiras pri- 
statinėjo kaip Echnatono anūkę. 

Šenaras ją laikė silpnaprote, paklūstančia juodojo mago 
valiai. 

— Kaip jaučiasi mano brangioji sesuo? Tikiuosi, gerai? 

— Džiaugiuosi tave matydama, Šenarai. Tavo atvykimas įro- 
do, kad mes žengiame teisingu keliu. 

Dolantė su savo vyru Sariu veltui tikėjosi, kad Ramzis su- 
teiks jiems privilegijuotą padėtį karaliaus dvare. Nusivylę juo- 
du surezgė sąmokslą prieš valdovą. Prireikė bendrų karalie- 
nės motinos Tūujos ir didžiosios valdovo sutuoktinės Neferta- 
rės pastangų, kad Ramzis, sužinojęs apie sesers ir svainio in- 
trigas, vis dėlto abiejų pasigailėtų. Saris, buvęs Ramzio auklė- 
tojas, buvo paskirtas paprastu meistru Pi-Ramzio statybose. 
Irzlus, vaidingas, netverdamas pykčiu dėl pažeminimo, jis ėmė 
priekabiauti ir lieti įtūžį ant plytų dirbėjų hebrajų. Savo netei- 
singumu ir bjauriu elgesiu su darbininkais Saris sukėlė Mozės 
pyktį ir užsitraukė mirtį. O Dolantė buvo tiesiog pakerėta Ofiro 

ir Litos. Aukšta tamsiaplaukė moteris kliedėte kliedėjo Ato- 
nu, vieninteliu Dievu, ir kovojo už tai, kad jo kultas būtų at- 
kurtas, o Ramzis, tas bedievis faraonas, nušalintas. 

Dolantės neapykanta Ramziui labai rūpėjo Šenarui: jis ti- 
kėjosi turėsiąs iš jos naudos, todėl ir pažadėjo seseriai vieną iš 
svarbiausių postų savo būsimoje karalystėje. Vienaip ar kitaip, 
jis vis tiek nukreips tą neigiamą jėgą prieš savo brolį, o kai 
pakvaišėlė sesuo taps nebepakenčiama, jis ją ištrems. 

— Ar turi naujienų apie Mozę? - pasiteiravo Dolantė. 

- Jis dingo, - atsakė Šenaras. - Be abejo, broliai hebrajai jį 
užmušė ir palaidojo kur nors dykumoje. 

— Mes netekome vertingo sąjungininko, - pripažino Ofiras, — 
bet vienintelio dievo valia vis tiek išsipildys. Juk mūsų gretos 
nuolat auga! 

— Reikia būti atsargiems, - priminė jam Šenaras. 

— Atonas padės mums! - karštai sušuko Dolantė. 

— Aš neišleidau iš akių savo pirminio tikslo, - pasakė raga- 
nius. — Privalu įveikti magiškąją Ramzio apsaugą: tai vieninte- 
lė tikra kliūtis mūsų kelyje. 

— Pirmasis jūsų bandymas nepavyko, - įgėlė Šenaras. 

— Vis dėlto pripažinkite, kad tam tikras poveikis buvo. 

— Tokio rezultato nepakanka. 

- Sutinku, pone Šenarai. Todėl aš nutariau griebtis kito būdo. 

— Kokio? 

Dešine ranka Libijos magas parodė indą su kažkokiu įrašu. 

— Malonėkite jį perskaityti! 

— Heliopolis, Gyvybės Namas. Keturios žuvys: kefalės. Na, ir 
kas čia tokio? Juk tai - dalis šventyklos maisto atsargų, ar ne? 

— Taip, bet — ypatingų atsargų: jos turėjo būti atnašautos 
dievybėms. Šios žuvys rūpestingai parinktos, jas jau veikia tam 
tikra magiška jėga. Be to, aš turiu dar šį audinio gabalą. 

Ofiras krestelėjo skarą. 

— Galėčiau prisiekti, kad... 

— Taip, pone Šenarai, tai tikrai ta pati skara, kurią labiausiai 
mėgsta didžioji valdovo sutuoktinė Nefertarė. 

— Ar jūs ją... pavogėt? 

— Juk aš jums sakiau, kad turiu daug šalininkų. 

Šenaras buvo nustebęs. Kokio gi bendrininko — ar bendri- 
ninkės — paslaugomis magas sugebėjo pasinaudoti? 

— Norint žengti į priekį, būtinai reikėjo sujungti tuos du daik- 
tus: šventą maistą ir skarą, kuri lietė karalienės kūną. Padeda- 
mi tų daiktų ir jūsų ryžto mes atkursime Atono kultą. Lita turi 
viešpatauti: ji bus karalienė, o jūs - faraonas. 

Lita pažvelgė į Šenarą sužavėtomis ir patikliomis akimis. O 
juk mažylė gana patraukli... iš jos išeis visai nebloga meilužė... 

— Lieka Ramzis... 

— Jis — tik žmogus, - pareiškė Ofiras, — ir neatlaikys smar- 
kių, vienas po kito besikartojančių puolimų. Bet tam, kad nu- 
galėtume, man reikia pagalbos. 

— Aš visada pasirengusi jums padėti! - sušuko Dolantė, stip- 
riau spustelėdama Litai ranką. Ši atrodė to net nepajutusi: ji 
neatitraukė akių nuo libio. 

— Ką gi jūs ketinate daryti? — paklausė Šenaras. 

Ofiras sukryžiavo rankas ant krūtinės. 

— Jūsų pagalba, pone, man taip pat būtina. 

— Mano? Bet... 

— Mes visi keturi norime, kad karališkoji pora mirtų. Ketu- 
riese mes simbolizuojame keturias kryptis erdvėje, laiko ri- 
bas, visą pasaulį. Jei vienos iš tų keturių jėgų pritrūks, kerai 
bus neveiksmingi. 

— Aš juk ne burtininkas! 

— Pakaks jūsų geros valios. 

— Sutik, — meldė Dolantė. 

— Ką aš turėsiu daryti? 

- Tai bus labai paprasta, - nuramino Šenarą Ofiras, — ir pa- 
dės nuversti Ramzį. 

— Pradėkime. 

Raganius atidarė indą ir išėmė keturias sūdytas ir džiovin- 
tas žuvis. Lita lyg apkvaitusi atstūmė Dolantę ir išsitiesė aukš- 
tielninka. Ofiras uždėjo jai ant krūtinės Nefertarės skarą. 

— Paimkite už uodegos vieną žuvį, - įsakė jis Dolantei. 

Aukštaugė įkūni tamsiaplaukė pakluso. Iš savo palaidinės 
kišenės Ofiras ištraukė mažytę Ramzio statulėlę ir įgrūdo ją 
vienai kefalei į gerklę. 

— Antrą žuvį, Dolante. 

Magas pakartojo ankstesnį veiksmą. 

Keturios žuvys prarijo keturias Ramzio statulėles. 

— Valdovas arba žus kare, - išpranašavo Ofiras, - arba įklius 
į spąstus, kuriuos mes paspęsime jam grįžus. Jis bus visiems 
laikams atskirtas nuo Nefertarės. 

Ofiras perėjo į mažą kambarėlį. Jam iš paskos sekė Dolan- 
tė, ištiestomis rankomis nešdama keturias žuvis, ir Šenaras, 
kurio troškimas pakenkti Ramziui įveikė baimę. 

Vidury kambario stovėjo indas su Žarijomis. 

— Meskite Žuvį į ugnį, pone. Tokiu būdu jūsų valia išsipildys. 

Šenaras nedvejodamas padarė ką įsakytas. 

Kai liepsnose ėmė spragėti ketvirtoji Žuvis, pasigirdęs klyks- 
mas privertė jį krūptelėti. Visi trys skubiai grįžo svetainėn. 

Nefertarės skara užsiliepsnojo savaime ir apdegino šviesiap- 
laukę Litą, kuri buvo netekusi sąmonės. 

Ofiras nuėmė nuo jos nelemtąjį audeklą, ir liepsna užgeso. 

— Kai skara bus visiškai sudeginta, — paaiškino jis, - Ramzis 
su Nefertare atiteks piktosioms pragaro dvasioms. 

— Ar Litai vėl teks kęsti skausmą? — sunerimo Dolantė. 

— Lita sutiko pasiaukoti. Visą laiką, kol truks kerėjimas, ji 
turės neprarasti sąmonės. Jūs ją slaugysite, Dolante. Kai tik 
nudegimas užgis, mes pakartosime apeigas - kol skara virs pe- 
lenais. Prireiks laiko, pone Šenarai, bet tai, ką sumanėme, 
mums pavyks. 

Šiaurės ir Pietų Egipto gydytojų viršininkas, vyriausiasis rūmų 
gydytojas, daktaras Pariamakus buvo guvus penkiasdešimtme- 
tis ilgomis, jautriomis ir rūpestingai išpuoselėtomis rankomis. 
Jis buvo turtingas, vedęs kilmingą memfietę, kuri jam padova- 
nojo trejetą gražių vaikų, ir galėjo pasigirti padaręs puikią kar- 
jerą, pelniusią jam visuotinę pagarbą. 

"Tačiau tą vasaros rytą daktaras Pariamakus, laukęs faraono 
prieškambaryje, nesiliovė pykęs. Ramzis ne tik niekada nesir- 
go — jis dar vertė garsųjį gydytoją laukti jau ilgiau nei dvi va- 
landas. 

Pagaliau rūmininkas atėjo jo pakviesti ir leido daktarui įeiti 
į Ramzio darbo kambarį. 

— Didenybe, esu nuolankus jūsų tarnas, bet... 

— Kaip laikotės, melas daktare? 

— Didenybe, aš labai nerimauju! Dvare šnekama, kad jūs 
esą paskyręs mane netrukus į šiaurę pajudėsiančios kariuo- 
menės gydytoju. 

— Ar tai nebūtų jums didelė garbė? 

— Žinoma, Jūsų Didenybe, žinoma! Bet - ar aš nebūčiau 
naudingesnis čia, rūmuose? 

— Galbūt man reikėtų atsižvelgti į jūsų pastabą. 

Pariamakus neslėpė nerimo. 

— Didenybe... Ar galiu sužinoti, ką jūs nusprendėte? 

— Gerai pagalvojus, jūs teisus. Jūs būtinai reikalingas rū- 
muose. 

Gydytojas vos ne vos sulaikė palengvėjimo atodūsį. 

kurį pasirinksite, jūsų neapvils. 

- Aš jau pasirinkau. Manau, jūs pažįstate mano draugą Setau? 

Kresnas, be peruko, prastai nusiskutęs, kampuotagalvis, ap- 
sirengęs antilopės kailio palaidine su daugybe kišenių, agresy- 
vaus žvilgsnio vyriškis žengtelėjo garsiojo gydytojo link. Šis net 
atsitraukė atatupstas. 

— Džiaugiuosi jus matydamas, daktare! Mano karjera ne per 
geriausia, aš to neneigiu, bet gyvatės yra mano draugės. Gal 
norite paglostyti angį, kurią aš pagavau vakar vakare? 

Gydytojas atsitraukė dar per žingsnį ir suglumęs žvilgtelėjo 
į valdovą. 

— Didenybe, žinios, kurių reikia, norint vadovauti gydymo 
tarnybai... 

— Kol manęs nebus, būkite ypač budrus, daktare. Jūs būsite 
asmeniškai atsakingas už karališkosios šeimos sveikatą. 

Setau įkišo ranką į vieną iš savo kišenių. Bijodamas, kad jis 
neištrauktų iš ten kokios gyvatės, Pariamakus pasiskubino at- 
sisveikinti su faraonu ir dingti. 

— Ar ilgai tave sups tokie menkystės? — pasiteiravo gyvačių 
kerėtojas. 

— Nebūk toks griežtas. Kartais jam pavyksta išgydyti savo 
pacientus. Beje... Ar sutiksi būti atsakingas už kariuomenės 
sveikatos tarnybą? 

— Šis postas manęs nedomina, bet aš neturiu teisės išleisti 
tave vieną į karą su hetitais. 


Indas su džiovintomis žuvimis iš Heliopolio Gyvybės Namo 
ir karalienės Nefertarės skara... Dvi vagystės, bet vienas va- 
gis! Seramana buvo tikras, kad nustatė jo tapatybę: tai galėjo 
būti tik rūmų ūkvedys Romė. Sardas jau seniai jį įtarė. Tas 
geraširdis linksmuolis išdavė valdovą ir net bandė jį nužudyti. 

Ramzis nevykusiai pasirinko rūmų ūkvedį. 


0, 
= 
o 
d 
L] 
a 
Na 


— 
12 
05 1NyS 


Sardas negalėjo pasikalbėti su valdovu nei apie Mozę, nei 
apie Romė: jis žinojo, kad rizikuoja sukelti audringą Ramzio 
reakciją, kuri anaiptol nereiškė, kad tas nedorėlis ūkvedys bus 
suimtas, o faraono draugystė su hebraju nutrūks. Į ką gi kreip- 
tis, jei ne į Amenį? Ramzio asmens sekretorius, protingas ir 
nepatiklus, tikrai sutiks jį išklausyti. 

Seramana perėjo tarp dviejų karių, saugojusių duris į kori- 
dorių, einantį Amenio kabineto link. Nenuilstamas raštinin- 
kas vadovavo dvidešimties aukštų valdininkų tarnybai, įparei- 
gotai rūpintis visais svarbiais dokumentais. Amenis juos api- 
bendrindavo ir pranešdavo Ramziui pačią esmę. 

Už sardo nugaros pasigirdo skubūs Žingsniai. 

Seramana nustebo, atsigręžė ir išvydo gal dešimt pėstinin- 
kų, nukreipusių į jį ietis. 

— Ką jūs čia sumanėt? 

— Mes gavome įsakymą. 

— Įsakinėju jums aš! 

— Mes turime jus suimti. 

— Čia dabar?! Liaukitės kvailioję! 

— Mes privalome paklusti įsakymui. 

— Traukitės iš kelio, arba aš jus prikulsiu! 

Amenio kabineto durys atsivėrė, ir ant slenksčio pasirodė 
valdovo asmens sekretorius. 

— Ameni, liepk tiems mulkiams dingti! 

— Tai aš jiems įsakiau tave suimti, Seramana. 

Buvusio pirato nebūtų taip pribloškęs net laivo sudužimas. 
Kelias akimirkas jis nepajėgė nė krustelėti. Kareiviai tuo pasi- 
naudojo ir atėmė iš jo ginklus, o paskui surišo jam rankas už 
nugaros. 

— Paaiškink man... 

Ameniui davus ženklą, sargybiniai įstūmė Seramaną į Ram- 
zio asmens sekretoriaus kabinetą. Raštininkas peržvelgė vie- 
ną iš papirusų. 

— Ar pažįsti tokią Nenofarę? 

— Žinoma, tai viena iš mano meilužių. Kalbant tiksliau, ji — 
mano dabartinė. 

— Ar judu pykdavotės? 

— Na... kaip visi įsimylėjėliai, apimti aistros. 

— Tu ją prievartaudavai? 

Sardas šyptelėjo. 

— Mudviem yra tekę smarkokai susiremti, bet tai buvo kova 
už malonumą. 

— Vadinasi, tu neturi ką prikišti tai merginai? 

— O, taip! Ji mane begėdiškai nualino. 

Amenis liko šaltas ir oficialus. 

— Toji Nenofarė iškėlė tau sunkų kaltinimą. 

— Bet... Juk ji su viskuo sutiko, galiu tau prisiekti! 

— Aš kalbu ne apie jūsų ištvirkavimą, o apie išdavystę. 

— Išdavystę... Tu iš tiesų pasakei: „išdavystę“? 

— Nenofarė kaltina tave šnipinėjant hetitų naudai. 

— Ameni, ką tu - tyčiojiesi iš manęs? 

— Ta mergina myli savo kraštą. Aptikusi gana keistas medi- 
nes lenteles, kurios buvo paslėptos patalynės skrynioje tavo 
miegamajame, ji pamanė, kad bus geriausia jas atnešti man. 
Ar tu jas atpažįsti? 

Ir Amenis parodė sardui lenteles su įrašais. 

— Jos visai ne mano! 

— Tai tavo nusikaltimo įrodymai. Gana prastai parašytais 
tekstais tu praneši hetitams, kad pajėgsi neišleisti į mūšio lau- 
ką rinktinio pulko, kuriam vadovauji. 

— Nesąmonė! 

— Teisėjas, užrašęs tavo meilužės parodymus, garsiai per- 
skaitė juos liudininkų akivaizdoje, ir ji patvirtino savo žodžius. 

— Kažkas bando nuplėšti man garbę, pakirsti pasitikėjimą 
manimi ir nusilpninti Ramzį. 

— Kaip rodo lentelių datos, tu tapai išdaviku prieš aštuonetą 

mėnesių. Hetitų imperatorius pažadėjo tau gražaus turto, ku- 
rį tu gausiąs sutriuškinus Egiptą. 

— Aš ištikimas Ramziui... Kitados jis manęs pasigailėjo, nors 
galėjo atimti man gyvybę, tad nuo tos dienos mano gyvybė pri- 
klausė ir priklauso jam. 

— Gražūs žodžiai, kuriuos paneigia faktai. 

— Juk tu mane pažįsti, Ameni! Tiesa, aš buvau piratas, bet 
niekada neišdaviau draugo! 

— Tariausi tave pažįstąs, bet tu panašus į tuos dvariškius, 
kuriuos masina tik pelnas. Argi samdomas kareivis nesisiūlo 
tam, kuris daugiau moka? 

Įsižeidęs ligi širdies gelmių, Seramana išdidžiai atsitiesė vi- 
su ūgiu: 

— Jei Faraonas paskyrė mane savo asmens sargybinių virši- 
ninku ir rinktinio kariuomenės pulko vadu, vadinasi, jis ma- 
nim pasitikėjo. 

— Ir labai klydo. 

— Aš nepadariau nusikaltimo, kuriuo tu mane kaltini. 

— Teatriša jam rankas. 

Seramana pajuto didžiulį palengvėjimą. Amenis tardė jį 
griežtai, kaip buvo įpratęs, tačiau tik tam, kad išteisintų! 

Valdovo asmens sekretorius ištiesė sardui nusmailintą nen- 
drelę, kurios galiukas buvo pamirkytas į juodą rašalą, ir nu- 
gludintą gabalėlį klinties. 

— Parašyk čia savo vardą ir pareigas. 

Sardas pakluso, nors ir nervinosi. 

— Toks pat raštas, kaip ir medinėse lentelėse. Šis naujas įro- 
dymas bus įdėtas į bylą. Tu kaltas, Seramana. 

Pakvaišęs iš įniršio, buvęs piratas pabandė pulti Amenį, bet 
į jo šonus įsmigo keturios ietys, net kraujas ištryško. 

— Puikus savo kaltės pripažinimas! Tau taip neatrodo? 

— Aš noriu pamatyti tą mergšę! Aš priversiu ją atsisakyti 
melagingų parodymų! 

— Pamatysi ją teisme. 

— Ameni, tai — iš anksto paruošta pasala! 

— Gerai pasirenk gintis, Seramana. Tokiems išdavikams kaip 
tu tėra viena bausmė: mirtis. Nė nesitikėk, kad Ramzis tau 
atleis. 

— Leisk man pasikalbėti su valdovu! Man reikia pasakyti jam 
kai ką svarbaus. 

— Rytoj mūsų kariuomenė patrauks į žygį. Tai, kad tu tame 
žygyje nedalyvausi, nemaloniai nustebins tavo draugus hetitus. 

— Prašau tave, leisk man pasikalbėti su valdovu! 

— Įmeskite jį į kalėjimą ir gerai saugokite, —- įsakė Amenis 
sargybiniams. 


12 


Šenaro nuotaika buvo kuo puikiausia, o apetitas tiesiog kaip 
vilko. Jo pusryčius - „burnos plovimą“ — sudarė miežinė košė, 
dvi keptos putpelės, ožkos pieno sūris ir apvalūs meduoliai. 
Tą nuostabų rytmetį, kai Ramzis su kariuomene turėjo išžy- 
giuoti į šiaurę, Šenaras leido sau pasilepinti gražiai apskru- 
dinta žąsies šlaunele, pagardinta rozmarinu, kmynais ir darži- 
niu builiu. 

Suėmus Seramaną ir įmetus jį į kalėjimą, Egipto armijos 
galia gerokai sumažės. 

Šenaras buvo kaip tik pakėlęs prie lūpų taurę šviežio pieno, 
kai į jo kambarius įžengė Ramzis. 

— Tebūnie apsaugotas tavo veidas, - tarė Šenaras stodama- 
sis ir pavartodamas senovinį mandagumo posakį, skirtą ryt- 
metiniam pasisveikinimui. 

Valdovas ryšėjo klubjuostę ir vilkėjo palaidinę trumpomis 
rankovėmis. Ant jo riešų spindėjo sidabro apyrankės. 

— Neatrodo, kad mano mylimas brolis būtų pasirengęs leis- 
tis į kelią. 

— Bet... Argi tu ketinai pasiimti mane kartu, Ramzi? 

— Sakytum, kad tavo krūtinėje plaka ne kario širdis. 

— Man nebūdinga nei tavo jėga, nei drąsa. 

— Štai mano nurodymai: man nesant, tu kaupsi visas iš už- 
sienio gaunamas žinias ir pateiksi jas Nefertarei, Tujai ir Ame- 
niui. Jie sudarys mano laikinąją tarybą, įgaliotą tvarkyti visus 
valstybės reikalus. O aš būsiu kariuomenės priešakyje drauge 
su Aša. 

— Jis vyksta kartu su tavimi? 

— Tai būtina, nes jis puikiai pažįsta vietovę. 

— Deja, diplomatija pralaimėjo... 

— Aš dėl to labai apgailestauju, Šenarai, bet dabar nebe lai- 
kas griebtis diplomatinių gudrybių. 

— Ką tu ketini daryti? 

— Vėl įvesti tvarką provincijose, kurios buvo mums paval- 
džios, paskui palūkėti, o tada pasiųsti armiją prieš Kadešą ir 
tiesiogiai susiremti su hetitais. Kai prasidės antroji žygio da- 
lis, galbūt aš tave pasišauksiu. 

— Man bus didelė garbė prisidėti prie galutinės pergalės. 

— Egiptas atsilaikys ir šįkart. 

— Būk atsargus, Ramzi; tu reikalingas mūsų šaliai. 


Ramzis perplaukė valtimi kanalą, kuris skyrė dirbtuvių ir 
sandėlių kvartalą nuo seniausios Pi-Ramzio dalies: Avario, ka- 
daise buvusio užkariautojų hiksų, tų kraupaus atminimo azi- 
jiečių, sostine. Čia kilo šventykla, skirta Setui - baisingam audrų 
dievui, turinčiam Visatoje siaubingą galią. Setas buvo Ramzio 
tėvo globėjas — Setis buvo vienintelis Egipto valdovas, išdrįsęs 
pasivadinti tokiu vardu. 

Ramzis įsakė praplėsti ir išpuošti grėsmingojo Seto šven- 
tyklą. Kaip tik čia Setis, slapta rengdamas sūnų valdovo parei- 
goms, privertė Ramzį mesti iššūkį galingajam dievui. 

Tada jaunojo karalaičio širdyje susidūrė baimė ir jėga, įsten- 
gianti ją nugalėti. Tos kovos padarinys buvo Seto įžiebta ug- 
nis, kurią Setis perteikė pamokymu: „Tikėti, kad žmonės yra 
geri, būtų neleistina Faraono klaida“. 

Priešais dengtą šventyklą plytinčiame kieme buvo pastatyta 
rausvo granito stela*. Jos viršūnėje tupėjo keistas gyvūnas, įkū- 
nijąs Setą: raudonakis šuo didelėmis stačiomis ausimis ir ilgu 


* 2.20 m aukščio ir 3,30 m pločio. 

žemyn nulenktu snukiu. Niekas niekada nematė tokios būty- 
bės, niekas niekada nė nepamatys. Vidiniame stelos išlinkyje 
tas pats Setas buvo pavaizduotas jau kaip žmogus. Jo galvą vai- 
nikavo kūgio formos tiara, saulės skritulys ir du ragai. Dešinėje 
rankoje jis laikė gyvybės raktą, kairėje - skeptrą „galybė“. 

Įrašas buvo pažymėtas keturiasdešimtųjų metų ketvirto va- 
saros mėnesio ketvirtos dienos data*. Tokiu būdu buvo pabrė- 
žiama skaičiaus „keturi“ — visatos kūrėjo ir tvarkytojo — galia. 
Steloje iškalto hieroglifų teksto pradžioje buvo kreipiamasi į 
Setą: 


Būk pasveikintas, Setai, dangaus deivės sūnau, 

Tu, kurio galia milijonų metų valtyje neaprėpiama, 

Tu, kuris stovi šviesos valties pirmagalyje ir triuškini savo priešus, 
Tiu, kurio balsas griaudėja it perkūnas! 

Leisk Faraonui sekti tavo Ka. 


Ramzis įžengė į dengtą šventyklą ir ilgai stovėjo susikaupęs 
priešais Seto statulą. Dievo energija bus jam būtina jo lau- 
kiančioje kovoje, kuriai turės vadovauti. 

Setas, galįs ketverius valdymo metus paversti keturiais šim- 
tais metų, kurie minimi akmenyje iškaltame įraše, - argi jis ne 
geriausias iš visų galimų sąjungininkų? 


Amenio kabinetas buvo užgriozdintas aibe papirusų: suvy- 
niotų į ritinėlius, sukaišiotų į odinius dėklus ar ąsočius, išdė- 
liotų ant stalų ir lentynų ar tiesiog suverstų medinėse skrynio- 
se. Bet prie kiekvieno iš tos daugybės dokumentų buvo pri- 
tvirtintas raštelis, nurodąs jo turinį ir užregistravimo datą. Šioje 
papirusų karalystėje, į kurią niekam nevalia buvo nė kojos įkel- 


* Dėl to egiptologai ir pavadino šį nepaprastai svarbų paminklą „Keturišimtųjų metų 
stela“. 

ti, kur nedrįsdavo įžengti net valytojas, viešpatavo griežčiau- 
sia tvarka. O dulkes nuo papirusų Amenis nušluostydavo pats, 
dargi nepaprastai kruopščiai ir atsargiai. 

— Aš labai norėčiau vykti su tavim drauge, - prisipažino jis 
Ramziui. 

— Tavo vieta - čia, drauguži. Tu turėsi kasdien matytis ir svars- 
tyti visus reikalus su karaliene ir mano motina. Kad ir ko pagei- 
dautų ar siūlytų Šenaras, neleisk jam nieko spręsti nei lemti. 

— Neužtruk žygyje pernelyg ilgai. 

— Aš ketinu smogti greitai ir smarkiai. 

— Tau teks apsieiti be Seramanos. 

— Kodėl? 

Amenis papasakojo, kokiomis aplinkybėmis sardas buvo su- 
imtas. Ramzį jo pasakojimas regimai nuliūdino. 

— Aiškiai surašyk kaltinimo aktą, - pareikalavo valdovas. — 
Grįžęs aš jį apklausiu; jis man paaiškins savo poelgio priežastis. 

— Piratas piratu ir lieka. 

— Jo teismas ir bausmė bus pamoka kitiems. 

— Toks karys būtų buvęs tau naudingas, - apgailestaudamas 
tarė Amenis. 

— Jis būtų suvaręs savo kalaviją man į nugarą. 

— Ar mūsų kariuomenė tikrai pasirengusi kautis? 

— Kito kelio jai nebėra. 

— Ar Tavo Didenybė mano, kad mes iš tiesų galime nugalėti"? 

— Mes sutramdysime maištininkus, griaunančius tvarką mū- 
sų protektoratuose, bet paskui... 

— Prieš puldamas Kadešą, įsakyk man atvykti pas tave. 

— Ne, bičiuli. Tu naudingiausias čia, Pi-Ramzyje. Jeigu aš 
žūsiu, Nefertarei prireiks tavo pagalbos. 

— Mes nepamiršime armijos poreikių, - pažadėjo Amenis. — 
Dirbtuvės ir toliau gamins ginklus. Aš... Aš paprašiau Setau 
ir Ašos rūpintis tavo saugumu. Kadangi Seramanos šalia ne- 
bus, tu tikrai gali prikrėsti kvailysčių. 

— Jei aš nesiimčiau vadovauti savo armijai, argi ji nebūtų iš 
anksto pasmerkta pralaimėti? 


Jos plaukai juodesni už nakties tamsą, švelnesni už figme- 
džio vaisių. Jos dantys baltesni nei gipso milteliai, o krūtys stan- 
džios it meilės obuoliukai. 

Nefertarė, jo sutuoktinė. 

Nefertarė, Egipto karalienė, kurios spindulingas žvilgsnis 
buvo Abiejų Žemių šviesa ir džiaugsmas. 

— Pabuvojęs Seto šventykloje, aš pasikalbėjau su motina, — 
tarė žmonai Ramzis. 

— Ką ji pasakė? 

— Ji man papasakojo apie Setį - apie tai, kaip jis ilgai mąsty- 
davo prieš stodamas į kovą, kad ir kokia ji būtų; apie jo suge- 
bėjimą išlikti energingam ir veikliam per nesibaigiančias ke- 
lionės dienas. 

— Tėvo siela gyva tavyje, Ramzi. Jis kausis drauge su tavimi. 

— Aš perduodu karalystės valdymą tau, Nefertare. Tuja su 
Amentu bus tavo ištikimi sąjungininkai. Seramana ką tik su- 
imtas. Šenaras tikriausiai mėgins iškilti ir primesti savo valią. 
Tvirtai laikyk rankose valstybės vairą. 

— Pasikliauk tik savimi, Ramzi. 

Valdovas taip stipriai apkabino žmoną, tarsi būtų matęs ją 
paskutinį kartą. 


Faraono galvą vainikavo mėlyna karūna su dviem plačiais 
lino kaspinais, nukarusiais ligi juosmens. Ramzis vilkėjo odinį 
drabužį, pamuštą vata. Tai buvo liemenės ir klubjuostės jungi- 
nys, lyg ir šarvai, kuriuos dengė metalo plokštelės. Tuos šarvus 
gaubė platus, permatomas rūbas, teikęs Ramziui neprilygsta- 
mo didingumo. 

Išvydęs besiartinantį prie jo faraoną tokia karine apranga, 
Homeras liovėsi rūkęs savo pypkutę ir atsistojo. Hektoras, juo- 
dai baltas katinas, pasislėpė po kėde. 

— Taigi, Jūsų Didenybe, atėjo laikas traukti į karą. 

— Aš būtinai norėjau su jumis atsisveikinti prieš išvykdamas 
šiaurėn. 

— Štai eilės, kurias ką tik parašiau: 


Taip jis pasakė ir tuoj į ratus pasikinkė sau žirgus, 
Plačiakanopius, greitus, plevenančius karčiais auksiniais, 
Aukso šarvais apsivilko patsai ir aukso botagą, 

Dailiai suvytą, pastvėręs, į gražų vežimą įstojo. 

Kirto žirgams botagu, ir tie pasileido su vėjais 

Skriet tarp žvaigždėm nusagstyto dangaus ir tarp žemės“. 


— Abu mano žirgai tikrai verti tokio pagyrimo. Jau daug die- 
nų aš juos rengiu tam išbandymui, kurį mums teks atlaikyti 
drauge. 

— Kaip gaila, kad jūs išvykstate... Aš čia neseniai sužinojau 
vieną įdomų receptą. Sumaišęs miežinę duoną su datulių, iš 
kurių pats išimu kauliukus, sultimis ir truputį parauginęs tą 
mišinį, aš gaunu alų, skatinantį virškinimą. Taip norėčiau, kad 
jūs jo paragautumėt! 

— Tai senas egiptiečių alaus gamybos būdas, Homerai. 

— Bet jeigu jį pagamino graikų poetas, tas alus turi būti ne- 
pakartojamo skonio. 

— Kai grįšiu, mes drauge išgersime tą alų. 

— Nors į senatvę darausi vaidingas, vis tiek nepakenčiu gerti 
vienas, ypač jei pakviečiau labai mielą draugą pasidalyti tuo 
malonumu. Mandagumas įpareigoja jus sugrįžti kaip galima 
greičiau, Jūsų Didenybe. 

— Kaip tik taip aš ir ketinu pasielgti. Be to, labai norėčiau 
perskaityti jūsų Iliadą. 

— Man prireiks dar daugelio metų, kol ims ryškėti jos pabai- 


* Homeras. „Iliada“, VIII giesmė, p. 114. 

ga. Todėl aš senstu lėtai, stengdamasis apgauti laiką. O jūs, 
Jūsų Didenybe, sustabdykite jį, sugniaužęs kumštyje. 

— Iki greito pasimatymo, Homerai. 

Ramzis žengė į savo vežimą, pakinkytą dviem geriausiais 
arkliais: „Pergalė Tėbuose“ ir „Deivė Mut patenkinta“. Jauni, 
protingi, stiprūs ir ištvermingi, jie linksmai leidosi į kelią, trokš- 
dami nuotykių ir erdvės platybių, kurias jie ketino skriste per- 
skrieti. 

Valdovas patikėjo savo šunį Budrių Nefertarei, kuri paža- 
dėjo juo rūpintis. O Nugalėtojas, didžiulis Nubijos liūtas, išdi- 
džiai žengė vežimo dešinėje. Nepaprastai stiprus ir nuostabiai 
gražus plėšrūnas taip pat troško parodyti savo galią. 

Faraonas pakėlė dešinę ranką. 

Vežimas pajudėjo, ratai ėmė suktis, liūtas nurisnojo greta, 
derindamasis prie arklių greičio. Ir tūkstančiai gretomis išsiri- 
kiavusių pėstininkų, abipus kurių riedėjo karo vežimų dali- 
niai, nužygiavo paskui Ramzį. 

Nors kaitri birželio saulė svilino dar smarkiau nei įprasta, Egip- 
to armijai atrodė, kad karas bus lyg tas pasivaikščiojimas už- 
miestyje po žydinčius laukus ir pievas. Žygis per šiaurės rytų 
Deltos dalį buvo pasakiškai malonus. Pamiršę pakibusią virš 
Abiejų Žemių grėsmę, valstiečiai pjautuvais kirto speltos var- 
pas. Nuo jūros dvelkiantis lengvas vėjelis lingavo augalus, ir 
laukai sutviksdavo tai smaragdo žaluma, tai auksu. Nors val- 
dovas įsakė Žygiuoti sparčiai, pėstininkai spėdavo pasižvalgyti 
aplink ir pasigėrėti laukais, virš kurių skraidė garniai, pelika- 
nai ir rausvi flamingai. 

Kariuomenė sustodavo poilsio kaimuose, kur valstiečiai mie- 
lai priimdavo karius. Laikydamiesi drausmės ir tvarkos, visi 
gaudavo daržovių ir šviežių vaisių, vietinį vynelį skiesdavo van- 
deniu, bet nepeikė ir saldaus alaus, kone vienu mauku tuštin- 
dami sklidinas taures. Kaip visa tai buvo nepanašu į alkano, 
ištroškusio, sulinkusio nuo ginklų naštos kario paveikslą! 

Ramzis įsipareigojo vadovauti savo armijai, suskirstytai į ke- 
turis pulkus po penkis tūkstančius vyrų kiekviename; juos glo- 
bojo dievai Ra, Amonas, Setas ir Ptahas. Prie šių dvidešimties 
tūkstančių pėstininkų prisijungė atsargos kariai, kurių dalis tu- 
rėjo likti Egipte, ir rinktinis junginys — karo vežimai. Vado- 
vauti taip sugrupuotai kariuomenei buvo gana keblu; norėda- 
mas palengvinti tą užduotį, faraonas suskirstė armiją į būrius 
po du šimtus vyrų, už kuriuos buvo atsakingas vėliavnešys. 

Karo vežimų junginio vadas, pulkų vadai, armijos raštinin- 
kai ir tiekimo viršininkas nerodė jokio noro veikti savarankiš- 

kai ir vos iškilus kokiam nors sunkumui skubiai kreipdavosi į 
Ramzį patarimo. Laimė, valdovas galėjo pasikliauti trumpais, 
sausais, bet tiksliais Ašos nurodymais: visi karvedžiai jį gerbė 
ir atsižvelgdavo į jo nuomonę. 

O Setau prireikė vežimaičio, kad jis galėtų susidėti ten vis- 
ką, kas, jo nuomone, buvo būtina doram žmogui, išsiruošu- 
siam į pavojingas Šiaurės žemes: penkis bronzinius skustuvus, 
puodelių su tepalais ir balzamais, galąstuvą, medines šukas, 
daug gertuvių tyro vandens, apsiaustą, klubjuosčių, palaidi- 
nių, lazdelių, kelias dešimtis indų, pilnų švino oksido, asfalto, 
raudonosios ochros ir alūno, medaus ąsočių, kmynų, drieka- 
nų, ricinžolių ir valerijonų maišiukų. Į kitą vežimaitį buvo su- 
krautos gydomosios medžiagos, mikstūros ir vaistai. Visa tai 
prižiūrėjo Vandens Lelija - Setau Žmona ir vienintelė mote- 
ris, dalyvaujanti žygyje. Kadangi visi žinojo, kad pavojingosios 
gyvatės atstoja jai ginklą, niekas nedrįso net prisiartinti prie 
dailios, lieknos ir liaunos nubės. 

Setau nešiojo ant kaklo vėrinį iš penkių česnako skiltelių, 
nustelbiančių nepageidautinus kvapus ir saugančių jo dantis. 
Daug karių pasekė jo pavyzdžiu, nes žinojo gerąsias šio auga- 
lo savybes. Juk, anot padavimo, česnakas apsaugojo pieninius 
jaunučio Horo dantis, kai jis su savo motina Izide slapstėsi 
Deltos pelkėse nuo įniršusio Seto, pasiryžusio sunaikinti Ozi- 
rio sūnų ir įpėdinį. 

Jau pirmąkart sustojus poilsio, Ramzis nuėjo į savo palapi- 
nę, lydimas Ašos ir Setau. 

— Seramana ketino mane išduoti, - pranešė jis abiem savo 
draugams. 

— Labai keista ir netikėta, — tarė Aša. - Maniausi gerai pa- 
Žįstąs Žmones ir jaučiau, kad tas karys tikrai bus tau ištikimas. 

— Amenis surinko aiškius jo kaltės įrodymus. 

— Tikrai keista, - pritarė Ašai Setau. 

— Tu nelabai mėgai Seramaną, - priminė jam Ramzis. 

— Mudu buvome susikirtę, tai tiesa, bet aš pamačiau, ko jis 
vertas. Tas piratas — garbingas vyras, kuris laikosi duoto Žo- 
džio ir priesaikos. O juk jis tau prisiekė. 

— Tu pamiršti, kad esama Seramanos kaltės įrodymų. 

— Amenis bus suklydęs. 

— Jam tai visai nebūdinga. 

— Nors neapsakomai kruopštus, vis dėlto ir Amenis gali klysti. 
Gali būti tikras, kad Seramana tavęs neišdavė: kažkas sumanė 
jį pašalinti, norėdamas tau pakenkti. 

— Aša, ką tu apie tai manai? 

— Setau prielaida neatrodo man esanti nepagrįsta. 

— Kai mūsų protektoratuose vėl bus įvesta tvarka, o hetitai 
paprašys pasigailėjimo, mes išsiaiškinsime šį reikalą, - pareiš- 
kė valdovas. — Viena iš dviejų: arba Seramana tikrai yra išda- 
vikas, arba kažkas pateikė suklastotus įrodymus. Ir vienu, ir 
kitu atveju aš noriu Žinoti visą tiesą. 

— O man šito teko atsisakyti, - prisipažino Setau. - Ten, kur 
gyvena žmonės, klesti melas. 

— Mano paskirtis —- kovoti su melu ir jį nugalėti, - pareiškė 
Ramzis. 

— Kaip tik todėl aš tau ir nepavydžiu. Gyvatės bent jau ne- 
puola iš užnugario. 

— Nebent jei nuo jų bėgtum, - patikslino Aša. 

— Tokiu atveju gauni ko nusipelnęs. 

Ramzis suvokė, koks baisus įtarimas kilo abiem jo draugams. 
Jie žinojo, ką jis jautė, ir buvo pasirengę ginčytis ir svarstyti 
visa tai ištisas valandas, kad tik nuvytų tą įtarimo šmėklą: o 
kas, jei įrodymus sugalvojo pats Amenis? Griežtasis, kruopš- 
tusis Amenis, nepailstantis raštininkas, kuriam valdovas pati- 
kėjo valstybės valdymą, būdamas tikras, kad Amenis jo neiš- 
duos. Nei Aša, nei Setau nedrįso tiesiai ir atvirai jo apkaltinti, 
bet Ramzis neturėjo teisės nuleisti to negirdomis. 

— Kodėl Ameniui būtų prireikę taip pasielgti? — paklausė jis. 

Setau susižvalgė su Aša, bet abu nepratarė nė žodžio. 

— Jei Seramana būtų atskleidęs kokius nors mano asmens sek- 
retoriaus piktnaudžiavimus, jis būtų man apie tai pranešęs. 

— Galbūt Amenis jį suėmė, kaip tik norėdamas jam tai su- 
trukdyti? — užsiminė Aša. 

— Neįtikima, - atrėžė Setau. - Be reikalo mes čia tuščiai sam- 
protaujame. Kai grįšime į Pi-Ramzį, viską ir išsiaiškinsime. 

— Protingai sugalvota, - pritarė Aša. 

— Man nepatinka tas vėjas, - pasakė Setau. - Jis visai ne 
toks, kaip įprastas vasaros vėjas. Šitas neša ligas ir pražūtį, 
tarsi metai turėtų pasibaigti pirma laiko. Saugokis, Ramzi: tas 
pragaištingas dvelksmas nežada nieko gera. 

— Geriausias sėkmės laidas - mūsų žygio greitis. Joks vėjas 
mūsų nesulaikys. 


Tvirtovės, išdėstytos prie šiaurės rytų Egipto sienos, suda- 
rė vadinamąją Valdovo sieną. Jos susisiekdavo tarpusavyje 
optiniais signalais ir nuolat siųsdavo ataskaitas į rūmus. Tai- 
kos metu jos turėjo kontroliuoti kertančių sieną Žmonių srau- 
tą. Paskelbus visuotinę kovinę parengtį, sargybiniai su lanki- 
ninkais nuo aukštų gynybinės sienos bokštų be atvangos ste- 
bėjo aplinkinę vietovę. Šią didžiulę sieną prieš daugelį am- 
Žių pastatydino faraonas Sesostris I, norėdamas neleisti be- 
duinams vogti Deltoje galvijų ir užkirsti kelią bet kokiam ban- 
dymui įsiveržti į Egiptą. 

„Kiekvienas peržengęs šią sieną tampa vienu iš Faraono sū- 
nų“*, skelbė įrašas įstatymų steloje, stovinčioje kiekvienoje tvir- 
gerai ginkluotomis ir gerai apmokamomis įgulomis. Kariai gy- 
veno kaimynystėje su muitininkais, kurie rinko mokesčius iš 
pirklių, norinčių įvežti savo prekes į Egiptą. 


* Kitaip sakant, valdiniu (vert. past. ). 

Gyvendami už Valdovo sienos, kuri buvo stiprinama ne vie- 
ną šimtmetį, egiptiečiai jautėsi saugūs. Ši gynybos sistema, jau 
įrodžiusi savo vertę, leido šaliai nebijoti nei netikėto antpuo- 
lio, nei turtingų Deltos žemių priviliotų barbarų įsiveržimo. 

Ramzio kariuomenė žygiavo pirmyn vis taip pat ramiai ir 
taikiai. Kai kurie seni kareiviai jau ėmė manyti, kad tai — pa- 
prasta apžiūros ir patikrinimo kelionė, į kurią faraonas priva- 
lėjo kartkartėmis leistis, kad akivaizdžiai parodytų pasauliui 
(ir kaimynams) savo karinę galią. 

Kai egiptiečiai pamatė pirmosios tvirtovės šaudymo angas, 
prie kurių sustingo pasirengę pliūptelėti strėlių liūtimi lanki- 
ninkai, jų nuotaika gerokai pasikeitė. 

Bet didžiuliai dvigubi vartai atsivėrė ir praleido Ramzį vi- 
dun. Vos tik jo vežimas sustojo erdvaus, smėliu pabarstyto kie- 
mo viduryje, prie valdovo prišoko kažkoks pilvūzas, kurį nuo 
kaitrios saulės saugojo tarno laikomas skėtis. 

- Šlovė jums, Jūsų Didenybe! Jūsų atvykimas - dievų dovana. 

Aša buvo įteikęs Ramziui smulkų pranešimą apie vyriau- 
dys, Memfio mokyklą baigęs raštininkas, ėdrūnas, keturių vaikų 
tėvas ir nekentė ginklų, karo, pratybų, kautynių - kitaip sa- 
kant, visko, su kuo buvo susijęs kario gyvenimas. Jam rūpėjo 
kuo greičiau atsisveikinti su tuo geidžiamu, bet nuobodžiu ir 
varginančiu postu. Jis svajojo tapti aukštu valdininku Pi-Ram- 
zyje ir tiekti kareivinėms viską, kas reikalinga. Vyriausiasis Val- 
jojo smurto. Tačiau jo pateikiamos sąskaitos buvo nepriekaiš- 
tingos, o kadangi jis pats mėgo geros kokybės maistą, tvirto- 
vių įgulos buvo puikiai maitinamos. 

Valdovas nulipo nuo vežimo ir paglostė abu arklius, drau- 
giškai žvelgiančius į jį savo didelėmis, išraiškingomis akimis. 

— Aš įsakiau padengti stalus puotai, Jūsų Didenybe; čia jūs 
nieko nestokosite. Jūsų kambarys nebus toks patogus, kaip 

rūmuose, tačiau tikiuosi, kad jis jums patiks, ir jūs gerai pail- 
sėsite. 

— Aš neketinu ilsėtis. Mano tikslas - numalšinti sukilimą. 

- Žinoma, Jūsų Didenybe, žinoma! Bet tam prireiks vos ke- 
leto dienų. 

— Kodėl jūs tuo tikras? 

— Pranešimai iš mūsų tvirtovių Kanaane nekelia nerimo. 
Maištininkai nepajėgia susivienyti ir pjaunasi tarpusavyje. 

— Ar mūsų tvirtovės buvo užpultos? 

— Jokiu būdu, Didenybe! Štai paskutinis pranešimas, kurį 
tik šįryt atskraidino pašto balandis. 

Ramzis perskaitė pranešimo tekstą. Buvo nesunku supras- 
ti, kad jis parašytas ramiai, neskubant. Iš tiesų atrodė, kad įvesti 
tvarką Kanaane turėtų būti gana lengva ir paprasta. 
valdovas. 

— Jiems tikrai patiks ir pašaras, ir poilsis, - pažadėjo Valdo- 

— Kur žemėlapių kambarys? 

— Aš nuvesiu jus ten, Didenybe. 

Norint, kad faraonas nesugaištų nė akimirkos, storuliui pri- 
žiurėtojui teko bėgte bėgti. Jeigu Ramzis būtų užtrukęs tvir- 
tovėje ilgiau nei ketino, jo apkūnusis palydovas norom neno- 
paskui savo šeimininką. 

Ramzis pašaukė Ašą, Setau ir karvedžius. 

— Nuo rytojaus, —- pranešė valdovas, rodydamas kariuome- 
nės maršrutą išskleistame ant žemo stalo žemėlapyje, - mes 
sparčiai Žygiuosime tiesiai į šiaurę. Aplenkę Jeruzalę iš vaka- 
rų, pasuksime palei jūros krantą, užmegsime ryšį su mūsų pir- 
mąja tvirtove ir sutramdysime Kanaano maištininkus. Paskui, 
prieš pradėdami puolimą, sustosime Megide ir įkursime ten 
savo stovyklą. 

Karvedžiai pritarė valdovo planui, Aša savo nuomonę nu- 
tylėjo. 

Setau išėjo į lauką, pažvelgė į dangų ir grįžo pas Ramzį. 

— Kas ten dedasi? 

— Man nepatinka tas vėjas. Jis apgaulingas. 

Kariuomenė žygiavo žvaliai ir linksmai, o drausmė šiek tiek 
sušlubavo. Kanaano krašte, pavaldžiame faraonui ir mokan- 
čiame jam duoklę, Egipto armijos kariai visai nesijautė įsibro- 
vę į svetimą šalį, kur jiems galėtų iškilti nors menkiausia grės- 
mė. Ar tik Ramzis nebus pernelyg rimtai pažiūrėjęs į kokį vie- 
tinį kivirčą? 

Egipto karo pajėgų galia buvo tokia akivaizdi, kad sukilėliai 
turėjo paskubėti sudėti ginklus ir maldauti valdovą jiems at- 
leisti. Dar vienas žygis, laimė, baigsis be Žuvusiųjų ir sunkiai 
sužeistųjų. 

Žygiuodami jūros pakrante, kariai pastebėjo, kad sugriauti 
nedideli įtvirtinimai, kur paprastai būdavo skiriami trys vyrai, 
įpareigoti stebėti būrių judėjimą, bet tai niekam nesukėlė ne- 
rimo. 

Setau vis dar vaikštinėjo paniuręs, surūgęs, apsiblausęs. 
Vienplaukis, nors saulė svilinte svilino, vienas pats vadelioda- 
mas savo vežimaitį, jis nė žodžiu nepersimesdavo su Vandens 
Lelija, į kurią krypo visų šalia gražiosios nubės vežimo žygiuo- 
jančių pėstininkų akys. 

Jūros vėjas švelnino karštį, kelias nebuvo per daug suplūktas 
ir nelabai vargino kojas, vandennešiai dažnai siūlė kariams iš- 
ganingąjį skystį. Tad nors kario amatas reikalavo geros fizinės 
būklės ir ištvermės, jis visai neatrodė panašus į pragarą, apie 
kurį kalbėjo raštininkai, linkę bemat nuvertinti kitas profesijas. 

Ramzio liūtas risnojo savo šeimininko dešinėje. Niekas ne- 
drįso prie jo prisiartinti, nes mirtinai bijojo plėšrūno nagų, ku- 

riais jis galėjo sudraskyti bet kurį drąsuolį, bet visi džiaugėsi, 
kad būrį lydi toks didingas ir stiprus žvėris: juk liūtas įkūnijo 
antgamtinę galią, kurią suvaldyti įstengė tik faraonas. Ka- 
dangi Seramanos šalia nebuvo, liūtas tapo geriausiu Ramzio 
gynėju. 

"Tolumoje jau ryškėjo pirmoji Kanaano tvirtovė. 

Tai buvo įspūdingas statinys, šešių metrų aukščio, dvigubo- 
mis plytų sienomis su tvirtais gynybiniais pylimais, sargybos 
bokštais ir gausybe šaudymo angų. 

— Kas tvirtovės viršininkas? — paklausė Ramzis Ašą. 

— Patyręs karys, kilęs iš Jericho. Jis užaugo Egipte, ten įgijo 
puikią kovinę parengtį, kelis kartus buvo siųstas Palestinon 
apžiūrėti ir patikrinti ten esančių tvirtovių, o paskui paskirtas 
į Šį postą Kanaane. Man teko su juo susitikti, tai rimtas ir pa- 
tikimas Žmogus. 

— Juk tai jis atsiuntė mums didžiąją dalį pranešimų apie su- 
kilimą Kanaane, tiesa? 

— Visai teisingai, Jūsų Didenybe. Ši tvirtovė yra pagrindinis 
strateginis punktas, į kurį suplaukia visos Žinios apie padėtį 
šiame krašte. 

— Ar jos viršininkas galėtų būti geras Kanaano valdytojas? 

— Esu tuo tikras. 

— Ateityje mes vengsime tokių neramumų. Šią provinciją 
reikia valdyti geriau. Mes turime neduoti jai jokio pagrindo, 
jokios priežasties maištauti. 

— Vienintelė galimybė tai padaryti —- pakirsti šiame krašte 
hetitų įtaką, - tarė Aša. 

— Kaip tik šito aš ir sieksiu. 

Prie tvirtovės vartų prišuoliavo žvalgas. Nuo sienos viršaus 
jam draugiškai pamojo kažkuris iš lankininkų. 

Žvalgas grįžo į savo vietą rikiuotėje. Vėliavnešys įsakė 
priešakiniam būriui žygiuoti pirmyn. Pavargę kariai troško tik 
atsigerti, pavalgyti ir kristi miego. 

Strėlių liūtis nuo tvirtovės sienų prismeigė juos prie žemės. 

Dešimtys lankininkų išdygo ant tvirtovės kuorų ir ėmė žai- 
biškai šaudyti į prisiartinusius ir niekuo neapsaugotus egip- 
tiečius, tapusius lengvų lengviausiu taikiniu. Ramzio pėsti- 
ninkai krito kaip lapai vienas ant kito nukauti ar sužeisti, 
strėlėms įsmigus į galvą, krūtinę ar pilvą. Išdidumo pastū- 
mėtas priešakiniam būriui vadovavęs vėliavnešys panūdo už- 
1mti tvirtovę. 

Tačiau taiklūs lankininkų šūviai nepaliko puolantiesiems 
jokios galimybės įgyvendinti šį sumanymą. Strėlė pervėrė vė- 
liavnešiui gerklę, ir jis suakniubo tvirtovės mūrų papėdėje. 

Per keletą akimirkų seni, prityrę kareiviai buvo išguldyti. 

Koks šimtas pėstininkų, sugniaužę ietis, buvo bepuolą at- 
keršyti už žuvusius draugus, bet Ramzis įsakė: 

— Atgal! 

— Didenybe, - ėmė maldauti kažkuris karininkas, - nudob- 
kim tuos išdavikus! 

— Jeigu mes pulsime be jokios tvarkos, jus paprasčiausiai 
išžudys, ir tiek. Traukitės. 

Kariai pakluso. 

Strėlių spiečius susmigo žemėn arčiau nei per porą metrų 
nuo valdovo, kurį tuoj pat apspito panikos apimti karvedžiai. 

— Įsakykite savo vyrams apsupti tvirtovę tokiu atstumu, kad 
strėlės jų nesiektų. Pirmiausia išrikiuokite lankininkus, už jų 
testoja pėstininkai, 0 šių užnugaryje - karo vežimai. 

Valdovo šaltakraujiškumas visus apramino ir padrąsino. Ka- 
riai prisiminė, ko buvo mokomi per pratybas, ir daliniai ėmė 
tvarkingai manevruoti. 

— Reikia pargabenti sužeistuosius ir suteikti jiems pagalbą, — 
pareikalavo Setau. 

— Tai neįmanoma. Priešo lankininkai iššaudys gelbėtojus. 

— Tasai vėjas iš tiesų atnešė nelaimę. 

— Nieko nesuprantu, — suglumęs skundėsi Aša. - Nė vienas 

iš visų mano slaptųjų agentų nepranešė, kad maištininkai už- 
ėmė tvirtovę. 

— Turbūt jie veikė klasta, - spėjo Setau. 

— Net jei tu teisus, tvirtovės viršininkui būtų užtekę laiko 
paleisti keletą pašto balandžių su iš anksto parašytais praneši- 
mais apie užpuolimą. 

— Padėtis aiški ir pražūtinga, —- padarė išvadą Ramzis. - Vir- 
šininką užmušė, įgula taip pat buvo išžudyta, 0 mes gavome 
sukilėlių išsiųstus apgaulingus pranešimus. Jeigu būčiau išsklai- 
dęs kariuomenę ir nukreipęs pulkus į skirtingas Kanaano tvir- 
toves, būtume patyrę rimtų nuostolių. Sukilimas įgavo didelį 
mastą. Tik hetitų smogiamieji būriai galėjo parengti ir įgyven- 
dinti tokį smūgį. 

— Kaip tu manai, ar jie jau pasitraukė iš šių apylinkių? — 
paklausė Setau. 

— Kad ir kaip ten būtų, mes privalome skubiai atstatyti savo 
pozicijas ir susigrąžinti tvirtovę. 

— Tie, kas ją užgrobė, nepajėgs mums ilgai priešintis, — tarė 
Aša. - Pasiūlyk jiems pasiduoti. Jei tarp jų yra hetitų, mes pri- 
versime juos prabilti. 

— Paimk būrį karių, Aša, ir pats pasiūlyk esantiems tvirtovė- 
je pasiduoti. 

— Aš einu su juo, - pasakė Setau. 

— Leisk jam parodyti savo diplomatinius sugebėjimus; tegu 
jis bent jau pargabena mums sužeistuosius. O tu paruošk vais- 
tus ir sušauk slaugytojus. 

Nei Aša, nei Setau nesvarstė Ramzio įsakymų. Net aštria- 
liežuvis gyvačių kerėtojas nusilenkė faraono valiai. 

Ašos vadovaujami penki karo vežimai pasuko tvirtovės link. 
Stovėjęs šalia jauno diplomato vadeliotojas laikė ietį, prie ku- 
rios smaigalio plaikstėsi balta vėliava, reiškianti, kad egiptie- 
čiai nori derėtis. 

Vežimai net nespėjo sustoti. Vos tik jie atsidūrė šūvio atstu- 

mu nuo tvirtovės, lankininkai paleido į juos šūsnį strėlių. Dvi 
įsmigo į gerklę vadeliotojui, trečia kliudė Ašos ranką ir paliko 
ilgą kruviną pjūvį. 

— Atgal! - suriko jis. 


— Nejudėk, - pareikalavo Setau, - kitaip aš negalėsiu dera- 
mai sutvarstyti tau rankos, ir mano tvarstis su medum nueis 
perniek. 

— Bepigu tau šnekėti: tau juk neskauda, - paprieštaravo Aša. 

— Na, argi tu ne lepūnėlis? 

— Pirma, aš nejaučiu jokio potraukio žaizdoms, 0 antra, man 
labiau patiktų, jei mane gydytų Vandens Lelija. 

— Beviltiškus ligonius gydau aš. Kadangi tavo labui nepagai- 
lėjau savo geriausio medaus, turėsi pasveikti. Žaizda užsitrauks 
greit, ir uždegimas tau negresia. 

— Kokie laukiniai... Aš net nespėjau įžiūrėti jų gynybos prie- 
monių. 

— Nebėra prasmės prašyti Ramzį pasigailėti sukilėlių: jis ne- 
pakenčia, kai kas nors bando užmušti jo draugus, net jei tie 
draugai klaidžioja vingiuotais diplomatijos keliais. 

Ašos veidas persikreipė iš skausmo. 

— Nesiraukyk, nesiraukyk! Juk tu turi puikią priežastį neda- 
lyvauti tvirtovės puolime! - pašiepė draugužį Setau. 

— Gal norėtum, kad strėlė būtų buvusi taiklesnė? 

— Liaukis plepėjęs niekus ir pailsėk. Jei į mūsų rankas pa- 
klius koks nors hetitas, mums prireiks tavęs kaip vertėjo. 

Setau išėjo iš erdvios palapinės, tapusios karo ligonine, ku- 
rios pirmasis pacientas buvo Aša, ir nuskubėjo pas Ramzį, ke- 
tindamas jam pranešti blogų žinių. 


Lydimas liūto, Ramzis apėjo aplink tvirtovę, įsmeigęs akis į 
tą plytų krūvą, stūksančią lygumoje. Iš taikos ir saugumo sim- 
bolio ji virto grėsme, kurią reikėjo pašalinti. 

Nuo sienų faraoną stebėjo sargybiniai. 

Mirtina tyla - nei riksmo, nei keiksmo. Buvo tikimasi, kad 
Egipto kariuomenė, užuot puolusi tvirtovę, pasiskirstys bū- 
riais, kurie žvalgys Kanaano teritoriją, ir tik paskui apsispręs, 
kur, kaip ir ko jai imtis. Tokiu atveju pasalos, kurias numatė 
ir įrengė kanaaniečių mokytojai — hetitai, priverstų Ramzio 
armiją trauktis. 

Būdamas tikras, kad teisingai suprato priešo kėslus, Setau 
svarstė, ar nebūtų geriau iš anksto susidaryti nuomonę apie 
bendrą padėtį nei pulti vieną gerai ginamą tvirtovę: juk tai 
galėjo kainuoti daugybę gyvybių. 

Karvedžiai taip pat kėlė sau tą klausimą, o jį apsvarstę keti- 
no siūlyti valdovui palikti prie tvirtovės sienų stiprų būrį, kad 
jis neleistų apgultiesiems išsiveržti, o didžiąją dalį armijos nu- 
kreipti toliau į šiaurę, kad būtų galima sudaryti tikslų sukili- 
mo apimtų teritorijų žemėlapį. 

Ramzis atrodė taip paskendęs savo mintyse, kad niekas ne- 
drįso jo užkalbinti, iki jis ėmė glostyti oriai šalia jo tupinčio 
liūto karčius. Žmogus ir plėšrūnas tobulai atitiko vienas kitą. 
Nuo jų sklido tokia jėga, kad kiekvienas prisiartinęs pasijus- 
davo nejaukiai. 

Seniausias iš karvedžių, tarnavęs Sirijoje dar vadovaujant 
Sečiui, surizikavo užsitraukti valdovo nepasitenkinimą. 

— Jūsų Didenybe... Ar galiu su jumis pasikalbėti? 

— Klausau jūsų. 

— Mes čia ilgai ginčijomės, o dabar manome, kad pirmiau- 
sia reikėtų nustatyti sukilimo apimtį. Kadangi mus pasiekda- 
vo suklastoti duomenys, mes nežinome tikrosios padėties. 

— Ką gi jūs siūlote? 

— Ne prikaustyti mūsų pajėgas prie šitos tvirtovės, žūtbūt 
stengiantis ją paimti, o paskleisti jas po visą Kanaano teritori- 
ją. Tada mes galėsime smogti apgalvotai, jau žinodami priešo 
išsidėstymą. 

— Įdomus planas. 

Senasis karvedys lengviau atsikvėpė: vadinasi, Ramzis su- 
geba mąstyti nuosekliai ir logiškai. 

— Ar privalau sušaukti karo tarybą, Jūsų Didenybe, kad jos 
nariai išklausytų jūsų nurodymus? 

— Nėra reikalo, - atsakė valdovas, - nes visus savo nurody- 
mus aš galiu perteikti keliais žodžiais: mes puolame tą tvirto- 
vę tuojau pat. 

Iš savojo akacijos medžio lanko, kurį tik jis vienas įstengė 
įtempti, Ramzis paleido pirmąją strėlę. Norint įtempti jo tem- 
plę, pagamintą iš buliaus sausgyslių, reikėjo dievo Seto vertos 
jėgos. 

Kai tvirtovės sargybiniai pamatė Egipto valdovą, stovintį už 
trijų šimtų metrų nuo jos sienų ir besirengiantį šauti, jie tik 
nusijuokė. Jų akimis žiūrint, tai tebuvo simbolinis gestas Egipto 
armijai padrąsinti. 

Nendrinė strėlė su bronza padengtu kieto medžio antgaliu 
ir rantytu galu nubrėžė giedrame danguje puslankį ir įsmigo 
pirmojo sargybinio krūtinėn. Apstulbęs jis pažvelgė į trykš- 
tantį iš žaizdos kraują ir žemyn galva nusirito nuo sienos. Ant- 
rasis sargybinis pajuto smarkų smūgį į vidurį kaktos, susvyra- 
vo ir nusekė paskui savo draugą. Trečiasis, paklaikęs iš bai- 
mės, spėjo surikti šaukdamasis pagalbos, bet nusigręžęs gavo 
strėlę į nugarą ir nugriuvo nuo kuoro tvirtovės kieman. O prie 
sienų jau priartėjo visas būrys Egipto lankininkų. 

Kanaaniečių lankininkai pabandė pasklisti sienomis prie šau- 
dymo angų, bet egiptiečiai, pranokę juos skaičiumi ir taiklu- 
mu, jau pirmąja salve pusę jų išžudė. 

Žuvusiuosius pakeitė kiti tvirtovės lankininkai, bet ir jų 
laukė toks pat likimas. Kai priešo lankininkų liko per mažai 
tvirtovės prieigoms apginti, Ramzis įsakė priešakinio dali- 
nio pėstininkams žygiuoti pirmyn su savo kopėčiomis. Nuga- 
lėtojas, didžiulis Nubijos liūtas, ramiai stebėjo tą žmonių knibž- 
dėlyną. 

Atrėmę kopėčias į sienas, pėstininkai ėmė ropštis aukštyn. 
Suprasdami, kad egiptiečiai nieko nepasigailės, tvirtovės gy- 
nėjai kovėsi iš paskutiniųjų, mėtydami akmenis nuo čia pat 
ardomos sienos viršaus. Jiems net pavyko nuversti vienas ko- 
pėčias, daug puolančiųjų nukrito žemėn ir susilaužė kaulus. 
Bet faraono lankininkai netrukus išskynė sukilėlius. 

Šimtai pėstininkų vikriai užsiropštė aukštyn ir užėmė pozi- 
cijas bokštuose ir sienų viršumi einančiame sargybinių take. 
Kartu su jais įsitaisę lankininkai ėmė šaudyti į tvirtovės kieme 
susispietusius priešus. 

Setau su slaugytojais triūsė prie sužeistųjų, kuriuos jie par- 
gabeno neštuvais į egiptiečių stovyklą. Vandens Lelija suglaus- 
davo išilginių švarių žaizdų pakraščius, o kad jie nebeprasi- 
skirtų, kryžmai prilipdydavo siauras linines juosteles. Kartais 
dailioji nubė turėdavo susiūti žaizdą. Ji stabdė kraujavimą, dė- 
dama ant žaizdų šviežią mėsą, o po keleto valandų aptvarsty- 
davo jas, uždėjusi medaus, kraujo krešėjimą skatinančių žolių 
ir supelijusios duonos mišinio*. O Setau atsirado proga pla- 
čiai pritaikyti savąsias gydomųjų priemonių atsargas: vaista- 
žolių nuovirus, nuskausminamųjų medžiagų rutuliukus, pasti- 
les, tepalus ir mikstūras. Jis malšino skausmą, užmigdydavo 
sunkiai sužeistus karius ir kiek įmanoma patogiau paguldyda- 
vo juos ligoninę atstojančioje palapinėje. Atrodantieji galį iš- 
tverti kelionę bus pargabenti į Egiptą kartu su Žuvusiaisiais, 
kurių nė vienas nebus palaidotas svetimoje žemėje. Jeigu jie 
turėjo šeimas, jos ligi gyvos galvos gaus pensiją. 

Tvirtovės viduje kanaaniečiai jau menkai besigynė. Galop 
vyrai susirėmė vienas prieš vieną. Kadangi egiptiečių buvo ge- 
rokai daugiau, sukilėliai netrukus buvo išžudyti. Norėdamas 
išvengti tardymo, kuris, kaip jis gerai žinojo, bus negailestin- 
gas, jų vadas pats durklu persirėžė gerklę. 


* Toks mišinys turėjo antibiotinių savybių. 

Kai didieji vartai buvo atverti, faraonas įžengė į susigrąžin- 
tą tvirtovę. 

— Sudeginkite lavonus, - įsakė jis, - ir viską apvalykite. 

Kareiviai apšlakstė natrio šarmu sienas ir aitriais dūmais 
aprūkė gyvenamąsias patalpas, maisto bei ginklų sandėlius. 
Paskui išvėdintus kambarius pasmilkė kadagiais, ir nugalėto- 
jų uoslės nebeerzino nemalonūs kvapai. 

Kai tvirtovės viršininko valgomajame buvo patiekti pietūs, 
kautynių jau nė pėdsako nebeliko. 

Karvedžiai liaupsino Ramzio ryžtą ir džiaugėsi jo puikiai 
pavykusiu sumanymu. Setau su Vandens Lelija liko prie su- 
žeistųjų, Aša atrodė nerimaująs. 

— Argi tu nesidžiaugi šia pergale, drauguži? 

— Kiek dar kartų mums teks kautis taip kaip šiandien? 

— Mes susigrąžinsime tvirtoves vieną po kitos, ir Kanaane 
vėl stos taika. Kadangi iš netyčių mūsų jau nebeužklupsi, tai ir 
tokių didelių nuostolių nebeturėsime. 

— Penkiasdešimt Žuvusiųjų ir apie šimtą sužeistųjų... 

— Skaudi netektis, nes mes patekome į spąstus, kurių niekas 
negalėjo įtarti. 

— Man reikėjo apie tai pagalvoti, - pripažino Aša. - Hetitai 
nesitenkina šiurkščia jėga. Jie iš prigimties linkę į intrigas. 

— Tarp Žuvusiųjų nėra nė vieno hetito? 

— Nė vieno. 

— Vadinasi, jų smogikai pasitraukė į šiaurę. 

— Vadinasi, mums reikia saugotis kitų žabangų. 

— Mes būsime tam pasirengę. Eik gulti, Aša; rytoj vėl leisi- 
mės Į Žygį. 


Tvirtovėje Ramzis paliko gausią įgulą, aprūpintą būtinomis 
maisto atsargomis. Keli pasiuntiniai jau buvo kelyje į Pi-Ram- 
Zį; jie gabeno Ameniui įsaką pasiųsti į susigrąžintą tvirtovę 
gurguoles su maistu ir ginklais. 

Važiuodamas šimto kovos vežimų priekyje, valdovas rodė 
kelią savo armijai. 

Tas pats pasikartojo bent dešimt kartų. Būdamas per tris 
šimtus metrų nuo sukilėlių užimtos tvirtovės, Ramzis nukau- 
davo ant sienų stovinčius lankininkus ir sukeldavo paniką. Sau- 
gomi nepaliaujamai skriejančių į priešą strėlių, kurios neleido 
kanaaniečiams atsikirsti, Egipto pėstininkai atremdavo į sie- 
nas aukštas kopėčias, užsikabarodavo jomis prisidengdami sky- 
dais ir užimdavo sienų viršuje esančius įtvirtinimus. Jie nieka- 
da nė nebandė išlaužti didžiųjų vartų. 

Nepraėjo nė mėnuo, o Ramzis jau vėl tapo Kanaano šeimi- 
ninku. Kadangi sukilėliai būdavo išžudę nedideles egiptiečių 
įgulas, taip pat tarnaujančių kareivių žmonas ir vaikus, nė vie- 
nas jų nebandė pasiduoti, melsdamas valdovą pasigailėti. Nuo 
pat pirmosios Ramzio pergalės jo vardas kėlė maištininkams 
siaubą. Paskutinės tvirtovės Kanaano šiaurėje gynėjai buvo taip 
įbauginti, kad beveik nesipriešino. 

Egiptas vėl ėmė kontroliuoti Galilėją, slėnį į šiaurę nuo Jor- 
dano, ir prekybos kelius. Krašto gyventojai sveikino faraoną ir 
prisiekinėjo jam amžiną ištikimybę. 

Nė vienas hetitas nebuvo paimtas nelaisvėn. 


Kanaano sostinės Gazos valdytojas iškėlė egiptiečių armi- 
jos štabui puikią puotą. Miestelėnai uoliai rūpinosi faraono 
kariuomene: jie prižiūrėjo ir šėrė arklius bei asilus, o ir karei- 
viai nieko nestokojo. Trumpas provincijos susigrąžinimo ka- 
ras baigėsi linksmybėmis ir atnaujinta draugyste. 

Kanaano valdytojas pasakė smarkią kalbą prieš hetitus, tuos 
Azijos barbarus, nesėkmingai bandžiusius nutraukti tvirtus ry- 
šius, siejančius jo šalį su Egiptu. Dievų malonės sergstimas ir 
globojamas, faraonas atskriejo į pagalbą savo amžiniems są- 
jungininkams, kurie buvo tikri, kad valdovas jų neapleis. Ži- 
noma, visi ligi šiol aprauda tragišką Kanaane gyvenusių egip- 

tiečių žūtį. Bet Ramzis, vykdydamas Maat valią, padarė galą 
netvarkai ir atkūrė tvarką. 

— Man širdis pyksta nuo tokio veidmainiavimo, — tarė val- 
dovas Ašai. 

— Nesitikėk, kad kada nors pakeisi žmones. 

— Juk aš galiu pakeisti jų padėtį: paskirti į kitas pareigas. 

Aša šyptelėjo. 

— Pakeisi štai šitą kuo nors kitu? Tu tikrai gali tai padaryti. 
Bet žmogaus prigimtis nesikeičia. Kai tik būsimasis Kanaano 
valdytojas ras progą tave išduoti, jis tai padarys nedvejoda- 
mas. Dabar mes bent gerai pažįstame tą, kuris eina šias parei- 
gas: jis melagis, kyšininkas ir gobšuolis. Nebus jokio vargo pa- 
kreipti jį vienon ar kiton pusėn. 

— Tu pamiršti, kad jis įleido hetitų smogikus į Egipto kon- 
troliuojamą teritoriją. 

— Bet kuris kitas būtų pasielgęs lygiai taip pat. 

— Vadinasi, tu man patari palikti tą niekingą padarą Kanaa- 
no valdytoju? 

— Pagrasink, kad išvysi jį, vos tik jis nors kiek prasikals. Ge- 
rai įbaugintas, keletą mėnesių jis elgsis padoriai. 

— Ar yra pasaulyje bent viena būtybė, kuri verta tavo pagar- 
bos, Aša? 

— Pareigos verčia mane susitikinėti su valdžios vyrais, pasi- 
rengusiais viskam, kad tik ją išsaugotų ar padidintų. Jeigu aš 
nors kruopelytę jais pasitikėčiau, mane išsyk nušluotų nuo ke- 
lio. 

— Tu neatsakei į mano klausimą. 

— Aš žaviuosi tavim, Ramzi, o toks jausmas mane aplanko 
nepaprastai retai. Bet juk ir tu esi valdžios vyras, argi ne taip? 

— Aš esu Įstatymo ir savo tautos tarnas. 

— O jei kurią nors dieną tu tai pamirši? 

— Tą dieną mano galia išnyks, o mano žlugimas bus neišven- 
giamas. 

— Tesergsti dievai nuo tokios nelaimės, Didenybe. 

— Ką tau pavyko išsiaiškinti apie sukilimą? 

— Gazos prekybininkai ir keli valdininkai, kuriems buvo de- 
ramai atlyginta, sutiko pasikalbėti atvirai: sukilimą iš tiesų su- 
kurstė hetitai. Jie taip pat patarė kanaaniečiams klasta užgrobti 
tvirtoves. 

— Kokiu būdu? 

— Įprastas maisto produktų pristatymas tvirtovėn... tik vie- 
toj jų vežimuose - ginkluoti vyrai. Visos mūsų tvirtovės buvo 
užpultos vienu metu. Norėdami išgelbėti įkaitais paimtų mo- 
terų ir vaikų gyvybes, viršininkai sutiko pasiduoti. Tai buvo lem- 
tinga klaida. Hetitai įtikino kanaaniečius, kad Egipto atsakas 
būsiąs padrikas ir neveiksmingas; sukilėliai išžudė mūsų įgu- 
las, nors ligi tol palaikė su jomis puikius santykius, ir galvojo, 
kad jiems nėra ko bijoti. 

Ramzis nesigailėjo, kad buvo rūstus ir ryžtingas. Ginkluota 
Egipto ranka smogė gaujai niekšų. 

— Ar tau teko ką nors išgirsti apie Mozę? 

— Nieko, kas būtų verta dėmesio. 


Karo taryba susirinko valdovo palapinėje. Ramzis vadova- 
vo jai, sėdėdamas ant sudedamosios paauksuoto medžio kė- 
dės. Prie jo kojų gulėjo ištikimasis liūtas. 

Valdovas suteikė žodį kiekvienam karvedžiui ir Ašai. Pas- 
kutinis kalbėjo senas karvedys: 

— Kariuomenės nuotaika puiki, puiki ir gyvulių bei ginkluo- 
tės būklė. Jūsų Didenybė pasiekė didžiulę pergalę, kuri bus 
įrašyta į mūsų metraščius. 

— Leisk man tuo suabejoti. 

— Didenybe, mes didžiuojamės dalyvavę šiame mūšyje, ir... 

— Mūšyje? Pasilaikyk šį žodį vėlesniam laikui; jo mums pri- 
reiks, kai susidursime su tikru pasipriešinimu. 

— Pi-Ramzis pasirengęs jus sveikinti. 

— Pi-Ramzis palauks. 

— Kadangi mes susigrąžinome savo valdžią Palestinoje ir atkū- 
rėme taiką visame Kanaane, ar nebūtų laikas pasukti atgalios? 

— Sunkiausia dar prieš akis: mes turime susigrąžinti Amuru 
provinciją. 

— Galbūt hetitai ten sutelkė stambias pajėgas. 

— Karvedy, ar tik kartais tu nebijai kautis? 

— Mums prireiks laiko strateginiam planui parengti, Dide- 
nybe. 

— Jis jau parengtas: mes Žygiuojame tiesiai į šiaurę. 

Nefertarės galvą dengė trumpas perukas, apjuostas kaspinu, ku- 
rio besiplaikstą galai krito ant karalienės pečių. Ji vilkėjo 1lgą, 
prigludusią prie kūno suknelę, suveržtą per liemenį raudonu 
diržu. Nefertarė nusiplovė rankas vandeniu, pasemtu iš švento- 
jo ežero, ir įėjo į Amono šventyklos naosą, nes norėjo prisi- 
šaukti ten dievybę, atnašaudama jai švelniakvapius aliejus. Bū- 
dama dieviškoji sutuoktinė, karalienė veikė kaip šviesos duktė, 
kilusi iš kuriamosios galios, kuri nuolat formavo visatą. 

Karalienė uždarė naoso duris, užantspaudavo jas, išėjo iš 
šventyklos ir nusekė paskui žynius, kurie vedė ją į Pi-Ramzio 
Gyvybės Namą. Ten, įkūnydama tolimą deivę, kuri sykiu ir at- 
imdavo, ir suteikdavo gyvybę, Nefertarė turėjo užkeikti blo- 
gio jėgas. Jei Saulės akis taps jos akimi, ji pajėgs įamžinti gyvy- 
bę ir užtikrins amžiną gamtos ciklų kaitą; rami kiekvienos die- 
nos laimė priklausė nuo jos gebėjimo paversti darna ir giedra 
tą griaunamąją jėgą, kurią nešė grėsmingi vėjai. 

Žynys padavė karalienei lanką, žynė - keturias strėles. 

Nefertarė įtempė lanką ir paleido pirmąją strėlę į rytus, an- 
trą — į Šiaurę, trečią - į pietus, o ketvirtą - į vakarus. Tokiu būdu 
ji turėjo sunaikinti nematomus priešus, kurie grėsė Ramziui. 


Nefertarės jau laukė Tujos rūmininkas: 

— Karalienė motina pageidauja kaip galima greičiau jus pa- 
matyti. 

Nešikai kilstelėjo lengvus neštuvus ir bemat nugabeno Ne- 
fertarę į Tujos rūmus. 

Ilga, smulkiai klostyta suknele, suveržusi laibą liemenį dry- 
žuotu diržu, pasipuošusi aukso apyrankėmis ir šešių eilių vėri- 
niu iš lazurito, Tuja atrodė karališkai elegantiška. 

— Nereikia nerimauti, Nefertare; pasiuntinys, atvykęs iš Ka- 
naano, ką tik atnešė puikių naujienų. Ramzis vėl tapo visos 
provincijos šeimininku, tvarka įvesta. 

— Kada jis sugrįžta? 

— Tiksliai nepranešė. 

— Kitaip sakant, kariuomenė toliau žygiuoja į šiaurę. 

— Gali būti. 

— Ar jūs būtumėt taip pasielgusi? 

— Nedvejodama, - atsakė Tuja. 

— Į šiaurę nuo Kanaano yra Amuru provincija, skirianti Egip- 
to ir hetitų įtakos zonas. 

— Taip norėjo Setis, siekdamas išvengti karo. 

— Jei hetitų kariuomenė peržengė tą ribą... 

— Prasidės kautynės, Nefertare. 

— Aš paleidau strėles į visas keturias pasaulio puses. 

— Na, jei apeigos atliktos, tai ko mums bijoti? 


Šenaras nekentė Amenio. Būti priverstam kas rytą susitiki- 
notum apie Ramzio žygį, - gyva bėda, ir tiek! Kai jis, Šenaras, 
taps valdovu, Amenis gaus kuopti kurios nors provincijos ar- 
klides ir praras ten paskutinę sveikatą. 

Vienintelis pasitenkinimas, kurį Šenarui teikė apsilankymai 
pas Amenį, - matyti, kad suglumęs faraono asmens sekreto- 
riaus veidas diena iš dienos vis labiau tįsta, o tai neabejotinai 
reiškė, kad Egipto armija trypčioja vietoje. Vyresnysis valdo- 
vo brolis dėdavosi esąs labai nuliūdintas ir žadėdavo melsti 
dievus, kad likimas vėl taptų palankus egiptiečiams. 

Menkai teužimtas Užsienio reikalų ministerijoje, bet visur 
ir visuomet dejuojąs, kaip daug ir uoliai triūsia valstybės labui, 

Šenaras vengė bet kokio tiesioginio ryšio su kilusiu iš Sirijos 
pirkliu Raja. Tokiu neramiu metu visi būtų nemaloniai nuste- 
binti, jei Šenaro padėties žmogus pirkinėtų retas vazas, gau- 
namas iš užsienio. Tad Šenaras tenkinosi trumpučiais Rajos 
pranešimais, kurių turinys jį veikiau džiugino. Anot hetitų ap- 
mokamų stebėtojų sirų, Ramzis įkliuvo į kanaaniečių paspęs- 
tus žabangus. Perdėtai pasitikįs savimi, faraonas elgėsi su jam 
būdingu įkarščiu, pamiršdamas, kad jo priešai moka regzti in- 
trigas kaip niekas kitas. 

Šenaras įspėjo mįslę, jaudinusią visą dvarą: kas pavogė Ne- 
fertarės skarą ir indą džiovintų žuvų iš Heliopolio Gyvybės 
Namo? Kaltininkas galėjo būti tik karališkųjų rūmų valdyto- 
jas, linksmuolis Romė. Todėl, prieš eidamas į privalomą susi- 
tikimą su Ameniu, Šenaras kažkokia dingstimi pasišaukė sto- 
rulį Romė pokalbio. 

Užsiauginęs solidų pilvuką, apvaliaskruostis, trigubu paliau- 
kiu, apkūnusis rūmų prievaizdas tobulai atlikdavo savo darbą. 
Lėtapėdis, kruopštus, neišleidžiąs iš akių nė menkiausios smul- 
kmenos, kone liguistai nepakenčiąs nešvaros, Romė visada pats 
ragaudavo karališkajai šeimai paruoštus patiekalus ir geleži- 
ne ranka rikiavo savo pavaldinius. Paties Ramzio paskirtas į šį 
atsakingą postą, Romė bemat nutildė nepatenkintuosius ir pri- 
vertė visus rūmų tarnus paklusti jo reikalavimams. Nevykdžiu- 
sieji jo įsakymų būdavo žaibiškai atleidžiami. 

— Kuo galiu būti jums naudingas, pone? - paklausė Romė 
Šenaro. 

— Jis užsiminė apie kažkokį keblumą dėl vietos už puotos 
stalo, bet aš nesuprantu... 

— O gal kartais mes pasikalbėtume apie indą su džiovinto- 
mis žuvimis, pavogtą iš Heliopolio Gyvybės Namo sandėlio? 

— Apie indą... betgi aš nieko nežinau... 

— O apie karalienės Nefertarės skarą? 

— Man, žinoma, apie tai pranešė, ir aš labai apgailestavau 
aėl to baisaus skandalo, bei... 
— Ar ieškojai kaltininko? 
— Tyrimai — ne mano reikalas, pone Šenarai. 
— Ojuk 4, Es: turi puikią tarnybą. 
— Ne, aš nemanau... 
— Nagi taip, taip! Pats pagalvok: rūmuose tu - svarbiausias 
žmogus, pro kurio akis joks įvykis nepraslysta nepastebėtas. 
— Jūs mane pervertinate. 
— Kodėl tu įvykdei tas piktadarystes? 
— Aš? Ar rik jūs neinanote, kad... 
+ - Ašne tik manau - aš tuo esu tikras. Kam tu atidavei kara- 
Išsnės skarą ir indą su žuvimis? 
-- Jūs mane kaltinate nepagrįstai ir neteisingai! 
— Aš pažįstu žmones, Romė. Ir turiu įrodymų. 
— Įrodymų. 
+ Kodėl tu ryžaisi taip rizikuoti? 
Persikreipęs Romė veidas, nesveikas raudonis, užliejęs jo 
aktą ir skruostus, lyg nuo smūgio suglebęs kūnas — visa tai 
akiškiai bylojo ne įtariamojo naudai. 
Šenaras nesuklydo. 
Arba tau labai brangiai užmokėjo, arba tu nekenti Ram- 
„1 Tr vienu, ir kitu atveju tu sunkiai nusikaltai. 
— Poii'£ Šenarai, aš... 
Matant stokią storulio neviltį, darėsi kone graudu. 
— Kadangi; i 0 puikiai dirbi, aš sutinku pamiršti tą apgailėti- 
ną įvykį. Bet j. ;igu man kada nors tavęs prireiks, žiūrėk, kad 
depasirodytum / esąs nedėkingas. 


Amenis rašė i kasdienį pranešimą Ramziui. Jo rankos jude- 
siai buvo tiks! js ir greiti. 

— Ar galiu k: €lias akimirkas jus sutrukdyti? —- mandagiai pa- 
siteiravo Šena į ras. 

— Jūs manęs netrukdote. Mes abu paklūstame valdovui, ku- 
ris pareikalavo, kad kasdien svarstytume padėtį ir darytume 
atitinkamas išvadas. 

Raštininkas padėjo savo lentelę ant žemės. 

— Jūs atrodote išsekęs, Ameni. 

— Taip tik atrodo. 

— Ar jums nereikėtų labiau rūpintis savo sveikata? 

— Man rūpi tik Egiptas. 

— Gal gavote... blogų žinių? 

— Priešingai. 

— Gal galėtumėte kalbėti aiškiau? 

— Prieš imdamas jums pasakoti apie Ramzio pergales, a“ 
laukiau, kad mane pasiekusios žinios pasitvirtintų. Kadanyp.i 
mus jau buvo suklaidinę apgaulingi pranešimai, atgabenti pašto 
balandžių, aš išmokau atsargumo. 

— Tai buvo hetitų sumanymas? 

— Ir jis galėjo brangiai mums kainuoti! Kanaane mūsų tvifsto- 
vės pateko į sukilėlių rankas. Jei valdovas būtų suskaidęs savo | 
kariuomenę, mes būtume patyrę katastrofiškų nuostolių. 

— Laimė, to neatsitiko... 

— Kanaano provincija vėl mums pakluso, ir mes galime n *- 
kliudomi pasiekti jūros krantą. Valdytojas prisiekė 'iksiąs i:-Šti- 
kimas faraono pavaldinys. V 

— Puikus laimėjimas... Ramzis įvykdė didelį žygdarkėį ir I5- 
sklaidė pakibusią virš mūsų krašto hetitų grėsmę. Raeikia mia- 
nyti, armija grįžta? 

— Tai karinė paslaptis. d 

— Kokia dar karinė paslaptis?! Nepamirškite,c. kad aš esu už 
sienio reikalų ministras! 

— Kitų Žinių aš neturiu. / 

— Negali būti! 

— Vis dėlto taip yra. 

Įpykęs Šenaras išėjo. 

„O Amenį graužė sąžinė. Ne dėl savo elgesio kalbantis su 
Senaru, o dėl to, kad taip preit — gal net skubotai? — baigė 
Seramanos bylą. Žinoma, prieš sardą sukaupti įrodymai buvo 
nepaneigiami, bet ar raštininkas nebuvo šįkart pernelyg pa- 
tiklus? Asšujęs nuo rūpesčių, susijusių su kariuomenės išžy- 
Blaviraų, Amenis prarado įprastą reiklumą. Jam reikėjo pa- 
tikinti įrodymus ir liudijimus, kurių pagrindu sardas atsidūrė 
alėjime. Galbūt tai visai beprasmiška, o gal tai net gryna lai- 
ko gaišatis, bet - viskas turi būti atlikta kruopščiai ir tiksliai. 

Pykdamas pats ant savęs, Amenis vėl atsivertė Seramanos 
bylą. 

Megido tvirtovė - karinė bazė, sauganti Sirijos prieigas, stūk 
sojo iš tolo matomos kalvos viršūnėje. Ji buvo vienintelis aukš- 
tas taškas vidury žaliuojančios lygumos ir dėl to atrodė neįvei- 
kiama: akmens sienos, šaudymo angos, aurš*' kvadraiiniai 
bokštai, kuriuos juosė medinės galerijos, platūs ir tvirti vartAi, 

Įgulą sudarė egiptiečiai ir faraonui ištikimi sirai, tačiau» ! 
buvo galima tikėti oficialiais pranešimais, teigiančiais, kad t !! 
tovė nepateko į sukilėlių rankas? 

Priešais Ramzio akis plytėjo neįprastas gamtovaizdis. 
kingos kalvos, ąžuolai gumbuotais kamienais, klampios upšs. 
pelkės, kur ne kur smėlynai... Keistas kraštas, priešiškas ir ne. 
prieinamas, nutolęs - taip nutolęs! - nuo Nilo grožio ir meilių 
Egipto kaimelių. 

Du kartus egiptiečių žvalgus užpuolė šernai: mat kariai n€- 
tyčia sudrumstė šernės ir jos mažylių ramybę. Žygiuoti truk.dė 
vešli augmenija; net raiteliai sunkokai skynėsi sau kelią pe! 
krūmus ar brovėsi tarp tankiai augančių didžiulių medžių ka 
mienų. Tačiau tie sunkumai buvo susiję su nemenkais /privalu 
mais: vietovėje, kur vešėjo augalai, buvo gausu g-10 vanden 
šaltinių ir medžiojamų žvėrių bei paukšči'<- / 

Ramzis įsakė sustoti poilsio, bet palapinių nteskleisti. Ishej 
gęs akis į Megido tvirtovę, jis laukė sugrįžtanč.i-žyalgų. 

Setau pasinaudojo sustojimu, norėdamas pasirūpinti 69“ 
niais ir išdalyti jiems vaistus. Išsiuntus sunkiai sužeistuskarius 
į gimtinę, armijoje liko tik fiziškai sveiki vyrai. Kai ku4e peT- 
šaldavo, kai kuriuos kankino kaitra, dar kai ką - skandžio 


miš- 

sutrikimai, tačiau su tais nedideliais nemalonumais padėdavo 
susitvarkyti iš driekanos, kmynų ir ricinžolės pagaminti vais- 
tai. Norint užkirsti kelią ligoms, visi tebevartojo česnakus ir 
svogūnus, kuriu atmainą, vadinamą „gyvatmedžiu“ ir atgabe- 
namą iš rytinės dykumos pakraščių, Setau ypač vertino. 

Vandens Lelija išgelbėjo asilą, kuriam į koją įgėlė vandeni- 
nė gyvatė. Beje, tą gyvatę jai pavyko pagauti. Pagaliau ši kelio- 
nė: į Siriją ėmė darytis įdomi: ligi šiol Vandens Lelijai pasitai- 
kydavo tik jau žinomų rūšių gyvatės, o sugautoji buvo visai 
nematyta, nors nuodų ji turėjo labai nedaug. 

Du pėstininkai kreipėsi į nubę pagalbos - esą jiems taip pat 
igėlusi; gyvatė. Skambūs antausiai tapo jiems atpildu už melą, 
o kai Vandens Lelija ištraukė iš maišo šnypščiančią gyvatę, ap- 
gžvikg; spruko slėptis kvatojančių draugų būry. 

Praėjo daugiau nei dvi valandos. Valdovui leidus, raiteliai 
1ušok-J nuo arklių, vadeliotojai išlipo iš karo vežimų, 0 pėsti- 
1a7ž1Kal susėdo ant žemės, saugomi daugelio sargybinių. 

- Žvalgai išvyko jau seniai, - tarė Aša. 

— Ir aš taip manau, - atsakė Ramzis. - Kaip tavo žaizda? 

— Užgijo. Tas Setau - tikras raganius. 

— Ką tu manai apie šią vietovę? 

— Ji man nepatinka. Priešais mus — atviras laukas, bet čia 
esama pelkių. Iš abiejų pusių - ąžuolų miškai, krūmai, aukšta 
žolė. O mūsų būriai per daug išsisklaidę. 

— Žvalgai nebegrįš, - pareiškė Ramzis. - Jie arba nužudyti, 
arba paimti nelaisvėn ir yra dabar tvirtovės viduje. 

— Tai reikštų, kad Megidas atiteko priešams ir neketina pa- 
siduoti. 

— Ši tvirtovė yra raktas į Pietų Siriją, - priminė Ramzis. — 
Net jeigu ją užėmė hetitai, mes privalome ją susigrąžinti. 

— Tai nereikš, kad mes skelbiame karą, - samprotavo Aša. — 
Tuk mes tik norime susigrąžinti teritoriją, kuri priklauso mūsų 
įtakos zonai. Vadinasi, galime pulti bet kuriuo laiku ir nesame 

įpareigoti iš anksto perspėti priešą apie būsimą puolimą Tei- 
sės požiūriu mes neperžengiame maišto slopinimo ribų, o maiš- 
to slopinimas neturi nieko bendra su ginkluotu dviejų valsty- 
bių susidūrimu. 

Kaimyninių šalių teisininkams ir valdovams toks j:1uno di- 
plomato pateiktas esamos padėties suvokimas ir įprasminimas 
turėtų atrodyti visai pagrįstas ir įtikinamas. 

— Liepk karvedžiams rengtis puolimui. 7 

Aša nespėjo net įtempti savo žirgo pavadžių. Iš tankaus miš- 
ko valdovo kairėje šuoliais išlėkė būrys raitelių ir užpuolė be- 
siilsinčius egiptiečius - kovos vežimų vadeliotojus. Daug ne- 
laimėlių užpuolikai pervėrė trumpomis ietimis, dau;refiui ar- 
klių perrėžė gerkles ar pakirto pakinklius. Išlikę kariai įgynėsi 
ietimis ir kalavijais; kai kuriems pavyko įšokti į vežimus 3? afsi- 
traukti prie pozicijų, kurias užėmė skydais prisidengę pėsti- 
ninkai. | 

Tas netikėtas ir smarkus užpuolimas priešui sekėsi. Užpuo 
likus buvo nesunku atpažinti: jų vešlius plaukus judsią raiš- 
čiai, smailios barzdos, apdarai, papuošti kulkšnis siekiančiais 
kutais, ryškiaspalviai diržai rodė, kad tai — sirai. 

Ramzis liko keistai ramus. Aša sunerimo: 

— Jie tuoj pralauš mūsų karių gretas! 

— Be reikalo jie džiūgauja dėl savo žygdarbio. 

Sirų puolimas buvo sustabdytas. Egipto pėstininkai priver- 
tė juos atsitraukti link lankininkų, kurių taiklios strėlės skynė 
vieną užpuoliką po kito. 

Liūtas suurzgė. 

— Mums gresia kitas pavojus, - tarė Ramzis. — Kaip tik da- 
bar paaiškės šio mūšio baigtis. 

Iš to paties miško iššoko šimtai sirų, ginkluotų trumpako- 
čiais kirviais. Norint smogti egiptiečių lankininkams į nugarą, 
jiems reikėjo įveikti labai nedidelį atstumą. 

— Pirmyn! - įsakė valdovas savo arkliams. 

Iš šeimininko balso abu Žirgai suprato, kad jiems teks paro- 
dyti visas savo išgales. Liūtas puolė į priekį. Aša su penkiasde- 
šimčia kovos vežimų nulėkė paskui faraoną. 

Kautynės buvo neregėtai žiaurios. Plėšrūnas akimirksniu su- 
draskydavo nagais krūtinę ar pilvą drąsuoliams, puolantiems 
Ramzio vežimą, o valdovas leido vieną strėlę po kitos, perver- 
damas užpuolikų širdis, gerkles, kaktas. Arkliai trypė sužeis- 
tuosius, juos traiškė vežimų ratai. Atskubėję į pagalbą Ram- 
zio pėstininkai privertė sirus bėgti. 

Ramzis pastebėjo keistą karį, skuodžiantį miško link. 

— Pagauk jį, - įsakė jis liūtui. 

Susidorojęs su dviem paskutinėmis aukomis, Nugalėtojas 
puolė paskui bėglį, pasivijo jį ir partrenkė ant žemės. Nors 
liūtas bandė apriboti smūgio jėgą, jis smarkiai sužeidė savo 
belaisvį, ir dabar jis tysojo sudraskyta nugara. Ramzis apžiū- 
rėjo vyriškį: ilgaplaukis, prastai pakirpta barzda, o jo ilgas 
apdaras, išmargintas juodais ir raudonais dryžiais, visai su- 
draskytas. 

— Pašaukite Setau, - pareikalavo valdovas. 

Mūšis ėjo į pabaigą. Sirai buvo išžudyti visi ligi vieno, o egip- 
tiečių kariuomenės nuostoliai buvo visai nedideli. 

Prie Ramzio pribėgo uždusęs Setau. 

— Išgelbėk tą žmogų, - paprašė valdovas. — Jis - ne siras, o 
dykumos gyventojas. Tepaaiškina mums, ko jam čia prireikė. 

Beduinas, paprastai plėšiąs Sinajaus dykuma keliaujančius 
karavanus, - čia, prie Megido, taip toli nuo savo namų... Se- 
tau smalsiai pažvelgė į sužeistąjį. 

— Tavo liūtas gerokai jį sužalojo. 

Sužeistojo veidu sruvo prakaitas, iš nosies bėgo kraujas, 
sprando raumenys buvo įtempti. Setau patikrino jo pulsą ir 
paklausė, kaip plaka nelaimėlio širdis. Jos dūžiai buvo tokie 
silpni, kad Setau neliko nė menkiausios abejonės: dykumos 
gyventojas merdėjo. 

— Ar jis gali kalbėti? — pasiteiravo Ramzis. 

— Žandikauliai surakinti traukulio. Vis dėlto pabandykime... 
Gal ir pavyks jį prakalbinti. 

Setau vargais negalais įkišo mirštančiojo burnon apvyniotą 
audeklu medinį vamzdelį ir per jį supylė kelis gurkšnius skys- 
čio, pagaminto iš kipariso šakniastiebio. 

— Šis vaistas turėtų numalšinti skausmą. Jei tas vyrukas tvir- 
tos sveikatos, tai keletą valandų dar išgyvens. 

Beduinas išvydo faraoną. Persigandęs jis pabandė atsistoti, 
sukando dantis iš skausmo, sutraiškė jais medinį vamzdelį, vi- 
sai neteko nuovokos ir ėmė spurdėti kaip nepajėgiąs atsiplėšti 
nuo žemės paukštis. 

— Ramiau, bičiuli, - patarė Setau. - Aš tave slaugysiu. 

— Ramzis... 

— Tai tikrai Egipto faraonas, ir jis nori su tavim pasikalbėti. 

Beduinas neatitraukė akių nuo mėlynos faraono karūnos. 

— Ar tu atvykai iš Sinajaus? — paklausė Ramzis. 

— Taip, tai mano kraštas... 

— Kodėl tu koveisi kartu su sirais? 

— Dėl aukso... Jie pažadėjo man aukso... 

— Ar tau teko susitikti su hetitais? 

— Jie paliko mums kautynių planą ir išvyko. 

— Ar kartu su tavim buvo ir kitų beduinų? 

— Jie pabėgo. 

— Ar tu kur nors buvai sutikęs hebrają, vardu Mozė? 

— Mozė... 

Ramzis papasakojo, kaip atrodo jo draugas. 

— Ne, aš jo nepažįstu. 

— Ar girdėjai ką nors apie jį? 

— Ne, nemanau... 

— Kiek žmonių tvirtovėje? 

— Aš... aš nežinau. 

— Nemeluok. 

Netikėtai staigiai ir mikliai sužeistasis stvėrė nuo žemės sa- 
vo durklą, pašoko ant kojų ir pabandė nužudyti faraoną. Žai- 
biškai smogęs jam per riešą, Setau nuginklavo užpuoliką. 

Pernelyg ūmus ir smarkus beduino judesys kainavo jam gy- 
vybę. Jo veidas persikreipė, kūnas išsirietė lanku, ir smėlynų 
gyventojas parkrito prie pat Ramzio kojų. 

— Sirai pamėgino susivienyti su beduinais, — padarė išvadą 
Setau. - Kokia kvailystė! Tie žmonės niekada neras bendros 
kalbos. 

Setau grįžo pas savo sužeistuosius, kuriais jau rūpinosi Van- 
dens Lelija ir slaugytojai. Žuvusieji egiptiečiai buvo suvynioti 
į demblius ir sukrauti į kovos vežimus. Karių lydima ir saugo- 
ma, vilkstinė iškeliaus į Egiptą, kur bus atliktos prisikėlimo 
apeigos. 

Ramzis paglostė savo žirgus ir liūtą, kurio duslus urzgimas 
dovą, iškėlė ginklus aukštyn ir ėmė audringai sveikinti tą, ku- 
ris it prityręs karys atvedė juos į pergalę. 

Karvedžiai vargais negalais prasiyrė pro džiūgaujančią ka- 
reivių minią ir savo ruožtu puolė sveikinti Ramzį. 

— Ar pastebėjote sirų būrius kaimyniniuose miškuose? 

— Ne, Jūsų Didenybe. Ar įsakysite įrengti stovyklą? 

— Reikia padaryti kai ką svarbesnio: paimti Megidą. 

Pasistiprinęs didžiuliu dubeniu virtų lęšių, kas, beje, nežadėjo 
nė per plauką suapvalinti jo perkarusio kūnelio, Amenis pra- 
leido naktį savo darbo kambaryje, norėdamas laimėti keletą 
valandų, kad galėtų ramiai panagrinėti Seramanos bylą: juk iš 
pat ryto jam teks skirti savo dėmesį visai kitokiems reikalams. 
Kai jam nepakenčiamai įskausdavo nugarą, Amenis paliesda- 
vo paauksuoto medžio dėklą teptukams, pailgą tarsi kolona, 
kurios viršūnę vainikavo lelija. Tą dėklą kadaise jam padova- 
nojo Ramzis, skirdamas Amenį savo sekretoriumi. Palaikęs 
rankoje nepaprastai jam brangią draugo ir valdovo dovaną, 
Amenis išsyk atgaudavo jėgas. 

Nuo pat paauglystės Amenį su Ramziu siejo nematomi ry- 
šiai. Raštininkas instinktyviai jautė Sečio sūnui gresiantį pa- 
vojų. Ne kartą nuojauta jam kuždėjo, kad valdovo tykojusi mir- 
tis, ir tik magiška Ramzio galia leido jam išvengti nelaimės. 
Jei toji apsaugos siena, kuria dievybės apsupo faraoną, išnyk- 
tų, ar Ramzio bebaimiškumas neužtrauktų jam pražūties? 

O jei kartais Seramana buvo vienas iš tos magiškosios sie- 
nos akmenų, tai jis, Amenis, smarkiai apsiriko, sukliudęs sar- 
dui atlikti savo pareigą. Bet ar ta graužatis, tie sąžinės prie- 
kaištai iš tikrųjų pagrįsti? 

Kaltinimas daugiausia rėmėsi Seramanos meilužės Neno- 
farės parodymais, tad Amenis įsakė tvarkos sergėtojams at- 
vesti merginą, norėdamas ją nuodugniau apklausti. Jeigu ji me- 
lavo, jis privers ją pasakyti tiesą. 

Septintą valandą į valdovo asmens sekretoriaus kabinetą pri- 

sistatė tvarkos sergėtojas, atsakingas už Seramanos bylos tyri- 
mą, — santūrus penkiasdešimtmetis. 

— Nenofarė neatvyks, — pareiškė jis. 

— Ji atsisakė ateiti? 

— Jos namuose nieko nėra - nei pačios Nenofarės, nei tar- 
naitės: tuščia. 

— Ar ji tikrai gyveno nurodytoje vietoje? 

— Kaimynai sako, kad gyvenusi, bet ji išėjo iš namų dar prieš 
keletą dienų. 

— Niekam nepasakiusi, kur eina? 

— Niekas nieko nežino. 

— Ar atlikote kratą jos namuose? 

— Taip, bet nieko nerasta. Net drabužių ir baltinių skrynios 
tuštutėlės, tarsi ta moteris būtų norėjusi ištrinti bet kokį savo 
buvimo ten pėdsaką. 

— Ką jūs apie ją sužinojote? 

— Atrodo, kad ji — didelė lengvabūdė. Pikti liežuviai plepa, 
kad ji esą prekiavusi savo kūnu ir iš to gyvenusi. 

— Vadinasi, ji turėjo dirbti kurioje nors aludėje. 

— Ne. Aš atlikau tyrimą. 

— Ar pas ją lankėsi vyrai? 

— Kaimynai sako, kad ne; bet jos dažnai nebūdavę namie, 
ypač naktį. 

— Reikia ją surasti ir nustatyti, kas naudojosi jos paslaugomis. 

— Bus padaryta. 

— Paskubėkite. 

Tvarkos sergėtojui išvykus, Amenis dar kartą perskaitė sar- 
do kaltės įrodymą: medinėse lentelėse išlikusį tekstą, kurį Se- 
ramana buvo parašęs savo bendrininkui hetitui. 

Tą ankstyvą rytmečio valandą, kai protas ypač guvus, kabi- 
neto tyloje Ameniui toptelėjo galvon viena mintis. Bet norint 
tą prielaidą patikrinti, jam reikėjo sulaukti Ašos. 

Iškilusi ant uolėto skardžio Megido tvirtovė nustebino pa- 
sklidusią lygumoje egiptiečių kariuomenę. Kadangi jos bokš- 
tai buvo labai aukšti, reikėjo pasigaminti ilgesnes nei įprasta 
kopėčias, o juk jas nelengva bus atremti į sienas. Be to, ko- 
piančiuosius aukštyn lengvai pasieks besiginančiųjų strėlės ir 
akmenys, tad egiptiečiai gali prarasti daug karių. 

Lydimas Ašos, Ramzis dideliu greičiu apskriejo vežimu ap- 
link tvirtovę, kad priešo lankininkai nespėtų kaip reikiant pri- 
sitaikyti ir juos pašauti. 

Bet jų pusėn nebuvo paleista nė viena strėlė, ir joks lanki- 
ninkas nepasirodė ant tvirtovės sienų. 

— Jie slėpsis iki paskutinės akimirkos, — nusprendė Aša. — 
Tokiu būdu jie neišeikvos be reikalo nė vieno akmens, nė vie- 
nos strėlės. Geriausia būtų įveikti juos ilgalaike apgultimi. 

— Megide sukauptos tokios atsargos, kad tvirtovė atsilaikys 
kelis mėnesius. Kas gali būti beviltiškiau už niekaip nesibai- 
giančią apgultį? 

— Ne kartą puldami, mes neteksime daugelio karių. 

— Gal tu manai, kad aš toks kietaširdis, jog galvoju tik apie 
naują pergalę, nepaisydamas jos kainos? 

— Argi Egipto šlovė nėra svarbesnė už žmonių likimą? 

— Man brangus kiekvienas žmogus, Aša. 

— Ką tu sumanei? 

— Mes išdėstysime savo kovinius vežimus aplink tvirtovę šū- 
vio atstumu, ir mūsų lankininkai iššaudys sirus, kurie mėgins 
pasirodyti prie šaudymo angų ir ant sienų. Trys savanorių bū- 
riai, prisidengdami skydais, atrems į sienas kopėčias. 

— O jei mums nepavyks paimti Megido? 

— Pirma pabandykime jį paimti. Jei iš anksto galvosi apie 
pralaimėjimą, tai ir pralaimėsi. 

Ramzio skleidžiama energija suteikė kareiviams naujų jė- 
gų. Atsirado visa minia savanorių, lankininkai grūdosi vienas 
per kitą, skubėdami įšokti į karo vežimus, kurie apsupo grės- 
mingai tebetylinčią tvirtovę. 

Nešdamiesi ant pečių ilgas kopėčias, pėstininkai kolonomis 
sparčiai nužygiavo Megido sienų link. Jiems bestatant jas prie 
mūrų, aukščiausio tvirtovės bokšto viršuje pasirodę sirų šauliai 
įtempė lankus, bet nė vienas nespėjo nei prisitaikyti, nei paleisti 
strėlę - Ramzis ir egiptiečių lankininkai juos nukovė. Žuvusiuo- 
sius pakeitė kita gynėjų banga: vešliaplaukiai, smailiabarzdžiai 
sirai, apsijuosę galvas plačiais raiščiais, kad krintančios ant akių 
plaukų sruogos netrukdytų taikytis. Jiems pavyko paleisti kele- 
tą strėlių, bet jos nekliudė nė vieno egiptiečio. Valdovas ir jo 
rinktiniai šauliai išguldė ir tuos priešo lankininkus. 

— Menkai tesipriešina, - pasakė Setau senas karvedys. - Ga- 
lėtum prisiekti, kad tiems žmonėms niekada neteko kautis. 

— Tuo geriau! Aš turėsiu mažiau darbo ir galbūt įstengsiu 
paskirti bent vieną naktį Vandens Lelijai. Tie mūšiai išsiurbia 
iš manęs visas jėgas. 

Kai pėstininkai pradėjo kopti ant sienų, jų viršuje staiga pa- 
sirodė kokios penkios dešimtys moterų. 

Egipto kariuomenė nežudydavo nei moterų, nei vaikų. Pa- 
imtas nelaisvėn moteris drauge su jų palikuonimis nugaben- 
davo Egiptan, ir jos tapdavo tarnaitėmis stambių žemvaldžių 
ūkiuose. Pakeitusios vardą, jos įsiliedavo egiptiečių bendruo- 
menėn. 

Senasis karvedys apstulbo: 

— Visko prisižiūrėjau savo gyvenime, bet kad moterys... Tos 
nelaimėlės turbūt išprotėjo! 

Dvi sirės užkėlė gorę su Žarijomis ant sienos viršaus ir ap- 
vertė ją tiesiai ant besiropščiančių aukštyn kareivių galvų. 
Liepsnoją nuodėguliai kliudė puolančiuosius, nors jie ir pri- 
siplojo prie kopėčių skersinių. Lankininkų strėlės susmigo mo- 
terims į akiduobes, ir abi nukrito žemyn. Vietoj jų ant sienos 
su nauja gore žarijų atsistojo kitos, bet ir jas ištiko toks pat 
likimas. Kažkokia įtūžusi jauna mergina įdėjo žarijų svaidyk- 
lėn, smarkiai ją įsuko ir toli nusviedė degančias anglis. 

Viena iš jų pataikė senam karvedžiui į šlaunį. Jis pargriuvo, 
spausdamas ranka nudegintą odos plotą. 

— Nelieskite tos vietos, - patarė Setau. — Nejudėkite ir ne- 
trukdykite man. 

Kilstelėjęs savo klubjuostę, gyvačių kerėtojas nusišlapino ant 
nudegimo. Jiedu su karvedžiu žinojo, kad šlapimas veikia ki- 
taip nei šulinio ar upės vanduo: jis yra švarus ir išvalo žaizdą, 
ant neštuvų ir nugabeno jį į palapinę - ligoninę. 

Pėstininkai užlipo ant sienų, kurių viršuje nebebuvo gynėjų. 

Po kelių akimirkų didieji Megido tvirtovės vartai atsivėrė. 

Viduje buvo likusios tik kelios moterys ir persigandę vaikai. 

— Sirai pabandė mus įveikti, metę visas jėgas į mūšį už tvir- 
tovės sienų, — padarė išvadą Aša. 

— Šis manevras galėjo jiems pavykti, - tarė Ramzis. 

— Jie nepažinojo tavęs. 

— Kas gali pasigirti mane pažįstąs, drauguži? 

Kokie dešimt kareivių ėmė plėšti tvirtovės iždą, prikrautą 
alebastro indų ir sidabro statulėlių. 

Liūtui suriaumojus, jie spruko kas kur. 

— Suimkite tuos žmones, - įsakė Ramzis. - Išvalykite ir pa- 
smilkykite gyvenamąsias patalpas. 

Faraonas paskyrė valdytoją, įpareigotą parinkti karininkus ir 
karius Megido įgulai. Sandėliuose likusio maisto turėjo užtekti 
dar daugeliui savaičių, bet kareivių būrys jau leidosi ieškoti me- 
džiojamų paukščių bei Žvėrių ir naminių gyvulių kaimenės. 

Ramzis, Aša ir naujasis valdytojas vėl įvedė tvarką aplinki- 
nėse vietovėse: nebežinodami, kas jų šermininkas, valstiečiai 
liovėsi dirbę žemę; valdovui įsakius, jie grįžo prie nutrauktų 
darbų. Nepraėjo nė savaitė, o vietiniai gyventojai vėl suvokė 
Egipto valdžią kaip jų saugumo ir taikos laidą. 

Kiek į šiaurę nuo Megido Ramzis liepė pastatyti nedidelius 
įtvirtinimus, juose turėjo budėti keturi raiti sargybiniai. Heti- 


CHRISTIAN JACO E RAMZIS. KADEŠO MŪŠIS 121 


tams sumanius pulti, jie praneštų tvirtovės įgulai apie iškilusį 
pavojų, ir ši spėtų pasiruošti atremti puolimą. 

Nuo pagrindinio bokšto viršaus Ramzis apžiūrinėjo jam vi- 
sai nemielą aplinkinį gamtovaizdį. Gyventi toli nuo Nilo, toli 
nuo palmių giraičių, žaliuojančių laukų ir dykumos buvo tikra 
kančia. Štai tokiu metu, dienos šurmuliui nurimus, Nefertarė 
atlikinėdavo vakaro apeigas. Kaip jis jos ilgėjosi! 

Aša pertraukė valdovo apmąstymus. 

— Tavo prašymu aš pasikalbėjau su karininkais ir kareiviais. 

— Ką gi jie galvoja? 

— Jie visiškai pasitiki tavimi, bet nori tik vieno: grįžti namo. 

— Aša, ar tau patinka Sirija? 

— Tai pavojinga šalis. Ji pilna žabangų. Norint gerai ją pa- 
žinti, reikia ilgai čia gyventi. 

— Ar ji panaši į hetitų kraštą? 

— Hetitų kraštas atšiauresnis. Žiemą aukštuose Anatolijos 
plokščiakalniuose siaučia ledinis vėjas. 

— Kaip tu manai, ar hetitų žemė man patiks? 

— Tu, Ramzi, esi Egipto įsikūnijimas. Jokiai kitai žemei, ša- 
liai nei kraštui nėra ir nebus vietos tavo širdyje. 

— Amuru provincija visai netoli. 

— Priešas taip pat arti. 

— Manai, kad hetitų armija užkariavo Amuru? 

— Mes neturime apie tai patikimų Žinių. 

— O ką tu pats manai? 

— Be abejo, jie mūsų laukia kaip tik ten. 

Amuru provincija driekėsi palei jūrą, tarp jos pakrantėje sto- 
vinčių Tyro ir Biblo miestų, į rytus nuo Hermono kalno ir stam- 
baus prekybos centro - Damasko. Tai buvo paskutinis Egipto 
protektoratas hetitų įtakos zonos pasienyje. 

Daugiau nei per keturis šimtus kilometrų nutolę nuo Egip- 
to, faraono kariai sunkiai judėjo į priekį. Priešingai nei patarė 
karvedžiai, Ramzis atsisakė pajūriu einančio kelio ir liepė Žy- 
giuoti kalnų taku, kuriuo beeinant greit pavargo ir gyvuliai, ir 
žmonės. Nebebuvo girdėti nei juoko, nei šnekų: visi rengėsi 
kovai su hetitais, garsėjančiais žiaurumu ir tuo bauginusiais 
narsiausius karius. 

Anot diplomato Ašos, Amuru atkariavimas dar nereikš, kad 
pradedamas atviras karas, tačiau kiek egiptiečių kris po kruvi- 
na saule? Daugelis tikėjosi, kad valdovas pasitenkins užėmęs 
Megido tvirtovę ir pasuks atgal. Bet Ramzis vos leido savo 
kariuomenei atsikvėpti prieš naują žygį. 

Sugrįžęs žvalgas pralėkė šuoliais palei karių koloną ir stai- 
giai sustabdė savo žirgą priešais Ramzį: 

— Jie ten, kur baigiasi takas, tarp uolų ir jūros. 

— Jų daug? 

— Šimtai ietimis ir lankais ginkluotų vyrų. Jie slepiasi už krū- 
mų. Kadangi jie stebi kelią, einantį pajūriu, mes užklupsime 
juos iš užnugario. 

— Tai hetitai? 

— Ne, Didenybe, jie iš Amuru provincijos. 

Ramzis suglumo. Kokie spąstai šįkart paspęsti Egipto armijai? 

— Rodyk kelią. 

Įsikišo karo vežimų padalinio vadas: 

— Faraonas neturi šitaip rizikuoti. 

Ramzis sužaibavo akimis: 

— Aš privalau pamatyti, apsvarstyti ir nuspręsti. 

Valdovas nusekė paskui žvalgą. Abu vyrai pėsti priėjo vietą, 
kur baigėsi takas, ir ėmė atsargiai leistis žemyn nuožulniu uo- 
lėtu šlaitu. 

Staiga Ramzis sustingo kaip įbestas. 

Jūra, jos pakraščiu einąs kelias, krūmynai, uola... Visai ne- 
tinkama vieta stambių hetitų pajėgų pasalai. Bet platesnei ap- 
žvalgai trukdė kita uola. Gal kaip tik ten, už jos, rado sau prie- 
dangą dešimtys greitaeigių anatoliečių karo vežimų, pasiren- 
gusių nulemti kautynių baigtį? 

Ramzio rankose buvo jo karių gyvybė, o kariai laidavo Egipto 
saugumą. 

— Mes išsiskleisime kaip galima ilgesne grandine, - sušnibž- 
dėjo jis. 


Amuru kunigaikščio pėstininkai snūduriavo. Kai tik pirmieji 
egiptiečių kariai atžygiuos iš pietų pajūrio keliu, jie netikėtai 
juos užpuls ir išžudys. 

Kunigaikštis Bentešina veikė taip, kaip jį mokė hetitai. Jie bu- 
vo tikri, kad Ramzis, kurio kelyje parengta tiek spąstų, čia neat- 
žygiuos, O jeigu jam ir pavyks tai padaryti, jo armija bus tokia 
menka ir silpna, kad paskutiniai žabangai ją lengvai pribaigs. 

Įkūnus penkiasdešimtmetis, besipuikuojąs gražiais juodais 
ūsais, Bentešina nemėgo hetitų, bet jų bijojo. Amuru buvo taip 
arti hetitų įtakos zonos, kad jis nedrįso jiems priešgyniauti. 
Žinoma, jis buvo Egipto pavaldinys ir mokėjo faraonui duok- 
lę; bet hetitai nebenorėjo su tuo taikstytis ir pareikalavo, kad 
jis sukeltų maištą ir suduotų paskutinį smūgį išsekintai Egipto 
kariuomenei. 

Dabar Bentešina tūnojo saugioje vietoje — uolos grotoje. 
Jam perdžiūvo gerklė, ir kunigaikštis paprašė savo taurininką 
atnešti jam šviežio vyno. 

Vos žengęs porą žingsnių išėjimo iš grotos link, tarnas stai- 
ga suriko: 

— Pone! Tik pažiūrėkite! 

— Paskubėk, aš noriu gerti. 

— Pažvelkite ten... Ten, ant uolos - šimtai, tūkstančiai egip- 
tiečių! 

Nustebęs Bentešina pašoko ant kojų. Taurininkas nemelavo. 

Aukštaūgis vyras su mėlyna karūna ant galvos ir aukso at- 
švaitais tviskančia klubjuoste žingsniavo taku, kuris leidosi į 
pajūrio lygumą. Jo dešinėje oriai risnojo didžiulis liūtas. 

Iš pradžių vienas, paskui kitas, pagaliau visi kariai libanie- 
čiai atsigręžė ir taip pat išvydo reginį, nuo kurio nepajėgė ati- 
traukti akių jų vadas. 

— Kur tu slepiesi, Bentešina? — paklausė Ramzis žemu, ga- 
lingu balsu. 

Amuru kunigaikštis drebėdamas prisiartino prie faraono. 

— Argi tu nesi mano pavaldinys? 

— Didenybe, aš visada ištikimai tarnavau Egiptui! 

— Kodėl tavo kariuomenė surengė man pasalą? 

— Mes manėme... mūsų provincijos saugumas... 

Duslus triukšmas, panašus į daugybės arklių trypimą, pri- 
pildė dangų. Ramzis pažvelgė tolyn - uolos, už kurios galėjo 
būti pasislėpę hetitų kovos vežimai, kryptimi. 

Tą akimirką faraonas viską suprato. 

— Tu mane išdavei, Bentešina. 

— Ne, Didenybe! Hetitai privertė mane jiems paklusti. Jei 
būčiau atsisakęs, jie būtų mus išžudę - mane ir mano tautą. 
Mes laukėme, kol jūs atvyksite, norėdami atsikratyti jų jungo. 

— Kur jie? 

— Jie išvyko būdami tikri, kad, jeigu jūsų kariuomenei pa- 

vyks įveikti daugybę kliūčių ir išvengti visų pakeliui tykojusių 
spąstų, tai čia atžygiuos tik apgailėtini jos likučiai. 

— Iš kur sklinda tas keistas triukšmas? 

— Tai bangų mūša. Didelės bangos kyla jūroje, atrieda į krantą 
ir sudūžta į uolas. 

— Tavo vyrai ketino stoti su manim į kovą. Manieji pasiryžę 
kautis. 

Bentešina atsiklaupė. 

— Didenybe, kaip liūdna leistis tylos pasaulin, kur viešpa- 
tauja mirtis! Ten Žmogus užminga amžių amžiams, jis miega 
per dienų dienas. Tų, kurie ten pasilieka, buveinė tokia gili ir 
tokia tolima, kad jų balsai mūsų nebepasiekia - nes ten nėra 
nei durų, nei langų. Joks saulės spindulys nenutvieskia tam- 
siosios mirusiųjų karalystės, joks vėjo dvelksmas neatgaivina 
jų širdies. Nieks nenori keliauti į tą baisią šalį. Maldauju fara- 
ono malonės! Tepasigaili Jūsų Didenybė Amuru žmonių, ir 
tegu jie tarnauja jums kaip tarnavę. 

Matydami, kad jų vadas klūpo prieš faraoną, libaniečiai metė 
ginklus. 

Kai Ramzis pakėlė Bentešiną, o šis žemai nusilenkė valdo- 
vui, egiptiečiai ir jų sąjungininkai pratrūko džiaugsmu. Jų šūks- 
niai kone nustelbė didingą bangų mūšą. 


Išėjęs iš Amenio kabineto, Šenaras jautėsi visiškai priblokštas. 

Baigiantis negirdėtai greit įvykdytai karo kampanijai, Ram- 
zis susigrąžino Amuru provinciją, o juk ji buvo perėjusi hetitų 
įtakon! Kaip tam jaunam nepatyrusiam valdovui, pirmąkart gy- 
venime vadovavusiam savo armijai Žygyje į priešišką teritoriją, 
pavyko išvengti visų spąstų ir pasiekti tokią nuostabią pergalę? 

Šenaras jau seniai nebetikėjo nei dievais, nei jų galia, bet 
Ramzį iš tiesų turėjo globoti ir saugoti kažkokia magiška jėga, 
kurią jam suteikė Setis per slaptas apeigas. Turbūt kaip tik ši 
jėga rodė jam kelią. 

Šenaras parašė Ameniui tarnybinį pranešimą: kaip užsie- 
nio reikalų ministras, jis ketinąs asmeniškai vykti į Memfį, no- 
rėdamas pranešti džiugią žinią tenykštei aukštuomenei. 


— Kur tas burtininkas? - paklausė Šenaras savo seserį Do- 
lantę. 

Amžinai pavargusi aukšta tamsiaplaukė moteris priglaudė 
prie savęs Echnatono įpėdinę - šviesbruvę Litą, kuriai vyres- 
niojo Ramzio brolio pyktis kėlė siaubą. 

— Jis dirba. 

— Aš noriu nedelsiant jį pamatyti. 

— Palauk truputį, turėk kantrybės: jis rengiasi naujam kerė- 
jimui su Nefertarės skara. 

— Kas naudos iš to jo kerėjimo?! Ar žinai, kad Ramzis susi- 
grąžino ne tik visas Kanaano tvirtoves, bet ir Amuru provinci- 
ją? Ar žinai, kad jis vėl įvedė savo valdžią mūsų šiauriniuose 
protektoratuose? Kariuomenės nuostoliai nedideli, mūsų my- 
limas brolis sveikut sveikutėlis, o kariai jį tiesiog dievina! 

— Ar tu tikras, kad... 

— Amenis - puikus Žinių šaltinis. Tas nelemtas raštininkiūkštis 
toks atsargus, kad tikroji padėtis turbūt dar geresnė nei jis sa- 
ko. Kanaanas, Amuru ir Pietų Sirija jau nebepuls į glėbį heti- 
tams. Gali drąsiai pasikliauti Ramziu: jis įkurs ten gerai įreng- 
tas tvirtoves ir pavers tas teritorijas apsaugine zona, kurios 
priešas nepajėgs įveikti. Užuot pražudę brolį, mes sustiprino- 
me jo gynybinę sistemą... Puikus rezultatas! 

Šviesiaplaukė Lita nenuleido akių nuo Šenaro. 

— Mudu su tavim dar ne taip greit atsisėsime Egipto sostan, 
mano miela. O gal judu su magu mane tik mulkinate? 

Ištiesęs ranką į Litos krūtinę, Šenaras sugniaužė kumštyje 
ją dengusios suknelės audeklą ir staiga trūktelėjo jį žemyn, 
nuplėšdamas petnešėles ir apnuogindamas viršutinę jaunos 
moters liemens dalį. Švelnioje krūtinės odoje dar nebuvo iš- 
nykę gilių nudegimų pėdsakai. 

Lita prapliupo verkti ir dar stipriau prisiglaudė prie Dolantės. 

— Nekankink jos, Šenarai. Ji ir Ofiras - mūsų vertingiausi 
sąjungininkai. 

— Puikūs sąjungininkai, iš tiesų! 

— Neabejokite tuo, pone, - ištarė žemas, orus balsas. 

Šenaras atsigręžė. 

Magas Ofiras, veidu panašus į plėšrų paukštį, ir vėl privertė 
vyresnįjį Ramzio brolį pašiurpti. Atrodė, kad tamsiai žalių libio 
akių žvilgsnyje slypi kerai, galį akimirksniu parblokšti priešą. 

— Aš nepatenkintas jūsų paslaugomis, Ofirai. 

— Ką tik jūs pats pamatėte, kad nei Lita, nei aš netausojame 
savęs ir negailime jėgų. Aš jau jums aiškinau, kad mes susidū- 
rėme su labai stipriais priešininkais. Norint juos įveikti, mums 
prireiks laiko. Kol Nefertarės skara nevirs pelenais, magiška 
Ramzio apsauga neišnyks. Jei mes veiksime pernelyg greitai, 
tai pražudysime Litą, o tuomet nebeliks jokios vilties nuversti 
uzurpatorių. 

— Kiek laiko mums prireiks, Ofirai'? 

— Lita labai trapi, nes ji - puikus mediumas. Nuo vieno ke- 
rėjimo seanso ligi kito mudu su Dolante gydome jos žaizdas. 
Mes privalome sulaukti, kol žaizda visiškai sugis, ir tik tada 
galėsime vėl pasinaudoti įgimtais Litos gabumais. 

— Hm... Argi jūs negalite - na, tarkime, rasti kito triušiuko 
savo bandymams? 

Kerėtojo balsas ir žvilgsnis padvelkė šalčiu: 

— Lita - ne bandymams skirtas triušis. Ji - būsimoji Egipto 
karalienė, jūsų sutuoktinė. Jau daug metų ji rengiasi tai negai- 
lestingai kovai, kurioje mes nugalėsime. Niekas negali jos pa- 
keisti. 

— Suprantama... Bet Ramzio šlovė vis auga! 

— Nelaimė akimirksniu gali pražudyti ir jį, ir jo šlovę. 

— Mano brolis - ypatingas Žmogus, jį skatina ir saugo keista 
jėga. 

— Aš tai žinau, pone Šenarai. Kaip tik todėl ir renkuosi slap- 
čiausias savo mokslo priemones bei veikimo būdus. Skubėji- 
mas būtų labai rimta klaida. Tačiau... 

Šenaras įsisiurbė akimis į Ofiro lūpas, laukdamas tęsinio. 

— Tačiau aš pamėginsiu panaudoti prieš Ramzį vieną dali- 
nę, trumpalaikę priemonę. Nugalėtojas ima pernelyg pasiti- 
kėti savimi ir darosi neatsargus. Mes pasinaudosime menkiau- 
siu Ramzio neapdairumu. 

Amuru provincija džiūgavo ir linksminosi. Kunigaikštis Ben- 
tešina būtinai norėjo kaip galima prašmatniau atšvęsti Ram- 
zio atvykimą, grąžinusį taiką. Iškilmingos priesaikos, liudijan- 
čios Amuru valdytojo ir provincijos gyventojų ištikimybę Egip- 
tui, buvo užrašytos papiruso ritinėliuose. Kunigaikštis įsipa- 
reigojo kuo greičiau Egiptan laivais pristatyti kedrų kamie- 
nus, iš kurių pagaminti stulpai turėjo būti pastatyti prieš šven- 
tyklų pilonus. Amuru kariai kone broliavosi su ginklo drau- 
gais egiptiečiais, vynas upėmis tekėjo, o moterys išsyk užbūrė 
atvykėlius savo žavesiu. 

Setau su Vandens Lelija netikėjo tomis priverstinėmis links- 
mybėmis, bet mielai lankėsi puotose ir buvo laimingi susipaži- 
nę su senu raganiumi, kuris taip pat dievinte dievino gyvates. 
Nors vietinės gyvatės buvo ne tokios agresyvios kaip gyvenan- 
čios Egipte, 0 jų nuodai savo kokybe tikrai neprilygo Egipto 
angių „produkcijai“, jie rado apie ką pasikalbėti ir net apsi- 
keitė kai kuriomis profesinėmis paslaptimis. 

Kad ir kaip šeimininkas stengėsi, kad ir kokį dėmesį jis rodė 
savo svečiui, Ramzis nė kiek nepralinksmėjo. Bentešina nuta- 
rė, kad taip elgtis jį verčia būtinybė: juk faraonas - galingiau- 
sias žmogus pasaulyje, todėl jis privalo bet kokiomis aplinky- 
bėmis atrodyti orus, rimtas ir didingas. 

Tačiau Aša taip nemanė. 

Pasibaigus puotai, į kurią buvo susirinkę Egipto bei Amuru 
karvedžiai, Ramzis nuėjo į terasą, juosiančią kunigaikščio rūmus, 
kuriuose Bentešina buvo apgyvendinęs savo įžymųjį svečią. 

Valdovo žvilgsnis buvo įsmeigtas į šiaurę. 

— Ar galiu nutraukti tavo apmąstymus? 

— Ko nori, Aša? 

— Atrodo, tu nelabai vertini dosnų Amuru kunigaikščio vai- 
šingumą. 

— Sykį išdavęs, išduos ir vėl. Bet aš nepamirštu tavo patari- 
mo: kodėl turėtume jį pakeisti kitu, kai jau žinome jo ydas ir 
silpnybes? 

— Tu galvoji ne apie jį. 

— Tai gal žinai, kas man dabar labiausiai rūpi? 

— Tavo žvilgsnis įsmeigtas į Kadešą. 

— Kadešas, hetitų pasididžiavimas, jų valdžios Šiaurės Siri- 
joje simbolis, nuolatinis pavojus, kuris gresia Egiptui! Taip, aš 
galvoju apie Kadešą. 

— Šios tvirtovės puolimas yra ne kas kita, kaip skverbimasis 
į hetitų įtakos zoną. Jei tu nuspręsi pulti Kadešą, mes privalė- 
sime paskelbti jiems karą, kaip to reikalauja įstatymai. 

— O jie ar paisė įstatymų, kai kurstė sukilimą mūsų protek- 
toratuose? 

— Tai buvo tik nepaklusnumo proveržiai. O pulti Kadešą reiš- 
kia peržengti tikrąją sieną tarp Egipto ir Hetitų imperijos. Ki- 
taip sakant, tai - didysis karas. Susidūrimas, kuris gali užtrukti 
daug mėnesių ir mus sunaikinti. 

— Mes pasirengę karui. 

— Ne, Ramzi. Teneapakina tavęs pasiekti laimėjimai. 

— Jie tau atrodo menki? 

— Kol kas tu nugalėjai tik vidutinius karius. Amuru kareiviai 
sudėjo ginklus nesikovę. Hetitai taip nepasielgs. Be to, mūsų 
kariai smarkiai pavargo ir skuba namo. Dabar įsivelti į stam- 
bų konfliktą būtų pražūtinga. 

— Nejaugi mūsų kariuomenė tokia silpna? 

— Ji buvo parengta tam, kad numalšintų maištą ir sugrąžin- 
tų buvusias provincijas, o ne pultų imperiją, kurios karinė ga- 
lia pranoksta mūsiškę. 


CHRISTIAN JACO E RAMZIS. KADEŠO MŪŠIS 131 


— Ar kartais tavo atsargumas nėra pavojingas? 

— Kadešo mūšis įvyks, jei tu to nori, bet pirma išmok jam 
pasirengti. 

- Šiąnakt aš apsispręsiu. 


Šventė baigėsi. 

Auštant kareivinėse nuaidėjo šūkis: „Ruoškis kovai!“ Po po- 
ros valandų savo dviem ištikimais Žirgais pakinkytu karo veži- 
mu prie jų privažiavo Ramzis, vilkįs kovine apranga. 

Daug kam sugniaužė širdį. Nejaugi tie sklandę kareivinėse 
beprotiški gandai pasirodys esą pagrįsti? Nejaugi teks pulti 
Kadešą, žygiuoti prieš neįveikiamą hetitų tvirtovę, susiremti 
su barbarais, žiaurumu neturinčiais sau lygių... Ne, jaunasis 
valdovas negalėjo ryžtis tokiam beprotiškam žingsniui! Pavel- 
dėjęs tėvo išmintį, jis nesikėsins į priešininko įtakos zoną ir 
bus linkęs sutvirtinti taiką. 

Faraonas surengė kariuomenės apžiūrą. Karių veiduose net 
nelabai įžvalgi akis būtų pastebėjusi įtampą ir nerimą. Visi, 
pradedant jauniausiu kareiviu ir baigiant labiausiai prityrusiu 
veteranu, laikėsi itin tiesiai, beveik ligi skausmo įtempę rau- 
menis. Juk jų gyvenimas priklausė nuo žodžio, kurį tuoj ištars 
faraonas. 

Setau bodėjosi kariuomenės apžiūromis. Jis tysojo ant pil- 
vo savo vežime, liepęs Vandens Lelijai pamasažuoti jam nuga- 
rą. Jauna moteris uoliai ėmėsi darbo. Jos nuogos krūtys retsy- 
kiais užkliudydavo Setau mentes. 

Kunigaikštis Bentešina lindėjo savo rūmuose. Nerimas taip 
gniaužė jam gerklę, kad jis neįstengė praryti nė vieno pyragai- 
čio su kremu, kuriuos visada šluote šluodavo per pusryčius. 
Jei Ramzis paskelbs karą hetitams, Amuru provincija taps 
Egipto armijos užnugario baze, o gyventojai bus paimti karo 
tarnybon kaip samdomi kareiviai. Jei Ramzis bus nugalėtas, 
hetitai nusiaubs kraštą ugnimi ir kalaviju. 

Aša bandė atspėti valdovo ketinimus, bet Ramzio veidas 
lyg suakmenėjo. 

Baigęs apžiūrą, Ramzis apgręžė vežimą. Akimirką atrodė, 
kad jo žirgai nušuoliuos į šiaurę, Kadešo link. Tačiau faraonas 
pasuko į pietus - į Egiptą. 


Setau nusiskuto bronziniu skustuvu, susišukavo medinėmis 
šukomis su nevienodo ilgio dantimis, išsitepė veidą vabzdžius 
atbaidančiu tepalu, nusivalė sandalus ir suvyniojo demblį. Ži- 
noma, jis nebuvo toks elegantiškas kaip Aša, bet stengėsi at- 
rodyti patrauklesnis nei paprastai ir nekreipė dėmesio į skam- 
bų besišaipančios iš jo Vandens Lelijos juoką. 

Kai Egipto armija džiūgaudama pasuko atgalios, Setau ir 
Vandens Lelijai pagaliau atsirado laiko pasimylėti savo veži- 
me. Pėstininkai nesiliovė visa gerkle plėšę dainas, šlovinan- 
čias Ramzį, o kovos vežimų vadeliotojai, armijos elitas, tenki- 
nosi pritardami jiems pusbalsiu. Visi kariškiai vieningai ma- 
nė, kad kario gyvenimas nuostabus, kai nereikia kariauti! 

Armija sparčiai pražygiavo Amuru, Galilėją ir Palestiną, ku- 
rių gyventojai sveikino karius ir siūlė jiems daržovių bei švie- 
Žžių vaisių. Prieš įveikdama paskutinę kelio atkarpą, likusią iki 
Deltos, kariuomenė sustojo poilsio. Stovykla buvo įrengta į 
šiaurę nuo Sinajaus ir į vakarus nuo Negevo. Šioje vietovėje 
visada būdavo labai karšta. Dykumų sargyba čia stebėjo kla- 
joklių judėjimą ir saugojo prekes gabenančias vilkstines. 

Setau džiūgavo: čia buvo gausybė gyvačių ir didžiulių kob- 
rų, kurių nuodai labai veiksmingi. Mikli kaip visuomet, Van- 
dens Lelija jau pagavo bent dešimt tokių gražuolių čia pat, 
eidama aplink stovyklą. Ji juokėsi matydama, kaip kareiviai 
traukiasi jai iš kelio. 

Ramzis žvelgė dykumon - į šiaurę, Kadešo link. 

— Tu pasielgei teisingai ir išmintingai. - pareiškė Aša. 

— Argi išmintinga trauktis nuo priešo? 

— Visai neišmintinga nei leistis priešo sunaikinamam, nei 
bandyti įvykdyti tai, kas neįmanoma. 

— Klysti, Aša: tikroji drąsa kaip tik siekia to, kas neįmanoma. 

— Pirmąkart gyvenime, Ramzi, tu man keli baimę. Į ką tu 
ketini įtraukti Egiptą? 

— Gal manai, kad Kadešo keliama grėsmė išsisklaidys savai- 
me? 

— Diplomatija leidžia išspręsti iš pažiūros beviltiškai painius 
konfliktus. 

— Ar tavo diplomatija nuginkluos hetitus? 

— O kodėl gi ne? 

— Parnešk man taiką, Aša, - tikrą, tvirtą taiką, kurios aš taip 
geidžiu. Jei ne, aš pats ją išrūpinsiu. 


Jų buvo šimtas penkiasdešimt. 

Šimtas penkiasdešimt vyrų, dykumos gyventojų, beduinų ir 
hebrajų, jau keletas savaičių bastėsi Negevo apylinkėse, tyko- 
dami paklydusių karavanų. Visi pakluso vienaakiam keturias- 
dešimtmečiui, kuriam pavyko pasprukti iš kalėjimo prieš įvyk- 
dant mirties bausmę. Gauja laikė Vargozą didvyriu, nes jis bu- 
vo surengęs trisdešimties vilkstinių užpuolimus ir nužudęs dvi- 
dešimt tris pirklius — egiptiečius ir svetimšalius. 

Kai iš už horizonto pasirodė Egipto kariuomenė, plėšikai 
pamanė, kad tai - miražas. Kovos vežimai, raiteliai, pėstinin- 
kai... Vargozas su savo vyrais pasislėpė grotoje ir nutarė ne- 
kišti iš ten nosies, kol priešas nepatrauks savais keliais. 

Naktį Vargozas visą laiką sapnavo vieną veidą. 

Plėšraus paukščio veidas, švelnus ir įtaigus balsas: juk tai — 
libių magas Ofiras, kurį Vargozas jaunystėje gerai pažinojo. 
Nuošalioje oazėje, kažkur tarp Libijos ir Egipto, magas išmo- 
kė Vargozą skaityti ir rašyti. Be to, Ofiras naudojosi juo kaip 
mediumu. 

Ir dabar, šią naktį, valdingas veidas iškilo iš praeities, o švel- 

nus balsas vėl kuždėjo jam įsakymus, kuriems Vargozas nega- 
lėjo nepaklusti. 

Gaujos vadeiva pažadino savo sėbrus. Šie net persigando: 
paklaikęs Žvilgsnis, perbalusios lūpos... kas atsitiko jų vadui? 

— Turėsim darbelio, ir dar kokio! Tai bus šauniausias mūsų 
žygis. Sekite paskui mane. 

Kaip visuomet, jie pakluso. Ten, kur juos vesdavo Vargozas, 
visada būdavo laimikio. 

Kai gauja prisiartino prie Egipto kariuomenės stovyklos, 
daugelis banditų pabūgo ir pasipiktino: 

— Bene pakvaišai? Ar nematai, kur lendi? Ką tu nori ten 
apvogti? 

— Pačią gražiausią palapinę, ana ten... Joje esama tiek lo- 
bių! 

— Mes neturime jokios galimybės ten prasmukti! Nė men- 
kiausios! 

— Sargybinių nedaug; be to, jie nesitiki užpuolimo. Sukitės 
greičiau, ir jūs tapsite turtuoliais. 

— Juk tai — faraono kariuomenė, - paprieštaravo kažkuris 
beduinas. — Jei mums ir pavyks, ji mus pasivys ir sučiups. 

— Kvaily... Gal manai, kad mes liksime čia, šioje vietovėje? 
"Turėdami tiek pavogto aukso, mes būsim turtingesni už kuni- 
gaikščius! 

— Aukso... 

— Faraonas niekada nesileidžia kelionėn be daugybės aukso 
ir brangakmenių. Už visa tai jis perka provincijų valdytojų iš- 
tikimybę. 

— Kas tau pranešė apie palapinę ir auksą? 

— Sapnavau. 

Beduinas nustebęs pažvelgė į Vargozą: 

— Sumanei iš manęs pasityčioti? 

— Daug nešnekėk! Arba tu man paklūsti, arba - ne! 

— Rizikuoti savo kailiu dėl sapno? Tu ką, kliedi? 

Vargozo kirvis įsmigo į beduino kaklą, pusiau nukirsdamas 
jam galvą. Įniršęs gaujos vadas ėmė spardyti mirštantįjį kojo- 
mis, paskui pribaigė jį, vienu kirčiu atskyręs galvą nuo kūno. 

— Kas dar nori su manim pasiginčyti? 

Šimtas keturiasdešimt devyni vyrai nušliaužė prie faraono 
palapinės. 

Vargozas įvykdys Ofiro duotą įsakymą: nukirsti Ramziui koją. 

Daugelis stovyklos sargybinių snaudė. Kiti svajojo apie namus 
ir savo šeimą. Vienintelis pastebėjo kažką keista — lyg šliau- 
žiantį jo link kažkokį padarą, bet Vargozas spėjo jį pasmaugti 
dar prieš sargybiniui surinkant. Gaujos nariams teko pripa- 
žinti, kad jų vadas ir vėl - jau kelintą kartą! —- pasirodė esąs 
teisus: prisiartinti prie faraono palapinės buvo visai nesunku. 

Vargozas nežinojo, ar Ramzis vežėsi su savimi kokių nors 
lobių. Jis negalvojo apie tą akimirką, kai gaujos plėšikai su- 
voks esą apmulkinti. Jį buvo apsėdęs vienintelis troškimas: pa- 
klusti Ofirui, įvykdyti jo įsakymą, atsikratyti jo veido ir balso. 

Pamiršęs bet kokį atsargumą, jis nubėgo prie sargybinio, už- 
migusio prie įėjimo į didžiąją palapinę. Vargozas puolė jį taip 
staigiai, kad egiptietis nespėjo net išsitraukti iš makšties kala- 
vijo. Užpuolikas iš visų jėgų trenkė jam per galvą, ir sargybinis 
griuvo be sąmonės. 

Kelias buvo laisvas. 

Nors jis būtų ir dievas, faraonas nepajėgs įveikti įšėlusio už- 
puoliko. 

Kirvio ašmenys žaibiškai perrėžė palapinės audeklą. 

Išplėštas iš miego, Ramzis spėjo tik pašokti ant kojų. Iškė- 
lęs kirvį, Vargozas puolė valdovo link. 

Milžiniškas svoris parbloškė plėšiką ir prispaudė prie že- 
mės. Jo nugarą pervėrė aštrus skausmas - tarsi keli peiliai bū- 
tų raižę jam kūną. Pasukęs galvą, Vargozas dar spėjo paskuti- 
nę akimirką pamatyti didžiulį liūtą, kurio nasrai apžiojo jo galvą 
ir sutraiškė ją kaip prinokusį vaisių. 

Siaubo riksmas, ištrūkęs paskui gaujos vadeivą bėgusiam be- 
duinui, pakėlė ant kojų visą stovyklą. Netekę vado, pasimetę, 
nebesumodami, ar čia pulti, ar bėgti, plėšikai krito vienas po 
kito, perverti skriejančių į juos strėlių. Vien Nugalėtojas, Ram- 
zio liūtas, nugalabijo penkis nenaudėlius. Pamatęs, kad lanki- 
ninkai puikiai atlieka savo darbą, jis grįžo prie šeimininko ir 
išsitiesė dar pamiegoti už jo lovos. 

Įniršę egiptiečiai atkeršijo už sargybinių mirtį, išžudę visą 
plėšikų gaują. Vienas sužeistasis, maldavęs pasigailėti, patraukė 
karininko dėmesį, ir šis pranešė apie jį valdovui. 

— Jis hebrajas, Didenybe. 

Dvi strėlės buvo įsmigusios plėšikui į pilvą. Jis merdėjo. 

— Ar tu gyvenai Egipte, hebrajau? 

— Man skauda... 

— Kalbėk, jei nori, kad tavim pasirūpintų! - pareikalavo ka- 
rininkas. 

— Ne, ne Egipte... Aš visą laiką gyvenau čia... 

— Ar tavo gentis kada nors suteikė prieglobstį tokiam Mo- 
zei? —- paklausė Ramzis. 

— Ne... 

— Kodėl jūs užpuolėt mūsų stovyklą? 

Hebrajas neaiškiai kažką sumurmėjo ir numirė. 

Prie valdovo priėjo Aša: 

— Tu gyvas ir sveikas! 

— Mane apsaugojo Nugalėtojas. 

— Kas tie banditai? 

— Beduinai, dykumos gyventojai, ir vienas hebrajas - o gal 
jų buvo ir daugiau. 

— Pulti mūsų stovyklą - kokia beprotybė! Tikra savižudybė, 
iš tiesų! 

— Kažkas juos paskatino ryžtis tai beprotystei. 

— Hetitai? 

— Galbūt. 

— Jeigu ne jie, tai - kas? 

— Piktosios tamsybių dvasios nesuskaičiuojamos. 

— Man niekaip nesisekė užmigti, - prisipažino Aša. 

— Kas gi tau nedavė ramybės? 

— Mintys apie galimą hetitų ataką. Jie nesėdės rankų sudėję. 

— Gal ketini man papriekaištauti už tai, kad nepuoliau Ka- 
dešo? 

— Reikia kuo greičiau sustiprinti mūsų gynybą protektora- 
tuose. 

— Tokia bus tavo artimiausia užduotis, Aša. 


Taupumo sumetimais Amenis nuvalė seną medinę lentelę, 
kad ant jos vėl būtų galima rašyti. Jo tarnybos valdininkai ži- 
nojo, kad valdovo asmens sekretorius nepakenčia rašymo reik- 
menų švaistymo ir visada reikalauja juos tausoti. 

Ramzio pergalės protektoratuose ir puikus potvynis, apsė- 
męs Egipto laukus, sukėlė Pi-Ramzyje visuotinį džiūgavimą. 
Turtuoliai ir vargšai rengėsi pasitikti valdovą. Valtys kasdien 
atgabendavo sostinėn maisto produktų ir gėrimų didžiulei puo- 
tai, kurioje turėjo dalyvauti visi miesto gyventojai. 

Per šias priverstines atostogas žemdirbiai ilsėjosi arba plauk- 
davo valtimis aplankyti arčiau ar toliau gyvenančių giminai- 
čių. Nilo delta virto jūra su kyšančiomis iš vandens salelėmis, 
kuriose bolavo kaimai. Ramzio sostinė buvo panaši į laivą, iš- 
metusį inkarą tos begalinės erdvės centre. 

Tik Amenis niekaip negalėjo nurimti. Jeigu jis įmetė į kalė- 
jimą niekuo nekaltą žmogų, kuris dargi buvo kūnu ir siela išti- 
kimas Ramziui, tai toji neteisybė smarkiai nulenks žemyn teis- 
mo svarstykles aname pasaulyje. Raštininkas nedrįso aplan- 
kyti Seramanos, kuris tebesiskelbė esąs nekaltas. 

Tvarkos sergėtojas, kurį Amenis įpareigojo surasti pagrin- 
dinį kaltinimo liudytoją - Seramanos meilužę Nenofarę, įžen- 
gė jo kabinetan jau temstant. 

— Na, ar ką nors sužinojote? 

Ivarkos sergėtojas lėtai linktelėjo: 

— O kaipgi! 

Ameniui palengvėjo ant širdies: pagaliau jis viską išsiaiškins! 

— Tai kurgi toji Nenofarė? 

— Aš ją radau. 

— Kodėl jūs jos neatvedėt čia? 

— Todėl, kad ji nebegyva. 

— Nelaimingas atsitikimas? 

— Pasak gydytojo, kuriam aš parodžiau lavoną, tai nusikalti- 
mas. Nenofarė buvo pasmaugta. 

— Nusikaltimas... Vadinasi, norėta pašalinti šią liudytoją. Bet 
kodėl? Todėl, kad ji melavo, ar todėl, kad galėjo pasakyti kur 
kas daugiau, nei kažkam buvo pageidautina? 

— Nepykit, bet — ar šis įvykis neverčia suabejoti Seramanos 
kalte? 

Amenis dar labiau išblyško: 

— Aš turėjau prieš jį įrodymų. 

— Taip, su įrodymais nepasiginčysi, — sutiko tvarkos sergė- 
tojas. 

— Na jau ne, kaip tik galima ginčytis! Tarkime, Nenofarei 
užmokėjo, kad ji apkaltintų Seramaną, o ji paskui pabūgo sto- 
ti prieš teismą ir meluoti Įstatymo akivaizdoje, dargi davusi 
priesaiką. Tam, kuris ją papirko, nebebuvo kitos išeities, tik ją 
nužudyti. Žinoma, mums lieka nenuginčijamas įrodymas: Se- 
ramanos laiškas hetitams. O kas, jeigu tai klastotė? Galbūt 
kas nors pamėgdžiojo Seramanos braižą? 

— Tai buvo nesunku: Seramana kas savaitę sudarydavo sar- 
gybos grafiką ir iškabindavo jį ant valdovo asmens sargybinių 
kareivinių durų. 

— Taigi Seramana tapo kažkieno piktų užmačių auka... Juk 
jūs taip manote, tiesa? 

Tvarkos sergėtojas pritariamai linktelėjo galva. 

— Kai tik grįš Aša, - tarė Amenis, - aš galbūt galėsiu ištei- 
sinti Seramaną net nelaukdamas, kol kaltininkas bus suimtas... 
Ar aptikote kokių nors pėdsakų? 

— Nenofarė nesipriešino. Labai gali būti, kad ji pažinojo sa- 
vo žudiką. 

— Kur ji buvo nužudyta? 

— Mažame namelyje prekybiniame miesto kvartale. 

— Kas to namelio savininkas? 

— Kadangi namas jau senokai negyvenamas, kaimynai nie- 
ko man negalėjo pasakyti. 

— Pavartysiu nuosavybės sąrašus... Be abejo, surasiu, kam 
tas namas priklauso. O kaimynai - ar jie kartais nematė nieko 
įtartina? 

— Viena pusaklė senė teigia mačiusi vidury nakties išeinant 
iš to namo neaukštą vyriškį, bet ji nepajėgia nupasakoti jo iš- 
vaizdos. 

— Gal būtų galima sudaryti Nenofarės draugų, pažįstamų, 
meilužių sąrašą? 

— Šito nėra ko nė tikėtis... Galgi Seramana buvo jos pirmas 
stambus laimikis? 


Nefertarė ilgai mėgavosi šiltu dušu. Užmerkusi akis, ji gal- 
vojo apie laimę, kuri artėjo sulig kiekviena akimirka — apie 
Ramzio sugrįžimą. Juk gyvenimas be jo buvo lyg kankynė. 

Tarnaitės švelniai įtrynė Nefertarės odą pelenais ir kaustine 
soda — natrio karbonato ir geriamosios sodos mišiniu, kuris ją 
sausino ir valė. Paskutinįikart apsiliejusi vandeniu, karalienė 
atsigulė ant šiltų plokščių, ir masažuotoja įtrynė jos kūną alie- 
jaus, terpentino ir citrinos tepalu, turėjusiu visai dienai suteikti 
odai malonų kvapą. 

Vis dar užsisvajojusią Nefertarę apspito visas būrys tarnai- 
čių: rankų ir kojų nagų prižiūrėtojos, grimuotoja, kirpėja... 
Karalienės akis paryškino šviesiai žalių dažų apvadas, turėjęs 

sykiu jas puošti ir saugoti. Kadangi Ramzis turėjo atvykti visai 
netrukus, kirpėja įtrynė puikiuosius Nefertarės plaukus šven- 
tiniais kvepalais, kurių pagrindinės sudedamosios dalys buvo 
stirakas ir benzoinė derva. Paskui ji ištiesė valdovei nušlifuo- 
tos bronzos veidrodį, kurio rankenėlė vaizdavo nuogą mergi- 
ną - žemišką dangiško deivės Hatoros grožio įsikūnijimą. 

Teliko uždėti pakaušyje sugarbanotą tikrų plaukų peruką, 
kurio dvi plačios sruogos leidosi ligi krūtų. Veidrodis ir vėl 
atspindėjo nuostabaus grožio galvutę. 

— Jei drįsčiau sau tai leisti, pasakyčiau, kad Jūsų Didenybė 
dar niekada nebuvote tokia graži, - sušnibždėjo kirpėja. 

Nefertarę apvilko baltutėlio lino suknele, ką tik atnešta iš 
rūmų audyklos. Karalienė vos spėjo atsisėsti, norėdama pa- 
tikrinti, ar nuostabusis apdaras pakankamai platus, kai jai ant 
kelių užšoko iš ką tik palaistyto sodo įbėgęs auksaspalvis, kres- 
nas, raumeningas šuo nukarusiomis ausimis ir trumpu snukiu, 
besibaigiančiu juoda drėgna nosim. Žinoma, šlapios šuns le- 
tenos akimirksniu išpurvino gražiąją Nefertarės suknelę. 

Pasibaisėjusi tarnaitė stvėrė musmušį ir buvo betrenkianti 
šuniui, bet Nefertarė ją sulaikė: 

— Neliesk jo. Juk tai - Budrius, Ramzio šuo. Jeigu jis taip 
elgiasi, vadinasi, tam yra kažkokia priežastis. 

Žvelgdamas į Nefertarę neapsakomo džiaugsmo kupinomis, 
patikliomis, didelėmis akimis, šuo savo rausvu, drėgnu ir švel- 
niu liežuviu aplaižė jai skruostus, išsyk nutrynęs visus taip 
kruopščiai užteptus dažus ir skaistalus. 

— Ramzis atvyks čia rytoj, ar ne? 

Budrius uždėjo priekines letenas karalienei ant pečių ir 
taip linksmai suvizgino uodegą, kad Nefertarei neliko jokių 
abejonių. 


ŽŽ 


Tvirtovių sargybiniai šviesos signalais ką tik pranešė: Ramzis 
grįžta. 

Sostinė tuoj pat virte užvirė. Žmonės lakstė kaip skruzdėlės 
ir besidriekiančiame prie Ra šventyklos kvartale, ir uosto dirb- 
tuvėse; sukruto ir aukštų pareigūnų sodybų, ir kuklių mieste- 
lėnų namelių gyventojai; be kvapo zujo tiek rūmų tarnai, tiek 
tą darbą ir pasirengti iškilmingai akimirkai: valdovo sutiktu- 
vėms Pi-Ramzyje. 
trumpu peruku. Pats nemiegojęs jau dvi paras, jis nedavė ra- 
mybės savo pavaldiniams, kaltindamas juos tinginyste ir ap- 
laidumu. Juk vien į valdovo stalą reikės patiekti šimtus jautie- 
nos kepsnių, dešimtis keptų žąsų, du šimtus pintinių džiovin- 
tos mėsos ir žuvų, penkiasdešimt indelių grietinės, kokį šimtą 
prieskoniais pagardintų žuvų patiekalų, ką kalbėti apie vai- 
sius ir daržoves. Vynai turės būti nepriekaištingos kokybės, 
kaip ir šventinis alus. O įvairiuose miesto kvartaluose reikės 
surengti tūkstantį puotų, kad ir didžiausias skurdžius tą dieną 
galėtų pasidžiaugti valdovo šlove ir Egipto laime. O ką visi 
badys pirštais, jei tik kas nors bus ne taip, kaip pridera? Aišku, 
ką: jį, Romė! 

Jis dar kartą perskaitė paskutinę tiekimo sąskaitą: tūkstan- 
tis įvairios formos, bet labai smulkaus malimo miltų duonos 
kepalų; du tūkstančiai gražiai apkepusių, gruzdančių kepaliu- 
kų; dvidešimt tūkstančių pyragaičių su figomis, medumi ir ce- 

ratonijos sultimis; trys šimtai penkiasdešimt du maišai vynuo- 
gių, šimtas dvidešimt maišų granatų ir tiek pat - figų... O juk 
vaisius reikės sudėlioti ant padėklų —- nebent sukrauti juos į 
dideles taures? 

— Štai jis! - sušuko taurininkas. 

Ant virtuvės stogo stovėjęs berniūkštis — virėjo parankinis 
kaip pašėlęs mosikavo rankomis. 

— Negali būti... 

— Taip, tai jis! 

Virėjūkštis nušoko nuo stogo, taurininkas kiek įkabindamas 
nulėkė didžiosios sostinės gatvės link. 

— Likite čia! - suriko Romė. 

Kur tau! Virtuvė ir visos pagalbinės rūmų patalpos akimirks- 
niu ištuštėjo. Romė susmuko ant trikojės taburetės. Kas da- 
bar išims vynuogių kekes iš maišų ir gražiai jas išdėlios? 


Jis kerėte kerėjo. 

Jis buvo saulė, galingas bulius, Egipto gynėjas ir kitų kraštų 
nugalėtojas, pergalingasis valdovas, tasai, kurį pasirinko die- 
viškoji Šviesa. 

Jis buvo Ramzis. 

Su aukso karūna ant galvos, sidabruota ginkluote ir auksu 
apkraštuota klubjuoste, laikydamas kaire ranka lanką, o deši- 
ne — kalaviją, jis stovėjo lelijomis išpuoštame kovos vežime, 
kurį vadeliojo Aša. Didžiulis Nubijos liūtas besiplaikstančiais 
karčiais bėgo šalia vežimo tokiu pat greičiu kaip du pakinkyti 
į jį puikūs Žirgai. 

Ramzis tviskėjo ne tik grožiu, bet ir galia. Jis buvo tobuliau- 
sio faraono įvaizdžio įsikūnijimas. 

Minia spietėsi abipus ilgo kelio, einančio į Amono šventyk- 
lą. Išsikvėpinę šventiniais aliejais, muzikantai ir dainininkai 
su glėbiais gėlių šlovino sugrįžusį valdovą ir giedojo sutiktuvių 
giesmę, kurioje buvo sakoma: „Širdžiai džiugu regėti Ramzj“. 

Tad visi spraudėsi arčiau kelio, kad nors akimirką galėtų žvilg- 
telėti į faraoną. 

Ant šventyklos slenksčio stovėjo Nefertarė, didžioji valdo- 
vo sutuoktinė - švelnioji meilė, toji, kurios balsas teikė laimę, 
Abiejų Žemių valdovė, kurios karūna, papuošta dviem ilgo- 
mis plunksnomis, lietė dangų. Karalienės aukso vėrinyje, pa- 
dabintame lazurito skarabėjumi, slypėjo prisikėlimo paslap- 
tis. Rankose ji laikė uolekties ilgio matą, simbolizuojantį dei- 
vę Maat - amžinąjį Įstatymą. 

Ramziui nulipus ant žemės, minia nuščiuvo. 

Valdovas lėtai nužingsniavo karalienės link. Jis sustojo kaip 
įbestas trijų metrų nuotoliu, paleido iš rankų lanką ir kalaviją 
ir pridėjo sugniaužtą dešinės rankos kumštį prie širdies. 

— Kas tu, išdrįsęs žvelgti į Maat? 

— Aš - Šviesos sūnus, dievų priesakų paveldėtojas ir vykdy- 
tojas, laiduojąs teisingumą ir nedarąs jokio skirtumo tarp 
stipriojo ir silpnojo. Aš privalau sergėti visą Egiptą nuo nelai- 
mių, gresiančių jam šalies viduje ir už jos ribų. 

— Ar garbinai Maat, būdamas toli nuo šventosios žemės? 

— Aš vykdžiau Įstatymą ir atiduodu savo veiklą jo teismui. 
Tokiu būdu šalyje įsigalės tiesa. 

— Tepripažįsta Įstatymas tave teisuoliu. 

Nefertarė iškėlė aukso uolektį, sužėrėjusią saulėje. 

Minia pratrūko ilgai netylančiais džiaugsmo šūksniais, svei- 
kindama sugrįžusį valdovą. Net Šenaras, pavergtas Ramzio di- 
dybės, nejučia sušnibždėjo savo brolio vardą. 


Į pirmąjį didelį Amono šventyklos kiemą, plytintį po atviru 
dangumi, buvo įleisti tik aukšti Pi-Ramzio pareigūnai ir Žy- 
mūs asmenys, nekantriai laukę, kada prasidės labiausiai pasi- 
žymėjusiųjų žygyje apdovanojimas, įteikiant jiems „šaunuolių 
auksą“. Ką gi faraonas apdovanos, ką jis paskirs į aukštesnes 
pareigas? Buvo minima daug vardų ir net kertama lažybų. 

Kai valdovas su karaliene pasirodė lange, visi susirinkusieji 
sulaikė kvapą. Karvedžiai puikavosi pirmoje gretoje, beveik 
po pat langu, ir šnairavo vienas į kitą. 

Du patarnautojai su vėduoklėmis buvo pasirengę atvesti prie 
lango laimingus išrinktuosius. Šį kartą paslaptis buvo griežtai 
išlaikyta: net dvaro kūmutės ničnieko nežinojo. 

— Iš pradžių tebus pagerbtas mano narsiausias karys, —- pa- 
reiškė Ramzis. - Jis niekada nebijojo rizikuoti savo gyvybe, 
gelbėdamas faraoną. Eikš, Nugalėtojau. 

Išsigandę žiūrovai prasiskyrė į šalis, praleisdami liūtą. At- 
rodė, kad jam malonu atsidurti tokio žmonių būrio dėmesio 
centre. Lanksčiai pasisiūbuodamas, jis negirdimai nužingsniavo 
prie lango. Ramzis pasilenkė, paglostė liūtui kaktą ir uždėjo 
jam ant sprando ploną auksinę grandinėlę, kuri reiškė, kad 
plėšrūnas tampa vienu iš žymiausių dvariškių. Patenkintas liū- 
tas atsigulė palangėje ištiesęs letenas į priekį kaip sfinksas. 

Valdovas sušnibždėjo patarnautojui į ausį du vardus. Abu 
tarnai su vėduoklėmis pagarbiai apėjo gulintį liūtą, praėjo 
pro karvedžių, aukštų karininkų, raštininkų gretas ir papra- 
šė Setau su Vandens Lelija sekti paskui juos. Gyvačių kerė- 
tojas buvo bemėginąs atsisakyti, bet dailutė žmona paėmė jį 
už rankos. 

Žiūrėti į einančią pro šalį auksaodę, laibaliemenę nubę bu- 
vo malonu net labiausiai persisotinusiems vyriškiams, bet įsi- 
spraudęs antilopės kailio palaidinėn su daugybe kišenių, iš pa- 
žiūros netašytas Setau tokio pritarimo nesulaukė. 

— Tebus pagerbti tie, kurie gydė sužeistuosius ir išgelbėjo 
daug gyvybių, - tarė Ramzis. — Jų Žinios ir pasiaukojimas pa- 
dėjo mūsų narsiems kariams įveikti kančias ir grįžti į gimtinę. 

Vėl pasilenkęs pro langą, valdovas užmovė ant Setau ir Van- 
dens Lelijos riešų po kelias aukso apyrankes. Gražioji nubė 
buvo labai sujaudinta, o gyvačių kerėtojas kažką bambėjo sau 
po nosim. 

— Aš įpareigoju Setau su Vandens Lelija vadovauti rūmų labo- 
ratorijai, - pridūrė Ramzis. — Jie turės tobulinti iš gyvačių nuodų 
gaminamus vaistus ir rūpintis jų paskirstymu visoje šalyje. 

— Aš mieliau likčiau savo namuose dykumoje, - sumurmėjo 
Setau. 

— Jūs apgailestaujate, kad būsite arčiau mūsų? — paklausė 
Nefertarė. 

Karalienės šypsena nuginklavo bambeklį. 

— Jūsų Didenybe... 

— Tai, kad jūs, Setau, gyvensite rūmuose, dvarui bus didelė 
garbė. 

Sumišęs Setau net išraudo: 

— Viskas bus taip, kaip pageidauja Jūsų Didenybė. 

Karvedžiai, kuriuos toks faraono sprendimas nustebino ir 
net šiek tiek papiktino, vis dėlto nesiryžo nė užsiminti esą juo 
nepatenkinti. Argi jiems neteko kartkartėmis šauktis Setau ir 
Vandens Lelijos pagalbos, kai sutrikdavo virškinimas ar imda- 
vo kamuoti dusulys? Nieko nepasakysi, gyvačių kerėtojas ir jo 
žmona šauniai pasirodė žygio metu, ir nors kariškiams toks 
Setau ir Vandens Lelijos apdovanojimas atrodė pernelyg di- 
delis, jiedu vis dėlto jo nusipelnė. 

Beliko sužinoti, kuris iš karvedžių pasižymėjo valdovo aky- 
se ir gaus vyriausiojo Egipto armijos vado postą. Vyriausiasis 
karvedys buvo tiesiogiai pavaldus tik faraonui. Visi taip ne- 
kantravo išgirsti laimingo išrinktojo vardą dar ir dėl to, kad šis 
paskyrimas turėjo atskleisti būsimosios Ramzio politikos po- 
būdį. Jeigu jis pasirinks vyriausiuoju karvedžiu seniausią iš vi- 
sų aukštųjų karininkų, tai bus pasyvumo ir atsitraukimo įro- 
dymas, o jei paskirs į šį postą kovos vežimų dalinio viršininką, 
tai reikš, kad karas neišvengiamas. 

Vėduokles laikantys tarnai atsistojo abipus Ašos. 

Santūrus, elegantiškas, laisvos ir natūralios laikysenos jau- 
nas diplomatas pagarbiai pažvelgė į karališkąją porą. 

— Aš skiriu vyriausiuoju Egipto karvedžiu tave, mano kilnu- 
sis ir ištikimas drauge, - pareiškė Ramzis, — nes tavo patari- 
mai man buvo labai vertingi. Kaip ir mano liūtas, tu taip pat 
nebijojai pavojų. Tu sugebėjai įtikinti mane atsisakyti savo anks- 
tesnių ketinimų, kai to pareikalavo susiklosčiusi padėtis. Tai- 
ka atkurta, bet ji tebėra labai trapi. Mes nugalėjome sukilė- 
lius, nes veikėme nepaprastai greit, tačiau kaip elgsis hetitai, 
tikrieji tų neramumų kurstytojai? Žinoma, mes pertvarkėme 
Kanaane esančių mūsų tvirtovių įgulas ir palikome kariuome- 
nės būrius Amuru provincijoje, jiems labiausiai gresia staigus 
ir smarkus priešo revanšas. Tačiau reikia suderinti gynybą mūsų 
protektoratuose, kad ten nejįsiliepsnotų naujas maištas. Aš pa- 
tikiu šią užduotį Ašai. Nuo šiol jis bus atsakingas už Egipto 
saugumą. 

Aša nusilenkė valdovui. Ramzis uždėjo jam ant kaklo tris 
aukso vėrinius. Jaunas diplomatas tapo vienu iš labai nedau- 
gelio aukščiausių Egipto pareigūnų. 

Visi karvedžiai pasijuto skaudžiai įžeisti 1r pažeminti. Nede- 
rėjo patikėti tokią sunkią, tokią sudėtingą užduotį pareigūnui, 
neturinčiam jokios patirties. Valdovas padarė rimtą klaidą; ši- 
taip nepasitikėti karininkų hierarchija — tiesiog nedovanotina. 

Šenaras neteko savo pavaduotojo Užsienio reikalų ministe- 
rijoje, užtat gavo be galo vertingą sąjungininką su nepaprastai 
plačiais įgaliojimais. Paskyręs į šį postą savo draugą, Ramzis 
žengė į pražūtį. Šenaras susižvalgė su Aša, ir tas sąmokslinin- 
kų Žvilgsnis vyresniajam faraono broliui buvo maloniausia vi- 
sų iškilmių akimirka. 


Lydimas savo šuns ir liūto, kurie netvėrė džiaugsmu, kad 
pagaliau vėl susitiko ir gali drauge Žaisti bei išdykauti, Ramzis 
išėjo iš šventyklos ir įšoko savo vežiman. Jam reikėjo ištesėti 
dar prieš žygį duotą pažadą. 

Homeras atrodė atjaunėjęs. Sėdėdamas po savo numylėtu 

citrinmedžiu, jis išiminėjo kauliukus iš datulių, į kurias Hek- 
toras, senojo poeto katinas, neregėtai išlepintas, nes kasdien į 
valias gaudavo šviežios mėsos, žiūrėjo visiškai abejingai. 

— Man labai gaila, kad nedalyvavau apdovanojimų iškilmė- 
se, Jūsų Didenybe. Mano senos kojos aptingo, aš jau nebega- 
liu stovėti ištisas valandas. Esu laimingas vėl jus matydamas 
sveikut sveikutėlį. 

— Ar pavaišinsite mane tuo alumi iš datulių sulčių, kurį pats 
pagaminote? 

Mėgaudamiesi tylaus vakaro ramybe, abu ėmė gurkšnoti ska- 
nų gėrimą. 

— Jūs teikiate man retą malonumą, Homerai: leidžiate nors 
vieną akimirką pasijusti tokiu pat žmogumi kaip visi kiti, ga- 
lintys nerūpestingai pasimėgauti ramia valandėle ir negalvoti 
apie rytdieną. Ar jūsų Iliada juda į priekį? 

— Kaip ir mano atmintis, ji kupina žudynių, lavonų, prarastų 
draugysčių ir dievų pinklių. Bet ar žmonės gali susilaukti kito- 
kio likimo nei tas, kurį jiems lemia jų pačių beprotybė? 

— Mes išvengėme didžiojo karo, kurio taip baiminosi mano 
liaudis. Egipto protektoratuose vėl įvesta tvarka, ir aš tikiuosi 
sukurti neįveikiamą užkardą tarp mūsų ir hetitų. 

— Kiek išminties... o juk jūs dar toks jaunas valdovas, apdo- 
vanotas tokia ugninga siela! Gal jumyse stebuklingai susiliejo 
Priamo atsargumas ir Achilo narsa? 

— Esu tikras, kad hetitus mano pergalė įžeis ir įsiutins. Da- 
bartinė taika — tik paliaubos, trumpas atokvėpis... Netrukus 
pasaulio likimas bus sprendžiamas prie Kadešo. 

— Ak, kodėl po tokio tykaus vakaro būtinai turi išaušti ryto- 
jus? Dievai išties Žiaurūs. 

— Ar sutiksite apsilankyti šiąnakt pas mane rengiamoje puo- 
toje? 

— Su sąlyga, kad anksti grįšiu namo. Mano amžiaus žmogui 
miegas yra pagrindinė vertybė. 

— Ar jūs kada nors svajojote - o gal sapnavote? - kad karo 
nebėra, kad Žmonės išvis nežino tokio žodžio? 

— Kurdamas Iliadą, aš noriu pavaizduoti karą tokiomis siau- 
bingomis spalvomis, kad žmonės pasibaisėtų ir atsisakytų 
jiems būdingo troškimo griauti. Bet ar karvedžiai išgirs poeto 
balsą? 

Griežtas ir skvarbus Tujos didelių, migdolo formos akių žvilgs- 
nis sušvelnėjo išvydus Ramzį. Didinga ir žavi, vilkinti neprie- 
kaištingo kirpimo lininę suknelę, sujuostą per liemenį diržu, 
kurio dryžuoti galai krito beveik iki blauzdų, ji ilgai Žiūrėjo į 
faraoną. 

— Tu tikrai niekur nesužeistas? 

— Ar tik nemanai, kad aš sugebėčiau nuo tavęs nuslėpti, jei 
būtų kitaip? Žinai, tu atrodai tiesiog puikiai. 

— Kaktą ir kaklą jau vagoja raukšlės -— net geriausi tepalai ir 
skaistalai nedaro stebuklų. 

— Tavyje dar gyva jaunystė. 

— Galbūt Sečio jėga... Jaunystė — tolima šalis, kurioje gyve- 
ni tiktai tu. Betgi kam šį džiaugsmingą vakarą liūdėti, prisimi- 
nus praeitį? Būk ramus: puotoje aš elgsiuos kaip pridera. 

Valdovas stipriai apkabino motiną: 

— Tu - Egipto siela! 

— Ne, Ramzi, aš - tik jo atmintis, tik atspindys tos praeities, 
kuriai tu privalai būti ištikimas. Egipto siela - tai judu su Ne- 
fertare. Ar tau pavyko atkurti ilgalaikę taiką? 

— Taiką — taip; ilgalaikę — ne. Aš vėl įvedžiau mūsų valdžią 
protektoratuose, įskaitant Amuru, bet bijau staigaus ir stip- 
raus hetitų atkirčio. 

— Tu galvojai pulti Kadešą, tiesa? 

— Aša mane atkalbėjo. 

— Jis buvo teisus. Tavo tėvas atsisakė tokio karo, nes žinojo, 
kad mes neteksime daug karių. 

— Bet juk laikai keičiasi! Kadešas yra tokia grėsmė, su kuria 
mes negalėsime ilgai taikstytis. 
— Sūnau, svečiai jau mūsų laukia. Eime. 


Joks nesusipratimas nesugadino puotos iškilmių, kurioms va- 
dovavo Ramzis, Nefertarė ir Tuja. Romė be paliovos lakstė iš 
valgomojo į virtuves ir iš virtuvių — į valgomąjį, prižiūrėdamas 
kiekvieną patiekalą, ragaudamas kiekvieną į stalą nešamą pa- 
dažą ir nugerdamas po gurkšnį iš kiekvieno vyno ąsočio. 

Aša, Setau ir Vandens Lelija sėdėjo garbingiausiose vieto- 
se. Jaunas diplomatas mokėjo užmegzti ir palaikyti tokį įdo- 
mų ir šmaikštų pokalbį, kad sužavėjo abu savo stalo kaimy- 
nus: du vaidingus karvedžius. Vandens Lelija linksminosi, klau- 
sydamasi begalės kalbų, šlovinančių jos grožį, o Setau visą sa- 
vo dėmesį sutelkė į stovintį priešais jį alebastro dubenį, kuris 
nuolat pasipildydavo skaniausiais valgiais. 

Aukštuomenė ir kariškiai praleido malonų vakarą, smagiai 
ilsėdamiesi ir visai negalvodami apie nerimastingą ateitį. 

Pagaliau Ramzis su Nefertare liko vienu du erdviame rūmų 
kambaryje, kur svaigiai kvepėjo bent dešimt gėlių puokščių. 
Labiausiai buvo justi jazmino kvapas. 

— Nejaugi „būti valdovu“ reiškia tik retsykiais ištaikyti vieną 
kitą valandėlę, kurias galėtum praleisti su mylima moterimi? 

— Tavo kelionė buvo ilga, tokia ilga... 

Jiedu išsitiesė didelėje lovoje - susiglaudę, susiėmę už ran- 
kų, mėgaudamiesi laime vėl būti drauge. 

— Kaip keista, - tarė ji, - aš kankinausi dėl to, kad tavęs 
nėra šalia, bet sykiu jaučiau, kad tu, tavo mintys, tavo siela 
gyvena manyje. Kasryt, kai nuėjusi šventyklon atlikinėdavau 
aušros apeigas, tavo paveikslas išeidavo iš sienų ir man va- 
dovaudavo. 

— Skaudžiausiomis ar pavojingiausiomis šio žygio akimirko- 
mis man prieš akis iškildavo tavo veidas. Aš jaučiau, kad tu — 

čia pat, šalia, tarsi plakanti sparnais Izidė, kuri grąžino gyvybę 
Oziriui. 

— Magija sukūrė mudviejų santuoką; niekas neturi jos nu- 
traukti. 

— Kas pajėgtų tai padaryti? 

— Kartais aš jaučiu kažkokį šaltą šešėlį... Jis artinasi, tolsta, 
vėl priartėja, išnyksta. 

— Jeigu jis yra iš tikrųjų, tai aš jį sunaikinsiu. Bet tavo akyse 
aš matau tik šviesą — švelnią ir sykiu kaitrią. 

Ramzis kilstelėjo, pasirėmęs alkūne, ir grožėdamasis nužvel- 
gė tobulą Nefertarės kūną. Jis paleido žmonos plaukus, nu- 
smaukė jos suknelės petnešėles ir lėtai apnuogino nuostabųjį 
savo mylimosios kūną - taip lėtai, kad Nefertarė suvirpėjo. 

— Nejaugi tau šalta? 

— Tu per toli nuo manęs. 

Jis uždengė jos kūną savuoju, ir juodu užliejo, pastvėrė ir 
nusinešė galinga geismo banga. 


Šeštą valandą ryto, išsimaudęs po dušu ir išskalavęs burną 
sodos tirpalu, Amenis liepė atnešti jam į kabinetą pusryčius: 
miežinės košės, rūgpienio, šviežio sūrio ir figų. Ramzio asmens 
sekretorius valgė sparčiai, neatitraukdamas akių nuo papiruso. 

Jį nustebino pasigirdęs koridoriuje odinių sandalų šlepsėji- 
mas. Kas gi tai galėtų būti? Kuris nors iš jo pavaldinių - tokiu 
ankstyvu metu? Amenis nusišluostė servetėle lūpas. 

— Ramzi! 

— Kodėl neatėjai į puotą? 

— Tik pažiūrėk: aš gi užsivertęs darbais! Sakytum tos bylos 
pačios veisiasi ir dauginasi. Be to, aš nemėgstu visų tų aukš- 
tuomenės pramogų - juk tu puikiai tai Žinai. Ketinau paprašy- 
ti, kad mane šįryt priimtum - norėjau tau pateikti manojo val- 
dymo rezultatus. 

— Esu tikras, kad jie puikūs. 

Rimtu Amenio veidu slystelėjo kažkas panašus į šypseną. 
Ramzio pasitikėjimas jam buvo brangiau už viską. 

— Pasakyk man... Kodėl atėjai čia taip anksti? 

— Dėl Seramanos. 

— Kaip tik apie jį aš ir norėjau su tavim pasikalbėti. 

— Šiame žygyje mums jo labai trūko. Juk tai tu apkaltinai jį 
išdavyste, tiesa? 

— Būta nepaneigiamų jo kaltės įrodymų, bet... 

— Bet? 

— Bet aš vėl ėmiausi tyrimo. 

— Kodėl? 

— Aš pajutau, kad kažkas nori priversti mane patikėti turi- 
mais įrodymais, o tie garsieji įrodymai kuo toliau, tuo mažiau 
atrodo man įtikinami. Apkaltinusi mūsų sardą laisvo elgesio 
moteris, vardu Nenofarė, buvo nužudyta. Tiesa, yra dokumen- 
tas, kuris įrodo, kad Seramana buvo hetitų bendrininkas, ir aš 
nekantrauju laukdamas progos parodyti jį Ašai. 

— Imkim ir pažadinkim jį, nori? 

Įtarimai Amenio atžvilgiu, apie kuriuos Aša kalbėjo Ram- 
ziui dar žygio pradžioje, dabar išsisklaidė. Amenis buvo ištiki- 
mas valdovui. Ramziui lyg akmuo nuo širdies nusirito, bet jis 
niekam apie tai neprasitarė. 


Šviežias pienas su medum padėjo Ašai galutinai pabusti, o 
nakties draugužė buvo tuoj pat nusiųsta pas masažuotoją ir 
kirpėją. 

— Jeigu priešais mane nestovėtų pats faraonas, tikrai nepa- 
jėgčiau nė akių atmerkti, - prisipažino diplomatas. 

— Drauge atsikimšk ausis, - patarė Ramzis. 

— Nejaugi valdovas ir jo raštininkas niekada nemiega? 

— Dėl nekaltai įmesto kalėjiman žmogaus likimo tikrai ver- 
ta ankstėliau pabusti, - pasipiktinęs pareiškė Amenis. 

— Apie ką tu kalbi? 

— Apie Seramaną. 

— Bet juk... Argi ne tu pats... 

— Žvilgtelėk į šias lenteles. 

„ Aša prasitrynė akis ir perskaitė laiškus, kuriuos neva Serama- 
na buvo parašęs savo bendrininkui - hetitui, žadėdamas jam gin- 
kluoto susidūrimo atveju nesiųsti į mūšį savojo rinktinio pulko. 

— Kas čia —- pokštas? 

— Kodėl tu taip sakai? 

— Todėl, kad visi hetitų didikai nepaprastai saugo savo gar- 
bę ir orumą. Linkę įsižeisti dėl niekų, jie neapsakomai vertina 
formalumus, kurių reikalauja laikytis net slaptame susirašinė- 
jime. Norint, kad toks laiškas, kaip šitas, pasiektų Hatušą, bū- 
tina atitinkamai suformuluoti savo stebėjimų rezultatus ir klau- 
simus, 0 Seramana tokių formuluočių nežino. 

— Vadinasi, kažkas padirbo Seramanos rašyseną! 

— Tai turėjo būti visai nesunku: jo rašysena gana negrabi. Be 
to, aš esu tikras, kad tie laiškai niekada nebuvo išsiųsti. 

Ramzis savo ruožtu apžiūrėjo medines lenteles su įrašais. 

— Ar jums niekas nekrinta į akis? 

Aša su Ameniu susimąstė. 

— Buvę kap'o - Memfio universiteto! - mokiniai turėtų būti 
įžvalgesnio ir lankstesnio proto. 

— Tokį ankstų metą aš dar apsnūdęs, - atsiprašydamas tarė 
Aša. - Žinoma, šį tekstą galėjo parašyti tik siras. Jis gerai mo- 
ka mūsų kalbą, bet štai šių dviejų sakinių konstrukcija būdin- 
ga jo gimtajai kalbai. 

— Siras, — pakartojo Amenis. — Aš įsitikinęs, kad tai — tas 
pats žmogus, kuris papirko Seramanos meilužę Nenofarę, kad 
jinai melagingai jį apkaltintų! Bijodamas, kad ji išplepės tai, 
ko nereikia, jis nutarė ją nužudyti. 

— Nužudyti moterį! - sušuko Aša. - Tai siaubinga! 

— Egipte yra tūkstančiai sirų, - priminė Ramzis. 

— Tikėkimės, kad jis padarė nors vieną klaidą, paprasčiau- 

sią mažulytę klaidelę, - įsiterpė Amenis. - Dabar aš atlieku vie- 
ną administracinį tyrimą ir tikiuosi aptikti patikimų pėdsakų. 

— Gal tas asmuo - ne tik žudikas, - padarė prielaidą Ramzis. 

— Ką tu turi omenyje? — paklausė Aša. 

— Siras, susijęs su hetitais... Ar tik nebus mūsų šalyje įsikū- 
ręs šnipinėjimo tinklas? 

— Niekas neįrodo, kad žmogus, mėginęs apkaltinti Serama- 
ną, tiesiogiai susijęs su mūsų pagrindiniu priešu, — užginčijo 
Ramzio žodžius Aša. 

Vėl įsiterpė Amenis, šįkart paliesdamas opią Ašos vietą: 

— Bičiuli, tu prieštarauji dėl to, kad jautiesi įžeistas ir ap- 
maudauji. Tu, mūsų žvalgybos tarnybos viršininkas, ką tik at- 
skleidei tiesą, kuri tau visai nepatinka! 

— Ši diena prastai prasideda, - padarė išvadą diplomatas, — 
o tolesnės tikrai bus neramios. 

— Suraskite tą sirą kaip galima greičiau, - pareikalavo Ramzis. 


Kalėjime Seramana nesėdėjo rankų sudėjęs; savo kameroje 
jis mankštinosi, dargi labai savitai: tebetvirtindamas esąs ne- 
kaltas, jis bandė kumščio smūgiais griauti sienas ir žadėjo teis- 
mo dieną suknežinti galvas savo kaltintojams, kad ir kas jie 
būtų. Buvęs piratas savo siautėjimu taip išgąsdino kalėjimo 
prižiūrėtojus, kad šie perduodavo jam maistą tik įkišdami duo- 
ną ar ąsotėlį su gėrimu pro medinių grotų virbus. 

Kai kameros durys pagaliau prasivėrė, Seramana buvo bepuo- 
ląs žmogų, išdrįsusį pas jį ateiti, bet staiga sustojo kaip įbestas: 

— Jūsų Didenybe! 

— Šita nelabai maloni viešnagė kalėjime visai tau nepaken- 
kė, Seramana. 

— Aš jūsų neišdaviau, Didenybe! 

— Tu patekai čia per klaidą, ir aš atėjau tavęs išlaisvinti. 

— Aš tikrai galėsiu išeiti iš to narvo? 

— Gal tu abejoji valdovo žodžiu? 

— Ar jūs dar... manimi pasitikite? 
— Tu - mano asmens sargybos viršininkas. 
— Tuomet, Jūsų Didenybe, aš jums viską pasakysiu. Viską, 


ką sužinojau, ką įtariu — visą teisybę, dėl kurios mane norėjo 


nutildyti. 

Ramzis, Amenis ir Aša žiūrėjo, kaip Seramana valgo - teisin- 
giau sakant, šluoja viską nuo stalo. Patogiai įsitaisęs rūmų val- 
gomajame, jis kimšte kimšo burnon balandžių paštetą, keptą 
jautieną, žąsų taukuose apkepintas pupas, agurkus su grieti- 
ne, raikytą arbūzą, ožkų sūrį. Stalas tuštėjo, o Seramanos ape- 
titas nemažėjo. Jis vos spėjo užgerti maistą taurėmis stipraus 
vyno, kurio nė nemanė skiesti vandeniu. 

Galiausiai pasisotinęs, jis atsilošė į kėdės atramą ir piktai 
dėbtelėjo į Amenį. 

— Kodėl tu įmetei mane į kalėjimą, raštininke? 

— Noriu tavęs atsiprašyti. Mane apgavo, be to, aš pasielgiau 
pernelyg skubotai, nes armija turėjo išžygiuoti į šiaurę. Aš sie- 
kiau vienintelio dalyko: apsaugoti valdovą. 

— Atsiprašyti jis, matai, nori... Keliauk kalėjiman, pasėdėk 
ten, kur aš sėdėjau, tada pamatysi, kaip tai malonu! Kur Ne- 
nofarė? 

— Ji nebegyva, - atsakė Amenis. - Ją nužudė. 

— Ką gi, man jos negaila. Kas ją papirko? Kas bandė manęs 
atsikratyti“? 

— Mes dar nežinome. Bet sužinosime. 

— O aš žinau! 

Sardas ištuštino dar vieną taurę vyno ir nusišluostė ūsus. 

— Kalbėk, - pareikalavo valdovas. 

Seramana pamokomai kilstelėjo pirštą: 

— Didenybe, juk aš jus įspėjau! Kai Amenis mane suėmė, aš 

kaip tik ketinau atskleisti jums keletą dalykų, kurie gali jums 
nepatikti. 

— Mes tavęs klausom, Seramana. 

— Žmogus, kuris norėjo mane nušalinti, Didenybe, ne kas ki- 
tas, kaip Romė, rūmų ūkvedys, kurį jūs pasirinkote. Kai jūsų lai- 
vo kajutėje kažkas pakišo po pagalve skorpioną, aš įtariau, kad 
tai padarė Setau, ir suklydau. Kai jūsų draugas mane slaugė ir 
gydė, aš jį perpratau. Jis - doras žmogus, nesugebąs nei meluoti, 
nei sukčiauti, nei kenkti. O Romė - priešingai. Kas, išskyrus jį, 
turėjo daugiau galimybių pavogti Nefertarės skarą? Ir indą su 
džiovintomis žuvimis pavogė jis —- arba vienas iš jo pagalbininkų. 

— Dėl ko jis būtų visa tai daręs? 

— Šito aš nežinau. 

— Amenis mano, kad man nėra ko bijoti Romė. 

— Amenis gali ir klysti, - gyvai atkirto Seramana. - Juk ma- 
no atveju jis suklydo... Lygiai taip pat jis klysta dėl Romė. 

— Aš pats jį iškvosiu, - pažadėjo Ramzis. - Ar tu vis dar gini 
Romė, Ameni? 

Faraono asmens sekretorius papurtė galvą. 

— Tu nori dar kažką pasakyti, Seramana? 

— Taip, Didenybe. 

- Ką gi? 

— Apie jūsų draugą Mozę. Jo atžvilgiu aš susidariau tvirtą 
nuomonę. Kadangi tebesu įpareigotas jus ginti, privalau kal- 
bėti atvirai. 

Aštrus Ramzio žvilgsnis būtų išgąsdinęs ne vieną drąsuolį. 
Truktelėjęs dar gerą gurkšnį stipraus vyno, Seramana ryžosi 
palengvinti sąžinę. 

— Mano akimis žiūrint, Mozė - išdavikas ir sąmokslininkas. 
Jis turėjo tikslą tapti hebrajų tautos vadu ir įkurti nepriklau- 
somą kunigaikštystę Deltoje. Galbūt dabar jis dar tebėra jūsų 
draugas, bet kada nors, jei tik liks gyvas, Mozė taps negailes- 
tingiausiu jūsų priešu. 

Amenis baiminosi staigaus valdovo pykčio protrūkio po to- 
kių Seramanos žodžių, bet Ramzis liko stebėtinai ramus. 

— Tai, ką tu pasakei, yra tik tavo prielaida, ar - tyrimo rezul- 
tatas? 

— Tyrimo, dargi tokio nuodugnaus, kokį tik buvo įmanoma 
atlikti. Be to, aš sužinojau, kad Mozė buvo ne kartą susitikęs su 
svetimšaliu, kuris sakėsi esąs architektas. Tas vyriškis lankėsi 
pas Mozę, norėdamas jį padrąsinti ar net jam padėti. Jūsų drau- 
gas hebrajas buvo pačiame sąmokslo prieš Egiptą centre. 

— Ar nustatei, kas tas tariamas architektas? 

— Amenis nepaliko man laiko tai padaryti. 

— Pamirškime tą kivirčą, nors tau ir teko nukentėti. Mums 
reikia sutelkti jėgas. 

Ilgokai padvejoję, Amenis su Seramana vis dėlto apsikabi- 
no - tiesa, nelabai geranoriškai. Raštininkas vos neužduso sar- 
do glėbyje. į 

— Tai, žinoma, blogiausia prielaida iš visų galimų, - tarė Ram- 
zis. - Mozė - užsispyrėlis; jei tu, Seramana, teisus ir jis tikrai 
dalyvauja sąmoksle — o gal net jam vadovauja - tai jo niekas 
nesustabdys, jis eis ligi galo. Tačiau kas šiandien iš tikrųjų Ži- 
no, ko jis siekia, ir ar jis pats tai žino? Prieš imant kaltinti 
Mozę valstybės išdavimu, reikia jį surasti. 

— Tas tariamasis architektas, - įsiterpė į pokalbį susidomė- 
jęs Aša, - ar ne jis kartais yra svarbiausias asmuo visoje toje 
istorijoje"? 

— Prieš mums susidarant galutinę nuomonę, reikės daug ką 
išsiaiškinti, —- nusprendė Amenis. 

Ramzis uždėjo ranką ant sardo peties. 

— Tavo atvirumas — reta ir vertinga savybė, Seramana. Pasi- 
stenk jos neprarasti. 


Visą savaitę po pergalingo Ramzio sugrįžimo Šenarą jo Už- 
sienio reikalų ministerijoje pasiekdavo tik geros žinios, kurias 

jis perduodavo savo broliui. Hetitai nepareiškė jokio oficia- 
laus protesto, jie išvis neatsiliepė į paskutinius įvykius. Žaibiš- 
ka Egipto armijos jėgos demonstracija atrodė juos įtikinusi 
laikytis Sečio pasiūlyto nepuolimo pakto. 

Kol Aša dar neišvyko tikrinti reikalų protektoratuose, Še- 
naras surengė puotą, kurioje garbės svečio vietą turėjo užimti 
jo buvęs bendradarbis. Sėdėdamas namų šeimininko, kurio pri- 
ėmimais gėrėjosi visa Pi-Ramzio aukštuomenė, dešinėje, jau- 
nas diplomatas grožėjosi trijų merginų šokiais. Šokėjos buvo 
beveik visiškai nuogos; jų liaunus kūnus puošė tik ryškiaspal- 
viai diržai, bet ir jie mažai ką dengė, plevėsuodami šokio rit- 
mu. Merginos judėjo lengvai ir grakščiai, aidint tai guviai, tai 
ilgesingai melodijai, atliekamai penkių moterų orkestro: trys 
laikė rankose fleitas, ketvirta — obojų, o penktosios pirštai mik- 
liai lakstė arfos stygomis. 

— Kurios iš jų jūs norite nakčiai, mano mielas Aša? 

— Aš jus nustebinsiu, Šenarai, bet man teko praleisti visai 
mane nualinusią savaitę su viena nepasotinama našle, todėl 
noriu tik vieno dalyko: miegoti nepabusdamas kokias dvylika 
valandų prieš leidžiantis kelionėn į Kanaaną ir Amuru. 

— Kaip garsiai jos groja, tos muzikantės... 0 mano svečiai 
plepa taip, kad kone nustelbia muziką... Todėl, mano mielas, 
mudu galime ramiai pasikalbėti rūpimais klausimais: niekas 
nieko neišgirs. 

— Aš jau nebedirbu jūsų ministerijoje, bet mano naujosios 
pareigos turėtų jums patikti. 

— Nieko geriau mudu su jumis negalėjome nė tikėtis. 

— Galėjome, Šenarai. Ramzis galėjo būti sužeistas, jis galėjo 
žūti, o galėjo ir grįžti — tik pralaimėjęs kautynes ir netekęs 
garbės. 

— Aš nemaniau, kad jis pasirodys esąs ne tik gabus valdovas, 
bet ir puikus karvedys. Nors... gerai pagalvojus, nesunku su- 
prasti, kad jo pergalė - tik santykinė. Juk Ramzis viso labo 

susigrąžino protektoratus. Mane stebina tai, kad hetitai nesi- 
ima jokių atsakomųjų veiksmų. 

— Jie analizuoja padėtį. Atsipeikėję po netikėto egiptiečių 
Žygio, jie smogs. 

— Ką jūs ketinate daryti, Aša? 

— Suteikęs man visą valdžią mūsų protektoratuose, Ramzis 
įdavė man į rankas lemiamą ginklą. Prisidengęs būtinybe per- 
tvarkyti mūsų gynybos sistemą, aš ją po trupučiuką sugriausiu. 

— Ar nebijote, kad kas nors gali demaskuoti jūsų veiklą? 

— Man jau pavyko įtikinti Ramzį palikti ankstesnius Kanaa- 
no ir Amuru kunigaikščius toliau valdyti šias provincijas. Jie - 
veidmainiai ir parsidavėliai, tarnaują tam, kas jiems brangiau 
užmokės. Man bus nesunku pervilioti juos hetitų pusėn, tad 
garsioji neįveikiama užkarda, apie kurią svajoja Ramzis, sva- 
jone ir liks. 

— Būkite atsargus, Aša: juk labai daug kas pastatyta ant kortos. 

— Norint išlošti, mums teks kiek rizikuoti, sunkiausia bus 
perprasti hetitų strategiją. Laimė, šioje srityje aš šiek tiek nu- 
simanau. 

Didžiulė imperija, besidriekianti nuo Nubijos iki Anatolijos; 
imperija, kurios valdovu bus jis... Šenaras nedrįso tuo patikėti, 
bet štai jo svajonė palengva ėmė virsti tikrove. Ramzis pasirin- 
ko prastus draugus: Mozė - žudikas ir maištininkas, Aša - išda- 
vikas, Setau - keistuolis, nepasižymįs nei protu, nei valia. Teliko 
Amenis: nesukalbamas, nepaperkamas, ne garbėtroška. 

— Reikės įtraukti Ramzį į beprasmį karą, - tęsė Aša. - Tuo- 
met visiems atrodys, kad jis pražudė Egiptą, ir tik jūs galite 
išgelbėti šalį. Mums nevalia pamiršti, kad tokia turi būti mūsų 
veiklos kryptis. 

— Ar Ramzis patikėjo jums dar kokią nors užduotį? 

— Taip: surasti Mozę. Valdovas garbina draugystę. Nors sar- 
das laiko Mozę valstybės išdaviku, faraonas pasiryžęs pirma jį 
išklausyti ir tik paskui nuteisti. 

— Ar yra kokių nors rimtesnių prielaidų, kur jis galėtų būti? 

— Jokių. Hebrajas arba mirė iš troškulio dykumoje, arba 
slapstosi, prisidėjęs prie kurios nors daugybės genčių, klajo- 
jančių Sinajuje ar Negeve. O jei jis rado prieglobstį Kanaane 
arba Amuru, aš galiausiai tai sužinosiu. 

— Mozė galėtų būti mums naudingas, jei imtų vadovauti ko- 
kiai sukilėlių genčiai. 

— Yra šis tas, kas kelia nerimą, —- pastebėjo Aša. — Pasak 
Seramanos, Mozė buvo kelis kartus susitikęs su paslaptingu 
svetimšaliu. 

— Čia, Pi-Ramzyje? 

— Taigi. 

— Ar pavyko sužinoti, kas tasai svetimšalis? 

— Ne, žinoma tik tiek, kad jis sakėsi esąs architektas. 

Šenaras apsimetė, kad tai jam visai nesvarbu. 

Vadinasi, Ofiras jau patraukė kažkieno dėmesį. Žinoma, ma- 
gą vis dar gaubė paslapties skraistė, bet kuo toliau, tuo jis da- 
rėsi pavojingesnis. Niekas neturi net įtarti, kad tariamasis ar- 
chitektas galėtų būti kaip nors susijęs su Šenaru. Juodosios 
magijos panaudojimas prieš faraoną baudžiamas mirtimi. 

— Ramzis reikalauja sužinoti, kas tas nepažįstamasis, - tarė 
Aša. 

— Be abejo, tai koks nors pažeidęs įstatymą ir dėl to besi- 
slapstąs hebrajas... Galbūt kaip tik jis paskatino Mozę bėgti 
drauge. Kertu lažybų, kad mes jų nebepamatysime - nei vie- 
no, nei kito. 

— Galimas daiktas... Tikėkimės, kad Ameniui pavyks išspręs- 
ti šį galvosūkį, ypač po tokios stambios klaidos. 

— Kaip jūs manote, ar Seramana jam atleis? 

— Man atrodo, kad sardas yra gerokai kerštingas... 

— Juk jis buvo įkliuvęs į kažkokias pinkles, ar ne? - pasitei- 
ravo Šenaras. 

— Kažkoks siras papirko laisvo elgesio moterį, kad ji apkal- 


CHRISTIAN JACO B RAMZIS. KADEŠO MŪŠIS 163 


tintų Seramaną, o paskui ją pasmaugė, kad neišplepėtų teisy- 
bės. Tas pats svetimšalis padirbo sardo rašyseną, norėdamas 
pateikti įrodymą, kad buvęs piratas yra hetitų apmokamas šni- 
pas. Gana mikliai suregztas melas, bet pernelyg neįtikimas. 

Šenaras vos įstengė likti iš pažiūros ramus. 

— Tai reiškia... 

— Kad mūsų šalyje veikia šnipinėjimo tinklas. 

Na štai, tik to ir trūko! Pavojus pakibo ir virš siro Rajos, 
pagrindinio Šenaro sąjungininko, o jį rasti ir suimti stengėsi 
kitas vertingas sąjungininkas — Aša! 

— Gal norite, kad tuo siru pasidomėtų mano pavaldiniai iš 
Užsienio reikalų ministerijos? 

— Mudu su Ameniu paieškosime jo patys. Geriau veikti slap- 
ta, kad kartais neišbaidytume medžiojamo žvėries. 

Šenaras gurkštelėjo baltojo Deltos vyno. Aša niekada nesu- 
žinos, kokią neįkainojamą paslaugą jis padarė vyresniajam fa- 
raono broliui. 

— Vienas žymus asmuo susilauks rimtų nemalonumų, - links- 
mai pasakė jaunas diplomatas. 

— Kas gi? 

— Storulis Romė, visagalis rūmų valdytojas. Seramana įsakė 
jį sekti, nes yra įsitikinęs, kad Romė nusipelno kalėjimo. 

Šenarui ėmė gelti nugarą kaip netekusiam jėgų imtyninin- 
kui, bet jis iš paskutiniųjų stengėsi atrodyti linksmas ir nerū- 
pestingas. 

Norint išsklaidyti besitvenkiančią virš jo galvos audrą, jam 
reikės veikti — veikti greitai. Labai greitai. 

Artinosi Nilo potvynio pabaiga. Valstiečiai sutaisė ar sutvirti- 
no dviem jaučiais kinkomus arklus, kuriais ketino arti labai 
išbarstys vasarinių bei žieminių kviečių ir šešiaeilių miežių sėk- 
las. Kadangi potvynis buvo puikus — nei per žemas, nei per 
aukštas —- laukams drėkinti vandens užteks su kaupu, tad der- 
lius bus geras. Dievai buvo palankūs Ramziui: šiemet aruodai 
vėl bus pilni, ir faraono tauta valgys sočiai. 

Rūmų valdytojas Romė visai nesidžiaugė švelniu ir šiltu spalio 
pabaigos oru, kurį atvėsindavo kartais dvelktelėję stipresnio vėjo 
gūsiai. Kai jį kamuodavo kokie nors rūpesčiai, Romė imdavo sto- 
rėti. Kadangi tų rūpesčių vis daugėjo, dėl apkūnumo vargšas sto- 
rulis kartais imdavo dusti ir būdavo priverstas valandėlę prisėsti, 
kad galėtų atgauti kvapą ir vėl karštligiškai plušėti. 

Seramana sekė jį visur ir visados, nė akimirkos nepalikda- 
mas Romė ramybėje. Jeigu aplinkybės neleisdavo sardui to 
daryti pačiam, nuo Romė nenuleisdavo akių vienas iš Sera- 
manos parankinių, kurio stotas nenoromis krisdavo į akis ir 
rūmuose, ir turguje, kur Romė pats pirkdavo karališkajai vir- 
tuvei reikalingų maisto produktų. 

Dar visai neseniai Romė būtų suteikusi didžiulį malonumą 
mintis paruošti naują patiekalą iš lotoso šaknų, keliuose van- 
denyse pavirintų karčiųjų lubinų, aguročių, sėjamųjų avinžir- 
nių, saldžiųjų česnakų, migdolų ir kepto ešerio gabaliukų, bet 
dabar net tokia gundanti galimybė negalėjo priversti Romė 
pamiršti, kad yra sekamas. 

Po to, kai tas nepakenčiamas Seramana buvo pripažintas 
niekuo nenusikaltęs, jis ėmė manyti, kad jam viskas leidžia- 
ma. Bet Romė negalėjo nei skųstis, nei piktintis. Kaip gali bū- 
ti ramus, kai spaudžia širdį ir graužia sąžinė? 


Seramana buvo kantrus kaip tikras piratas. Jis tykojo aki- 
mirkos, kada jo auka, tas glebaus veido ir niekšo sielos sto- 
rulis - rūmų ūkvedys, padarys kokią nors klaidą. Nuojauta jo 
neapgavo: jau keletą mėnesių jis įtarė Romė esant silpnava- 
lį, o ši yda — tiesus kelias į pikčiausias išdavystes. Nors Romė 
gavo puikią tarnybą, jį kankino mirtina liga: godulys. Nepa- 
sitenkindamas savo padėtimi, jis norėjo ne tik mėgautis jau 
turima (nors menka) valdžia, bet ir sukaupti kiek galima dau- 
giau turto. 

Nepaleisdamas rūmų valdytojo iš akių, Seramana sąmonin- 
gai gadino jam nervus, tikėdamasis, kad Romė neištvers to 
žiauraus išbandymo ir kada nors pasielgs neapdairiai, o gal 
net prisipažins nusikaltęs. 

Kaip Seramana ir buvo numatęs, rūmų valdytojas nedrįso 
skųstis. Jei jis būtų niekuo nenusikaltęs, tai nedvejodamas 
kreiptųsi į faraoną. Pateikdamas Ramziui savo kasdieninę ata- 
skaitą, sardas nepamiršdavo pabrėžti šio reikšmingo fakto. 

Ilgą laiką atvirai sekęs Romė, Seramana įsakys savo vyrams 
ir toliau jį stebėti, bet taip, kad rūmų prievaizdas jų nematytų. 
Pamanęs, kad jau išsivadavo iš menkiausią jo judesį varžiusio 
tinklo, Romė galbūt puls pas savo bendrininką — pas tą, kuris 
jam sumokėjo už vagystes. 

Gerokai po saulėlydžio sardas pasuko į Amenio raštinę. Fa- 
raono asmens sekretorius dėliojo tądien gautus papiruso riti- 
nėlius figmedžio spinton. 

— Kas naujo, Seramana? 

— Kol kas nieko. Romė atkaklesnis nei aš maniau. 

— Ar tu vis dar ant manęs pyksti? 

— Na... Ne taip lengva pamiršti, ką tu mane privertei iš- 
kentėti! 

— Kokia nauda būtų vėl tavęs atsiprašinėti — geriau aš tau 
kai ką pasiūlysiu. Ar sutinki drauge nueiti į kadastro tarnybą? 

— Tu nori, kad aš kartu tirčiau mane apkaltinusio nenaudė- 
lio bylą? 

— Visai teisingai. 

— Teišsisklaido paskutiniai mano pykčio likučiai, lyg prastos 
nuotaikos šešėlis! Žinoma, aš eisiu kartu su tavim. 


Skrupulingiesiems kadastro valdininkams teko paplušėti ne 
vieną mėnesį, kol jie išmoko dirbti taip kruopščiai ir veiks- 
mingai kaip jų kolegos Memfyje. Reikėjo priprasti prie naujos 
sostinės, surašyti visas žemės valdas ir visus namus, nustatyti 
jų savininkų ir nuomininkų tapatybę, o norint visa tai atlikti, 
buvo būtina griebtis daugybės patikrinimų. Todėl Amenio pa- 
klausimas ilgai laukė savo eilės, nors buvo pažymėtas ženklu 
„skubus“. 

Seramana nusprendė, kad kadastro viršininkas, nuplikęs ir 
išdžiūvęs šešiasdešimtmėtis, atrodė dar baisiau nei Amenis. 
Perblyškusi jo veido oda akivaizdžiai bylojo, kad jis niekada 
nebūna gryname ore, niekada nesišildo saulėje. Valdininkas 
pasitiko lankytojus mandagiai, bet šaltai, ir nusivedė juos siau- 
rutėliu labirintu, vingiuojančiu tarp lentynų, kuriose stūksojo 
krūvos viena ant kitos sudėtų išmargintų rašmenimis medinių 
lentelių, ir tarp daugybės spintų su skyriais, prigrūstais papi- 
ruso ritinėlių. 

— Ačiū, kad sutikote mus priimti tokiu vėlyvu laiku, - tarė 
Amenis. 

— Pamaniau, kad jūs galbūt pageidausite išlaikyti visą šį rei- 
kalą griežčiausioje paslaptyje. 

— Taip ir yra. 

— Neslėpsiu, kad jūsų paklausimas gerokai pridėjo mums 

darbo, bet mano darbuotojams vis dėlto pavyko nustatyti jus 
dominančio namo savininko vardą. 

— Kas gi jis? 

— Vienas pirklys, vardu Renufas, kilęs iš Memfio. 

— Ar jums Žinoma jo pagrindinė gyvenamoji vieta čia, Pi- 
Ramzyje? 

— Jis gyvena sodyboje į pietus nuo senamiesčio. 


Praeiviai skubiai traukėsi iš kelio, praleisdami dviem žir- 
gais pakinkytą strimagalviais lekiantį dviratį vežimą, vadelio- 
jamą Seramanos. Amenis, kuriam širdis kone lipo per gerklę, 
kiūtojo užsimerkęs ir mėšlungiškai įsitvėręs vežimo pakraš- 
čių. Nė per plauką nelėtindamas greičio, vežimas užlėkė ant 
neseniai pastatyto tilto per kanalą, skiriantį naujuosius sosti- 
nės kvartalus nuo senojo Avario miesto. Ratai girgždėjo kaip 
pašėlę, kėbulas sudrebėjo, bet vežimas neapvirto. 

Senamiestyje kilo kelios gražios sodybos, apsuptos rūpes- 
čiai namukai. Tą vėsų rudens vakarą šalčmiriai jau pradėjo 
kūrenti savo namus malkomis ar džiovintu dumblu. 

— Atvažiavom, - tarė Seramana. 

Amenis buvo taip stipriai įsikibęs rankomis į vieną iš kėbu- 
14 juosiančių diržų, kad negalėjo išsyk atgniaužti pirštų. 

— Kas nors negerai? 

— Ne, ne, viskas gerai. 

— Tuomet eime! Jei paukštelis dar neišskrido, mes išsyk už- 
baigsime tą bylą, sužinoję visą tiesą. 

Ameniui pagaliau pavyko atplėšti rankas nuo vežimo, ir jis 
linkstančiomis kojomis nusekė paskui sardą. 

Renufo durininkas sėdėjo prie vartų, iškirstų juosiančioje 
sodybą nedegtų plytų sienoje, kurią dabino žali vijokliai, ir valgė 
duoną su sūriu. 

— Mes norime pasikalbėti su pirkliu Renufu, - tarė Seramana. 

— Jo nėra namie. 

— Kur mes galėtume jį rasti? 

— Jis išvyko į Vidurinį Egiptą. 

— Kada jis grįš? 

— Nežinau. 

— O kas žino? 

— Na... nemanau, kad kas nors tai žinotų. 

— Kai tik jis sugrįš, pranešk mums. 

— O kodėl aš turėčiau tai daryti? 

Pervėręs tarną piktu žvilgsniu, Seramana kilstelėjo jį už pa- 
žastų nuo Žemės ir suurzgė: 

— Todėl, kad to reikalauja faraonas. Jei pavėluosi nors va- 
landą, turėsi reikalų su manim. 


Šenarą kankino nemiga ir skrandžio skausmai. Kadangi Ra- 
jos tuo metu Pi-Ramzyje nebuvo, Šenarui reikėjo kuo grei- 
čiau vykti į Memfį įspėti pirklį apie jam gresiantį pavojų, taip 
pat pasikalbėti su Ofiru. Tačiau užsienio reikalų ministrui de- 
rėjo kaip nors pagrįsti savo kelionę į buvusią sostinę. Laimė, 
jam reikėjo aptarti su aukštais Memfio valdininkais daug po- 
tvarkių, tad Šenaras faraono įsakymu leidosi oficialion kelio- 
nėn laivu, kuris plaukė kur kas lėčiau nei jam norėjosi. 

Arba Ofiras ras būdą, kaip priversti Romė tylėti, arba Še- 
naras bus priverstas atsikratyti burtininko, nors jis dar nebai- 
gė savo kerėjimų, nukreiptų prieš Ramzį. 

Šenaras nesigailėjo, kad nesupažindino vienų savo sąjungi- 
ninkų su kitais. Tai, kas įvyko, tik patvirtino, kad jis pasielgė 
teisingai. Toks protingas ir pavojingas žmogus kaip Aša tikrai 
neapsidžiaugtų, sužinojęs apie ryšius, kuriuos Šenaras palaikė 
su hetitų naudai dirbančių šnipų tinklu, nepavaldžiu jaunam 
diplomatui; o toks klastingas ir žiaurus žmogus kaip Raja, ma- 
nąs, kad laiko savo rankose vyresnįjį Ramzio brolį ir jam va- 
dovauja, tikrai nepakęstų, kad Šenaras pradėtų žaidimą savo 

naudai, pamiršęs priesaiką ištikimai ginti hetitų interesus. Na, 
ir dar — Ofiras... Būtų geriausia, jei jis liktų užsisklendęs savo 
pavojingųjų galių pasaulyje, o tai jį neišvengiamai nugramz- 
dins beprotybėn. 

Aša, Raja, Ofiras... Trys laukiniai žvėrys, kuriuos Šenaras 
sugebėjo sutramdyti, kad užtikrintų sau sėkmingą ateitį, - su 
sąlyga, kad jam pavyks išsklaidyti grėsmę, kurią užtraukė jų 
neatsargumas. 

Pirmąją savo apsilankymo Memfyje dieną Šenaras priėmė 
aukštus valdininkus, su kuriais jam reikėjo susitikti, ir surengė 
savo sodyboje vieną iš tų prašmatnių pobūvių, kuriuos jis meist- 
riškai mokėjo organizuoti. Ta proga jis įsakė sodybos valdyto- 
jui pakviesti pirklį Rają: šis pasiūlysiąs retų vazų, kuriomis bus 
galima papuošti pokylio salę. 

Kai pasidarė per daug vėsu, svečiai paliko sodą ir suėjo 
vidun. 

— Pirklys jau čia, - pasakė valdytojas Šenarui. 

Jeigu vyresnysis Ramzio brolis būtų tikėjęs dievus, dabar 
jis būtų jiems padėkojęs. Apsimestinai tingiai ir nerūpestingai 
jis pasuko sodybos vartų link. 

Bet ten jį pasveikino ne Raja. - 

— Kas tu? 

— Pirklio Rajos parduotuvės valdytojas. 

- Šit kaip... Aš įpratęs turėti reikalų su tavo šeimininku. 

— Jis išvyko į Tėbus ir Elefantiną derėtis dėl puikios koky- 
bės mėsos gaminių krovinio. Jam nesant, galiu jums pasiūlyti 
keletą gražių vazų. | 

— Parodyk man jas. 

Šenaras apžiūrėjo vazas. 

— Nieko ypatinga, bet porą aš vis dėlto nupirksiu. 

— Jų kaina labai padori, pone. 

Šenaras dėl akių pasiderėjo ir įsakė savo sodybos valdytojui 
sumokėti už pirkinį. 

Šypsotis ir taukšti niekus nebuvo lengva, bet Šenaras pui- 
kiai susidorojo su šia užduotimi. Niekas nė nejtarė, kad užsie- 
nio reikalų ministrą, kaip visada žavų ir iškalbingą, kankina 
nerimas. 

— Tu labai graži, - tarė jis savo seseriai Dolantei. 

Ilgesingai žvelgiančią aukštą tamsiaplaukę buvo apspitęs vi- 
sas būrys rungčiomis jai meilikaujančių kilmingų jaunikaičių. 
Ji maloningai klausėsi jų tuščių plepalų. 

— Tavo pobūvis tiesiog puikus, Šenarai. 

Paėmęs seserį už parankės, Šenaras nusivedė ją į portiką, 
einantį išilgai pokylių salės: 

— Rytoj rytą ateisiu pas Ofirą. Perduok jam, kad nieku gyvu 
neitų iš namų: jam gresia pavojus. 

Duris atidarė pati Dolantė. 

Šenaras atsigręžė. Niekas nesekė jam iš paskos. 

— Jeik, Šenarai. 

— Viskas ramu? 

— Taip, nesijaudink. Ofiras tęsia kerėjimą, — pasakė Dolan- 
tė. - Lita nuostabiai atlieka viską, kas reikalinga, bet ji juk 
silpnos sveikatos, ir mes negalime veikti sparčiau. Dėl ko tu 
taip nerimauji'? 

— Ar magas jau pabudo? 

— Einu pažiūrėti. Aš jį pakviesiu. 

— Tu pernelyg jį garbini, sesute. 

— Tai nuostabus žmogus; jis įkurs tikrojo Dievo karalystę. 
Jis įsitikinęs, kad tu esi likimo pasirinktas įrankis. 

— Atvesk jį čia, aš skubu. 

Įsisupęs į ilgą juodą apdarą Libijos magas nusilenkė Šenarui. 

— Ofirai, šiandien pat jums reikia iš čia išsikraustyti. 

— Kas atsitiko, pone? 

— Jus matė Pi-Ramzyje kalbant su Moze. 

— Ar tiksliai nupasakojo mano išvaizdą? 

— Atrodo, kad ne. Bet tardytojai Žino, kad jūs - svetimšalis 
ir sakėtės esąs architektas. 

— Tai menkniekis, pone. Kai būtina, aš sugebu nepastebi- 
mas praeiti ten, kur man reikia. 

— Jūs buvote neatsargus. 

— Buvo būtina susisiekti su Moze. Galbūt rytoj mes tuo 
džiaugsimės. 

— Ramzis grįžo iš žygio po mūsų protektoratus. Jis jaučiasi 
kuo puikiausiai ir nori rasti Mozę. Dabar jis Žino, kad jūs susi- 
jęs su kažkokiais neaiškiais, įtartinais dalykais. Jei liudininkai 
jus atpažins, tvarkos sergėtojai jus suims ir ištardys. 

Ofiras taip nusišypsojo, kad Šenarui net kraujas sustingo 
gyslose: 

— Nejaugi jūs manote, kad tokį žmogų kaip aš įmanoma su- 
imti? 

— Aš bijau, kad jūs padarėte lemtingą klaidą. 

— Kokią? 

— Pasikliovęs Romė. 

— Kodėl jūs manote, kad aš juo pasiklioviau? 

— Jums įsakius, jis pavogė Nefertarės skarą ir indą su Žuvi- 
mis iš Heliopolio Gyvybės Namo, kurie buvo jums reikalingi 
kerėjimui. 

— Jūs puikiai samprotaujate, pone Šenarai, ir padarėte tei- 
singą išvadą, tik ji mažumėlę netiksli: Romė tikrai pavogė skarą, 
o indą su žuvimis parūpino vienas jo draugas, prekių pristaty- 
tojas iš Memtio. 

— Prekių pristatytojas... O jei jis išplepės ką padaręs? 

— Deja, jis jau nebeprabils: vargšą ištiko širdies priepuolis, 
ir jis mirė. 

— Tai buvo... natūrali mirtis? 

— Kai nustoja plakusi širdis, kiekvieno Žmogaus mirtis ga- 
liausiai tampa natūrali, pone Šenarai. 

— Taigi lieka tik storulis Romė... Seramana galvą guldo, kad 
rūmų valdytojas yra vagysčių kaltininkas, todėl nesiliauja sto- 
rulio sekęs ir neketina palikti jo ramybėje. Jei Romė prabils, 
jis jus išduos, o kerėtojai, išdrįsę kenkti valdovui, baudžiami 
mirtimi. 

Ofiras nusišypsojo. 

— Eime mano laboratorijon. 

Erdvus kambarys buvo pilnas papirusų, prirašytų dramblio 

kaulo gabaliukų, virvelių, puodelių su spalvotais skysčiais ir 
milteliais, bet viskas buvo sukrauta ir sudėliota kuo tvarkin- 
giausiai. Patalpa, kurioje maloniai kvepėjo smilkalais, labiau 
panėšėjo į amatininko ar raštininko kabinetą nei į juodojo ma- 
go irštvą. 

Ofiras ištiesė rankas virš varinio veidrodžio, paguldyto ant 
trikojo. Paskui užpylė ant veidrodžio šiek tiek vandens ir pa- 
prašė Šenarą prieiti arčiau. 

Palengva veidrodyje ėmė ryškėti veidas. 

— Romė! - sušuko Šenaras. 

— Rūmų valdytojas Romė - šaunus žmogus, - tarė Ofiras, — 
bet silpnavalis, godus ir įtaigus. Norint jį apkerėti, nereikia 
ypatingų burtų. Vagystė, kurią jis įvykdė prieš savo valią, grau- 
Žia jį iš vidaus kaip rūgštis. 

— Jei Ramzis ims jį tardyti, Romė viską papasakos. 

— Ne, pone Šenarai. 

Kairiąja ranka Ofiras nubrėžė virš veidrodžio ratą. Vanduo 
užvirė, O varis sutrūkinėjo. 

Apstulbęs Šenaras atsitraukė atbulas. 

— Ar šito magijos triuko pakaks, norint nutildyti Romė? 

— Galite laikyti šią problemą jau išspręsta. Nemanau, kad 
man būtina iš čia persikraustyti kur nors kitur. Juk šis namas 
nupirktas jūsų sesers vardu? 

— Taip. 

— Visi mato, kaip ji iš čia išeina ar pareina, tad niekas ne- 
abejoja nei ja pačia, nei tuo, kad ji čia gyvena. Mudu su Lita 
esame jos uolūs tarnai ir neturime jokio noro vaikštinėti po 
miestą, ieškodami naujos buveinės. Kol mes nesunaikinsime 
magiškosios apsaugos, ginančios karališkąją porą, nei Lita, nei 
aš iš Čia neišeisime. 

— O kaipgi Atono šalininkai? 

— Jūsų sesuo yra mūsų ryšininkė. Man įsakius jie elgiasi pa- 
vyzdingai ir griežtai saugo paslaptį, laukdami svarbių įvykių. 

Šenaras išvyko pusiau nurimęs. Širdyje jis šaipėsi iš tos gau- 
jos aiškiaregių, besiilginčių praeities. Šenaras labiausiai neri- 
mavo dėl to, kad negalėjo pats, savo rankomis, pašalinti iš ke- 
lio to nelemto rūmų valdytojo Romė. Teliko tikėtis, kad ma- 
gas ne veltui gyrėsi savo galia. 

Tačiau buvo būtina imtis papildomo atsargumo. 


Nilas buvo nuostabi upė. Jo galinga srovė nešė laivą dau- 
giau nei trylikos kilometrų per valandą greičiu, tad Šenaras 
įveikė nuotolį, skiriantį Memfį nuo Pi-Ramzio, mažiau nei per 
dvi dienas. 

Vyresnysis valdovo brolis užsuko savo ministerijon, pasku- 
bomis sušaukė į susirinkimą pagrindinius bendradarbius, su- 
sipažino su gautais iš užsienio pranešimais ir laiškais, kuriuos 
atsiuntė protektoratuose dirbę diplomatai. Paskui nešikai nu- 
gabeno jį į faraono rūmus. Diena buvo apniukusi, dangumi 
plaukė žemi, lietaus pritvinkę debesys. 

Pi-Ramzis buvo gražus miestas, bet jam trūko to žavesio, 
kurį suteikia praeitis. Kaip tik toks žavesys buvo būdingas 
Memfiui. Pradėjęs valdyti Egiptą, jis, Šenaras, grąžins sostinę 
atgal į Memfį, prieš tai būtinai atėmęs šį statusą iš Pi-Ramzio, 
nes čia kiekvienas akmuo susijęs su Ramziu. Guvūs ir linksmi 
miesto gyventojai smagiai dirbo savo kasdienius darbus - tarsi 
taika būtų buvus amžina, tarsi plačioji Hetitų imperija būtų 
prasmegusi užmaršties bedugnėn. Akimirką, tik akimirką Še- 
naras leidosi suviliojamas tos nuostabios paprasto gyvenimo 
vizijos - nerūpestingo gyvenimo, paklūstančio metų laikų kai- 
tai. Gal ir jam derėtų pripažinti Ramzį savo valdovu, kaip tai 
padarė visa Egipto liaudis? 

Ne, jis nelinkęs būti tarnu. 

Jis gali tapti tokiu valdovu, kurį įsidėmės ir prisimins Istori- 
ja, valdovu, kurio pasaulėvaizdis kur kas platesnis nei Ramzio 
ar to „didžiojo hetitų vado“. Iš jo minties gims naujas pasau- 
lis, ir jis, Šenaras, bus jo šeimininkas. 

Faraonas neprivertė brolio ilgai laukti. Ramzis kaip tik bai- 
gė kalbėtis su Ameniu, kurio veidą Budrius buvo uoliai aplai- 
žęs. Valdovo asmens sekretorius ir Šenaras šaltai atsisveikino. 
Auksaspalvis šuo atsigulė ant grindų ten, kur pro debesų plyšį 
krito menkai šviečiančios saulės spinduliai. 

— Ar kelionė buvo maloni, Šenarai? 

— Puiki. Atleisk man, bet aš labai mėgstu Memfį. 

— Kas galėtų tau už tai priekaištauti? Memfis - ypatingas 
miestas, ir Pi-Ramzis jam niekada neprilygs. Jei kilęs iš hetitų 
pusės pavojus nebūtų įgavęs tokio masto, man nebūtų prirei- 
kę naujos sostinės. 

— Memfio valdininkai lieka darbštumo ir sąžiningumo pa- 
vyzdys. 

— Įvairios Pi-Ramzio tarnybos taip pat puikiai dirba. Įrody- 
mas — tavo ministerija! 

— Patikėk, aš negailiu jėgų: nei savų, nei savo pavaldinių. 
Mes žinome viską, ką išvis įmanoma sužinoti. Bet pastaruoju 
metu mes negavome nieko, jokio — nei oficialaus, nei neofi- 
cialaus — pranešimo, kuris galėtų kelti nerimą. Hetitai tyli. 

— Kaip tai aiškina mūsų diplomatai? 

— Anatoliečius pribloškė tavo įsiveržimas į Amuru ir Kana- 
aną. Jie neįsivaizdavo, kad Egipto kariuomenė galėtų būti to- 
kia greita ir pergalinga. 

— Gal ir taip. 

— Kodėl tu abejoji? Jeigu hetitai būtų tikri esą nenugalimi, 
tai jie būtų bent jau pareiškę smarkų protestą. 

— Kad jie laikytųsi Sečio nustatytų sienų... Aš tuo netikiu. 

— Ar tik nepradedi visur matyti vien tamsias spalvas, Dide- 
nybe? 

— Hetitų imperijos esmė ir prasmė - naujų žemių užkaria- 
vimas. 

— Ar Egiptas - ne per stambus kąsnis, net labai alkanam 
priešui? 

— Kai kariškiai nusiteikę kautis, nei protas, nei išmintis jų 
nuo to neatkalbės, - paprieštaravo broliui Ramzis. 

— Hetitus gali priversti trauktis tik stiprus priešininkas. 

— Bene siūlai mums smarkiau ginkluotis, Šenarai, ir padi- 
dinti karių skaičių? 

— O ar gali būti geresnė išeitis? 

Saulę užstojo debesys, ir Budrius užšoko valdovui ant kelių. 

- Jeigu mes taip pasielgsime, ar tai nebus suprasta, kad skel- 
biame karą? —- sunerimo Ramzis. 

— Hetitams suprantama tik jėgos kalba. Jei neklystu, tu pats 
taip manai. 

— Aš taip pat labai noriu sustiprinti mūsų gynybą. 

— Žinau: sukurti iš mūsų protektoratų apsauginę zoną... Sun- 
ki užduotis tavo draugui Ašai, nors jam ir netrūksta ambicijų. 

— Tu manai, kad ta užduotis neįvykdoma? 

— Aša dar jaunas. Tu ką tik jį apdovanojai ir paskyrei vienu 
iš aukščiausių valstybės pareigūnų. Toks žaibiškas iškilimas gali 
jį apsvaiginti... Niekas neginčija jo puikių savybių, bet ar gali- 
ma juo visiškai pasitikėti? 

— Karvedžiai pasijuto nepakankamai pagerbti — aš tai su- 
prantu; bet Aša yra kaip tik toks žmogus, kokio šiomis aplin- 
kybėmis mums reikia. 

— Yra viena smulkmena - aš neteikiu jai didelės reikšmės, 
bet laikau savo pareiga tau apie ją papasakoti. Tu žinai, kad 
rūmų tarnai linkę lengvabūdiškai plepėti apie ką tik nori; ta- 
čiau kai kurie pliauškalai galbūt verti šiokio tokio dėmesio. 
Anot mano rūmų valdytojo, kuriam krito į akį viena iš karalie- 
nės kambarinių, ši mergina sakosi mačiusi, kaip Romė pavogė 
Nefertarės skarą. 

— Ar toji tarnaitė gali tai paliudyti? 

— Romė ją prigąsdino. Ji bijo, kad, apkaltinusi jį, gali būti 
persekiojama. 

— Kur pagaliau mes gyvename: plėšikų krašte, ar šalyje, ku- 
rią valdo deivės Maat įstatymai?! — sušuko Ramzis. 

— Galbūt tau reikia iš pradžių priversti Romė prisipažinti, o 
paskui toji mažytė duos parodymus. 

Neigiamai atsiliepdamas apie Ašą, o ypač įskųsdamas Ro- 
mė ir skatindamas Ramzį paspartinti karą su hetitais, Šenaras 
žaidė pavojingą žaidimą, tačiau drauge vis labiau pelnė farao- 
no pasitikėjimą. 

Jeigu Ofiro kerai pasirodys esą neveiksmingi, Šenaras jį pa- 
smaugs savo rankomis. 

Romė rado vienintelį būdą numaldyti savo nerimui, skatinusiam 
jo nežmonišką rajumą: pagaminti visiškai naują, negirdėtą nere- 
gėtą marinatą, kuris bus pavadintas „Ramzio skanėstu“, o kuli- 
narijos meistrai perdavinės jo receptą savo mokiniams. Valdyto- 
jas užsidarė rūmų virtuvėje, įsakęs, kad jį paliktų vieną. Jis pats 
atrinko saldžiųjų česnakų, pirmarūšių svogūnų, geriausios koky- 
bės raudonojo vyno, atgabento iš oazių; alyvuogių aliejaus iš He- 
liopolio; acto, pasūdyto geriausia Seto žemės druska; įvairių rū- 
šių kvepiančių prieskoninių žolių; nepaprastai malonaus skonio 
Nilo ešerio filė ir jautienos, vertos atnašauti dievams. Marinatas 
suteiks visų šių produktų mišiniui neprilygstamą aromatą, kuris 
pradžiugins valdovą ir padarys Romė nepakeičiamą. 

Nors jis buvo griežčiausiai įsakęs jam netrukdyti, virtuvės 
durys atsivėrė. 

— Juk sakiau gi, kad... Jūsų Didenybe! Jūsų Didenybe, jums 
čia ne vieta! 

— Argi mūsų šalyje yra bent viena vieta, kur man būtų drau- 
džiama įeiti? 

— Aš ne tai norėjau pasakyti. Atleiskite man, aš... 

— Ar leisi man paragauti? 

— Mano marinatas dar neparuoštas, aš tik pradėjau ji ga- 
minti. Bet tai bus nuostabus patiekalas, kuris pateks į Egipto 
kulinarijos istoriją! 

— Tu mėgsti paslaptis, Romė? 

— Ne, ne... bet tikras virėjas turi mokėti saugoti paslaptį. 
Prisipažįstu, aš pavydžiai saugau savo receptus. 

— Gal tu nori man prisipažinti dar ką nors padaręs? 

Skvarbus Ramzio žvilgsnis verte vėrė Romė. Nepajėgdamas 
jo atlaikyti, rūmų valdytojas susigūžė ir nuleido akis. 

— Mano gyvenime nėra jokių paslapčių, Didenybe; aš gyve- 
nu rūmuose tam, kad jums tarnaučiau — tiktai tam, kad jums 
tarnaučiau. 

— Tu taip tvirtai tuo įsitikinęs? Sako, kad kiekvienas turi sil- 
pnybių; kokių silpnybių turi tu? 

— Aš... aš nežinau. Ko gero, tai turėtų būti rajumas. 

— Gal tu nepatenkintas savo alga? 

— Ne; žinoma, ne! 

— Rūmų valdytojo tarnyba - pavydėtina ir geidžiama, bet 
turto ji nesuteikia. 

— Patikėkite, aš jo nesiekiu! 

— Na, jei mainais už keletą smulkių paslaugų būtų pasiūlyta 
kas nors labai vertinga, kas gi tokio pasiūlymo atsisakytų? 

— Laimė tarnauti Jūsų Didenybei jau savaime yra toks atly- 
gis, kad... 

— Gana meluoti, Romė. Ar prisimeni tą nemalonų atvejį, 
kai į mano kajutę kažkas įleido skorpioną? 

— Laimė, jis nepadarė jums nieko bloga! 

— Tau pažadėjo, kad dėl to įkandimo aš nenumirsiu, o tavęs 
niekas niekada neapkaltins, juk taip? 

— Tai melas, Didenybe, grynas melas! 

— Tau nereikėjo su tuo sutikti, Romė. Vienąkart įsitikinus 
tavo silpnavališkumu, į tave buvo kreiptasi dar sykį, kad pa- 
vogtum mėgstamiausią karalienės skarą. Be abejo, tu prisidė- 
jai ir prie indo su žuvimis vagystės. 

— Ne, Jūsų Didenybe, ne... 

— Kai kas tave matė tai darant. 

Romė duso. Jo kakta nurasojo stambiais prakaito lašais. 

— Tai neįmanoma. 

— Ar tu tikrai esi tokios piktos sielos, Romė, ar tapai Žaisliu- 
ku kieno nors rankose? 

Giliai krūtinėje rūmų valdytojas pajuto aštrų skausmą. Jis 
panoro atskleisti valdovui visą tiesą, atsikratyti jau taip seniai 
jį graužiančių sąžinės priekaištų. 

Jis krito ant kelių, užkliudęs kakta stalo, ant kurio buvo su- 
dėlioti būsimo marinato ingredientai, pakraštį. 

— Ne, aš nesu toks blogas... Aš tik silpnavalis, pernelyg sil- 
pnavalis. Reikia man atleisti, Jūsų Didenybe. 

— Su sąlyga, Romė, kad tu pagaliau pasakysi man visą tiesą. 

Nuo jį apėmusio staigaus negalavimo Romė ėmė svaigti gal- 
va, bet jis dar spėjo išvysti iškilusį prieš jo jau temstančias akis 
Ofiro veidą. Maitvanagio veidą lenkta nosimi - maitvanagio, 
kuris draskė jo kūną ir rijo širdį. 

— Kas tau įsakė įvykdyti tas piktadarystes? 

Romė norėjo prabilti, bet Ofiro vardas neprasiveržė pro jo 
lūpas. Jį dusino ir smaugė lipni baimė — baimė, įsakanti nu- 
grimzti nebūtin, kad išvengtų bausmės. 

Romė įsmeigė maldaujamą žvilgsnį į Ramzį. Jau nebesu- 
vokdamas, ką daro, jis įsikibo dešine ranka į dubenį, kuriame 
bandė sumaišyti savo pasakišką marinatą, ir jį apvertė. Aštrus 
padažas tikštelėjo jam į veidą, ir rūmų valdytojas susmuko ant 
grindų nebegyvas. 


— Jis labai didelis, - pasakė Kha, žiūrėdamas į Nugalėtoją — 
gražuolį Ramzio liūtą. 

— Tu jo bijai? —- paklausė valdovas sūnų. 

Devynerių metų Kha, Ramzio ir gražiosios Izetės sūnus, bu- 
vo rimtas it senas raštininkas. Jo amžiaus vaikų žaidimai jam 
atrodė nuobodus. Jis mėgo tik skaityti ir rašyti, todėl didžiąją 
laiko dalį leido rūmų bibliotekoje. 

— Truputį bijau. 

— Teisingai darai, Kha. Nugalėtojas - labai pavojingas žvėris. 

— O tujo nebijai - todėl, kad esi faraonas. 

— Mudu su tuo liūtu susidraugavome. Kai jis buvo dar visai 

mažiukas, Nubijoje jam įgėlė gyvatė. Aš jį radau, o Setau išgy- 
dė, ir nuo to laiko mudu visada drauge. Nugalėtojas savo ruožtu 
išgelbėjo man gyvybę. 

— Su tavim jis visada meilus? 

— Visada. Bet - tik su manimi. 

— Jis su tavim kalbasi? 

—Taip: akimis, letenomis, garsais... Ir supranta, ką aš jam 
sakau. 

— Norėčiau paglostyti jo karčius. 

Gulėdamas sfinkso poza, didžiulis liūtas stebėjo vyrą ir vai- 
ką. Kai jis suurzgė žemu, iš pačių galingos krūtinės gelmių sklin- 
dančiu balsu, mažasis Kha prisiglaudė prie tėvo kojos. 

— Jis pyksta? 

— Ne, jis sutinka, kad jį paglostytum. 

Padrąsintas tėvo ramybės, Kha priėjo prie liūto. Iš pradžių 
virpanti rankytė tik vos palietė puikiuosius karčius, paskui ber- 
niukas įsidrąsino. Liūtas ėmė murkti. 

— Ar galiu užlipti jam ant nugaros? 

— Ne, Kha. Nugalėtojas - karys ir labai išdidus gyvūnas. Jis 
jau suteikė tau didelę malonę, nereikia reikalauti iš jo per daug. 

— Aš užrašysiu jo istoriją ir papasakosiu ją sesutei Merita- 
mon. Laimė, ji liko rūmų sode su karaliene... Maža mergaitė 
būtų labai išsigandusi tokio didelio liūto. 

Ramzis padovanojo sūnui naują raštininko lentelę ir dėklą 
teptukams. Dovana nepaprastai nudžiugino berniuką. Jis tuoj 
pat išbandė rašymo reikmenis ir pasinėrė į darbą. Tėvas jam 
netrukdė. Ramzis buvo laimingas galėdamas nors valandėlę 
pabūti su sūnumi: jam nedažnai pasitaikydavo tokia proga. Be 
to, šį kartą bendravimas su berniuku ir liūtu atitraukė jo min- 
tis nuo ką tik regėtos šiurpios rūmų valdytojo Romė mirties. 
Ramziui vis stovėjo akyse nelaimėlio veidas, išsyk susitraukęs 
ir susiraukšlėjęs kaip senuko. 

Vagis numirė iš siaubo, neįvardijęs to, kuris užtraukė jam 
mirtį. 

Su faraonu kovojo kažkokia tamsybėse slypinti būtybė, ir 
šis priešas buvo pavojingas ne mažiau nei hetitai. 


Šenaras džiūgavo. 

Širdies priepuolis, ištikęs Romė ir pasibaigęs jo staigia mir- 
timi, nutraukė pėdsaką, galėjusį nuvesti iki Ofiro. Magas nesi- 
gyrė: jo kerai iš tiesų nužudė storulį rūmų valdytoją, neištvė- 
rusį griežtos apklausos. Jo mirtis nieko nenustebino: nežmo- 
niškais kiekiais kimšdamas maistą, Romė be paliovos storėjo, 
nuolat kuo nors rūpindamasis, dėl ko nors pykdamas, kur nors 
puldamas kaip be galvos. Aptekusi riebalais, nukamuota nuo- 
latinio nerimo, jo širdis galų gale neatlaikė. 

Tačiau Šenarą džiugino ne tik tai, kad mirus Romė išnyko 
gana sudėtinga problema. Puikią vyresniojo Ramzio brolio 
nuotaiką palaikė dar viena gera Žinia: į Pi-Ramzį grįžo siras 
Raja. Jis pageidavo susitikti su Šenaru ir pasiūlyti jam nuosta- 
bią vazą. Susitikimas įvyko vieną šiltą ir saulėtą lapkričio rytą. 

— Tavo kelionė į Pietus pavyko? 

— Ji mane labai nuvargino, pone Šenarai, bet atnešė gražaus 
pelno. 

Smaili siro barzdikė buvo rūpestingai pakirpta. Jo mažos, 
gyvos, rudos akytės įdėmiai apžiūrinėjo priėmimų salę su ko- 
lonomis, kur Šenaras išdėliodavo įsigytus meno dirbinius. 

Raja nuėmė audeklą, dengusį pilvotą bronzinę vazą, papuoš- 
tą stilizuotais vynuogienojais ir vynuogių lapais. 

— Ji atgabenta iš Kretos. Aš ją perpirkau iš vienos turtingos 
tėbietės, kuriai ji atsibodo. Dabar tokių nebegamina. 

- Ji nuostabi! Žinoma, aš ją perku, bičiuli. 

— Labai džiaugiuosi, pone, bet... 

— Argi ankstesnioji šeimininkė iškėlė kokių nors sąlygų? 

— Ne, bet vazos kaina gana didelė... Juk tai - unikalus gami- 
nys, iš tiesų unikalus. 

— Pastatyk tą stebuklą čia, ant pakylos, ir eime į mano kabi- 
netą. Esu tikras, kad mudu sutarsime. 

Sunkios figmedžio durys užsitrenkė jiems už nugaros. Da- 
bar niekas negalėjo klausytis jų pokalbio. 

— Vienas mano padėjėjas pranešė, kad jūs buvote atvykęs į 
Memitį, norėdamas nusipirkti vazą. Aš sutrumpinau savo ke- 
lionę ir kuo greičiau grįžau į Pi-Ramgzį. 

— Tai buvo būtina. 

— Kas atsitiko? 

— Seramaną paleido iš kalėjimo. Ramzis juo tebepasitiki. 

— Apmaudu. 

— Iš pradžių įrodymais suabejojo tas apsukruolis Amenis, o 
paskui prie jo prisidėjo Aša. 

— Nepasikliaukite tuo jaunu diplomatu; jis labai protingas ir 
gerai pažįsta Aziją. 

— Laimė, jis jau nebedirba mano ministerijoje; Ramzis jį ap- 
dovanojo ir išsiuntė į mūsų protektoratus, kad jis ten sustip- 
rintų gynybą. 

— Sudėtinga užduotis. Ko gero, neįvykdoma. 

— Aša su Ameniu priėjo prie labai nemalonių išvadų: kaž- 
kas pamėgdžiojo Seramanos rašyseną, kad įtikintų teismą, jog 
sardas susirašinėjęs su hetitais, ir tas „kažkas“ esąs siras. 

— Labai apmaudu, - apgailestaudamas tarė Raja. 

— Buvo rastas Seramanos meilužės lavonas. Tos pačios Ne- 
nofarės, kuria tu pasinaudojai, rengdamas sardui spąstus. 

— Reikėjo jos atsikratyti: ta kvaiša grasino paleisianti liežuvį. 

— Aš manau, kad tu pasielgei teisingai, bet padarei vieną 
kvailystę. 

— Kokią? 

— Netikusiai parinkai vietą žmogžudystei. 

— Aš jos nesirinkau. Nenofarė ketino sukelti ant kojų visą 
kvartalą, man teko veikti greitai ir sprukti. 

— Amenis ieško to namo savininko, norėdamas jį apklausti. 

— Tai vienas pirklys, jis daug keliauja. Aš sutikau jį Tėbuose. 

— Ar jis žino tavo vardą? 

— Bijau, kad — taip, juk aš - jo nuomininkas. 

— Tai katastrofa, Raja! Amenis yra įsitikinęs, kad mūsų ša- 
lyje veikia hetitų šnipų tinklas. Nors jis buvo suėmęs Sera- 
maną, jiedu susitaikė ir dabar padeda vienas kitam. Paieškos 
žmogaus, neteisingai apkaltinusio sardą ir nužudžiusio jo mei- 
lužę, tapo valstybinės reikšmės reikalu, o daug įkalčių liudija 
prieš tave. 

— Dar niekas neprarasta. 

— Ką tu manai daryti? 

— Surasti tą pirklį. Na, to namo savininką. 
— Ir... 
— Ir nužudyti jį, žinoma. 

Artinosi žiema, dienos trumpėjo, saulė švietė nebe taip ryš- 
kiai. Valdovas labiau mėgo vasaros karštį ir savo globėjos — 
saulės spindesį. Jis vienas galėjo Žiūrėti tiesiai į akinantį švie- 
sulį, nenusvildamas akių. Tačiau ši kerinčiai švelni rudens die- 
na padovanojo jam retą malonumą: pavakarį rūmų soduose 
drauge su Nefertare, jųdviejų dukrele Meritamon ir gražio- 
sios Izetės Ramziui pagimdytu sūnumi Kha. 

Sėdėdami ant sudedamųjų kėdžių tvenkinio pakrantėje, val- 
dovas su karaliene stebėjo, kaip žaidžia abu vaikai. Kha norė- 
jo priversti Meritamon perskaityti sunkų tekstą apie raštinin- 
kui būtinas dorovės savybes, o Meritamon norėjo išmokyti Kha 
plaukti ant nugaros. Nors berniukas buvo atkaklaus būdo, vis 
dėlto nusileido seseriai, bet nepamiršo pastebėti, kad vanduo 
esąs per šaltas ir jis dėl to gausiąs slogą. 

— Meritamon tokia pat pavojinga kaip jos motina, - tarė 
Ramzis. — Ji mokės apkerėti visą pasaulį. 

— Kha - būsimasis burtininkas... Tik pažiūrėk, jis jau paso- 
dino ją prie papiruso. Jo sesuo perskaitys tekstą — noromis 
nenoromis, bet perskaitys! 

— Ar mokytojai jais patenkinti? 

— Kha - nepaprastai gabus vaikas. Pasak tavo žemdirbystės 
ministro Nedžemo, kuris tebesirūpina Kha mokymu, jis jau 
galėtų išlaikyti egzaminą pradedančio raštininko vietai gauti. 

— Arjis to nori? 

— Jam rūpi tik mokslai. 

— Suteikime jam maistą, kurio jis trokšta, kad atsiskleistų ir 

suvešėtų jo tikroji prigimtis. Be abejo, jam teks įveikti daug 
išbandymų, nes vidutinybės visada mėgina nustelbti ir už- 
gniaužti tuos, kurie pranoksta eilinių žmonių gebėjimus. Aš 
labai norėčiau, kad Meritamon gyvenimas būtų ramesnis. 

— Jai vienintelis džiaugsmas ir paguoda - jos tėvas. 

— O aš skiriu jai taip mažai laiko... 

— Pirma Egipto reikalai, paskui - asmeninis gyvenimas: toks 
Įstatymas. 

Atsigulę prie įėjimo į sodą, liūtas su auksaspalviu šunimi 
uoliai ėjo sargybą. Niekas negalėtų prisiartinti nepastebėtas: 
Budrius išsyk pažadintų snūduriuojantį Nugalėtoją. 

— Eikš, Nefertare. 

Jauna karalienė atsisėdo Ramziui ant kelių ir padėjo galvą 
jam ant peties. Jos palaidi plaukai buvo švelnesni už ploniau- 
sią ir minkščiausią lino audeklą. 

— Tu - svaigiausias gyvenimo aromatas. Tu teiki man laimę. 
Mes galėtume būti tokia pat sutuoktinių pora, kokių daug... 
Galėtume dažnai mėgautis štai tokiomis valandėlėmis... 

— Šiame sode be galo malonu svajoti; bet dievai ir tavo tėvas 
padarė tave faraonu, ir tu paaukojai savo gyvenimą Egipto 
liaudžiai. Negalima atsiimti to, kas jau atiduota. 

— Šią akimirką aš nematau, nežinau ir nejaučiu nieko, išsky- 
rus iškvėpintus beprotiškai mylimos moters plaukus, kurie šo- 
ka su vakaro vėju ir glamonėja man skruostą... 

Jų lūpos susiliejo aistringame jaunų įsimylėjėlių bučinyje. 


Raja turėjo veikti savarankiškai. 

Todėl jis nuvyko į Pi-Ramzio uostą, kuris buvo mažesnis už 
Memtio, bet toks pat veiklus. Uosto tvarkos sergėtojai šauniai 
dirbo ir palaikė tvarką laivams švartuojantis prie kranto ir iš- 
kraunant atgabentą krovinį. 

Raja ketino pakviesti savo kolegą Renufą sočių pusryčių į 
kokią nors gerą užeigą, kur būtų daug liudininkų, galinčių pri- 

reikus patvirtinti, kad matė juodu drauge juokaujančius ir puo- 
taujančius. Tokiu būdu būtų nustatyta, kad jie palaikė puikius 
santykius. O vakare Raja įsigaus į Renufo sodybą ir jį pasmaugs. 
Jei pasipainios kuris nors iš tarnų ir bandys įsikišti, tai jį ištiks 
toks pat likimas. Šiaurės Sirijoje hetitų įkurtose ypatingo pa- 
rengimo stovyklose pirklys išmoko žudyti. Žinoma, tą naują 
nusikaltimą visi priskirtų Nenofarės žudikui. Koks skirtumas? 
Pašalinus iš kelio Renufą, Rajai nebegrės joks pavojus. 
žovių, sandalų, audinių rietimų, pigių vėrinių ir apyrankių. Pir- 
kėjai įnirtingai derėjosi: norint pajusti pasitenkinimą pirkiniu 
ir pačiu pirkimo procesu, pirmiausia reikėjo suteikti sau ma- 
lonumą palaidyti liežuvį. Turėdamas daugiau laiko, Raja per- 
tvarkytų tą chaotišką prekybą, kad iš jos būtų galima gauti dau- 
giau pelno. 

— Ar Renuto laivas jau atplaukė? 

— Penkta prieplauka, šalia baržos. 

Raja paspartino žingsnį. 

Renufo laivo denyje miegojo kažkoks jūreivis. Siras užlipo 
prietilčiu ir pažadino sargybinį: 

— Kur tavo šeimininkas? 

— Renufas? O ką aš žinau! 

— Kada jūs atvykote? 

— Paryčiais. 

— Jūs plaukėt per naktį? 

— Renufas turi specialų leidimą. Mes juk turime kuo sku- 
biausiai atgabenti varškę iš didžiosios Memfio pieninės. Kai 
kurie čionykščiai didikai į kitą nė žiūrėti nenori. 

— Sutvarkęs visus formalumus, susijusius su kroviniu, tavo 
šeimininkas tikriausiai grįžo namo, juk taip? 

— Tai mane labai nustebintų. 

— Kodėl? 

— Todėl, kad ilgaūsis milžinas privertė jį įlipti į vežimą ir kaž- 
kur išsivežė. Nelabai jis buvo malonus pažiūrėti, tasai sardas. 
Rajai pasirodė, kad dangus griūva tiesiai jam ant galvos. 


Renufas buvo linksmas, malonios išvaizdos vyriškis, trijų vai- 
kų tėvas, kilęs iš valtininkų bei prekybininkų šeimos ir pavel- 
dėjęs jos turtą. Kai vos spėjusį atvykti į Pi-Ramzį Renufą uos- 
te gana šiurkščiai užkalbino Seramana, pirklys labai nustebo 
ir to neslėpė. Kadangi sardas atrodė prastai nusiteikęs, Renu- 
fas nutarė, kad bus geriau nesipriešinti, nieko neklausinėti, o 
tiesiog vykti su Seramana, kur įsakyta: galbūt tokiu būdu jam 
pavyks kaip galima greičiau išsklaidyti tą nesusipratimą, kurio 
auka jis dabar visai netikėtai tapo. 

Seramana jį labai greit nuvežė į rūmus ir nuvedė į Amenio 
kabinetą. Renufas pirmąkart išvydo valdovo asmens sekreto- 
rių, apie kurį garsas sklido vis plačiau ir plačiau. Visi gyrė jo 
darbštumą, rimtumą ir ištikimybę. Iš tiesų: vadovaudamas vy- 
riausybe!i, jis visą laiką kukliai liko šešėlyje, pavyzdingai dorai 
tvarkė valstybės reikalus ir negalvojo nei apie apdovanojimus, 
nei apie pramogas. 

Pamatęs, koks Amenis išblyškęs, Renufas buvo tiesiog su- 
krėstas. Buvo šnekama, kad raštininkas beveik niekada neiš- 
einąs iš kabineto. 

— Šis susitikimas man didelė garbė, - pasakė Renufas, - tik 
aš nesuprantu, kodėl ji man suteikta. Prisipažįstu, toks staigus 
iškvietimas mane labai nustebino. 

— Malonėkite man atleisti. Mes tiriame labai svarbią bylą. 

— Bylą... kuri susijusi su manimi? 

— Galbūt. 

— Kuo galiu jums padėti? 

— Tiesiai ir atvirai atsakydamas į mano klausimus. 

— Klauskite. 

— Ar pažįstate tokią Nenofarę? 

— Tai gana dažnas vardas... Aš pažįstu bent dešimt Nenofarių! 

— Toji, apie kurią mes kalbame, yra jauna, labai daili, netekė- 
jusi, viliokė. Ji gyvena Pi-Ramzyje, kur prekiauja savo grožiu. 

— Jinai... paleistuvė? 

— Ji niekam nesiskelbė tokia esanti. 

— Aš myliu savo žmoną, Ameni. Nors man tenka daug ke- 
liauti, aš niekada jos neapgaudinėjau. Patikėkite, mudu pui- 
kiai sutariame. Paklauskite mano draugų ir kaimynų, jei neti- 
kite manim. 

— Ar Maat Įstatymo akivaizdoje prisieksite niekada nema- 
tęs tos Nenofarės? 

— Prisieksiu, — iškilmingai pažadėjo Renufas. 

Pirklio žodžiai paveikė Seramaną, kuris tylomis stebėjo tar- 
dymą. Renufas atrodė kalbąs nuoširdžiai. 

— Keista, - susierzinęs tarė Amenis. 

— Kodėl keista? Tiesa, mes, pirkliai, neturime gero vardo, 
bet aš esu doras žmogus ir tuo džiaugiuosi! Mano tarnautojai 
savo šeimą, mano sąskaitos tvarkingos, moku visus mokesčius, 
kaip priklauso, ir mokesčių tarnyba niekada neturėjo man prie- 
kaištų... Kas gi čia jums atrodo keista? 

— Tokių žmonių kaip jūs, Renufai, labai nedaug. 

— O gaila. 

— Jeigu kas man ir atrodo keista, tai būtent ta vieta, kur 
buvo rastas Nenofarės kūnas. 

Pirklys krūptelėjo: 

— Kūnas? Jūs norite pasakyti, kad... 

— Ją nužudė. 

— Koks siaubas! 

— Ji buvo tik laisvo elgesio moteris, tačiau kiekviena Žmog- 
žudystė baudžiama mirtimi. Keista, kad Nenofarės lavonas bu- 
vo rastas name, kuris priklauso jums. 

— Mano namuose, mano sodyboje?! 

Atrodė, kad Renufas tuoj nualps. 

— Ne sodyboje, - įsikišo Seramana, - štai čia, šitame name. 

Sardas bakstelėjo pirštu į Amenio priešais jį išvyniotą Pi- 
Ramzio planą, rodydamas tikslią vietą, kur stovėjo tas nelem- 
tas namas. 

— Aš nesuprantu... aš nieko nesuprantu! 

— Tas namas yra jūsų, taip ar ne? 

— Taip, bet tai - ne namas. 

Amenis susižvalgė su Seramana. Ar tik Renufas neišsikraus- 
tė iš proto? 

— Tai ne namas, o sandėlis, - patikslino jis. - Aš maniau, kad 
man reikės patalpos prekėms sukrauti, todėl ir pirkau šitą pa- 
statą. O juk Žmonės teisingai sako, kad kartais akys būna di- 
desnės už pilvą: daugiau nori nei gali. Taip ir man: sulaukęs 
tokio amžiaus, aš jau nebenoriu plėsti savo įmonės. Kai tik 
bus įmanoma, atsisakysiu verslo ir persikelsiu į savo užmies- 
čio sodybą netoli Memfio. 

— Jūs ketinate kam nors parduoti šį pastatą? 

— Aš jį nuomoju. 

Amenio akys sužibo viltimi. 

— Kam? 

— Vienam pirkliui, vardu Raja. Tai turtingas ir labai veiklus 
žmogus. Jis turi daug laivų ir daug krautuvių visame Egipte. 

— Kuo jis prekiauja? 

— Įveža puikios kokybės sūdytų ir džiovintų mėsos produk- 
tų, dar retų vazų, kurias parduoda aukštuomenei. 

— Gal Žinote, iš kur jis kilęs? 

— Jis siras, bet jau seniai įsikūrė Egipte. 

— Ačiū, Renufai. Jūs mums labai padėjote. 

— Jūs... Aš jums daugiau nereikalingas? 

— Manau, kad ne, bet niekam nepasakokite apie mūsų po- 
kalbį. 

— Duodu jums žodį. 

Raja, siras... Jeigu Aša būtų dalyvavęs Renufo apklausoje, 
būtų įsitikinęs, kad samprotavo teisingai. Amenis dar nespėjo 
pakilti iš už stalo, o Seramana jau bėgo prie savo vežimo. 

— Seramana, palauk manęs! 

Nors buvo šalta, Uri-Tešubas ryšėjo tik šiurkščios vilnos klub- 
juostę. Nuogas ligi juosmens, jis lėkė šuoliais, versdamas jam iš 
paskos jojančius raitelius negailestingai raginti savo arklius. 
Aukštas, raumeningas, ilgaplaukis, dargi apžėlęs tankiais rudais 
gyvaplaukiais, Uri-Tešubas, hetitų imperatoriaus Muvatalio sū- 
nus, didžiavosi, kad tėvas jį paskyrė kariuomenės vadu po to, 
kai Egipto protektoratuose žlugo hetitų sukurstytas sukilimas. 

Greitas ir smarkus Ramzio atkirtis nustebino Muvatalį. O 
juk, anot buvusio kariuomenės vado Baduko, įpareigoto pa- 
rengti bei kontroliuoti sukilimą ir užimti žemes po maištinin- 
kų pergalės, tai neturėjo būti nei labai sunku, nei sudėtinga. 

Šnipas — jau seniai Egipte įsikūręs siras - pranešė ne tokių 
malonių ir raminamų žinių. Pasak jo, Ramzis buvo didis fara- 
onas, tvirto būdo ir nepalenkiamos valios. Badukas prieštara- 
vo teigdamas, kad hetitams nėra ko bijoti nepatyrusio valdo- 
vo ir jo armijos, kurią sudaro samdiniai, bailiai ir nevykėliai. 
Sečio primesta taika tiko Hetitų imperijai tol, kol Muvataliui 
reikėjo laiko savo valdžiai įtvirtinti ir atsikratyti geidusių už- 
imti jo sostą garbėtroškų. Dabar jo vienvaldystei niekas ne- 
grėsė, tad buvo galima vėl grobti svetimas žemes. O faraonų 
Egiptas kaip tik ir buvo tokia šalis, kurią anatoliečiai troško 
nugalėti, kad taptų pasaulio viešpačiais. 

Karvedžio Baduko nuomone, atėjo pats tinkamiausias lai- 
kas toms užmačioms įgyvendinti. Amuru ir Kanaanui patekus 
į hetitų rankas, pakaks prasiveržti Deltos link, sugriauti Val- 
dovo sieną sudarančias tvirtoves ir užimti Žemutinį Egiptą. 

Tai buvo puikus planas, susilaukęs audringo kariškių pri- 
tarimo. 

Jis neatsižvelgė į vienintelį visumos dėmenį: Ramzį. 

Kiekvienas hetitų sostinės Hatušo* gyventojas klausė savęs, 
kuo gi imperija prasikalto dievams. Tik Uri-Tešubas nekėlė 
sau tokio klausimo: jis priskyrė šį pralaimėjimą karvedžio Ba- 
duko kvailumui ir neišmanymui. Todėl imperatoriaus sūnus 
užsimojo apkeliauti hetitų kraštą, norėdamas ne tik aplankyti 
bei patikrinti jo tvirtoves, bet ir susitikti su Baduku, delsiančiu 
grįžti sostinėn. 

Uri-Iešubas tikėjosi rasti jį Gaviur Kalezio** tvirtovėje, pa- 
statytoje ant kalvos, įeinančios į Anatolijos plokščiakalnį juo- 
siančio kalnyno atšaką. Trys milžiniškos ginkluotų karių figū- 
ros akivaizdžiai rodė visam pasauliui karingą Hetitų imperi- 
jos būdą. Susidūrę su ja, priešai turėjo tik dvi išeitis: pasiduoti 
arba būti išžudyti. Pakelėse, žvelgiančiose į upių vandenis uo- 
lose, vidury plyno lauko stūksančiuose akmenyse skulptoriai 
iškalė agresyvius pėstininkus, žygiuojančius su ietimi dešinėje 
rankoje ir kabančiu ant kairiojo peties lanku. Hetitų šalyje vi- 
sų svarbiausia buvo meilė karui. | 

Uri-Iešubas sparčiai perjojo derlingas, gausiai drėkinamas 
lygumas, kurių pakraščiai buvo apsodinti riešutmedžiais. Jis 
nesulėtino tempo net jodamas per klevų miškus, tarp kurių 
telkšojo pelkės. Alsindamas žmones ir gyvulius, imperatoriaus 
sūnus atkakliai stengėsi kuo greičiau nusigauti į Mazato*** tvir- 
tovę. Tik ten karvedys Badukas dar galėjo rasti prieglobstį. 

Nors hetitų raiteliai garsėjo savo ištverme ir fiziniu pasiren- 
gimu, prie Mazato jie prijojo visiškai nuilsę. Tvirtovė stovėjo 
ant kalniuko vidury lygumos, skiriančios dvi kalnų grandines. 


* Bohazkėjus, už 150 km į rytus nuo Ankaros (Turkija). 
*" 60 km į pietryčius nuo Ankaros. 
*** Mazat-Hujukas, už 116 km į šiaurės rytus nuo Hatušo. 

Nuo viršaus buvo patogu stebėti apylinkes. Dieną naktį prie 
sargybos bokšto šaudomųjų angų budėjo lankininkai. Aukšta- 
kilmiai karininkai palaikė tvirtovėje geležinę drausmę. 

Uri-Iešubas sustojo per kokį šimtą metrų nuo įėjimo į tvir- 
tovę. Tiesiai priešais jo žirgą į žemę giliai įsmigo iš bokšto pa- 
leista trumpakotė ietis. 

Imperatoriaus sūnus nušoko ant žemės ir žengė į priekį. 

— Atidarykite! — sustaugė jis. - Neatpažįstate, ar ką?! 

Tvirtovės vartai prasivėrė. Dešimt stovinčių ant slenksčio 
pėstininkų nukreipė į atvykėlį savo ietis. 

Uri-Tešubas jas praskyrė. 

— Imperatoriaus sūnus reikalauja susitikimo su tvirtovės vir- 
šininku. 

Šis jau paknopstomis bėgo žemyn nuo tvirtovės sienos, rizi- 
kuodamas nusisukti sprandą. 

— Kokia garbė, karalaiti! 

Kariai kilstelėjo ietis, atiduodami pagarbą Uri-Iešubui. 

— Ar karvedys Badukas čia? 

— Taip, aš jį apgyvendinau savo būstinėje. 

— Nuvesk mane pas jį. 

Abu vyrai užkopė akmeniniais laiptais su aukštomis, slidžio- 
mis pakopomis. 

Tvirtovės viršuje sūkuriavo šiaurės vėjas. Grublėtus virši- 
ninko buveinės sienų akmenis apšvietė smarkiai rūkstančios 
aliejinės lempos, kurių dūmai aptraukė lubas juodais suodžiais. 

Pamatęs Uri-Tešubą, stambaus sudėjimo penkiasdešimtmetis 
vyras atsistojo. 

— Karalaiti Uri-Iešubai... 

— Ar gerai jaučiatės, karvedy Badukai? 

— Keista, kad mano planas žlugo. Jeigu Egipto kariuome- 
nė nebūtų ėmusi veikti taip greit, Kanaano ir Amuru sukilė- 
liams būtų užtekę laiko susivienyti. Bet dar ne viskas praras- 
ta... Egiptas ten įsigalėjo tik iš pažiūros. Kunigaikščiai, pri- 

siekinėją ištikimybę faraonui, iš tikrųjų svajoja patekti mūsų 
globon. 

— Kodėl jūs neįsakėte mūsų pajėgoms, išsidėsčiusioms prie 
Kadešo, pulti priešo armiją, kai ji užkariavo Amuru? 

Karvedys Badukas aiškiai nustebo. 

— Tam būtų reikėję paskelbti karą, kaip pridera pagal tai- 
sykles... Aš tokiam žingsniui nebuvau įgaliotas. Taip nuspręs- 
ti būtų galėjęs tik imperatorius. 

Dar neseniai Badukas buvo toks pat veržlus ir karingas kaip 
Uri-Tešubas. Dabar prieš imperatoriaus sūnų stovėjo pasenęs, 
išvargęs Žmogus, visai pražilusiais plaukais ir barzda. 

— Ar parengėte savo Žygio suvestinę? 

— Kaip tik todėl aš ir užtrukau čia kurį laiką... Rašau tikslią 
ir atvirą ataskaitą, niekam nepataikaudamas ir nenuolaidžiau- 
damas. 

— Ar galiu išeiti? — pasiteiravo tvirtovės viršininkas, nenorė- 
jęs klausytis aukštajai vadovybei skirtų karo paslapčių. 

— Ne, - atkirto Uri-Iešubas. 

Viršininkui buvo labai nesmagu stebėti, kaip žeminamas kar- 
vedys Badukas, senas karys, ištikimai tarnavęs tėvynei. Tačiau 
paklusnumas buvo pagrindinė hetitų dorybė, o imperatoriaus 
sūnaus įsakymai nesvarstomi. Už bet kokį nepaklusnumą bū- 
davo nedelsiant baudžiama mirtimi, nes kito būdo palaikyti 
nuolat kovinėje parengtyje esančios kariuomenės drausmę nie- 
kas nežinojo. 

— Egiptiečių puolamos Kanaano tvirtovės gerai priešinosi, — 
tarė Badukas. - Jų įgulos, kurias mes pasirūpinome parinkti, 
atsisakė pasiduoti. 

— Toks jų elgesys nieko nepakeitė, - atsakė Uri-Iešubas. — 
Sukilėliai buvo išžudyti, Kanaanas vėl pateko Egipto valdžion. 
To paties likimo susilaukė ir Megidas. 

— Deja, taip! O juk mūsų siųsti patarėjai puikiai apmokė 
sąjungininkus. — Paskui imperatoriaus įsakymu jie grįžo į Ka- 


< 
dešą, kad nei Kanaane, nei Amuru neliktų jokių hetitų įtakos 
pėdsakų. 

— Taigi, pakalbėkime apie Amuru! Kiek kartų jūs tvirtino- 
te, kad visiškai prisijaukinote kunigaikštį Bentešiną, kuris dau- 
giau neketina paklusti Ramziui'? 

— Tai buvo stambiausia mano klaida, - pripažino Badukas. — 
Egipto armija veikė puikiai. Užuot žygiavusi pakrantės keliu, 
kuris būtų ją atvedęs tiesiai į mūsų naujųjų sąjungininkų pa- 
rengtą pasalą, ji pasuko kalnų takais. Užkluptam iš užnugario 
Amuru kunigaikščiui neliko nieko kita, tik pasiduoti. 

— Pasiduoti, pasiduoti! - sugriaudėjo Uri-Tešubas. — Tik apie 
tai jūs ir kalbate, tarsi nerastumėte kitų žodžių! Kokį tikslą 
turėjo pasiekti jūsų siūlytos karinės operacijos? Nusilpninti 
Egipto kariuomenę, kurios pėstininkija ir kovos vežimai turė- 
jo būti sunaikinti. Užuot pasidžiaugę tokia sėkme, ką mes ma- 
tome? — menkus faraono kariuomenės nuostolius, karius, pa- 
sitikinčius savo jėgomis, ir Ramzio pergalę! 

— Aš pripažįstu savo nesėkmę ir nebandau nei jos nuslėpti, 
nei sumenkinti. Aš suklydau pasitikėjęs Amuru kunigaikščiu, 
kuris pasirinko ne garbingą mūšį, o nešlovę. 

— Hetitų karvedys negali pralaimėti. 

— Kalbama ne apie mano vyrų pralaimėjimą ar jų sutriuški- 
nimą, karalaiti, o apie prastai pritaikytą Egipto protektoratų 
destabilizavimo planą. 

— Jūs pabūgote Ramzio, tiesa? 

— Jo karinės pajėgos buvo gausesnės, nei mes manėme; be to, 
mano užduotis buvo sukurstyti maištus, o ne pulti egiptiečius. 

— Kartais, Badukai, reikia mokėti veikti iš anksto tam nepa- 
sirengus. 

— Karalaiti, aš — karys ir privalau vykdyti įsakymus! 

— Kodėl jūs pasislėpėte čia, užuot grįžęs į Hatušą? 

— Juk aš jau jums sakiau, kad norėjau pažvelgti į įvykius iš 
šalies ir parašyti savo ataskaitą. Be to, turiu gerą naujieną: 
mūsų sąjungininkai Amuru provincijoje ketina vėl sukilti. 

— Svaičiojate, Badukai. 

— Ne, karalaiti... Duokite man truputį laiko, ir aš pasieksiu 
pergalę. 

— Jūs jau nebe hetitų armijos karvedys. Imperatorius nu- 
sprendė, kad šiame poste jus pakeisiu aš. 

Badukas žengė kelis žingsnius prie didžiojo Židinio, kur lieps- 
nojo ąžuolų kamienai. 

— Sveikinu, Uri-Tešubai. Jūs nuvesite mus į pergalę. 

— Turiu jums pranešti dar kai ką, Badukai. 

Buvęs karvedys šildėsi rankas, atsukęs imperatoriaus sūnui 
nugarą. 

— Klausau jūsų, karalaiti. 

— Jūs bailys. 

Ištraukęs iš makšties kalaviją, Uri-Iešubas suvarė jį Badu- 
kui į strėnas. 

Tvirtovės viršininkas suakmenėjo vietoje. 

— Tas bailys buvo dar ir išdavikas, - pasakė jam Uri-Iešubas. — 
Jis atsisakė pripažinti esąs atstatydintas ir mane užpuolė. Tu - 
liudininkas. 

Viršininkas nusilenkė. 

— Užsiversk lavoną ant pečių, nunešk į vidurį kiemo ir sude- 
gink, nesilaikydamas karių laidotuvėms skirtų pagerbimo pa- 
pročių. Taip žūsta nugalėti karvedžiai. 

Kol įgulos akivaizdoje degė Baduko lavonas, Uri-Iešubas 
pats ištepė avies taukais savo kovos vežimo ašis, ketindamas 
juo grįžti į sostinę ir raginti paskelbti Egiptui visuotinį karą. 

Uri-Tešubas negalėjo nė svajoti apie gražesnę sostinę. 
Pastatytas centrinės Anatolijos plokščiakalnyje, kur saulės 
išdegintos stepės kaitaliojosi su daubomis ir tarpekliais, Ha- 
tušas, Hetitų imperijos širdis, pasižymėjo tokiomis pat savy- 
bėmis kaip jo karštos vasaros ir ledinės žiemos. Tas kalnų mies- 
tas užėmė 18 000 arų plotą ir buvo išsidėstęs labai nelygioje 
vietovėje, pareikalavusioje iš statytojų stebuklingo meistriš- 
kumo. Hatušą sudarė žemutinis miestas ir aukštutinis mies- 
tas, kurio akropolyje kilo imperatoriaus rūmai. Iš pirmo žvilgs- 
nio hetitų sostinė buvo panaši į milžiniškus akmeninius įtvirti- 
nimus, čia kylančius aukštyn, čia besileidžiančius žemyn pri- 
klausomai nuo chaotiško vietovės reljefo. Apsuptas uolų, su- 
darančių užtvarą, kurios neįveiktų joks galimas užpuolikas, Ha- 
tušas panėšėjo į tvirtovę, sumūrytą ant kalnų viršūnių iš di- 
džiulių akmens luitų, sudarančių taisyklingus statinio pama- 
tus. Miesto viduje akmenys visur buvo naudojami pamatams, 
o nedegtos plytos ir medis - sienoms. 
Išdidus ir nuožmus Hatušas. Karingas ir nenugalimas Ha- 
tušas, čia netrukus bus šlovinamas Uri-Tešubo vardas. 
Devynių kilometrų ilgio tvirtovės sienos, pasišiaušusios bokš- 
tais su šaudymo angomis, džiugino kario akį ir širdį. Jos ištikimai 
kartojo raižytos vietovės paviršiaus formą, čia ropšdamosi ant 
smailių uolų, čia pakibdamos virš bedugnių tarpeklių. Žmogaus 
ranka pažabojo gamtą, pavogusi iš jos didžiąją jėgos paslaptį. 
Žemutinio miesto sienoje buvo dveji vartai, aukštutinio — 
treji. Paniekinęs Liūto ir Karaliaus vartus, Uri-Tešubas pasu- 

ko visų aukščiausiai esančių Sfinksų vartų link. Cia buvo 45 
metrų ilgio slaptas išėjimas, kuriuo buvo galima įeiti tvirtovėn 
ar išeiti uŽ jos sienų. 

Žinoma, žemutinį miestą puošė nuostabus pastatas: audros 
dievo ir saulės deivės šventovė, o šventyklų kvartale buvo ne 
mažiau kaip dvidešimt vienas įvairaus dydžio statinys, bet Uri- 
"Iešubas labiausiai mėgo aukštutinį miestą ir karaliaus rūmus. 
Nuo akropolio viršaus jis gėrėdavosi akmeninėmis terasomis, 
ant kurių kilo valstybiniai pastatai ir šen bei ten terasų šlaituo- 
se išsidėstę didikų rūmai. 

Patekęs į miestą, imperatoriaus sūnus perlaužė tris duonos 
paplotėlius ir užpylė ant akmens truputį vyno, tardamas įpras- 
tus apeiginius žodžius: „Tebūna ši uola amžina“. Šen bei ten 
stovėjo indai su aliejumi ir medumi, turėję numaldyti piktą- 
sias dvasias. 

Rūmai stūksojo ant didingos uolėtos trigalvės viršūnės. Rink- 
tinių karių nuolat saugomos sienos su aukštais bokštais skyrė 
imperatoriaus buveinę nuo miesto ir saugojo nuo bet kokio 
užpuolimo. Atsargus ir gudrus Muvatalis gerai prisiminė heti- 
tų istorijos staigmenas, perversmus ir įnirtingas kovas dėl val- 
džios. Kalavijas ir nuodai buvo dažnai toje kovoje naudoja- 
mos priemonės, ir labai nedaug „didžiųjų hetitų vadų“ mirda- 
vo sava mirtimi; todėl buvo pageidautina, kad „didžioji tvirto- 
vė“, kaip ją vadino liaudis, iš trijų pusių būtų neįveikiama. De- 
ramai iškratyti lankytojai galėjo patekti vidun pro vienintelį 
siaurą įėjimą, saugomą dieną naktį. 

Uri-Tešubą sargybiniai taip pat nuodugniai patikrino, nors 
jie, kaip ir dauguma karių, buvo patenkinti imperatoriaus sū- 
naus paskyrimu armijos karvedžiu. Jaunas ir narsus, jis nedve- 
jos, verta kautis ar ne, kaip buvęs karvedys Badukas. 

Rūmų aptvaro viduje buvo kelios vandens talpyklos: karš- 
tais vasaros mėnesiais vandens atsargos buvo būtinos. Į grįstą 
kiemą išėjo arklidės, ginklinės, sargybinių kambarys. Beje, 1m- 

peratoriaus buveinės patalpos buvo išdėstytos visai taip pat, 
kaip ir dideliuose ar mažuose hetitų namuose: daug kambarių 
aplink vieną centrinį, kvadrato formos. 

Karininkas pasveikino Uri-Tešubą ir įvedė jį salėn su storo- 
mis, sunkiomis kolonomis, kur imperatorius paprastai priimi- 
nėdavo svečius. Šios salės duris, kaip ir archyvų, kaupiančių 
prisiminimus apie hetitų pergales, salės slenkstį saugojo ak- 
meniniai liūtai ir sfinksai. Čia viskas rėkte rėkė, kad Hetitų 
1mperija nenugalima, ir Uri-Iešubas pasijuto lyg išaugęs, pasi- 
tikįs savimi ir įtikėjęs savo užduotimi. 

Į salę įėjo du vyrai. Pirmasis, vidutinio ūgio penkiasdešimt- 
metis plačia krūtine ir trumpomis kojomis, buvo imperatorius 
Muvatalis. Amžinai bijąs šalčio, tis buvo įsisupęs į ilgą raudo- 
nai juodą vilnonį apsiaustą. Jo rudos akys visada žvelgė bud- 
riai ir nerimastingai. 

Antrasis buvo jaunesnysis imperatoriaus brolis, vardu Ha- 
tušilis. Mažiukas, geibus, plataus raiščio prilaikomais plaukais, 
pasidabinęs kaklą sidabro vėriniu, o kairės rankos žastą - to- 
kia pat apyranke, jis vilkėjo įvairiaspalviu, nedengiančiu pečių 
apdaru. Hatušilis buvo saulės deivės žynys, vedęs gražuolę Pu- 
tuhepą, protingą ir įtakingą didžiojo žynio dukterį. Uri-Tešu- 
bas nekentė jų abiejų, bet imperatorius mielai išklausydavo jų 
patarimų. Naujojo karvedžio akyse Hatušilis buvo tik intri- 
gantas, besislapstąs valdžios šešėlyje, kad galėtų ją užgrobti, 
pasinaudojęs palankiomis aplinkybėmis. 

Uri-Iešubas atsiklaupė prieš tėvą ir pabučiavo jam ranką. 

— Ar radai karvedį Baduką? 

— Taip, tėve. Jis slėpėsi Mazato tvirtovėje. 

— Kaip jis paaiškino savo pralaimėjimą? 

— Jis mane užpuolė. Aš jį užmušiau. Tvirtovės viršininkas 
buvo mūsų susitikimo liudininkas. 

Muvatalis atsigręžė į brolį. 

— Baisus įvykis, — ištarė Hatušilis, - bet to nugalėto karve- 

džio jau niekas neatgaivins. Jo mirtis atrodo buvusi dievų 
bausmė. 

Uri-Iešubas neslėpė nuostabos. Hatušilis pirmąkart stojo jo 
pusėn! 

— Išmintingi žodžiai, - sutiko imperatorius. - Hetitų tauta 
nemėgsta pralaimėjimų. 

— Aš už tai, kad mes nedelsdam užkariautume Amuru ir 
Kanaaną, o paskui pultume Egiptą, - pasakė Uri-Iešubas. 

— Valdovo siena sudaro tvirtą gynybos sistemą, — papriešta- 
ravo Hatušilis. 

— Taip tik atrodo! Tos nedidelės tvirtovės per toli viena nuo 
kitos. Mes jas apsupsime ir paimsime visas vienu kartu. 

— Tokios viltys man atrodo perdėtos ir nepagrįstos. Argi Egip- 
tas visai neseniai mums neparodė, ko verta jo kariuomenė? 

— Egipto armija nugalėjo tik bailius! Kai egiptiečiai susi- 
durs su hetitais, jie leisis į kojas. 

— Gal pamiršai Ramzį? 

Imperatoriaus klausimas atvėsino sūnaus įkarštį. 

— Tu vadovausi pergalingai kariuomenei, Uri-Iešubai, bet 
tą pergalę reikia parengti. Stoti į mūšį toli nuo savo atramos 
taškų būtų klaidinga. 

— Bet... kurgi mes pulsime? 

— Ten, kur Egipto ginkluotosios pajėgos bus toli nuo jų atra- 
mos taškų. 

— Jūs turite galvoje... 

— Kadešą. Ten įvyks didysis mūšis, per kurį Ramzis bus sut- 
riuškintas. 

— Man labiau patiktų pulti faraono protektoratus. 

— Aš atidžiai išnagrinėjau mūsų žvalgų pranešimus ir pada- 
riau išvadas apie Baduko pralaimėjimą. Ramzis yra tikras kar- 
vedys, daug pavojingesnis, nei mes manėme. Mums teks ilgai 
rengtis kovai. 

— Mes bereikalingai gaištame laiką! 

— Ne, sūnau. Mes privalome smogti smarkiai ir tiksliai. 

— Mūsų kariuomenė gerokai pranašesnė už tą Egipto karei- 
vių ir samdinių šutvę! Jėga mūsų pusėje; o tikslumą jūs pama- 
tysite, kai aš imsiu įgyvendinti savo ketinimus. Aš jau viską 
apgalvojau, nėra ko tuščiai šnekėti. Man užteks tik įsakyti, ir 
kariuomenė pereis į nenugalimą puolimą! 

— Hetitų imperiją valdau aš, Uri-Iešubai. Tu veiksi mano 
įsakymu, tik mano įsakymu. O dabar pasiruošk ceremonijai: 
nepraeis nė valanda, ir aš kreipsiuos į dvariškius. 

Imperatorius išėjo iš kolonų salės. 

Uri-Iešubas užsipuolė Hatušilį: 

— Juk tu bandai sutrukdyti man įgyvendinti savo sumany- 
mus, ar ne taip? 

— Aš neužsiimu kariuomenės reikalais. 

— Tu iš manęs šaipaisi?! Kartais aš savęs klausiu, ar tik ne tu 
valdai imperiją. 

— Neįžeidinėk savo tėvo didybės, Uri-Iešubai. Muvatalis — 
imperatorius, 0 aš tarnauju jam kaip įmanydamas. 

— Ir laukdamas jo mirties! 

— Tu kalbi neapgalvotai. 

- Šitas dvaras - intrigų kamuolys, o tu - visų jų meistras ir 
įkvėpėjas. Tačiau nesitikėk, kad jos tau pavyks. 

— Tu priskiri man užmačias, kurių aš visai neturiu. Ar tu 
sugebi suprasti, kad žmogus gali apriboti savąjį garbės ir val- 
džios troškimą? 

— Tai ne tavo atvejis, Hatušili. 

— Manau, kad veltui bandyčiau tave įtikinti. 

— Visiškai veltui. 

— Imperatorius paskyrė tave vyriausiuoju karvedžiu ir pasi- 
elgė teisingai. Tu puikus karys, mūsų armija tavimi pasitiki, 
bet nemanyk, kad galėsi veikti vien savo nuožiūra. 

— Hatušili, tu pamiršti pagrindinį dalyką: hetitų krašte įsta- 
tymus kuria armija. 

— Ar žinai, ką labiausiai mėgsta mūsų krašto žmonės? Savo 
namą, savo lauką, savo vynuogyną, savo galvijus... 

— Ar tik neketini tapti taikos šalininku? 

— Kiek Žinau, karas dar nepaskelbtas. 

— Kiekvienas, pasisakęs už taiką su Egiptu, turi būti laiko- 
mas išdaviku. 

— Nedrįsk iškraipyti mano Žodžių. 

— Traukis man iš kelio, Hatušili, kitaip pasigailėsi. 

— Grasinimai - silpnųjų ginklas, Uri-Iešubai. 

Imperatoriaus sūnus kilstelėjo plaštaką prie kalavijo ranke- 
nos. Hatušilis nė nekrustelėjo. 

— Tu išdrįsi pakelti ginklą prieš Muvatalio brolį? 

Uri-Tešubas įsiutęs nusikeikė ir išėjo iš salės, tūžmingai 
trenkdamas kojas į plokščių grindis. 

Uri-Iešubas, Hatušilis, Putuhepa, didieji audros dievo ir sau- 
visi kiti svarbūs imperijos asmenys susirinko išklausyti impe- 
ratoriaus kalbos. 

Tai, kad Egipto protektoratuose nepavyko sukelti ilgalaikių 
maištų nei riaušių, daugeliui kėlė nerimą. Niekas neabejojo, 
kad dėl šios nesėkmės kaltas karvedys Badukas, kurį ištiko to- 
kia baisi mirtis. Visi spėliojo, kokią politiką pasirinks Muvata- 
lis. Kariškiai, kurstomi karštakošio Uri-Tešubo, pasisakė už tie- 
siogini ir neatidėliotiną karą su Egiptu; pirkliai, sutelkę savo 
rankose nemenkus finansus, buvo linkę neaštrinti esamos pa- 
dėties. Tiesa, jos nebuvo galima pavadinti nei karu, nei taika, 
bet užtat ji buvo palanki prekybiniams ryšiams. Hatušilis susi- 
tiko su pirklių atstovais ir patarė imperatoriui atsižvelgti į jų 
požiūrį. Hetitų imperija buvo teritorija, kurią kirto įvairiomis 
kryptimis keliaują karavanai. Jie mokėjo hetitų valstybei di- 
delius mokesčius, o iš jų buvo išlaikoma karinė kasta. Juk vie- 
nas asilas pergabendavo vidutiniškai šešiasdešimt penkis ki- 
logramus įvairių prekių, o audinių jis įstengė panešti aštuo- 
niasdešimt kilogramų! Ir miestuose, ir kaimuose pirkliai įkū- 
rė tikrus prekybos centrus, kuriuose buvo iš anksto užsako- 
mos pageidautinos prekės, kontroliuojamas jų pristatymas, su- 
daromos partnerystės sutartys, pripažįstamos skolos ir atlieka- 
mos ypatingos teisminės procedūros. Pavyzdžiui, jei pirklys 
įvykdydavo žmogžudystę, jis galėdavo išvengti teismo ir kalė- 
jimo, sumokėjęs už savo laisvę labai stambią sumą. 

Kariuomenė ir prekyba: tokie buvo imperatoriaus valdžios 
ramsčiai, abu vienodai reikalingi. Kadangi kariškiai garbinte 
garbino Uri-Iešubą, Hatušilis iš visų jėgų stengėsi susibičiu- 
liauti su pirkliais. O žyniams įsakinėjo jo žmona Putuhepa, 
kilusi iš turtingiausios hetitų aristokratijos šeimos. 

Muvatalis buvo per daug įžvalgus, kad nepastebėtų įtemp- 
tos pasalūniškos kovos tarp sūnaus ir brolio. Suteikdamas kiek- 
vienam iš jų ribotą įtakos zoną, jis tenkino juos apėmusį val- 
džios troškimą, o pats liko padėties šeimininkas, bet ar ilgai? 
Netrukus jam teks apsispręsti. 

Hatušilis neprieštaravo Egipto užkariavimui - su sąlyga, kad 
Uri-Tešubas neiškiltų kaip didvyris ir būsimasis imperatorius; 
tad jam reikėjo patraukti savo pusėn kaip galima daugiau ka- 
riškių ir tokiu būdu po truputį silpninti Uri-Tešubo valdžią. 
Tiesą sakant, argi šauni mirtis mūšio lauke nebūtų imperato- 
riaus sūnui tinkamiausias ir net pavydėtinas likimas? 

Hatušilis pritarė Muvatalio valdymo būdui ir būtų mielai 
tarnavęs broliui, jei ne tas Uri-Iešubas, tapęs grėsme imperi- 
jos pusiausvyrai. Muvatalis negalėjo tikėtis iš sūnaus nei pa- 
garbos, nei dėkingumo, nes hetitų visuomenėje šeimos ryšiai 
turėjo tik santykinę reikšmę. Hetitų teisynas nedraudė krau- 
jomaišos, jei ji niekam nedarė žalos. Nebuvo numatyta sunkių 
bausmių nė už prievartavimą. Prievartautojas netgi likdavo iš- 
vis nenubaustas, jei buvo galima padaryti paprastą prielaidą 
dėl nukentėjusios moters sutikimo. O tai, kad sūnus nužudy- 
davo tėvą, siekdamas užgrobti valdžią, viešosios moralės be- 
veik nepiktino. 

Paskirti Uri-Tešubą vyriausiuoju armijos karvedžiu buvo ge- 
niali mintis: imperatoriaus sūnus, rūpindamasis savo valdžios 
stiprinimu, bent jau artimiausiu metu negalvos, kaip ir kada 
nužudyti tėvą. Bet laikui bėgant toks pavojus vėl iškils. Jam, 
Hatušiliui, teks pasinaudoti tuo ramesniu laikotarpiu ir apri- 
boti Uri-Tešubo galimybes kenkti. 

Virš aukštutinio miesto sūkuriavo ledinis šiaurės vėjas, pra- 
našaudamas ankstyvą žiemą. Didikai ir aukšti pareigūnai bu- 
vo pakviesti į priėmimų salę, kur nuo indų su žarijomis sklido 
maloni šiluma, bet nuotaika čia tvyrojo slogi ir įtempta. Mu- 
vatalis nemėgo nei kalbų, nei susibūrimų; jam labiausiai pati- 
ko dirbti slapčia, neatkreipiant į save dėmesio. Imperatorius 
vengė šaukti karališkosios tarybos posėdžius: jis puikiai suge- 
bėjo paveikti savo pavaldinius ir įkalbėti juos pasielgti taip, 
kaip jam reikėjo, kviesdamasis juos po vieną ir šnekučiuoda- 
masis su jais prie keturių akių. 

Pirmoje susirinkusiųjų gretoje spindėjo naujutėlaičiai Uri- 
Tešubo šarvai, ryškiai besiskirią nuo kuklaus Hatušilio apda- 
ro. Užtat Hatušilio žmona Putuhepa, vilkinti neregėtai praš- 
matnia raudona suknele, laikėsi oriai ir didingai, lyg tikra ka- 
ralienė. Ji buvo pasidabinusi gausybe papuošalų, tarp kurių 
bene labiausiai traukė akį auksinės apyrankės, atgabentos iš 
Egipto. 

Muvatalis atsisėdo sostan iš netašyto, niekuo nepagražinto 
akmens. 

Jo retų viešų pasirodymų metu visi stebėjosi, kaip šis neiš- 
vaizdus, iš pažiūros taikingas žmogus galėjo būti tokios karin- 
gos tautos valdovas. Tačiau atidus stebėtojas netrukdavo įžvelg- 
ti Muvatalio akyse ir elgsenoje slypintį agresyvumą, galintį bet 
kurią akimirką pratrūkti visu smarkumu. Muvatalis šiurkščią 
jėgą sujungė su klasta ir mokėjo pulti kaip skorpionas. 

— Man, ir niekam kitam, - pareiškė imperatorius, - audros 
dievas ir saulės deivė patikėjo šią šalį, jos sostinę ir miestus. 
Aš, imperatorius, juos ginsiu, nes galia ir karo vežimas buvo 
suteikti man, ir niekam kitam. 

Pavartojęs senovinius posakius, Muvatalis priminė klausy- 
tojams, kad tik jis turi teisę spręsti klausimus, susijusius su 
valstybės likimu, o jo sūnus ir brolis, kad ir kokie įtakingi jiedu 

būtų, privalo besąlygiškai jam paklusti. Žengę nors vieną klai- 
dingą žingsnį, jie bus negailestingai nužudyti, ir niekas nepasi- 
priešins jo valiai. 

- Šiaurėje, pietuose, rytuose ir vakaruose, - tęsė Muvatalis, — 
Anatolijos plokščiakalnį juosia mus saugantys kalnai. Mūsų 
sienos neįveikiamos. Tačiau mūsų tauta nelinkusi užsisklęsti 
savo teritorijoje. Mano pirmtakai paskelbė: „Hetitų kraštą teri- 
boja jūra“. O aš skelbiu: tepriklauso mums Nilo krantai. 

Muvatalis pakilo. Tai reiškė, kad jo kalba baigta. 

Vos keliais žodžiais jis ką tik paskelbė karą. 


Priėmimas, kurį surengė Uri-Iešubas, norėdamas atšvęsti 
savo paskyrimą, buvo prašmatnus ir deramai įvertintas. Tvir- 
tovių viršininkai, aukštieji karininkai, rinktiniai kariai dalijosi 
prisiminimais apie buvusius žygdarbius ir gardžiavosi būsimo- 
mis pergalėmis. Imperatoriaus sūnus pranešė, kad bus per- 
tvarkytas kovos vežimų padalinys, kuris gaus naujų ginklų. 

Ore tvyrojo svaigus įnirtingų kautynių kvapas. 

Hatušilis su žmona pakilo iš užstalės, kai į salę įsiveržė koks 
šimtas jaunų vergių, su kuriomis Uri-Tešubas siūlė savo sve- 
čiams pasismaginti. Joms buvo įsakyta vykdyti visus jų įgei- 
džius, kitaip jos būsiančios nuplaktos ir išsiųstos į druskos ka- 
syklas, kurių Hetitų imperija buvo turtinga. 

— Jūs jau išeinate, bičiuliai? - nustebo imperatoriaus sūnus. 

— Rytoj mūsų laukia daug darbų, - atsakė Putuhepa. 

— Hatušiliui reikėtų truputį prasiblaškyti... Šiame vergių bū- 
Pardavėjas man pažadėjo, kad jos mūsų neapvils, nes puikiai 
išmano savo amatą. Grįžkite į savo kambarius, mieloji Putu- 
hepa, ir leiskite vyrui truputį papramogauti. 

— Ne visi vyrai — kuiliai, — atkirto ji. - Ateityje malonėkite 
nekviesti mūsų į tokius renginius. 

Hatušilis su Putuhepa parėjo į tą rūmų sparną, kuriame jie- 

du gyveno. Čia aplinka buvo griežta, net rūstoka. Tik margi 
vilnoniai kilimai šiek tiek glostė ir linksmino akį. Sienas puošė 
iškabinėti trofėjai: lokių galvos ir sukryžiuotos ietys. 

Vis dar suirzusi, Putuhepa pasiuntė kambarinę miegoti ir 
pati nusivalė nuo veido skaistalus. 

— Tas Uri-Ieėšubas — pavojingas pamišėlis, - pasakė ji. 

— Nepamiršk, kad jis - imperatoriaus sūnus. 

— Bet juk tu - imperatoriaus brolis! 

— Daugelio akyse Uri-Tešubas yra Muvatalio paskirtas sosto 
įpėdinis. 

— Paskirtas... nejaugi imperatorius padarė tokią klaidą? 

— Kol kas tai vien gandai. 

— Kodėl neužkirtus jiems kelio? 

— Jie nelabai mane jaudina. 

— Ar tik tu neapsimeti esąs toks ramus? 

— Ne, mieloji. Aš ramus todėl, kad nuosekliai išnagrinėjau 
padėtį. 

— Gal teiksiesi ir man paaiškinti? 

— Uri-Iešubas gavo išsvajotą postą; dabar jam nebereikia 
regzti sąmokslų prieš imperatorių. 

— Kada tu spėjai pasidaryti toks naivus? Juk jis trokšta sosto! 

— Tai akivaizdu, Putuhepa, bet — ar jis pajėgs valdyti imperiją? 

Žynė atidžiai pažvelgė į savo vyrą. Iš pažiūros nugeibęs ir 
nepatrauklus, Hatušilis vis dėlto ją pavergė savo protu ir įžval- 
gumu. Jis galėtų tapti žymiu valstybės veikėju. 

— Uri-Iešubui trūksta aiškios nuovokos ir įžvalgumo, - tarė 
Hatušilis. - Jis nesuvokia, kokia milžiniška užduotis jo laukia. 
Norint vadovauti hetitų kariuomenei, būtina turėti tokių su- 
gebėjimų, žinių ir patyrimo, kokių Uri-Tešubas tikrai neturi. 

— Argi jis nėra puikus karys? Juk jis nežino, kas yra baimė! 

— O taip, žinoma... Bet vyriausiasis karvedys turi sugebėti 
sutaikyti, suderinti skirtingas, kartais net prieštaringas nuo- 
mones, O tam reikia patirties ir kantrybės. 

— Visa tai Uri-Tešubui tikrai nebūdinga! 

— Tuo geriau! Tas patrakėlis beregint pridarys stambių klai- 
dų ir sukels vieno ar kito karvedžio nepasitenkinimą. Dabar- 
tinės grupuotės sustiprės ir susiskaidys, išryškės prieštaravi- 
mai, ir aštriadančiai plėšrūnai pabandys sudraskyti tironą, ne- 
sugebantį priversti kitus pripažinti jo valdžią. 

— Imperatorius paskelbė karą... Svarbiausią vaidmenį jis pa- 
tikėjo Uri-Iešubui! 

— Iš pažiūros, tik iš pažiūros. 

— Tu tuo tikras? 

— Aš tau dar kartą sakau: Uri-Iešubas pervertina savo suge- 
bėjimus. Netrukus jis pamatys, kad pasaulis yra sudėtingas ir 
žiaurus. Jo karžygiškos svajonės suduš į pėstininkų skydus ir 
bus sutraiškytos karo vežimų ratų. Bet tai dar ne viskas... 

— Nejaugi tu kankinsi mane nežinia, brangusis mano vyre? 

— Muvatalis yra didis valdovas. 

— Ar jis mokės pasinaudoti sūnaus trūkumais? 

Hatušilis nusišypsojo. 

— Mūsų imperija stipri ir sykiu trapi. Stipri, nes yra galinga; 
trapi, nes jai grasina pavydūs kaimynai, pasirengę pasinaudoti 
menkiausia jos silpnybe. Pulti Egiptą ir jį užkariauti - geras 
sumanymas, bet griebtis jį įgyvendinti be deramo išankstinio 
pasirengimo reikštų užsitraukti pražūtį, kuria pasinaudotų gri- 
fai, ligi soties gavę prisilesti mūsų palaikų. 

— Kažin ar Muvatalis įstengs prižiūrėti ir suvaldyti pašėlu- 
siai trokštantį karo Uri-Iešubą? 

— Uri-Tešubas nežino nei tikrųjų tėvo sumanymų, nei būdų, 
kuriais jis ketina juos įgyvendinti. Imperatorius papasakojo 
jam pakankamai daug, kad Uri-Tešubas juo patikėtų, bet ne- 
atskleidė jam svarbiausio. 

— O tau... Ar tau jis tai atskleidė? 

— Taip, Putuhepa, man buvo suteikta ši garbė. Be to, impe- 
ratorius man patikėjo vieną užduotį: aš turiu pradėti vykdyti 
jo planą, nieko apie tai nesakydamas jo sūnui. 

Nuo savo būstinės aukštutiniame mieste terasos Uri-Iešu- 
bas žvelgė į mėnulio jaunatį. Ten slypėjo paslaptis - jo ateities 
paslaptis, tad Uri-Tešubas ilgai kalbėjosi su mėnuliu ir atsklei- 
dė jam savo troškimą vesti hetitų kariuomenę į pergalę ir su- 
triuškinti kiekvieną, kas išdrįs pastoti jai kelią. 

Imperatoriaus sūnus nakties šviesulio link iškėlė taurę, skli- 
diną vandens. Šio veidrodžio padedamas jis tikėjosi perprasti 
dangaus paslaptis. Visi hetitai burdavo spėdami ateitį, bet tie- 
siogiai kreiptis į mėnulį buvo taip rizikinga, kad retas drįsda- 
vo tam ryžtis. 

Pažeidus mėnulio tylą ir ramybę, jis tapdavo lenktu kardu, 
perrėždavusiu gerklę rimties trikdytojui, jo sudarkytą kūną pas- 
kui rasdavo tvirtovės sienų papėdėje. Užtat savo numylėtiniams 
mėnulis suteikdavo sėkmę kautynėse. 

Uri-Iešubas garbino nakties valdovą, išdidų ir permainingą. 

Ilgiau nei valandą jis liko nebylus. 

Paskui vanduo suraibuliavo ir užvirė. Taurė ėmė deginti Uri- 
"Iešubui rankas, bet jis jos nepaleido. 

Vanduo nurimo. Lygiame paviršiuje išryškėjo vyro veidas. 
Vyriškis buvo vainikuotas dviguba - Aukštutinio ir Žemutinio 
Egipto - karūna. 

Ramzis! 

Iokia tad buvo Uri-Tešubui skirta lemtis: jis užmuš Ramzį ir 
pavers Egiptą klusniu vergu. 

Kruopščiai pakirpta barzdele, apsivilkęs šiltą palaidinę, siras 
Raja, pirklys, atvyko į Amenio raštinę. Faraono asmens sekre- 
torius jį iškart priėmė. 

— Man sakė, kad jūs manęs ieškote visame mieste, - neryž- 
tingai tarė Raja. 

— Visiškai teisingai. Seramanai buvo įsakyta atvesti jus čia 
gera valia ar prievarta. 

— Prievarta... Betgi - dėl kokios priežasties? 

— Jūsų atžvilgiu esama labai rimtų įtarimų. 

Siras atrodė sugniuždytas Amenio žodžių. 

— Įtarimai... mano atžvilgiu... 

— Kur jūs slapstėtės? 

— Aš gi... juk aš nesislapsčiau! Aš buvau uoste, sandėlyje, 
ten atrinkinėjau išsiųsti aukščiausios rūšies mėsos ir Žuvų ga- 
minius, atbėgau čia, vos išgirdęs tas neįtikimas šnekas! Aš esu 
doras prekybininkas, įsikūręs Egipte prieš daugelį metų, ir nie- 
kada niekuo nenusikaltau. Paklausinėkite mano aplinkinių, 
mano klientų... Tebūnie jums žinoma, kad aš plečiu savo ver- 
slą ir tuoj nusipirksiu naują laivą prekėms vežti. Mano maisto 
produktus perka garbingiausių žmonių ūkvedžiai ir virėjai, 0 
mano puikiosios vazos yra meno dirbiniai, kurie puošia gra- 
žiausius namus Tėbuose, Memfyje ir Pi-Ramzyje... Aš netgi 
turiu garbę tiekti savo prekes valdovo rūmams! 

Raja išpylė savo tiradą vienu atokvėpiu, smarkiai nervinda- 
masis. 

— Aš neabejoju jūsų prekybiniais gabumais, - tarė Amenis. 

— O... kuo gi mane kaltina? 

— Ar pažįstate tokią Nenofarę, laisvo elgesio moterį, gyve- 
nusią Pi-Ramzyje? 

— Ne. 

— Jūs nevedęs? 

— Mano verslas toks, kad man nelieka laisvo laiko, kurį ga- 
lėčiau skirti Žmonai ir šeimai. 

— Tuomet jūs turite turėti ryšių su moterimis. 

— Mano asmeninis gyvenimas... 

— Atsakykite į mano klausimą - savo labui. 

Raja vis dar dvejojo. 

— Žinoma, vienur kitur aš turiu draugužių... Bet, tiesą sa- 
kant, tiek daug dirbu, kad maloniausia pramoga man tapo 
miegas. 

— Vadinasi, jūs neigiate pažinojęs Nenofarę? 

— Neigiu. 

— Ar pripažįstate turįs Pi-Ramzyje sandėlį? 

— Žinoma! Aš nuomoju krantinėje erdvų sandėlį, bet greit 
jis bus per ankštas, tad nutariau išsinuomoti dar vieną, šįkart 
mieste. Pradėsiu juo naudotis kitą mėnesį. 

— Kas jo savininkas? 

— Irgi pirklys, egiptietis Renufas. Šaunus žmogus ir doras 
prekybininkas; jis įsigijo tas patalpas, tikėdamasis išplėsti pre- 
kybą, tačiau kol kas jis tuo pastatu nesinaudoja, tad ir pasiūlė 
man jį išsinuomoti už prieinamą kainą. 

- Šiuo metu tas pastatas stovi tuščias? 

— Taip. 

— Ar dažnai ten nueinate? 

— Buvau ten nuėjęs tik vieną kartą - drauge su Renufu pasi- 
rašyti nuomos sutarties. 

— Kaip tik šitame pastate, Raja, buvo rastas Nenofarės 1a- 
vonas. 

Pirklys prasižiojo, bet neįstengė pratarti nė žodžio. 

— Ta vargšė mergina buvo pasmaugta, - tęsė Amenis, - nes 
galėjo įvardyti žmogų, privertusį ją duoti melagingą parodymą. 

Rajos rankos ėmė drebėti, lūpos pabalo. 

— Žmogžudystė... Žmogžudystė čia, sostinėje! Kokia bjau- 
rastis... Šitoks smurtas... Aš tiesiog sukrėstas. 

— Iš kur jūs kilęs? 

— Iš Sirijos. 

— Atliktas tyrimas mums įtikinamai parodė, kad kaltininkas — 
siras. 

— Betgi Egipte gyvena tūkstančiai sirų! 

— Jūs — siras, o Nenofarė buvo nužudyta kaip tik jūsų sandė- 
lyje. Sutapimas, kuris verčia susimąstyti, argi ne? 

— Tai viso labo tik sutapimas, ir nieko kita! 

— Šis nusikaltimas susijęs su kitu nepaprastai rimtu mūsų 
įstatymų pažeidimu. Todėl valdovas man įsakė veikti sparčiai. 

— Bet aš tik pirklys, paprastas pirklys! Gal šmeižtą ir pavydą 
skatina tai, kad aš pradėjau kaupti turtą? Jei aš turtėju, tai tik 
per atkaklų, uolų darbą! Aš nieko nė iš nieko nepavogiau. 

„Jeigu jis — tikrai tas žmogus, kurio mes ieškome, - pagal- 
vojo Amenis, — tai tasai Raja - pašėlusiai geras aktorius“. 

— Perskaitykite šitai, — pareikalavo raštininkas, įteikdamas 
sirui dokumentą, kuriame buvo aprašyta, kaip ir kur surastas 
Nenofarės lavonas, ir pažymėta nusikaltimo data. 

— Kur jūs buvote tą dieną ir tą naktį? 

— Leiskite man pagalvoti, aš taip sukrėstas... Be to, per tą 
daugybę savo kelionių jau nebesusigaudau... Na taip, štai, pri- 
siminiau! Aš buvau Bubastyje, surašinėjau prekes savo krau- 
tuvėje. 

Bubastis, gražusis deivės - katės Bastės - miestas buvo nu- 
tolęs nuo Pi-Ramzio kokius aštuoniasdešimt kilometrų. Tu- 
rint greitaeigę valtį, stipri srovė gali atplukdyti keleivį į sosti- 
nę per penkias šešias valandas. 

— Ar kas nors jus ten matė? 

— Taip: mano vyriausiasis sandėlininkas ir prekybos šioje vie- 
tovėje vadovas. 

— Kiek laiko jūs praleidote Bubastyje? 

— Atvykau to nusikaltimo išvakarėse, o kitą dieną išvykau į 
Memtį. 

— Tai tiesiog tobulas alibi, Raja. 

— Alibi... Betgi tai - gryna tiesa! 

— Kuo vardu tie jūsų tarnautojai? 

Raja užrašė abiejų vardus nuzulinto papiruso gabalėlyje. 

— Aš patikrinsiu, - pažadėjo Amenis. 

— Jūs įsitikinsite, kad aš niekuo nekaltas! 

— Prašau jus niekur neišvykti iš Pi-Ramzio. 

— Jūs... jūs mane suimate? 

— Galbūt prireiks dar kartą jus apklausti. 

— Bet... o kaipgi mano prekyba?! Man būtinai reikia nuvyk- 
ti į provinciją, kad galėčiau ten parduoti savo vazas! 

— Jūsų klientai truputį palūkės. 

Pirklys vos neverkė. 

— Aš rizikuoju prarasti turtingų šeimų pasitikėjimą... Juk 
visada pristatau prekes sutartą dieną. 

— Ką gi, šįkart jūs susidūrėte su neįveikiama kliūtimi. Kur 
gyvenate? 

— Mažame namelyje už sandėlio - to, kuris stovi krantinė- 
je... Kiek laiko truks tas persekiojimas? 

— Netrukus mes viską sužinosime, galite būti ramus. 


Norint apraminti milžino sardo įtūžį grįžus Pi-Ramzin iš Žai- 
biškos kelionės į Bubastį, prireikė trijų taurių stipraus alaus. 

— Aš apklausiau Rajos tarnautojus, - pasakė jis Ameniui. 

— Ar jie patvirtino jo alibi? 

— Taip, patvirtino. 

— Jie prisieks teismo akivaizdoje? 

— Juk tai — sirai, Ameni! Ką jiems reiškia mirusiųjų teis- 

mas? Jie begėdiškai pameluos mainais už dosnų atlygį! Mū- 
sų Įstatymas jiems nė motais. Et, jeigu man būtų buvę leista 
apklausti juos savaip, kaip buvau pratęs tai daryti, kai buvau 
piratas... 

— Tu jau ne piratas, o teisingumas — pats didžiausias Egipto 
turtas. Blogai elgtis su žmogumi - nusikaltimas. 

— O palikti laisvėje nusikaltėlį, net šnipą - ne nusikaltimas? 

Įėjęs pasiuntinys nutraukė abiejų bičiulių ginčą. Amenis su 
Seramana buvo kviečiami į erdvųjį Ramzio kabinetą. 

— Na, kas naujo mūsų byloje? - pasiteiravo valdovas. 

— Seramana įsitikinęs, kad siras Raja - šnipas ir žudikas. 

— O kaip manai tu pats? 

— Aš sutinku su Seramana. 

Sardas žvilgsniu padėkojo raštininkui. Tarp jų nebeliko jo- 
kio priešiškumo. 

— Įkalčiai? 

— Jokių, Jūsų Didenybe, - prisipažino Seramana. 

— Jeigu Raja bus suimtas remiantis vien prielaidomis, jis pa- 
reikalaus išnagrinėti bylą teisme ir bus išteisintas. 

— Mes tai suprantame, - apgailestaudamas pasakė Amenis. 

— Leiskite man veikti, Jūsų Didenybe, - ėmė melsti Sera- 
mana. 

— Ar aš turiu priminti savo asmens sargybos viršininkui, kad 
už bet kokį smurtą įtariamojo atžvilgiu skiriama sunki baus- 
mė... smurtautojui'? 

Seramana atsiduso. 

— Mes patekome į aklavietę, - prisipažino Amenis. - Gali 
būti, kad tas pirklys Raja - hetitų naudai dirbančių šnipų tin- 
klo narys, gal net jo viršininkas. Jis protingas, gudrus ir turi 
neabejotinų aktorinių gabumų. Jis puikiai valdosi, moka 
verkšlenti ir piktintis, apsimeta esąs doras ir darbštus pir- 
klys, kurio gyvenimas skirtas sunkiam triūsui. O juk jis važi- 
nėja po visą Egiptą, keliauja iš vieno miesto į kitą, lankosi 

pas aibę Žmonių - kur rasi geresnį būdą stebėti visa tai, kas 
vyksta mūsų šalyje, o paskui perduoti priešui sukauptas tiks- 
lias žinias? 

— Nenofarė buvo Rajos meilužė, - pareiškė Seramana, - ir 
jis sumokėjo jai už melą. Jis manė, kad ji tylės, ir suklydo: ji 
panoro jį šantažuoti, ir jis ją nužudė. 

— Jūsų pranešime sakoma, - tarė Ramzis, — kad siras pa- 
smaugė tą merginą savo išsinuomotame prekių sandėlyje. Ko- 
dėl jis buvo toks neatsargus? 

— Pastatas nebuvo įgytas jo vardu, - priminė faraonui Ame- 
nis. — Surasti savininką, kuris čia niekuo dėtas, o paskui susek- 
ti Rają buvo ne taip paprasta. 

— Raja tikriausiai ketino nužudyti sandėlio savininką: iš bai- 
mės, kad šis nepasakytų jo vardo, - pridūrė Seramana. - Taigi 
mes įsikišome pačiu laiku, kitaip tas siras taip ir būtų likęs 
šešėlyje. Aš manau, kad Raja neketino žudyti Nenofarės. Su- 
sitikinėdamas su ja tokioje nuošalioje vietoje, kvartale, kur jo 
niekas nepažinojo, jis niekuo nerizikavo. Manė, kad pakaks ją 
griežtai įspėti, ir gražuolė laikys liežuvį už dantų. Bet padėtis 
paaštrėjo: merginai šovė į galvą pareikalauti iš jo apvalios su- 
melės mainais už savo tylėjimą, o jeigu jam gaila pinigų, ji vis- 
ką papasakosianti tvarkos sergėtojams. Tada Raja ją nužudė 
ir pabėgo. Jis neturėjo galimybės nunešti Nenofarės lavono 
kur nors kitur ir jį geriau paslėpti, bet alibi jis susikūrė: Žžino- 
ma, padedamas savo bendrininkų - sirų. 

— Jei mes stovime ant atviro karo su hetitais slenksčio, — 
tarė Ramzis, — tai šitas mūsų teritorijoje veikiantis šnipinėji- 
mo tinklas yra didžiulė negerovė. Judu įtikinamai atkuriate 
tai, kas įvyko, bet mums svarbiausia sužinoti, kaip Raja per- 
duoda pranešimus hetitams. 

— Geras tardymas, ir... - užsiminė puse lūpų Seramana. 

- Šnipas neprabils. 

— Ką siūlo Tavo Didenybė? - pasiteiravo raštininkas. 

— Apklausk jį dar kartą, paskui paleisk. Pabandyk įtikinti, 
kad mes nekeliame jam jokių kaltinimų. 

— Jis ne toks kvailas, kad tuo patikėtų! 

— Žinoma, - sutiko Ramzis. - Bet jausdamas, kad mūsų įta- 
rimų replės vis labiau susigniaužia, jis bus priverstas perduoti 
hetitams žinią. Aš noriu sužinoti, kaip jis tai padarys. 

Lapkričio pabaigoje prasidėdavo javų dygimo metas, ir akį im- 
davo džiuginti žaliuoją ankstyvi želmenys. Subertos žemėn sėk- 
los skelbė savo pergalę prieš tamsą ir teikė Egipto liaudžiai 
kiekviename grūdelyje slypinčią gyvybę. 

Ramzis padėjo Homerui išlipti iš dengtų neštuvų ir atsisėsti 
į krėslą priešais patiekalais nukrautą stalą, pastatytą palmių 
šešėlyje ant kanalo kranto. Netoliese esanti brasta leido galvi- 
jams ramiai nusigauti į kitą jo pakraštį. Švelnūs pirmųjų žie- 
mos dienų saulės spinduliai glamonėjo senojo poeto kaktą. 

— Ar jums patinka kaimiški pusryčiai? — paklausė valdovas. 

— Dievai gausiai apdovanojo Egiptą savo malonėmis. 

— Argi faraonas nestato jiems buveinių, kur jie garbinami? 

— Šioje žemėje tiek paslapčių, Jūsų Didenybe... Beje, jūs 
pats taip pat esate paslaptis. Ši ramybė, šis malonus gyveni- 
mas, šių palmių grožis, šio perregrmo oro skaidrumas, nuosta- 
bus maisto skonis... Visa tai yra kažkas nepaprasta. Jūs, egip- 
tiečiai, sukūrėte stebuklą ir gyvenate užburtoje šalyje. Bet kiek 
dar šimtmečių tai truks? 

— Tol, kol Maat Įstatymas bus mūsų pagrindinė vertybė. 

— Jūs pamirštate pasaulį už Egipto ribų, Ramzi; jam nusi- 
spjaut į tą Įstatymą. Gal manote, kad Maat sustabdys hetitų 
kariauną? 

— Ji bus geriausia mūsų apsauga nuo nelaimės. 

— Aš mačiau karą savo akimis; aš mačiau žmonių žiaurumą, 
kai įsisiautėdavo įniršis ir beprotiška aistra žudyti apnikdavo 
iš pažiūros rimtus ir protingus vyrus. Karas... Jis - žmogaus 

kraujyje slypinti nedorybė, yda, kuri sunaikins bet kokią civili- 
zaciją. Egiptas nebus tos taisyklės išimtis. 

— Bus, Homerai. Jūs teisus: mūsų šalis yra stebuklas, bet 
mes kuriame stebuklą kasdien, kiekvieną dieną. Ir aš atrem- 
siu puolimą iš bet kurios pusės. 

Poetas užsimerkė. 

— Aš jau nebe tremtinys, Didenybe. Aš niekada nepamiršiu 
Graikijos, jos atšiaurumo ir jos žavesio, bet kaip tik čia, man 
stovint ant šios juodos ir derlingos žemės, mano siela kalbasi 
su dangum. Su dangum, kurį karas sudraskys. 

— Iš kur tiek nevilties? 

— Hetitai svajoja tik apie užkariavimus; kautynės yra jų gy- 
venimo prasmė. Tokie pat buvo daugelis graikų, su įkarščiu 
skerdę vienas kitą. Jūsų neseniai pasiekta pergalė hetitų ne- 
įbaugins ir nesulaikys. 

— Mano kariuomenė bus pasirengusi kautis. 

— Jūs panašus į didelį laukinį žvėrį, Jūsų Didenybe. Galvo- 
damas apie jus aš parašiau: 


Kaip leopardas kad puola iš girios žalios tankumyno 
Priešais medžiotoją vyrą, širdis jo nesudreba niekad 
Ir neapmiršta iš baimės, šunų pasigirdus lojimui. 
Netgi kai jį strėle ar ietim sužeidžia medžioklis, 

Jis, ir pervertas ieties, vis tiek iš kovos nesitraukia, 
Puola nirtingai, kol šunį sudrasko ar krinta negyvas. * 


Nefertarė dar kartą perskaitė keistą laišką, kurį jai ką tik 
perdavė Šenaras. Raiti pasiuntiniai atgabeno jį iš Hetitų im- 
perijos į Pietų Siriją, o iš ten kiti pristatė į Egiptą, kur laiškas 
buvo įteiktas užsienio reikalų ministrui. 


* Homeras. „Iliada“, XXI giesmė, p. 329. 

Mano seseriai, brangiajai Egipto karalienei, Nefertarei. 
Aš, Putuhepa, Hetitų imperatoriaus brolio Hatušilio žmona, siun- 
čiu tau draugiškus linkėjimus. Mudvi gyvename toli viena nuo 
kitos, mūsų šalys ir tautos labai skirtingos, bet argi jos nenori to 
paties: taikos? Jei mudviem pavyks paskatinti mūsų tautas gy- 
venti santarvėje, argi tai nebus geras darbas? Aš tikrai šito siek- 
siu. Ar galiu prašyti savo gerbiamą seserį veikti taip pat? 

Gauti jos ranka rašytą laišką man būtų garbė ir malonumas. 
Tesergsti tave dievai. 


— Ką reiškia tas keistas laiškas? — paklausė Nefertarė Ramzio. 

— Dviejų išdžiovinto dumblo antspaudų forma ir rašysena 
nekelia jokių abejonių: tai tikrai Puhutepos laiškas. 

— Ar privalau jai atsakyti? 

— Ji ne karalienė, bet po Muvatalio mirties ją reikia laikyti 
pirmąja Hetitų imperijos ponia. 

— Gal jos vyras Hatušilis bus imperatorius? 

— Muvatalis teikia pirmenybę savo sūnui Uri-Iešubui, įnir- 
tingam karo su Egiptu šalininkui. 

— Tada šis laiškas neturi prasmės. 

— Jis mums sako, kad Hatuše yra ne tik karo kurstytojų: esa- 
ma kitų siekių, kuriuos palaiko žynių ir pirklių luomai, turį, 
pasak Ašos, nemenką finansinę galią. Jie baiminasi karo, ku- 
ris sumažintų prekių ir lėšų apyvartą. 

— Ar jų įtaka pakankamai stipri, kad leistų išvengti ginkluo- 
to susidūrimo? 

- Žinoma, ne. 

— Jei Putuhepa nuoširdžiai trokšta taikos, kodėl man jai ne- 
padėjus? Juk tada išliktų nors menkutė, bet vis dėlto viltis iš- 
vengti tūkstančių mirčių. 


Siras Raja nervingai pešiojo savo barzdikę. 
— Mes patikrinome jūsų alibi, - pasakė Amenis. 

— Tuo geriau! 

— Iš tiesų tuo geriau jums: jūsų tarnautojai patvirtino jūsų 
žodžius. 

— Aš sakiau tiesą. Neturiu ką slėpti. 

Amenis nesiliovė žaidęs teptuku. 

— Turiu jums prisipažinti... kad mes galbūt suklydome. 

— Pagaliau prabilo protas! 

— Betgi jūs pats matote, kad aplinkybės buvo susiklosčiusios 
ne jūsų naudai! Vis dėlto aš jūsų atsiprašau. 

— Egipto teisingumas - ne tuščias žodis. 

— Mes visi tuo didžiuojamės. 

— Ar dabar galiu eiti ir keliauti kur panorėjęs? 

— Jūs galite vėl imtis savo darbo be jokių varžymų. 

— Manęs niekas niekuo nebekaltina? 

— Ne, Raja. 

— Aš vertinu jūsų sąžiningumą ir tikiuosi, kad jūs labai greit 
rasite tos vargšės merginos žudiką. 


Susirūpinęs visai kitais reikalais, Raja apsimetė tikrinąs tie- 
kiamų prekių lydraščius ir uoliai lakstė krantine nuo sandėlio 
iki laivo. 

Amenio suvaidinta komedija jo neapgavo nė per plauką. 
Ramzio asmens sekretorius buvo per daug atkaklus, kad taip 
greit paleistų iš rankų įtariamąjį, patikėjęs dviejų sirų liudiji- 
mu. Atsisakydamas prieš Rają panaudoti jėgą, raštininkas pa- 
spendė jam spąstus. Jis tikėjosi, kad Raja, manydamas esąs 
išteisintas, vėl imsis savo slaptos veiklos ir nuves Seramaną 
tiesiu taikymu pas šnipų tinklo narius. 

Gerai pasvarsčius, padėtis ėmė atrodyti Rajai kur kas pavo- 
jingesnė, nei jis pradžioje manė. Kad ir ką jis darytų, jo tinklas 
atrodė pasmerktas žlugti. Amenis beregint supras, kad kone 
visi Rajos tarnautojai dirba hetitams ir sudaro tikrą šešėlių 
armiją, 1r nors toji armija pavojingai veiksminga, suėmimų ban- 
ga ją sunaikins. 

Pamėginti apdumti Ameniui akis, prekiaujant lyg niekur nie- 
ko... Ta laikina priemonė nežada jam nieko gera. 

Reikia kuo greičiau įspėti Šenarą, neužtraukiant jam nė 
menkiausio įtarimo. 


Raja tiekė brangias vazas daugeliui Pi-Ramzio didikų. Še- 
naras taip pat įėjo į jų sąrašą - kaip nuolatinis pirkėjas. Todėl 
siras leidosi vyresniojo valdovo brolio sodybon ir susitiko su 
ūkvedžiu. 

— Pono Šenaro nėra namie. 

— Šit kaip... Gal jis netrukus grįš? 

— Šito aš nežinau. 

— Deja, aš neturiu laiko jo laukti, man reikia vykti į Memfį. 
Kai kurie pastarųjų dienų įvykiai ir taip privertė mane čia ilgai 
užtrukti. Gal malonėsite perduoti šį daiktą ponui Šenarui? 

— Žinoma. 

— Prašau perduoti jam taip pat mano sveikinimus. Tiesa, 
vos nepamiršau... To mažyčio stebuklo kaina labai didelė, bet 
kokybė ją pateisina. Mes sutvarkysime tą smulkų reikaliuką 
man grįžus. 

Prieš išplaukdamas savo laivu į Memfį, Raja aplankė dar 
tris kitus nuolatinius pirkėjus. 

Jis jau apsisprendė: kadangi reikalas toks skubus, jam rei- 
kia susitikti su savo viršininku ir pasitarti su juo. Bet pirma 
jam būtina atsikratyti seklių, kuriuos Seramana paleido jo pė- 
domis. 


Užsienio reikalų ministerijos raštininkas, įpareigotas skirs- 
tyti gautus laiškus ir pranešimus, pamiršęs užsidėti peruką ir 
praradęs visą tokiam pareigūnui deramą orumą, bėgte nubė- 
go Šenaro kabineto link, lydimas nustebusių ir net smerkian- 
čių savo bendradarbių žvilgsnių. Argi mokėjimas valdytis nė- 
ra svarbiausia kiekvieno raštininko dorybė? 

Šenaro kabinetas buvo tuščias. 

Siaubinga, bet teks rinktis: laukti, kol nežinia iš kur ir nežinia 
kada sugrįš ministras, arba peršokti hierarchijos pakopą ir pa- 
čiam nunešti gautą laišką valdovui. Rizikuodamas susilaukti 
priekaištų ar net galimo papeikimo, aukštasis pareigūnas vis 
dėlto pasirinko antrąjį kelią. 

Apstulbę bendradarbiai matė, kaip jis darbo metu išbėgo iš 
ministerijos, taip ir neužsidėjęs peruko, ir įšoko į tarnybinį ve- 
žimą, o tai leido jam beregint atsidurti rūmuose. 

Valdininką priėmęs Amenis tuoj pat suprato, kodėl šis toks 
susijaudinęs. 

Laiškas, kurį perdavė Pietų Sirijos diplomatinės tarnybos, 
buvo užantspauduotas hetitų imperatoriaus Muvatalio ant- 
spaudu. 

— Kadangi mano ministro nebuvo, aš pamaniau, kad bus ge- 
riau... 

— Tu pasielgei teisingai. Nieko nebijok: tavo karjerai niekas 
negresia. Valdovas įvertins tavo uolumą. 

Amenis pakilnojo laišką, pasvėrė jį ranka... Tai buvo medi- 
nė lentelė, suvyniota į audeklą, daugelyje vietų pažymėtą džio- 
vinto dumblo antspaudais, išmargintais hetitų rašmenimis. 

Raštininkas užsimerkė, tikėdamasis, kad tas slogutis tuoj iš- 
sisklaidys. Atsimerkęs Ramzio asmens sekretorius įsitikino, kad 
laiškas niekur neišnyko. Priešingai, jis tarsi svilino jam delną. 

Ameniui perdžiūvo gerklė. Lėtais, labai lėtais žingsniais jis 
įveikė nuotolį, skyrusį jį nuo Ramzio kabineto. Praleidęs die- 
ną su žemdirbystės ministru ir pareigūnais, atsakingais už lau- 
kų drėkinimą, valdovas dabar buvo vienas ir rengė potvarkį, 
siekiantį pagerinti užtvankų priežiūrą. 

— Tu atrodai susijaudinęs, Ameni. 

Raštininkas ištiesė oficialų hetitų imperatoriaus laišką, skirtą 
faraonui. 

— Jis skelbia mums karą, - tyliai ištarė Ramzis. 

Ramzis neskubėdamas perlaužė antspaudus, perplėšė audek- 
lą ir perskaitė laišką. 

Amenis vėl užsimerkė, mėgaudamasis paskutinėmis taikos 
akimirkomis. Tuoj prasivers pragaras: tuoj faraonas padiktuos 
jam atsakymą, kuris reikš, kad Egiptas stoja į karą su Hetitų 
imperija. 

— Ar tu vis dar blaivininkas, Ameni? 

Valdovo klausimas nustebino raštininką. 

— Blaivininkas, aš? Ak taip, žinoma... Taip, be abejo! 

— Gaila: dabar mudu galėtume drauge išgerti nuostabaus 
vyno. Še, skaityk. 

Amenis įsmeigė akis į sunkokai įskaitomą medinės lentelės 
tekstą. 


Nuo hetitų imperatoriaus Muvatalio - jo broliui Ramziui, Švie- 
sos Sūnui, Egipto faraonui. 
Kaip tavo sveikata? Tikiuosi, kad tavo motina Tuja, tavo sutuok- 
tinė Nefertarė ir tavo vaikai jaučiasi gerai. Tavo šlovė ir garsas 
apie didžiąją valdovo sutuoktinę sklinda vis plačiau, o tavo drą- 
sa žinoma visiems Hetitų imperijos gyventojams. 

Kaip laikosi tavo žirgai? Mes labai rūpinamės savaisiais. Tai 
puikūs gyvuliai, gražiausi visame pasaulyje. 

Tesergsti dievai Hetitų imperiją ir Egiptą. 


Amenio veidą nušvietė plati šypsena. 
— Tai... Tai nuostabu! 

— Aš tuo nesu tikras. 

- Juk tai - įprasta diplomatija, visai nepanašu į karo paskel- 
bimą! 

— Tik Aša galės mums tai pasakyti. 

— Tu visai nepasitiki Muvataliu... 

— Jis grindžia savo valdžią smurtu ir klasta; jo akimis Žiū- 
rint, diplomatija tėra papildomas ginklas, o ne kelias į taiką. 

— O gal jis pavargo kariauti? Tai, kad tu susigrąžinai Kanaa- 
ną ir Amuru, įrodė jam, kad į Egipto kariuomenę reikia žiūrė- 
ti rimtai! 

— Muvatalis jos neniekina. Kaip tik todėl jis rengiasi gin- 
kluotai kovai ir bando išsklaidyti mūsų būgštavimus, rodyda- 
mas draugiškumą. Toliaregis Homeras netiki ilgalaike taika. 

— O gal poetas klysta? Gal Muvatalis pasikeitė, gal pirklių 
luomas įveikė kariškius? Putuhepos laiškas tai patvirtina. 

— Hetitų imperijos ekonomika grįsta karu, o jos liaudies sie- 
la linkusi į smurtą. Pirkliai palaikys kariškius ir ras progą smar- 
kiai pasipelnyti iš didelio ginkluoto susidūrimo. 

— Vadinasi, tau atrodo, kad karas neišvengiamas. 

— Labai norėčiau tikėti, kad klystu taip manydamas. Jei Aša 
nepastebės nei didelio masto pratybų, nei perdėto ginklavi- 
mosi, nei visuotinės mobilizacijos, aš atgausiu viltį, kad karas 
mums negresia - bent kol kas. 

Amenis sutriko: jam į galvą šovė viena keista mintis. 

— Ašos užduotis — pertvarkyti mūsų protektoratų gynybos 
sistemą; bet juk norint surinkti duomenis, kurių tu pageidauji, 
jam teks... prasiskverbti į hetitų žemes? 

— Be abejo, - pripažino Ramzis. 

— Betgi tai - beprotybė! Jeigu jį sučiups... 

— Aša galėjo apsispręsti kaip tinkamas ir nevaržomas pasi- 
rinkti: sutikti ar atsisakyti. 

— Juk jis - mūsų draugas, Ramzi, mudviejų vaikystės drau- 
gas; jis ištikimas tau lygiai taip pat kaip aš, jis... 

— Aš to nepamiršau, Ameni, ir labai vertinu jo drąsą. 

— Jis neturi nė menkiausios galimybės sugrįžti iš ten gyvas ir 
sveikas! Jeigu jam ir pavyks perduoti keletą pranešimų, jis pa- 
klius į nelaisvę. 

Pirmąkart gyvenime Amenis pajuto priešiškumą Ramziui. 
Iškeldamas Egipto interesus virš visko, faraonas elgėsi teisin- 
gai. Bet jis aukojo tiems interesams draugą, nuostabų žmogų, 
kuris nusipelnė gyventi šimtą dešimt metų, kaip išminčiai. 

— Aš turiu padiktuoti tau atsakymą, Ameni; nuraminkime 
mūsų brolį - hetitų imperatorių, kad mano artimieji ir mano 
žirgai jaučiasi puikiai. 


Smulkiais kąsniukais grauždamas obuolį, Šenaras apžiūri- 
nėjo vazą, kurią priešais jį pastatė sodybos ūkvedys. 

— Ar tau tikrai ją atnešė pats pirklys Raja? 

— Taip, pone. 

— Pakartok man, ką jis pasakė. 

— Jis užsiminė apie didelę to nuostabaus dirbinio kainą ir sa- 
kėsi manąs, kad jūs sutvarkysite šį reikalą, kai jis grįš sostinėn. 

— Duok man dar vieną obuolį ir įsakyk, kad niekas daugiau 
manęs netrukdytų. 

— Pone, jūs ketinote susitikti su viena jaunuole... 

— Vyk ją lauk. 

Šenaras neatitraukė akių nuo vazos. 

Kopija. 

Senos gražios vazos kopija. 

Bjauri nemokšiška kopija, neverta nė poros paprastų san- 
dalų. Net kokio nors provincijos miesteliuko gyventoja nesi- 
ryžtų pastatyti jos savo svetainėje. 

Šenarui buvo aišku, ką Raja norėjo jam pranešti. Šnipą de- 
maskavo, ir jis nebepalaikys jokių ryšių su vyresniuoju faraono 
broliu. Vadinasi, žlugo nemaža dalis taip rūpestingai Šenaro pa- 
rengto veiklos plano. Ką ir kaip veikti, neturint ryšio su hetitais? 

Du dalykai jį guodė ir ramino. 

Pirma, tokiu svarbiu metu hetitai neatsisakys šnipų tinklo 
Egipto teritorijoje ir toliau jį palaikys; Raja bus pakeistas kuo 
nors kitu, ir tas agentas užmegs ryšį su Šenaru. 

Antra, jam buvo nepaprastai naudinga tai, kad Aša užėmė 
privilegijuotą padėtį pačioje valdžios viršūnėje. Griaudamas 
protektoratų gynybos sistemą, jis nepraleis progos užmegzti 
ryšius su hetitais ir praneš apie tai Šenarui. 

Tiesa, dar buvo magas Ofiras, kurio burtai ir kerai galbūt 
pasirodys esą veiksmingi. 

Atsižvelgdamas į viską, Šenaras priėjo išvadą, kad Rają išti- 
kusi nesėkmė nė kiek jam nepakenkė. Na, o pats hetitų šnipas 
sugebės išsisukti iš tos keblios padėties. 


Pi-Ramzio šventyklas užliejo šilta rusva šviesa. Atlikę sau- 
lėlydžio apeigas, Ramzis su Nefertare nuėjo prie Amono šven- 
tyklos, kurios statyba dar tęsėsi. Sostinė kasdien gražėjo ir at- 
rodė skirta taikai ir laimei. 

Karališkoji pora vaikštinėjo sode, žaliuojančiame priešais 
šventyklą, kur tarp oleandrų augo figmedžiai ir zizifai. Sodi- 
ninkai laistė jaunus medelius, meiliai su jais šnekučiuodamie- 
si: juk visiems buvo Žinoma, kad augalai mėgsta švelnų žodį 
taip pat kaip gaivinantį vandenį. 

— Ką tu manai apie ką tik gautus laiškus? 

— Jie manęs nenuramino, - atsakė Nefertarė. - Hetitai sie- 
kia mus apgauti tariamomis paliaubomis. 

— Aš tikėjausi išgirsti paguodžiamesnę nuomonę. 

— Apgaudinėti tave reikštų išduoti mūsų meilę. Aš privalau 
perteikti tau savo požiūrį, net jei jis nuspalvintas nerimastin- 
gomis audringo dangaus spalvomis. 

— Argi įmanoma galvoti apie karą, kuriame žus tiek jaunų 
vyrų, tuo metu, kai mes mėgaujamės šio sodo grožiu? 

— Mudu neturime teisės slėptis šitame rojuje, pamiršdami 
jam gresiančią audrą, kuri gali jį sunaikinti. 

— Ar mano kariuomenė pajėgs atlaikyti hetitų puolimą? Mū- 
sų armijoje per daug senų karių, galvojančių tik apie pasitrau- 
kimą iš tarnybos, per daug nepatyrusio jaunimo, per daug sam- 
domų kareivių, kuriems rūpi vien jų alga... O priešui mūsų 
silpnosios vietos gerai žinomos. 

— Argi mes nežinome jo trūkumų? 

— Mūsų žvalgybos tarnyba prastai organizuota; kad ji taptų 
veiksminga, prireiks ne vienų metų. Mes manėme, kad Muva- 
talis nesiryš pažeisti sienos, kurią nustatė mano tėvas, priėjęs 
prie Kadešo vartų; tačiau imperatorius seka savo pirmtakų pa- 
vyzdžiu: jis svajoja išplėsti savo imperiją, o geresnio už Egiptą 
laimikio nėra ir negali būti. 

— Ar Aša jau atsiuntė tau kokį nors pranešimą? 

— Ne, aš dar negavau jokių Žinių. 

— Tu baiminiesi dėl jo gyvybės, tiesa? 

— Aš patikėjau jam pavojingą užduotį, kuri privers jį prasi- 
skverbti priešo teritorijon surinkti kaip galima daugiau žinių. 
Amenis negali man to atleisti. 

— Kam atėjo į galvą mintis apie tokią užduotį? 

— Aš niekada tau nemelavau ir nemeluosiu, Nefertare: ne 
Ašai, 0 man. 

— Jis būtų galėjęs atsisakyti. 

— Argi faraono pasiūlymo atsisakoma? 

— Aša — valinga asmenybė, jis sugeba pats pasirinkti savo 
likimą. 

— Jei jam nepasiseks, aš būsiu atsakingas už jo suėmimą ir 
mirtį. 

— Aša paskyrė savo gyvenimą Egiptui - kaip ir tu. Vykdamas 
į Hetitų imperiją, jis tikisi išgelbėti mūsų šalį nuo pražūties. 

— Mes kalbėjomės apie tai visą naktį prieš jam išvykstant. 
Jeigu jis man perduos svarbių duomenų apie ginkluotąsias he- 

titų pajėgas ir jų ketinimus, galbūt pajėgsime atremti užka- 
riautojų puolimą. 

— O jei tu pultum pirmas? 

— Aš apie tai galvoju... Bet man reikia duoti laiko Ašai, kad 
jis spėtų pradėti savo veiklą. 

— Mūsų gauti laiškai liudija, kad hetitai siekia laimėti laiko — 
be abejo, dėl vidinių nesutarimų. Reikia nepraleisti tinkamiau- 
sios akimirkos. 

Švelniame ir melodingame Nefertarės balse skambėjo ne- 
palenkiama Egipto karalienės valia. Kaip kadaise Tuja, palai- 
kiusi ir rėmusi Setį, taip dabar Nefertarė ugdė Ramzio sielą, 
pripildydama ją jėgos. 

— Aš dažnai galvoju apie Mozę. Kaip jis elgtųsi šiandien, kai 
iškilo grėsmė pačiam Dviejų Žemių gyvavimui? Esu tikras, kad 
nors jam į galvą šaudavo keistos mintys, jis kovotų mūsų pusė- 
je, siekdamas išgelbėti faraonų šalį. 

Saulė nusileido, ir Nefertarė susigūžė nuo padvelkusios vėsos. 

— Man taip trūksta tos senos skaros, ji taip gerai mane sušil- 
dydavo. 

Į rytus nuo Akabos užutėkio ir į pietus nuo Edomo driekėsi 
Madiano kraštas, kuris tenkinosi ramiu, taikingu, senamadiš- 
ku gyvenimu, kartais svetingai priimdamas klajoklius, keliau- 
jančius Sinajaus pusiasaliu. Madiano gyventojai, daugiausia 
vertęsi gyvulininkyste taikūs piemenys, laikėsi nuošalyje nuo 
kautynių, supriešindavusių arabiškąsias Moabo šalies gentis. 

Senas žynys, septynių dukterų tėvas, valdė mažą madianiečių 
bendruomenę, nesiskundusią nei neturtu, nei atšiaurių klimatu. 

Senis gydė avelei sužeistą koją, kai jo ausys pagavo neįpras- 
tą garsą. 

Arkliai. 

Arkliai ir visu greičiu lekiantys karo vežimai. 

Egipto kariuomenės patrulis... Bet juk jie niekada neužsuk- 
davo į Madianą, kurio gyventojai neturėjo jokių ginklų ir ne- 
mokėjo kautis. Skurdžiai gyvendami, jie nemokėjo mokesčių, 
ir dykumų tvarkos sergėtojai žinojo, kad jie nedrįs suteikti prie- 
globsčio plėšikams beduinams, nes bijos, kad jų oazė gali būti 
sunaikinta, 0 jie patys ištremti nežinia kur. 

Kai egiptiečių karo vežimai įlėkė į gyvenvietę, vyrai, mote- 
rys ir vaikai pasislėpė storos drobės palapinėse. Senasis žynys 
atsistojo ir žengė pasitikti atvykėlių. 

Būriui vadovavo jaunas atžarus karininkas. 

— Kas tu? 

— Madiano žynys. 

— Ar tai tu vadovauji šiai skursnų kupetai? 

— Taip, ta garbė tenka man. 

— Iš ko jūs čia gyvenat? 

— Mes auginame avis, valgome datules, o geriame šulinio 
vandenį. Mūsų darželiuose užauga šiek tiek daržovių. 

— Ar turite ginklų? 

— Mes prie jų nepratę. 

— Man įsakyta iškrėsti jūsų palapines. 

— Jos jums atviros: neturime ką slėpti. 

— Sako, kad jūs suteikiate prieglobstį nusikaltėliams bedui- 
nams. 

— Nejaugi mes tokie bepročiai, kad rizikuotume užsitraukti 
faraono rūstybę? Net jei šis žemės lopinėlis skurdus ir visų 
užmirštas, jis priklauso mums, ir mes jį branginame. Įstatymo 
pažeidimas būtų mūsų pražūtis. 

— Tu tikras išminčius, seni, bet aš vis dėlto atliksiu kratą. 

— Kartoju: mūsų palapinės tau atviros. Bet gal prieš tai su- 
tiksi pasisvečiuoti kuklioje šventėje? Viena iš mano dukterų 
ką tik pagimdė sūnų. Mes iškepsime ėriuką ir išgersime pal- 
mių vyno. 

Egiptiečių karininkas sutriko: 

— Man tai nelabai pridera... 

— Kol tavo kariai atliks savo pareigą, eikš, sėsk prie ugnia- 
kuro. 

Apduję madianiečiai susibūrė aplink senąjį žynį, kuris juos 
nuramino ir paprašė padėti egiptiečiams. 

Būrio viršininkas sutiko prisėsti ir paragauti šventinio pa- 
tiekalo. Naujagimio motina dar nesikėlė iš patalo, bet tėvas, 
ryškių veido bruožų barzdočius, susimetęs į kuprą, laikė kūdi- 
kį glėbyje ir pamažėle jį supo. 

— Tai piemuo, bijojęs, kad negalės turėti vaikų, - paaiškino 
senasis žynys. — Tas vaikas bus jo senatvės šviesa. 

Kariai nerado nei ginklų, nei beduinų. 

— Gerbk įstatymą kaip ligi šiolei, - patarė karininkas Ma- 
diano žyniui, — ir tavo tauta neturės jokių nemalonumų. 

Karo vežimai ir arkliai dingo dykumoje. 

Kai smėlio debesis išsisklaidė, naujagimio tėvas atsistojo. 
Egiptietis būtų labai nustebintas pamatęs, kad geibus piemuo 
virto plačiapečiu galiūnu. 

— Mes išgelbėti, Moze, - tarė senasis žynys savo žentui. - Jie 
nebegrįš. 


Vakariniame Tėbų krante architektai, akmentašiai ir skulp- 
toriai negailėdami jėgų statė Ramezėjų - Šviesos Sūnaus mili- 
jonų metų šventyklą. Kaip reikalavo taisyklės, pirmiausia bu- 
vo pastatyta centrinė dalis - naosas, jame slypėjo nematoma- 
sis dievas, kurio pavidalo žmonių akys niekada neišvys. Staty- 
bų aikštelėje, kur vyravo griežčiausia tvarka, buvo sukrautas 
milžiniškas kiekis smiltainio, pilkojo granito ir bazalto luitų. 
Jau kilo kolonų salės sienos, jau stiebėsi aukštyn būsimieji val- 
dovo rūmai. Ramzis pareikalavo, kad jo šventykla būtų pasa- 
kiškas pastatas, išliksiantis per amžių amžius - taip ir bus. Čia 
bus pagerbiamas jo tėvo atminimas, čia bus atliekamos apei- 
gos jo motinos ir žmonos garbei, čia bus perteikiama nemato- 
ma energija, be kurios neįmanoma valdyti teisingai. 

Didysis Karnako žynys Nebu nusišypsojo. Žinoma, valdyti 
didžiausią ir turtingiausią Egipto šventyklą buvo paskirtas 
senas, nuilsęs, reumato kankinamas senis, ir visi manė, kad 
Ramzio pasirinkimą lėmė ciniškas ir toliaregis apskaičiavi- 
mas: nusenęs Nebu tebus trumpalaikis statytinis, kurį bere- 
gint pakeis kitas valdovo parinktas žynys, toks pat senas pa- 
taikūnas. 

Niekas nenumatė, kad Nebu ims senti kaip granitas - atro- 
dė, kad jis nepastebi skriejančių dienų, mėnesių, metų. Nupli- 
kęs, lėtapėdis, mažakalbis, jis nė su kuo nesidalijo turima val- 
džia. Jis buvo ištikimas savo valdovui ir nenorėjo regzti prieš jį 
jokių pinklių, kaip tai darė kai kurie jo pirmtakai. Nebu jau- 
nystės šaltinis buvo jo tarnavimas Ramziui. 

Bet šiandien Nebu pamiršo milžinišką šventyklą, čia plu- 
šančius darbininkus ir patarnautojus, jos žynius, jai priskirtas 
žemes bei kaimus ir palinko prie jauno medelio: prie akacijos, 
kurią antraisiais savo valdymo metais Ramzis pasodino ten, 
kur turėjo iškilti jo milijonų metų šventykla. Didysis Karnako 
žynys buvo pažadėjęs valdovui prižiūrėti, kaip augs šis mede- 
lis, O jis netrukus ėmė visus stebinti savo gyvybingumu. Sem- 
damasis jėgų iš tai vietovei būdingos ypatingos energijos, jis 
stiebėsi į dangų gerokai greičiau nei kitur pasodinti augalai. 

— Ar tu patenkintas mano akacija, Nebu? 

Didysis žynys lėtai atsigręžė. 

— Jūsų Didenybe... Manęs neįspėjo, kad jūs atvyksite į Tė- 
bus! 

— Nieko už tai nebark: apie mano kelionę rūmų tarnyba nie- 
kam nepranešė. Tas medis puikiai auga. 

— Nemanau, kad man kada nors būtų tekę matyti tokį gajų, 
taip sparčiai augantį medelį. Gal jūs perteikėte jam savo jėgą? 
Man teko garbė prižiūrėti ir globoti jo vaikystę; jūs į jį žvelgsi- 
te, kai jis bus jau aukštas ir vešlus gražuolis. 

— Prieš žengdamas į audrą aš norėjau vėl pamatyti Tėbus, savo 
milijonų metų šventyklą, mano būsimąjį kapą, ir šią akaciją. 

— Karas tikrai neišvengiamas, Didenybe? 

— Hetitai bando mus įtikinti, kad taip nėra, bet kas gi gali 
tikėti jų meiliais žodžiais? 

— Šičia viskas gerai. Karnako turtai - jūsų turtai. Aš pasirū- 
pinau, kad man patikėtos valdos suklestėtų. 

— Kaip tavo sveikata? 

— Kol širdies kanalai neužsikimš, aš dirbsiu. Tačiau tikrai 
neprieštaraučiau, jei Jūsų Didenybė nuspręstų pakeisti mane 
kuo nors kitu. Didžiausias mano troškimas - gyventi prie šven- 
tojo ežero ir mąstyti apie kregždučių skrydį. 

— Man gaila tave apvilti, bet nemanau, kad būtina pertvar- 
kyti šventyklos valdymą. 

— Kojos manęs jau nebelaiko, ausys nebeprigirdi, kaulus 
gelia... 

— Bet tavo mintis tebėra veržli kaip sakalo skrydis ir tiksli 
kaip ibio pasirinkta kryptis. Dirbk, Nebu, kaip dirbai ligi šiol, 
ir pasirūpink šia akacija. Jei aš negrįšiu, tu būsi jos globėjas. 

— Jūs grįšite. Jūs privalote grįžti. 

Lankydamasis statybų aikštelėje Ramzis prisiminė laiką, pra- 
leistą Gebel-Zilzilėje tarp akmenskaldžių ir akmentašių. Jis 
dienų dienas kūrė Egiptą, jie statė šventyklas ir amžinybės bu- 
veines, be kurių šalis nugrimztų į suirutę ir niekšybę, būdingas 
žmogiškajai prigimčiai. Garbinti šviesos galią ir gerbti Maat 
Įstatymą reiškė mokyti žmogų sąžiningumo ir teisingumo, ban- 
dant įtikinti jį atsikratyti savanaudiškumo ir tuštybės. 

Valdovo svajonė pamažu virto tikrove. Vis labiau ryškėjo 
milijonų metų šventyklos kontūrai; šis įstabus magiškosios 
energijos šaltinis ėmė veikti savaime, paprasčiausiai dėl to, kad 
šventyklos sienose buvo iškaltos įvairios scenos ir hieroglifai. 
Eidamas per būsimas sales, kurių kontūrai buvo jau pažymėti, 
stabtelėdamas susikaupti ir pamąstyti būsimosiose koplyčio- 
se, Ramzis sėmėsi ka jėgos, tos stebuklingos energijos, atsira- 
dusios dangui susiliejant su žeme. Jis persiėmė ta jėga, bet ne 
savo labui, o kad įstengtų drąsiai stoti prieš tamsybes, kuriose 
hetitai norėjo paskandinti dievų mylimą žemę. 

Ramzis jautė, kad jo sieloje atgyja visos dinastijos, visa ant 
šimtmečių siūlo suverta faraonų giminė, kūrusi Egiptą pagal 
visatos pavyzdį. 

Akimirksnį, tik vieną akimirksnį jaunas dvidešimt septyne- 
rių metų valdovas sudvejojo; tačiau praeitis tapo jėga, o ne 
našta. Šioje milijonų metų šventykloje Ramzio pirmtakai nu- 
rodė jam kelią. 


Siras Raja pristatė vazų aukštiems Memfio pareigūnams ir 
didikams. Jeigu sekliai apklaus jo tarnautojus, tai sužinos, kad 

pirklys ketina ir toliau tenkinti savo pirkėjų poreikius, steng- 
damasis likti nuolatiniu kilmingų šeimų tiekėju. Todėl Raja 
prekiavo savo įprastu būdu: užmegzdavo su pirkėju tiesioginį 
ryšį ir maloniai jį pašnekindavo, negailėdamas meilikavimų. 

Paskui jis nuvyko į didįjį Mer-Uro haremą*, kur nebuvo lan- 
kęsis bent porą metų: Raja buvo tikras, kad ši kelionė suglu- 
mins Amenio ir Seramanos seklius. Jie pamanys, kad šnipas 
turi bendrininkų šioje senoje ir garbingoje įstaigoje, ir sugaiš 
daug laiko tirdami tuos klaidingus pėdsakus. Beje, tai parei- 
kalaus iš jų nemaža jėgų! 

Raja pakišo sekliams dar vieną progą pataikyti pirštu į dan- 
gų: jis užsuko į netoli haremo esantį mažą kammelį ir pasiginči- 
jo dėl kažkokių mažmožių su valstiečiais, kurių visai nepaži- 
nojo. Aišku, tardytojai ir juos palaikys įtariamojo siro bendri- 
ninkais. 

Palikęs savo suglumintus seklius, pirklys grįžo į Memfį patik- 
inti, kokiomis sąlygoms bus išgabentos kelios jo krovinių siun- 
tos. Vienos iš jų turėjo nukeliauti į Pi-Ramzį, kitos - į Tėbus. 


Seramana šėlte šėlo. 

— "Tas šnipas iš mūsų tyčiojasi! Jis žino, kad mes jį sekame, ir 
linksminasi, vedžiodamas mus už nosies! 

— Nusiramink, - patarė Amenis. —- Jis būtinai padarys kokią 
nors klaidą. 

— Kokią klaidą? 

— Pranešimai, kuriuos jis gauna iš hetitų, slepiami arba in- 
duose su džiovintomis žuvimis, arba brangiose vazose. Laži- 
nuosi, kad vazose, nes didžioji jų dalis gaunama iš Pietų Siri- 
jos ir Azijos. 

— Na, tai apžiūrėkime jas! 


* Senovės Egipte haremu buvo vadinama stambi ekonominė institucija, kurios ūkinė veikla 
galėjo būti labai įvairi (vert. past. ). 

— Ir kas iš to? Tai mums nieko neduos. Juk mums svarbiau- 
sia — kokiu būdu jis siunčia savo pranešimus ir kokiu tinklu 
naudojasi. Dabartinėmis aplinkybėmis jis yra priverstas įspėti 
hetitus, kad negali tęsti savo veiklos. Mums reikia patykoti 
progą, kai jis išsiųs kokius nors daiktus į Siriją. 

— O aš sugalvojau ką kita, - prisipažino Seramana. 

— Tikiuosi, neketini pažeisti įstatymų? 

— Jeigu aš nuveiksiu viską tylutėliai ramutėliai ir suteiksiu 
tau galimybę suimti Rają visiškai teisėtai, ar leisi man įvykdyti 
tą sumanymą? 

Amenis iš susijaudinimo net nulaužė savo teptuką. 

— Kiek tau reikia laiko? 

— Rytoj viskas bus atlikta. 

Bubastyje buvo švenčiama meilės svaigulio šventė. Visą savai- 
tę merginos ir vaikinai galės džiaugtis pirmuoju meilės jaudu- 
liu, maloningai stebint deivei katei Bastei, įkūnijančiai gyve- 
nimo saldybes. Kaimo vietovėse draugiškos imtynės leis jau- 
nuoliams parodyti savo jėgą ir sužavėti gražiąsias žiūroves ko- 
vos įkarščiu. 

Rajos tarnautojai turėjo teisę pasinaudoti dviejų dienų atos- 
togomis. Vyriausiasis sandėlininkas, liesas kumptelėjęs siras, 
užrakino sandėlį, kur buvo gal dešimt ne itin vertingų vazų. 
Jam buvo visai smagu galvoti, kad netrukus jis galės įsimaišyti 
į minią ir pabandyti laimę užkalbinęs kokią šaunią miestelė- 
nę, kad ir ne pirmos jaunystės. Raja buvo griežtas šeiminin- 
kas, tad reikėjo nepraleisti progos papramogauti. 

Įsivaizdavus, koks malonumas jo laukia, sandėlininkui ko- 
ne seilė ištįso, ir jis niūniuodamas pasuko gatvele, vedančia į 
nedidelę aikštę. Čia jau rinkosi mėgėjai pasilinksminti. 

Didžiulė letena sugriebė jį už plaukų ir patraukė atgal. Kita 
letena užspaudė jam burną, drauge nutildžiusi skausmo šūksnį. 

— Tylėk, - įsakė Seramana, - arba aš tave pasmaugsiu. 

Apimtas siaubo, siras leidosi nutempiamas į stoginę, kurio- 
je buvo sukrautos įvairaus dydžio pintinės. 

— Kiek laiko tu dirbi Rajos krautuvėje? — paklausė sardas. 

— Ketveri metai. 

— Atlyginimas geras? 

— Na... Raja linkęs šykštauti. 

— Tu jo bijai? 

- Šiek tiek... 

— Raja tuoj bus suimtas, - pareiškė Seramana, - ir nuteistas 
mirti už šnipinėjimą hetitų naudai. Jo bendrininkų laukia to- 
kia pat bausmė. 

— Bet juk aš - tik jo tarnautojas! 

— Melas - sunkus nusikaltimas. 

— Jis mane pasamdė dirbti sandėlininku, o ne šnipu! 

— Tu labai blogai padarei pamelavęs, kad Raja neva buvo 
čia, Bubastyje, iš tiesų jis tuo metu įvykdė žmogžudystę Pi- 
Ramzyje. 

— Žmogžudystę? Ne, negali būti... Aš to nežinojau! 

— Dabar žinai. Ar tu patvirtini savo ankstesnius parodymus? 

— Ne... Taip! Nes Raja man atkeršys, jei aš juos atsiimsiu. 

— Bičiuli, tu man nepalieki pasirinkimo: kadangi atkakliai 
slepi tiesą, aš suknežinsiu tau galvą į sieną. 

— Jūs neišdrįsite! 

— Aš nudobiau dešimtis tokių niekšelių kaip tu. 

— Raja... Jis atkeršys... 

— Tu jo niekada nebepamatysi. 

— Tikrai? 

— Tikrų tikriausiai. 

— Tuomet aš sutinku... Raja man sumokėjo, kad pasaky- 
čiau, jog jis tą naktį buvo čia. 

— Ar moki rašyti? 

— Nelabai gerai... 

— Eime pas raštininką, jis užrašys tavo parodymus, o paskui 
galėsi sau bėgti pas mergužėles. 


Viliojančiomis žaliomis akimis, švelniai padažytomis lūpo- 
mis, grakšti, guvi ir linksma, gražioji Izetė, mažojo Kha moti- 
na, neprarado jaunystės žavesio. Tą vėsų žiemos vakarą jau- 
nos moters pečius gaubė vilnonė skara. 

Tėbų apylinkėse pūtė stiprus vėjas, tačiau gražioji Izetė 


CHRISTIAN JACO Iš RAMZIS. KADEŠO MŪŠIS 239 


išsiruošė pasimatyman, į kurį ją pakvietė keistas laiškas: 
„Nendrinė trobelė. Ieškok tokios pat kaip Memfyje, tik va- 
kariniame Nilo krante, priešais Luksoro šventyklą, kviečių 
lauko pakrašty.“ 

Jo rašysena... Ji negalėjo suklysti. Betgi - kam, kodėl tas 
keistas kvietimas, primenant tokias intymias praeities smul- 
kmenas? 

Gražioji Izetė paėjėjo palei drėkinimo kanalą, pamatė sau- 
lėlydžio nuauksintą kviečių lauką ir pastebėjo trobelę. Ji jau 
buvo bejeinanti vidun, kai smarkus vėjo gūsis kilstelėjo jos suk- 
nelės apačią, ir ji užsikabino už krūmo. 

Izetė pasilenkė, norėdama atsargiai atkabinti audinį, kad 
jis nesuplyštų, bet kažkieno ranka jau išvadavo ją ir padėjo 
atsitiesti. 

— Ramzi... 

— Tu vis tokia pat žavi, Izete. Ačiū, kad atėjai. 

— Tavo laiškas mane labai sujaudino. 

— Aš norėjau pamatyti tave, bet ne rūmuose. 

Valdovas ją kerėte kerėjo. 

Jo raumeningas kūnas, didinga laikysena, jo žvilgsnis Žadi- 
no tokį pat geismą kaip kitados. Ji niekad nesiliovė jo mylėju- 
si, nors suprato, kad nepajėgs varžytis su Nefertare. Didžioji 
valdovo sutuoktinė užpildė Ramzio širdį, kur ji viešpatavo 
nepaisydama varžovių — ir jų neturėdama. Gražioji Izetė nei 
jai pavydėjo, nei pavyduliavo. Ji susitaikė su savo likimu ir di- 
džiavosi padovanojusi valdovui sūnų, kurio nepaprasti gabu- 
mai jau ryškėjo. 

Taip, ji nekentė Ramzio, kai jis vedė Nefertarę, bet tas aud- 
ringas jausmas buvo tik skausminga jos meilės išraiška. Izetė 
stojo prieš sąmokslą, kuris grėsė valdovui ir į kurį buvo norėta 
ją įtraukti. Ji niekada neišduos vyriškio, kuris suteikė jai tiek 
laimės, įžiebęs džiaugsmą jos kūne ir sieloje. 

— Kodėl tau šovė galvon šitaip slapukauti... ir priminti man 


UI 
LTS 


240 


pirmuosius mudviejų pasimatymus tokioje pat trobelėje kaip 
šita? 

— Taip panoro Nefertarė. 

— Nefertarė? Nieko nesuprantu! 

— Ji reikalauja, kad mudu su tavim turėtume dar vieną sūnų, 
kuris galėtų paveldėti karalystę, jeigu Kha ištiktų nelaimė. 

Gražioji Izetė pasviro ir krito Ramziui į glėbį. 

— Tai sapnas, - sukuždėjo ji, - stebuklingas sapnas. Tu - ne 
valdovas, o aš - ne Izetė; mudu - ne Tėbuose ir neketiname 
mylėtis tam, kad Kha turėtų brolį. Tai tik sapnas, bet aš no- 
riu išgyventi jį ligi slapčiausių sielos gelmių ir išsaugoti per 
amžius. 

Ramzis nuleido nuo Izetės pečių suknelės petnešėles ir pla- 
tus apdaras nusmuko ant žemės. Karštligiškai virpanti Izetė 
leidosi nurengiama. 

Tą akimirką, kai jos kūne užsimezgė Ramziui skirtas kūdi- 
kis, Izetė patyrė beprotišką laimę, pašėlusio džiaugsmo tvyks- 
nį, kurio ji jau nebesitikėjo. 


Nuo plukdžiusio jį atgal į Pi-Ramzį laivo denio valdovas žvel- 
gė į Nilą, paskendęs vienatvėje. Jis žvelgė į Nilą, o matė Ne- 
fertarės veidą. Taip, Izetė nuoširdžiai jį mylėjo, o prabėgę me- 
tai nenublukino jos žavesio; bet jis nejautė jai to jausmo, visa- 
galio kaip saulė ir beribio kaip dykuma, kuris užplūdo jo sielą 
pirmąkart išvydus Nefertarę — tos meilės, kuri nepaliaujamai 
augo ir kerojo dienų dienas. Kaip Ramezėjus ir sostinė kilo be 
atvangos plušant jų statytojams, taip stiprėjo ir gilėjo Ramzio 
aistra žmonai. 

Valdovas nepasakė Izetei, ko iš tikrųjų reikalavo Nefertarė. 
Karalienė norėjo, kad Izetė atliktų antrosios žmonos pareigą 
ir padovanotų keletą vaikų valdovui, pasižyminčiam galia ir 
tvirtybe, kad daugelis jo galimų įpėdinių tiesiog bijotų perimti 
iš jo valdžią. Egipto praeityje jau būta panašaus atvejo: farao- 

nas Pepis II, sulaukęs daugiau nei šimto metų, pergyveno savo 
vaikus. Jam mirus, šalis liko be sosto įpėdinio. Prasidėjo val- 
džios krizė, kurią lydėjo daugybė sukrėtimų ir neramumų. Jei 
Ramzis sulauks gilios senatvės, koks likimas ištiks valstybę, jei 
Kha ar Meritamon dėl kokios nors priežasties negalės tapti jo 
įpėdiniais? 

Faraonui buvo neįmanoma gyventi taip, kaip gyvena papras- 
tas mirtingasis. Net jo meilė ir šeima turėjo tarnauti tam, kad 
jo įkūnijama valdžia būtų amžina. 

Tačiau jo gyvenime buvo Nefertarė, toji neprilygstama mo- 
teris, dovanojanti jam iškilnią meilę: Ramzis nenorėjo nei nu- 
sižengti savo pareigai, nei dalytis geismu su kita moterimi, kad 
ir gražiąja Izete. 

Atsakymą jam pakuždėjo Nilas — Nilas, kurio vanduo po- 
tvynio metu dosniai girdė abiejų krantų žemę, suteikdamas jai 
vaisingumą. 


Dvariškiai, susirinkę didžiojoje Pi-Ramzio priėmimų salė- 
je, uoliai malė liežuviais, dalydamiesi gandais ir paskalomis. 
Kaip ir jo tėvas Setis, Ramzis retai kada rengdavo tokio pobū- 
džio iškilmes. Jis labiau mėgo dirbti akis į akį su savo minist- 
rais nei tuščiai postringauti su būriu didikų, kuriems rūpėjo 
tik pataikauti valdovui. 

Išvydę įžengus; salėn faraoną, laikantį dešinėje rankoje ap- 
vyniotą virve lazdą, daugelis dvariškių kelias akimirkas sulai- 
kė kvapą. Šis simbolis reiškė, kad Ramzis ketino paskelbti nu- 
tarimą, kuris nedelsiant įgis įstatymo galią. Lazda simboliza- 
vo Žodį, o virvė - ryšį su tikrove, jis atsiras valdovui tariant 
nuodugniai apsvarstyto nuosprendžio žodžius. 

Dvariškiai susijaudino ir sunerimo. Niekas neabejojo, kad 
Ramzis tuoj paskelbs karą hetitams. Hetitų imperijon bus nu- 
siųstas ambasadorius, kuris įteiks imperatoriui faraono laiš- 
ką, tiksliai nurodantį karo pradžią. 

— Žodžiai, kuriuos aš ištarsiu, yra karališkasis potvarkis, — 
pareiškė Ramzis. — Jis bus iškaltas stelose, šaukliai pagarsins 
jį miestuose ir kaimuose, apie jį sužinos kiekvienas Abiejų Že- 
mių gyventojas. Nuo šios dienos ir iki paskutinio savo atodū- 
sio aš teiksiu „valdovo sūnaus“ ir „valdovo dukters“ rangą vai- 
kams, kurie bus auklėjami rūmų mokykloje ir gaus tokį pat 
išsilavinimą kaip mano sūnus Kha ir mano dukra Meritamon. 
Jų skaičius bus neribotas, o savo įpėdiniu aš paskirsiu kurį 
nors iš jų ir pranešiu jam apie tai, kai ateis laikas. 

Apstulbę dvariškiai netvėrė džiaugsmu. Kiekvienas tėvas, 
kiekviena motina ėmė paslapčia tikėtis, kad ta garbė bus su- 
teikta kaip tik jų vaikui. Kai kurie jau galvojo, kokiu būdu rei- 
kės išliaupsinti savo atžalų nuopelnus taip, kad Ramzis su Ne- 
fertare pasirinktų kurį nors iš jų palikuonių. 


Ramzis apgaubė didele skara sveikstančios po peršalimo Ne- 
fertarės pečius. 

— Ją atvežė iš geriausios Sajo audyklos. Šventyklos vyresnio- 
ji išaudė ją savo rankomis. 

Karalienės šypsena nuskaidrino apniukusį Deltos dangų. 

— Man taip pat norėtųsi nukeliauti į Pietus, bet aš žinau, 
kad tai neįmanoma. 

— Man labai gaila, Nefertare, bet aš privalau prižiūrėti savo 
karių pratybas. 

— Izetė pagimdys tau dar vieną sūnų, tiesa? 

— Jei to norės dievai. 

— Tuomet viskas puiku: jie to norės. Kada tu vėl su ja pasi- 
matysi? 

— Nežinau. 

— Bet... Juk tu man pažadėjai... 

— Aš ką tik paskelbiau potvarkį. 

— Kuo gi jis susijęs su Izete? 

— Tavo valia įvykdyta, Nefertare: mudu turėsime per šimtą 
sūnų ir dukterų, tad sosto paveldėjimas bus užtikrintas. 

— Aš turiu įrodymą, kad Raja melavo, - pakiliai nusiteikęs pa- 
skelbė Seramana. 

Amenis nė nemirktelėjo. 

— Ar girdi, ką sakau? 

— Taip, taip, - atsakė valdovo asmens sekretorius. 

Sardas suprato, kodėl Amenis toks abejingas. Be abejo, raš- 
tininkas ir vėl miegojo gal tik dvi ar tris valandas ir dabar nie- 
kaip neįstengė atsibusti. 

— Va, aš turiu Rajos sandėlininko parodymus, kuriuos jis 
pasirašė ir patvirtino liudininkų akivaizdoje. Tarnautojas aiš- 
kiai sako, kad jo šeimininkas, nebuvęs Bubastyje tą dieną, kai 
buvo nužudyta Nenofarė, sumokėjo jam už melagingus paro- 
dymus. 

— Sveikinu, Seramana, tu šauniai padirbėjai. Ar tavo sandė- 
lininkas... gyvas ir sveikas? 

— Išėjęs iš raštinės, jis pareiškė karščiausią norą dalyvauti 
didžiojoje miesto šventėje ir ketino ten susitikti su keliomis 
sukalbamomis moteriškaitėmis. 

— Iš tiesų šaunus darbas... 

— Vis tiek tu nieko nesupranti! Juk Rajos alibi nebegalioja, 
tad mes galime jį suimti ir apklausti! 

— Tai neįmanoma. 

— Neįmanoma?! Kas drįstų pasipriešinti... 

— Raja sugebėjo pasprukti nuo savo seklių ir dingo kažko- 
kioje Memfio gatvelėje. 


+ 


SI, 
LTS 


p 


244 


Šenaras buvo įspėtas. Pavojus jam nebegrėsė. Dabar Raja 
turėjo dingti. Jis buvo įsitikinęs, kad Amenis įsakys tikrinti bet 
kokį krovinį, gabenamą Pietų Sirijon, net indą su džiovinto- 
mis žuvimis ar mėsa, todėl nebegalėjo pasiųsti hetitams jokio 
pranešimo. Patikėti laišką vienam iš savojo šnipų tinklo narių 
jam atrodė pernelyg rizikinga: juk taip lengva išduoti faraono 
tvarkos sergėtojų ieškomą bėglį! Vienintelė priimtina išeitis, 
kurią Raja numatė tą pačią akimirką, kai sužinojo esąs įtaria- 
mas žmogžudyste: pačiam susitikti su šnipinėjimo tinklo virši- 
ninku, nors tai buvo griežtai uždrausta. 

Atsikratyti nuolat jį sekusių tvarkos sergėtojų buvo ne taip 
paprasta; turbūt reikėjo padėkoti dievui, vakare atsiuntusiam 
praužusią virš Memfio audrą: ja pasinaudodamas, Raja pa- 
spruko, įbėgęs dirbtuvėn, iš kurios buvo du išėjimai. 

Eidamas ne gatve, 0 namų stogais, jis pateko šnipų tinklo 
viršininko buveinėn per patį audros įkarštį, kai dangų raižė Žai- 
bai, o smarkus vėjas kėlė dulkių debesis ištuštėjusiose gatvėse. 

Namas skendėjo tamsoje ir atrodė negyvenamas. Rajos akys 
apsiprato tamsoje, ir jis atsargiai, nekeldamas triukšmo, nužings- 
niavo į svečių kambarį. Staiga jo ausys pagavo silpną dejonę. 

Sunerimęs pirklys nuėjo garso link. 

Vėl pasigirdo gaili dejonė, lyg kažkas būtų stengęsis sulai- 
kyti smarkų skausmą. O štai ir šviesos spindulys, besiskverbiąs 
pro plyšelį durų apačioje. 

Nejaugi tinklo viršininką suėmė ir dabar kankina? Ne, ne- 
gali būti! Juk tik Raja jį pažinojo. 

Durys atsivėrė, deglo šviesa apakino sirą, kuris atsitraukė 
atatupstas, dengdamasis rankomis akis. 

— Raja... Ką tu čia veiki? 

— Atleiskite, bet aš negalėjau pasielgti kitaip. 

Pirklys matė šnipų viršininką tik vieną kartą, Muvatalio dvare, 
bet nepamiršo, kaip jis atrodo: aukštas, liesas, atsikišusiais skruos- 

tikauliais, tamsiai žaliomis akimis, panašus į plėšrų paukštį. 

Staiga Raja pabūgo, kad Ofiras užmuš jį čia pat, nedelsda- 
mas. Bet libis liko baugiai ramus. 

Laboratorijoje tebedejavo šviesiaplaukė Lita. 

— Aš rengiau ją bandymui, - paaiškino Ofiras ir uždarė du- 
ris. Prieblanda kėlė Rajai baimę: juk ji buvo juodojo mago 
viešpatija! 

— Čia mes galėsime ramiai pasikalbėti. Tu pažeidei nurody- 
mus. 

- Žinau, bet mane būtų sučiupę Seramanos vyrai. 

— Manau, kad jie vis dar mieste. 

— Taip, bet aš nuo jų pasprukau. 

— Jeigu jie tave sekė, tai netrukus bus čia. Tokiu atveju būsiu 
priverstas tave užmušti ir paaiškinti, kad mane užpuolė įsilau- 
Žęs į mano namus plėšikas. 

Dolantė, miegojusi viršutiniame aukšte po geros migdomų- 
jų dozės, būtų patvirtinusi Ofiro žodžius. 

— Aš išmanau savo amatą. Ligi čia jie manęs neatsekė. 

— Tikėkimės, Raja. Kas atsitiko? 

— Ištisa virtinė nesėkmių. 

— O gal tai virtinė žioplų klaidų? 

Siras papasakojo viską, kas nutiko, nepraleisdamas nė men- 
kiausios smulkmenos. Turint reikalą su Ofiru, nevertėjo išsi- 
sukinėti: juk magas gebėjo skaityti mintis. 

Po Rajos pasakojimo stojo ilga tyla. Prieš paskelbdamas sa- 
vo nuosprendį, Ofiras susimąstė. 

— Tau nepasisekė, tai tiesa; ir mes turime pripažinti, kad 
tavo tinklas sunaikintas. 

— Mano krautuvės, prekių atsargos, sukauptas turtas... 

— Tu atgausi visa tai, kai hetitai užkariaus Egiptą. 

— Teišgirsta jus piktosios karo dvasios! 

— (Gal kartais abejoji mūsų galutine pergale? 

— Nė vienos akimirkos! Egipto armija nepasirengusi kariauti. 
Mano surinkti paskutiniai duomenys rodo, jog jos ginklavi- 

masis atsilieka, o aukštieji karininkai baiminasi tiesioginio su- 
sidūrimo su hetitais. Kareiviai, kurie bijo, yra nugalėti mūšiui 
dar neprasidėjus. 

— Perdėtas pasitikėjimas savo jėgomis gali baigtis pralaimė- 
jimu, — paprieštaravo Ofiras. - Norėdami nustumti Ramzį į 
prarają, privalome nieko neišleisti iš akių. 

— Ar jūs ir toliau naudositės Šenaro paslaugomis? 

— Ar faraonas jį įtaria? 

— Jis nepasitiki savo broliu, bet jam negali net ateiti į galvą, 
kad Šenaras tapo mūsų sąjungininku. Argi įmanoma įsivaiz- 
duoti, kad egiptietis, karališkosios šeimos narys ir užsienio rei- 
kalų ministras, išduotų savo šalį? Mano nuomone, Šenaras te- 
bėra pagrindinis mūsų koziris. Kas mane pakeis? 

— Tau nėra reikalo tai Žinoti. 

— Ofirai, jūs privalote parašyti ataskaitą apie mane ir mano 
darbą... 

— Ji bus tau palanki. Tu ištikimai tarnavai Hetitų imperijai. 
Imperatorius atsižvelgs į tai ir mokės tau atsilyginti. 

— Kokia bus mano naujoji užduotis? 

— Aš pateiksiu Muvataliui pasiūlymą, o jis nuspręs, ką tau 
patikėti. 

— Tie Atono šalininkai... Ar tai kas nors rimta? 

— Man nusispjaut į Atono šalininkus, kaip ir į visus kitus 
tikinčiuosius, bet jie — avinai, kuriuos lengvų lengviausia nu- 
vesti į skerdyklą. Kadangi jie daro viską, ką aš jiems įsakau, 
kodėl mes turėtume atsisakyti tų lengvatikių? 

— Toji mergina, kuri jus lydi... 

— Ji aiškiaregė ir silpnaprotė, bet puikus mediumas. Ji lei- 
džia man gauti vertingų žinių, kurios kitaip liktų nepasiekia- 
mos. O aš tikrai tikiuosi palaužti apsaugines Ramzio galias. 

Ofiras pagalvojo apie Mozę, galimą sąjungininką: jis labai 
apgailestavo, kad hebrajas pabėgo ir dingo. Klausinėdamas 
transo apimtą Litą, jis įsitikino, kad hebrajas vis dar gyvas. 

— Ar negalėčiau pailsėti šičia keletą dienų? — pasiteiravo 
siras. — Man juk teko atlaikyti sunkų išbandymą. 

— Per daug rizikinga. Tuoj pat keliauk į pietinį uosto pakraš- 
tį ir sėsk į baržą, plaukiančią į Pi-Ram2zį. 

Ofiras pranešė sirui slaptažodžius ir nurodė, su kuo jam rei- 
kia užmegzti ryšį norint išvykti iš Egipto, kirsti Kanaaną bei 
Pietų Siriją ir pasiekti hetitų įtakos zoną. 

Rajai išėjus, magas įsitikino, kad Lita giliai miega, ir paty- 
liukais išslinko iš namų. 

Užtrukusi dargana jam labai tiko: tokiu oru niekas jo nepa- 
stebės, ir jis greit grįš į savo urvą, įsakęs Rajos pavaduotojui 
imtis darbo. 


Šenaras šveitė sustatytus priešais jį skanėstus. Nors sam- 
protavimai apie tolesnę Rajos bylos eigą jį apramino, reikė- 
jo numaldyti nerimą valgiu. Šenarui bedorojant keptą put- 
pelę, įėjęs rūmų valdytojas jam pranešė, kad atvyko Meba, 
buvęs užsienio reikalų ministras. Šenaras užėmė jo vietą, įti- 
kinęs varžovą, kad už jo atstatydinimą atsakingas tik Ram- 
zis, ir niekas kitas. 

Meba buvo vienas iš tų aukštų, orių ir manieringų valdinin- 
kų, kurių šeimose sūnus perimdavo raštininko lentelę ir papi- 
rusą iš tėvo. Tokie pareigūnai it žuvys nardė vingiuotuose val- 
džios koridoriuose, buvo įpratę vengti kasdienių rūpesčių ir 
domėjosi tik savo kopimu karjeros laiptais. Tapęs ministru, 
Meba pasiekė viršūnę, kurioje tikėjosi išlikti ligi pat senatvės. 
Tačiau netikėta Šenaro intriga, apie kurią jis taip niekada ir 
nesužinojo, atėmė iš jo šį postą. Dykinėjąs diplomatas pasi- 
traukė į savo dideles valdas Memfyje ir tenkinosi retais apsi- 
lankymais Pi-Ramzio dvare. 

Šenaras nusiplovė rankas, išskalavo burną, pasikvėpino ir 
patikrino, ar nesusitaršė šukuosena. Jis žinojo, kad jo lankyto- 
jas — didelis dabita, ir neketino šiuo atžvilgiu jam nusileisti. 

— Mano mielas Meba! Kaip malonu vėl tave regėti sostinė- 
je... Ar suteiksi man garbę, apsilankydamas priėmime, kurį 
ketinu surengti rytojaus vakarą? 

— Mielai. 

— Aš žinau, kad dabar nelabai tinkamas laikas linksmintis, 
bet nereikia pasiduoti liūdesiui. Pats valdovas stengiasi nekeisti 
rūmų gyvenimo įpročių nei tvarkos. 

Plačiaveidis, visa savo povyza įkvepiąs pašnekovui pasiti- 
kėjimą, Meba net būdamas garbaus amžiaus liko moterų vi- 
liotojas, Žavintis jas savo grakščiais judesiais ir rimta, oria 
kalbėsena. 

— Ar jūs patenkintas savo pareigomis, Šenarai? 

— Jos nelengvos, bet aš stengiuosi eiti jas kaip galima ge- 
riau — mūsų šalies didybės labui. 

— Ar pažįstate sirą Rają, pirklį? 

Šenaras įsitempė. 

— Jis parduoda man vertingas, puikios kokybės vazas — tie- 
sa, jos gana brangios. 

— O ar jums neteko kalbėtis su juo kitomis temomis? 

— Še, kad nori! Kas tau dabar darosi, Meba? 

- Jums nereikia manęs bijoti, Šenarai. 

— Bijoti... ką tu nori tuo pasakyti? 

— Jūs laukėte Žmogaus, turinčio užimti Rajos vietą, juk tie- 
sa? Na štai, aš atvykau. 

— Tu, Meba... 

— Aš nepakenčiu dykinėti. Kai hetitų šnipinėjimo tinklas su 
manim susisiekė, nutariau nepraleisti progos atkeršyti Ram- 
ziui. Tai, kad Egipto priešai pasirinko jus jo įpėdiniu, man vi- 
sai nekelia pasipiktinimo - su sąlyga, kad paėmęs valdžią jūs 
grąžinsite man Užsienio reikalų ministeriją. 

Vyresnysis valdovo brolis atrodė priblokštas. 

— Duokite man savo žodį, Šenarai. 

— Be abejo, Meba, taip, duodu... 

— Aš turėsiu perduoti jums mūsų draugų nurodymus, o jei 
jūs norėsite jiems ką nors pranešti, pirmiausia kreipsitės į ma- 
ne. Kadangi nuo šios dienos jūs skiriate mane savo pavaduo- 
toju vietoj Ašos, mes turėsime galimybę dažnai susitikinėti: 
juk manęs niekas nejtars. 

Hetitų imperijos sostinę Hatušą merkė ledinis lietus. Smarkiai 
atšalus, imta šildytis kūrenant durpėmis ir malkomis. Tokiu metų 
laiku mirdavo daug vaikų, užtat likę gyvi berniukai tapdavo pui- 
kiais kariais. Mergaitėms, neturėjusioms teisės paveldėti šei- 
mos turtą, nebuvo ko tikėtis, išskyrus gerą santuoką. 

Nepaisydamas atšiauraus klimato, imperatoriaus sūnus ir 
naujasis karvedys Uri-Tešubas ėmė rengti vis daugiau karinių 
pratybų. Būdamas nepatenkintas fizine pėstininkų parengti- 
mi, jis vertė juos žygiuoti daugybę valandų, apsikrovusius gin- 
klais ir maisto atsargomis, tarsi jie būtų išsiruošę į ilgą žygį 
karo keliais. Netekę paskutinių jėgų, daug vyrų krisdavo ne- 
gyvi. Uri-Iešubas palikdavo juos pakelėse, nes manė, kad tie 
nugeibėliai neverti nei laidojimo apeigų, nei kapo. Jų lavonai 
bus puikus maistas grifams. 

Imperatoriaus sūnus netausojo nė karo vežimų įgulų, vers- 
damas vadeliotojus vis raginti arklius, kad jie lėktų kiek įka- 
bindami. Aibė nelaimingų atsitikimų, kurių metu žuvo daug 
karių, įtikino jį, kad kai kurie vadeliotojai nemoka elgtis su 
naujais įrengimais ir per daug nusipenėjo pernelyg ilgai už- 
trukus taikai. 

"Tačiau karių gretose nebuvo girdėti jokio murmėjimo. Kiek- 
vienas nujautė, kad Uri-Tešubas rengia armiją karui, o perga- 
lė priklausys nuo jo uolumo ir griežtumo. Patenkintas savo 
didėjančiu populiarumu, karvedys nepamiršo, kad vyriausiuoju 
armijos vadu tebebuvo Muvatalis. Uri-Tešubui atrodė rizikin- 
ga būti taip toli nuo dvaro, vadovaujant pratyboms atkampio- 


CHRISTIAN JACO B RAMZIS. KADEŠO MŪŠIS 251 


se Anatolijos vietovėse, tad jis papirko ne vieną dvariškį, turė- 
jusį teikti jam kaip galima daugiau Žinių apie jo tėvo ir Hatu- 
šilio veiklą. 

Sužinojęs, kad pastarasis išvyko patikrinti padėties kaimy- 
ninėse šalyse, priklausančiose hetitų įtakos zonai, Uri-Tešu- 
bas nustebo ir drauge nusiramino. Nustebo, nes imperatoriaus 
brolis retai išvykdavo iš sostinės; nusiramino, nes pamanė, kad 
būdamas toli nuo imperatoriaus Hatušilis nebegalės kenkti sa- 
vo klastingais patarimais, siekiančiais atnešti naudos pirkliams. 

Uri-Iešubas nekentė pirklių. Nugalėjęs Ramzį, jis išvys Mu- 
vatalį, užims Hetitų imperijos sostą, ištrems Hatušilį pražūtin 
į druskos kasyklas ir uždarys jo žmoną Putuhepą, tą pasipūtė- 
lę, tą sąmokslininkę, kokio nors užkampio viešnamyje. O pir- 
kliai bus prievarta paimti į karo tarnybą. 

Hetitų imperijos ateitis buvo aiški: šalyje įsigalės karinė dik- 
tatūra, o jis, Uri-Tešubas, bus absoliutus valstybės šeimininkas. 

Tačiau dar per anksti grumtis su visų po daugelio sumanaus 
ir Žiauraus valdymo metų gerbiamu imperatoriumi. Kad ir ko- 
kio ūmaus ir karšto būdo, Uri-Iešubas mokės būti kantrus ir 
lauks, kol tėvas pirmąkart suklys. O tada... arba Muvatalis su- 
tiks atsisakyti sosto, arba sūnus jį nužudys. 


Įsisupęs į storą vilnonį apsiaustą, imperatorius sėdėjo prie 
židinio, kurio ugnis jį menkai tešildė. Sendamas jis vis sunkiau 
pakėlė Žiemos šalčius, bet negalėjo atsisakyti didingo reginio: 
snieguotų kalnų, juosiančių jo sostinę. Kartais jam kildavo pa- 
gunda atsisakyti užkariautojo politikos ir naudotis savo šalies 
gamtos turtais, bet ta svajonė greit išsisklaidydavo, nes tam, 
kad jo tauta išliktų, reikėjo užkariauti kuo daugiau svetimų 
žemių. Užgrobti Egiptą reiškė įsigyti gausybės ragą. Iš pra- 
džių jis patikės krašto valdymą vyresniajam Ramzio broliui, 
garbėtroškai Šenarui, - kad liaudis nurimtų. O paskui atsikra- 
tys to išdaviko ir privers Dviejų Žemių gyventojus pripažinti 

hetitų valdžią, kuri beregint nuslopins bet kokį bandymą su- 
kilti. 

Pagrindinis pavojus jam grėsė iš sūnaus, Uri-Tešubas buvo 
reikalingas imperatoriui, nes galėjo sustiprinti armiją ir pa- 
kelti jos kovingumą; bet Muvataliui teks sutrukdyti jam pasi- 
naudoti pergalės vaisiais. Bebaimis karys Uri-Tešubas nepa- 
sižymėjo valstybės vyro mąstymu, tad ir valdytojas iš jo būtų 
menkas. 

Hatušilis buvo kitoks. Nors liguistas ir silpnos sveikatos, im- 
peratoriaus brolis buvo apdovanotas valdovui būtinomis savy- 
bėmis. Jis mokėjo likti šešėlyje, priversdamas visus pamiršti, 
kad iš tikrųjų yra įtakingas asmuo. Ko gi jis norėjo? Muvatalis 
nepajėgė atsakyti į šį klausimą, tad jo nepasitikėjimas broliu 
padvigubėjo. 

Hatušilis priėjo prie besišildančio ties židiniu imperatoriaus. 

— Ar kelionė buvo sėkminga, brolau? 

— Tai, ką aš pamačiau ir sužinojau, atitinka mūsų lūkesčius. 

Hatušilis keliskart nusičiaudėjo. 

— Tu peršalai? 

— Nakvynės namai, kur mes keisdavome arklius, prastai šil- 
domi. Žmona paruošė man karšto vyno, o nakčiai karštame 
vandenyje pakaitinęs kojas aš tikrai atsikratysiu tos bjaurios 
slogos. 

— Ar mūsų sąjungininkai tave gerai priėmė? 

— Mano apsilankymas juos nustebino; jie išsigando, kad pa- 
reikalausiu papildomų mokesčių. 

— Labai naudinga palaikyti mūsų pavaldinių baimę. Kai stu- 
burui ima trūkti lankstumo, bręsta nepaklusnumas. 

— Kaip tik todėl iš pradžių aš priminiau vieno ar kito kuni- 
gaikščio praeities klaidas ir imperatoriaus gerumą, o paskui 
perėjau prie esminių dalykų. 

— Šantažas tebėra mėgstamas diplomatijos ginklas, Hatuši- 
li. Atrodo, tu jį valdai labai mikliai. 

— Tai sunkus menas, kurio niekada tobulai neįvaldysi, bet jo 
padariniai gali būti labai teigiami. Visi mūsų pavaldiniai, visi 
be išimties, atsiliepė į mūsų... kvietimą. 

— Mielas brolau, aš labai tuo patenkintas. Kada jie bus visiš- 
kai pasirengę? 

— Po trijų ar keturių mėnesių. 

— Ar bus būtina surašyti oficialius dokumentus? 

— Geriau būtų to nedaryti, - pasakė Hatušilis. - Mes pa- 
siuntėme nemažai šnipų į priešo teritoriją; galbūt egiptiečiai 
pasielgė taip pat mūsų atžvilgiu. 

— Mažai tikėtina, bet atsargumo niekada nėra per daug. 

— Mūsų sąjungininkams Egipto žlugimas yra nepaprastai 
svarbus dalykas. Davę savo garbės žodį oficialiam Hetitų im- 
perijos atstovui, jie davė jį imperatoriui. Jie tylės tiek, kiek 
reikės: kol neprasidės karas. 

Hatušilis mėgavosi kambaryje tvyrančia šiluma ir pritaria- 
mai žvilgčiojo karščiuojančiomis akimis į langus, uždarytus me- 
dinėmis langinėmis, aptrauktomis audeklu. 

— Kaip sekasi mūsų kariuomenės parengimas? 

— Uri-Iešubas puikiai atlieka savo darbą, - atsakė Muvata- 
lis. - Netrukus mūsų armijos kovinė parengtis pasieks aukš- 
čiausią lygį. 

— Kaip jūs manote, ar jūsų ir mano žmonos laiškai išsklaidė 
karališkosios poros nepasitikėjimą? 

— Ramzis su Nefertare atsakė labai maloniai. Mes tęsime tą 
susirašinėjimą. Jis bent jau kels jiems nerimą. Kas girdėti apie 
mūsų šnipinėjimo tinklą? 

— Tas, kurį buvo įkūręs siras Raja, demaskuotas ir sunaikin- 
tas, 0 jo nariai išbėgiojo ir išsislapstė. Bet mūsų pagrindinis 
šnipas, libis Ofiras, ir toliau siųs mums vertingų Žinių. 

— Ką darysime su tuo pirkliu Raja? 

— Man atrodė, kad gerai būtų nedelsiant jį nužudyti, bet Ofi- 
ras sumanė kai ką geriau. 

— Na, ką gi... Dabar eik, brolau, ir pasimėgauk pelnytu po- 
ilsiu šalia savo Žaviosios žmonos. 


Karštas vynas su prieskoniais padėjo Hatušiliui: jis liovėsi 
karščiavęs ir vėl galėjo laisvai kvėpuoti per nosį, o įmerkęs 
kojas į karštą vandenį, vargšas pajuto malonumą, su kaupu 
jam atlyginusį už ilgas kelionių Azijos keliais valandas. Tar- 
naitė pamasažavo jam pečius ir kaklą, o Putuhepos prižiūri- 
mas kirpėjas švariai nuskuto. 

— Tavo užduotis įvykdyta? — pasiteiravo ji, kai jiedu liko vieni. 

— Manau, kad taip, mieloji. 

— O aš savo ruožtu įvykdžiau savąją. 

— Tu - užduotį? Kokią? Apie ką tu šneki? 

— Ne mano būdui sėdėti rankas sudėjus. 

— Malonėk Žžmoniškai paaiškinti, apie ką tu kalbi! 

— Juk tu - tokio guvaus proto; nejaugi dar nesupratai? 

— Ar tik nenori pasakyti, kad... 

— Na, žinoma, mano brangusis diplomate! Kol tu vykdei im- 
peratoriaus įsakymus, aš pasirūpinau tavo varžovu — tavo vie- 
ninteliu varžovu. 

— Uri-Iešubu? 

— O kas gi kitas trukdo tau kilti aukštyn ir mėgina užkirsti 
kelią tavo įtakai? Paskyrimas karvedžiu susuko jam galvą. Jis 
jau įsivaizduoja esąs imperatorius! 

— Betgi Muvatalis valdo jį, o ne jis - Muvatalį! 

— Judu abu nepakankamai įvertinate pavojų. 

— Tu klysti, Putuhepa; imperatorius yra šviesaus proto ir įžval- 
gus žmogus. Jis patikėjo armiją savo sūnui, nes nori, kad šis 
suteiktų jai energijos, kovingumo ir kuo geriausiai parengtų 
būsimoms kautynėms. Bet Muvatalis nemano, kad Uri-Tešu- 
bas įstengs valdyti Hetitų imperiją. 

— Ar jis tau tai pasakė? 

— Aš jaučiu, kad jis taip galvoja. 

— Man to negana! Uri-Iešubas — žiaurus ir pavojingas, jis 
nekenčia mudviejų ir svajoja nušalinti mus nuo valdžios. Ka- 
dangi esi imperatoriaus brolis, jis nedrįsta pulti tavęs atvirai, 
bet smogs tau į nugarą. 

— Turėk kantrybės. Uri-Tešubas pats nueis į pražūtį. 

— Per vėlu. 

— Kodėl? 

— Aš pasielgiau taip, kaip reikėjo pasielgti. 

Hatušilis bijojo suprasti jos žodžius. 

— Vienas pirklys dabar vyksta į Uri-Tešubo štabo būstinę, — 
prisipažino Putuhepa, - jis pasakys, kad turi pasikalbėti su vy- 
riausiuoju karvedžiu. Norėdamas pelnyti Uri-Iešubo pasitikė- 
jimą, jis jam papasakos, kad daug turtingų pirklių pritartų Mu- 
vatalio valdymo pabaigai ir jo sūnaus įžengimui į sostą. Mūsų 
žmogus nudurs Uri-Tešubą, ir mes pagaliau atsikratysime to 
pabaisos. 

— Hetitų imperijai jis reikalingas... Dar anksti, dar per anksti! 
Būtina, kad Uri-Iešubas parengtų mūsų armiją kautynėms. 

— Tai gal pabandysi jį išgelbėti? — pašaipiai paklausė Putu- 
hepa. 

Išvargęs, karščiuojąs Hatušilis pakilo, raukydamasis nuo są- 
narių skausmo: 

— Aš išvykstu. Tučtuojau. 


39 


Pamačius jojantį Šiaurės Sirijos keliais paštininką, susigūžusį 
po padėvėtu šiurkščiavilniu apsiaustu, buvo neįmanoma atpa- 
žinti, kad tai elegantiškasis, prašmatnusis Aša. Sėdėdamas ant 
tvirto, įmitusio asilo, kuris guviai tapeno pirma kitų dviejų, 
gabenusių kiekvienas maždaug po šešiasdešimt kilogramų įvai- 
rių dokumentų, Aša įsigavo į hetitų įtakos zoną. 

Jis praleido kelias savaites Kanaane ir Amuru, norėdamas 
nuodugniai apžiūrėti gynybines abiejų protektoratų sistemas, 
ir dažnai šnekučiavosi su Egipto karininkais, įpareigotais or- 
ganizuoti pasipriešinimą hetitų antpuolio atveju. Be to, jis pa- 
pildė savo meilužių sąrašą gera dešimtimi jaunų, išradingų, 
prityrusių meilės žaidimuose moterų. 

Amuru kunigaikščiui Bentešinai Ašos elgesys labai patiko. 
Mandagus svečias, mėgstąs skaniai pavalgyti, tas šaunusis egip- 
tietis nekėlė jokio nemalonaus reikalavimo. Jis tik paprašė ku- 
nigaikštį įspėti Ramzį vos kilus įtarimui, kad hetitai gali pulti. 

Paskui Aša leidosi atgal Egipto link, ar bent jau visiems su- 
darė tokį įspūdį. Paklusdami įsakymui, jo palydovai pasuko 
pakrantės keliu į pietus, o diplomatas sunaikino savo egiptie- 
tišką apdarą, apsirengė paštininko drabužiais ir iškeliavo šiau- 
rėn, apsirūpinęs tobulai padirbtu hetitų leidimu. 

Prieštaringi netikslių pranešimų duomenys neleido susida- 
ryti teisingos nuomonės apie tikruosius Hetitų imperijos keti- 
nimus. Kelionė po šalį buvo geriausias būdas viską sužinoti. 
Kadangi Ramzio noras sutapo su Ašos siekiais, diplomatas 
neniurnėdamas sutiko atlikti tą užduotį. Surinkęs žinias iš pir- 

mų šaltinių, jis galės žaisti savo nuožiūra - galbūt net primesti 
priešui savo taisykles. 

Ar didžioji hetitų jėga neslypėjo jų gudrybėje įtikinti visus, 
kad jie yra nenugalimi ir pasirengę užkariauti pasaulį? Štai 
esminis klausimas, į kurį reikėjo atsakyti, remiantis konkre- 
čiais duomenimis. 

Hetitų pasienio postą saugojo kokios trys dešimtys ginkluo- 
tų karių, iš pažiūros labai panašių į nusikaltėlius. Keturi pėsti- 
ninkai ilgai suko ratus aplink Ašą ir tris jo asilus. Suglumintas 
tokio elgesio, tariamasis paštininkas nedrįso net krustelėti. 

Pagaliau kairįjį Ašos skruostą palietė ieties smaigalys. 

— Kur tavo leidimas? 

Aša ištraukė iš po apsiausto lentelę su hetitų rašmenimis 
surašytu tekstu. 

Kareivis perskaitė įrašą ir perdavė kitam pasieniečiui, tas 
savo ruožtu permetė ją akimis. 

— Kur keliauji? 

— Turiu pristatyti laiškus ir sąskaitas Hatušo pirkliams. 

— Parodyk juos. 

— Juk privalu saugoti susirašinėjimo paslaptį. 

— Armijai nėra nieko slapto. 

— Nenorėčiau susilaukti nemalonumų iš gavėjų. 

— Jei nepaklusi, tai tikrai susilauksi nemalonumų, ir su kaupu. 

Nuo šalčio sugrubusiais pirštais Aša atmezgė virveles, ku- 
riomis buvo užrišti maišai su pirklių laiškų lentelėmis. 

— Prekybinis jovalas, - įsitikino kareivis. - Mes tave iškra- 
tysim. 

Laiškininkas neturėjo ginklo. Hetitai apmaudžiai susižval- 
gė: jie neturėjo ką jam prikišti. 

— Prieš jodamas į bet kurį kaimą, prisistatyk į kontrolės postą. 

— Čia kažkas nauja! Anksčiau juk to nereikėjo. 

— Ne tavo reikalas. Jeigu neprisistatysi į kiekvieną kontrolės 
postą, būsi palaikytas priešu ir nukautas. 

— Hetitų šalyje nėra priešų! 

— Daryk, kas liepiama. 

— Gerai jau, gerai... 

— Mauk iš čia, įkyrėjai! 

Aša paragino asilus ir leidosi į kelią ramiai, neskubėda- 
mas, kaip taikus, niekuo nenusikaltęs žmogus. Žingsniuoda- 
mas šalia pirmojo asilo, jis prisiderino prie jo ramios Žingi- 
nės ir pasuko keliu, einančiu į Anatolijos centre stūksantį 
Hatušą. 

Ne kartą Aša nejučia imdavo žvalgytis, ieškodamas Nilo. 
Buvo nelengva priprasti prie smarkiai išraižyto gamtovaizdžio, 
kuriame taip trūko lygaus dieviškosios upės drėkinamo slė- 
nio. Aša apgailestavo, kad nebemato ryškių kontrastų tarp dir- 
bamosios žemės ir dykumos, tarp žaliuojančių laukų ir auksi- 
nio smėlio. Jam trūko saulėlydžių, mirguliuojančių tūkstančiu 
atspalvių. Tačiau Aša privalėjo pamiršti visa tai ir galvoti tik 
apie Hetitų imperiją, tą šaltą ir priešišką žemę, kurios paslap- 
tis jis ketino atskleisti. 

Žemai pakibęs dangus dažnai prapliupdavo smarkiu lietu- 
mi. Asilai rūpestingai aplenkdavo telkšančias balas ir kada už- 
simanę sustodavo paskabyti šlapios žolės. 

Ši vietovė nebuvo ir negalėjo būti palanki taikai. Jos gyslo- 
mis sruveno kraugeriškas žiaurumas, vertęs žmones suvokti 
gyvenimą kaip karą, o ateitį - kaip svetimtaučių sunaikinimą. 
Kiek prireiks kartų, kad tie apleisti, dyki kloniai, juosiami at- 
šiaurių, stačių kalnų, taptų derlingomis lygumomis, o aršūs ka- 
riai — romiais žemdirbiais? Čia vyrai gimdavo tam, kad kautų- 
si. Jie nesiliaus kariavę. 

Tai, kad prie įvažiavimo į kaimus buvo įrengti kontrolės pos- 
tai, Ašą labai sudomino. Nejaugi hetitai bijojo, kad jų teritori- 
jon gali prasiskverbti šnipai? Juk tą teritoriją ir taip visomis 
kryptimis „šukavo“ saugumo tarnybos pajėgos! Ši neįprasta 
priemonė buvo vertinga nuoroda į tai, kad šalyje, galimas daly- 

kas, vyko stambaus masto karo pratybos, kurias reikėjo Žūt- 
būt nuslėpti nuo smalsaus žvilgsnio. 

Du kartus raitieji patruliai tikrino Ašos gabenamus doku- 
mentus ir klausinėjo, kur jis vyksta. Kadangi jo atsakymai at- 
rodė patenkinami, patruliai leido keliauti toliau. Kontrolės pos- 
te prie pirmojo kaimelio, į kurį Aša atvyko, jam vėl buvo su- 
rengta krata - labai kruopšti. Kareiviai buvo nervingį, irzlūs, 
tad Aša nė nemanė priešintis ar ginčytis. 

Naktį išmiegojęs tvarte, jis užkando duonos su sūriu ir tęsė 
kelionę, patenkintas tuo, kad niekam nekelia nė menkiausios 
abejonės. Pavakary Aša pasuko šoniniu takeliu pamiškės link: 
ten jis ketino atsikratyti kelių lentelių su laiškais pirkliams, 
kurių iš tiesų niekada nebuvo. Artindamasis prie sostinės, jis 
po truputį lengvins savo naštą. 

Miškelis kilo virš daubos, kur riogsojo didžiuliai akmenys, nu- 
siritę žemyn nuo smailios kalno viršūnės, kurią graužė lietūs ir 
sniegas. Į šlaitą kabinosi kreivakamienių ąžuolų šaknys. 

Atrišdamas vieną iš maišų, pritvirtintų ant pirmojo asilo nu- 
garos, Aša pajuto, kad jį kažkas stebi. Gyvuliai ėmė neramiai 
trypčioti. Nuo šakų purptelėjo išgąsdintos raudongurklės. 

Egiptietis pakėlė nuo žemės akmenį ir kažkokį sausą Žaga- 
rą —- menkus ginklus prieš galimą užpuoliką. Jau aiškiai išgir- 
dęs būrio raitelių keliamą triukšmą, Aša pasislėpė už aukšto 
kelmo, prisiplojęs pilvu prie žemės. 

Iš miškelio išjojo keturi vyrai ir apsupo asilus. Tai buvo ne 
kariai, o banditai, ginkluoti lankais ir durklais. Net Hetitų im- 
perijoje siautėjo vilkstinių plėšikai. Jeigu juos sučiupdavo, tai 
užmušdavo čia pat, be jokių teismų. 

Aša dar labiau prisiplojo prie purvinos žemės. Jei keturi va- 
gys jį pastebės, jam galas: jie akimirksniu perrėš jam gerklę. 

Jų vadas, raupuoto veido barzdočius, įtraukė orą, uostinė- 
damas it medžioklinis šuo. 

— Pažiūrėk, — pasakė jam vienas iš sėbrų, — čia juk niekam 
tikęs grobis: vien lentelės... Ar moki skaityti? 

— Nebuvo kada išmokti. 

— Ar jos ko nors vertos, tos lentelės? 

— Tik jau ne mums. 

Niršdamas plėšikas sudaužė lenteles ir numetė jų gabalus į 
daubą. 

— Asilų šeimininkas... Jis turi būti kažkur čia, netoliese, ir 
tikriausiai turi su savim alavo. 

— Išsiskirstykime ir paieškokime, - įsakė vadas. — Mes jį ra- 
sime. 

Sustingęs iš baimės ir šalčio, Aša neprarado nuovokos. Jo 
link ėjo tik vienas banditas. Egiptietis pašliaužė tolyn, įsitvė- 
ręs medžio šaknies. Plėšikų vadas apėjo aplink, bet jo nepa- 
stebėjo. Stambiu akmeniu Aša suknežino jam pakaušį. Vyriš- 
kis parkrito veidu į purvą. 

— Jis ten! — suriko vienas iš jo bendrų, spėjęs pamatyti, kas 
atsitiko. 

Stvėręs savo aukos durklą, Aša sviedė jį ne tik smarkiai, bet 
ir taikliai. Ginklas įsmigo vagies krūtinėn. 

Du likę gyvi įtempė savo lankus. 

Aša neturėjo kitos išeities kaip bėgti. Kai jis skuodė šlaitu 
žemyn į daubos gilumą, virš jo galvos prašvilpė strėlė. Lėkda- 
mas be kvapo, Aša stengėsi pasiekti tankiai sužėlusius krū- 
mus, kur augo nemažai erškėčių — o gal tai buvo kokie kiti 
dygliuoti krūmai, bet jie jį paslėps ir išgelbės. 

Antra strėlė įdrėskė jo dešiniosios kojos blauzdą, bet Ašai 
pavyko įsprukti į savo laikinąjį prieglobstį. Apsidraskęs, kru- 
vinomis rankomis jis prasiskynė kelią didžiuliame, tankiame 
gervuogyne, pargriuvo, atsikėlė ir vėl puolė bėgti. 

Pagaliau visiškai uždusęs Aša sustojo. Jeigu persekiotojai jį 
pasivys, jam neužteks jėgų nei gintis, nei kautis. Bet daubą 
gaubė tyla, kurią drumstė tik po juodais debesimis skraidan- 
čių varnų karksėjimas. 

Atsargumo dėlei Aša nejudėjo iš vietos, kol sutemo. Tada 


CHRISTIAN JACO B RAMZIS. KADEŠO MŪŠIS 261 


užkopė šlaitu ir palei daubos pakraštį grįžo ten, kur buvo pali- 
kęs savo asilus. 

Gyvuliai dingo. Liko tik dviejų vagių lavonai. 

Egiptietį kamavo žaizdos. Tiesa, jos buvo negilios, bet skaus- 
mingos. Aša nusiprausė šaltinio vandeniu, patrynė sužeistas 
vietas pirmomis pakliuvusiomis po ranka žolėmis, įsiropštė į 
aukšto, tvirto ąžuolo viršūnę ir užmigo išsitiesęs ant dviejų sto- 
rų, beveik lygiagrečiai augančių šakų. 

Aša sapnavo patogią lovą, stovinčią vienoje iš prabangių so- 
dybų, kurias jam buvo padovanojęs Šenaras, atsilygindamas 
už bendradarbiavimą; sapnavo palmėmis apaugusį tvenkinį, 
taurę reto vyno ir dailią merginą, kuri grojo liutnia, kad pa- 
malonintų jo klausą prieš dovanodama savo kūną. 

Dar neišaušus jį prikėlė ledinis lietus, ir Aša vėl leidosi į 
šiaurę. 

Tai, kad jis neteko asilų ir lentelių, vertė jį keisti ankstesnį 
planą nusigauti sostinėn. Jam teks apsimesti kažkuo kitu... 
Juk paštininkas be laiškų ir gyvulių jiems gabenti sukels įtari- 
mą ir bus suimtas. Be to, tapo neįmanoma prisistatyti į arti- 
miausią kontrolės postą ir patekti kaiman. 

Keliaudamas miškais, jis išvengs patrulių, bet ar išsisuks nuo 
juose besislepiančių lokių, lūšių ir plėšikų? Vandens yra kiek 
tik nori, sunkiau bus rasti maisto. Jeigu jam nors truputį pasi- 
seks, jis patykos kokį nors keliaujantį prekeivį, užmuš jį, persi- 
rengs jo drabužiais ir pasiims jo leidimą bei prekes. 

Žinoma, jo padėtis buvo ne per puikiausia, bet niekas nesu- 
kliudys jam pasiekti Hatušą ir sužinoti tikrąją hetitų armijos 
galią. 

Praleidęs visą dieną ant žirgo vadovaudamas karo vežimų jun- 
ginio pratyboms, Uri-Tešubas pagaliau galėjo nusiprausti šaltu 
vandeniu. Vis dažnesnės ir sudėtingesnės pratybos aiškiai ėjo 
kariams į naudą, bet imperatoriaus sūnus vis dar nebuvo paten- 
kintas. Hetitų armija turėjo būti pasirengusi taip, kad nepaliktų 
Egipto kariuomenei jokios galimybės atlaikyti jos puolimą. 

Kol Uri-Tešubas džiovinosi, atsukdamas tai vieną, tai kitą 
šoną švilpiančiam vėjui, atėjęs karininkas jam pranešė, kad su 
vyriausiuoju karvedžiu norįs pasikalbėti kažkoks pirklys, atvy- 
kęs iš Hatušo. 

— Tepalaukia, - tarė Uri-Iešubas, — aš priimsiu jį rytoj, auš- 
tant. Pirkliai gimę paklusti. Kaip jis atrodo? 

— Sprendžiant iš apdaro, įtakingas žmogus. 

— Vis tiek telaukia. Tegu pernakvoja nepatogiausioje pala- 
pinėje. 

— Ojei jis ims skųstis ir dejuoti? 

— Tegu sau verkšlena. 


Hatušilis su palyda šuoliavo netausodami arklių. Imperato- 
riaus broliui neberūpėjo nei jo sloga, nei karščiavimas. Jį buvo 
apsėdusi vienintelė mintis: atvykti į Uri-Tešubo štabo būstinę, 
kol neįvyko tai, kas nepataisoma. 

Kai vidury nakties jie išvydo karo stovyklą, atrodė, kad ten 
viskas ramu. Hatušilis prisistatė sargybiniams, kurie atkėlė jam 
medinius vartus. Žengdamas paskui apsaugos karininką, im- 
peratoriaus brolis įėjo Uri-Tešubo palapinėn. 

Šis pabudo prastai nusiteikęs. Jam visai nebuvo malonu iš- 
vysti Hatušilį. 

— Kokia šio netikėto apsilankymo priežastis? 

— Tavo gyvybė. 

— Ką tai reiškia? 

— Prieš tave buvo surengtas sąmokslas. Tave nori nužudyti. 

— Iš tikrųjų? 

— Aš ką tik grįžau iš varginančios kelionės, sloguoju, karš- 
čiuoju ir trokštu vienintelio dalyko: pailsėti... Manai, aš bū- 
čiau lėkęs kiek arkliai įkerta, jei tai nebūtų taip grėsminga? 

— Kas nori mane užmušti? 

— Tu žinai, kad aš palaikau ryšius su pirklių luomu... Kol ma- 
nęs nebuvo sostinėje, vienas iš jo atstovų kaip paslaptį pasakė 
mano žmonai, kad kažkoks pamišėlis pasiryžo tave nužudyti, 
siekdamas išvengti karo su Egiptu ir išsaugoti savo pelną. 

— Kuo jis vardu? 

— Šito aš nežinau, bet būtinai norėjau nedelsiant tave įspėti. 

— Tu taip pat labai norėtum išvengti to karo... 

— Klysti, Uri-Iešubai, jis man atrodo būtinas. Tavo pergalė 
leis mūsų imperijai toliau plėstis. Imperatorius paskyrė tave 
karvedžiu kaip tik todėl, kad esi puikus karys ir puikus vadas. 

Hatušilio žodžiai nustebino Uri-Iešubą, bet neišsklaidė jo ne- 
pasitikėjimo. Imperatoriaus brolis tobulai mokėjo pataikauti. 

Vis dėlto, vis dėlto... Juk tikrai atvyko kažkoks pirklys, ku- 
ris nori su juo pasikalbėti... Jeigu Uri-Tešubas būtų priėmęs jį 
tuojau pat, galbūt dabar imperatoriaus sūnaus jau nebebūtų 
gyvo. Buvo labai paprastas būdas sužinoti tiesą ir patikrinti 
Hatušilio nuoširdumą. 


Pirklys praleido bemiegę naktį, be paliovos kartodamas vaiz- 
duotėje judesį, kurį jam reikės atlikti. Jis įsmeigs durklą Uri- 
Tešubui į gerklę, kad šis negalėtų surikti; išeis iš karvedžio 
palapinės, sės ant žirgo ir neskubėdamas ristele išjos iš stovyk- 

los. Paskui jis paragins arklį lėkti šuoliais, visai jo netausoda- 
mas, kad kuo greičiau nutoltų nuo Uri-Tešubo būstinės, ir ga- 
liausiai peršoks ant kito arklio, iš anksto paslėpto giraitėje. 

Pirklys smarkiai rizikavo, bet jis nekentė Uri-Tešubo. Prieš 
metus tas karo fanatikas pražudė du jo sūnus per beprotiškas 
pratybas, kurių metu nuo išsekimo žuvo dvidešimt jaunuolių! 
Kai Putuhepa pasiūlė jam šį veiksmo planą, jis karštai jam pri- 
tarė. Pirkliui ne ką tereiškė Hatušilio žmonos siūlomas turtas. 
Net jei jį sučiups ir nubaus mirtimi, jis bus atkeršijęs už savo 
sūnus ir sunaikinęs tą pabaisą. 

Auštant Uri-Tešubo padėjėjas atėjo pažadinti pirklio ir nu- 
vedė jį į vyriausiojo karvedžio palapinę. Žudikas turėjo valdy- 
tis, niekuo neparodyti susijaudinimo ir įtikinamai kalbėti apie 
savo draugus, norinčius nušalinti imperatorių ir padėti jo sū- 
nui paimti valdžią. 

Uri-Tešubo padėjėjas iškratė atvykėlį ir nerado jokio gin- 
klo. Trumpas dviašmenis durklas buvo paslėptas po papras- 
čiausia vilnone kepuraite, kurią pirkliai buvo įpratę dėvėti šal- 
tuoju metų laiku. 

— Įeikite, vadas jūsų laukia. 

Atsukęs lankytojui nugarą, Uri-Iešubas stovėjo palinkęs prie 
žemėlapio. 

— Ačiū, kad sutikote mane priimti, vade. 

— Kalbėk trumpai. 

— Pirklių luomas suskilo. Vieni geidžia taikos, kiti - ne. Aš 
esu Iš tų, kurie palaiko Egipto užkariavimą. 

— Tęsk. 

Patogesnės progos negalėjo nė būti: Uri-Tešubas tebestovė- 
jo nusisukęs ir įnikęs kažką žymėjosi žemėlapyje, braižydamas 
rutuliukus. 

Pirklys nusiėmė kepuraitę, suspaudė mažojo durklo ranke- 
ną ir ėmė artintis prie karvedžio, nesiliaudamas kalbėti: 

— Mes su draugais esame tikri, kad imperatorius nepajėgs 


1129 


SV 
ITT 


264 


y 


CHRISTIAN JACO Iš RAMZIS. KADEŠO MŪŠIS 265 


vesti mūsų į pergalę, kurios taip trokštame. Priešingai, jūs esate 
puikus karys, ir jūs... Stipk, dvėsk — už tai, kad nužudei mano 
sūnus! 

Karvedys atsigręžė kaip tik tą akimirką, kai pirklys jam smo- 
gė. Jis taip pat gniaužė rankoje durklą. Pirklio ašmenys įsmigo 
jo aukos gerklėn, o karvedžio - užpuoliko širdin. ir abu negyvi 
susmuko ant žemės. 

Tikrasis Uri-Tešubas kilstelėjo palapinės užuolaidą ir pažvel- 
gė į vidų. 

Norint sužinoti tiesą, jam teko paaukoti paprasto kario, 
stambiu kūno sudėjimu panašaus į savo viršininką, gyvybę. 
Kvailys persistengė ir nužudė pirklį, kurį Uri-Tešubas norėjo 
pats ištardyti. Bet jis išgirdo užtektinai, kad spėtų įsitikinti, 
jog Hatušilis nemelavo. 

Vadinasi, imperatoriaus brolis, atsargus ir blaiviai mąstan- 
tis žmogus, stojo jo pusėn, tikėdamasis, kad Uri-Iešubas, per- 
galingas karvedys ir būsimasis Hetitų imperijos šeimininkas, 
nebus nedėkingas. 

Hatušilis klydo. 


Ašai neprireikė apiplėšti nei pirklio, nei keliautojo, nes jis 
susirado kur kas geresnį bendrakeleivį: jauną moterį, netur- 
tingą dvidešimtmetę našlę. Jos vyras tarnavo pėstininku Ka- 
deše ir atsitiktinai žuvo keliantis per patvinusį Orontą. Likusi 
viena, bevaikė, ji plūkėsi, vargais negalais dirbdama nederlin- 
gos žemės lopinėlį. 

Parkritęs iš nuovargio ant jos namelio slenksčio, Aša paaiški- 
no, kad jį apiplėšė banditai, bet jam pavyko pabėgti, susibrai- 
žius visą kūną į gervuoges ir erškėčius. Patekęs į apgailėtiną pa- 
dėtį, jis maldavo suteikti jam prieglobstį bent vienai nakčiai. 

Kai jis nusiprausė šiltu vandeniu, pašildytu įkištame į židinį 
moliniame dubenyje, valstietės jausmai ūmai pasikeitė. Jos san- 
tūrumas pavirto nenugalimu noru glamonėti to jauno, patrauk- 

laus vyro kūną: juk jau daug mėnesių jai neteko nė su kuo 
mylėtis. Todėl ji paskubomis nusirengė, apsivijo rankomis Ašos 
kaklą ir prisiglaudė krūtimis prie jo nugaros. Netikėtai apka- 
bintas jaunos, žydinčios moters, egiptietis nesistengė ištrūkti 
Iš jos glėbio. 

Dvi dienas meilužiai nė kojos nekėlė iš namų. Valstietė ne- 
turėjo didelės meilės žaismo patirties, bet buvo aistringa ir 
dosni. Be abejo, ji priklausė tam nedaugeliui meilužių, kurias 
Aša tikrai atsimins. 

Lauke lijo. 

Aša su valstiete nuogi gulėjo prie židinio. Diplomato ranka 
glamonėjo jaunos moters kūną, kuri net sudejuodavo iš malo- 
numo. 

— Kas tu iš tikrųjų esi? 

— Aš gi tau sakiau: apiplėštas ir nuskurdintas pirklys. 

— Aš tavim netikiu. 

— Kodėl? 

— Todėl, kad esi per jautrus, per švelnus. Tu kalbi ir elgiesi 
ne taip kaip pirkliai. 

Aša įsidėmėjo gautą pamoką. Pasirodo, metai, praleisti 
Memfio mokykloje ir Užsienio reikalų ministerijos kabinetuo- 
se, paliko neišdildomų pėdsakų. 

— Tu - ne hetitas, tau trūksta šiurkštumo. Mylėdamasis tu 
galvoji apie savo draugę; mano vyrui tai nerūpėjo: jis galvojo 
tik apie savo malonumą. Kas gi tu? 

— Ar pažadi, kad laikysi paslaptyje tai, ką aš tau pasakysiu? 

— Prisiekiu audros dievu! 

Valstietės akys Žibėjo iš susijaudinimo ir smalsumo. 

— Tai sunku... 

— Pasikliauk manimi! Argi aš neįrodžiau tau savo meilės? 

Jis pabučiavo jos krūtų galiukus. 

— Aš esu turtingo siro sūnus, —- paaiškino Aša, — ir svajoju 
įstoti hetitų armijon. Bet tėvas man tai uždraudė, nes kariuo- 

menėje esą labai jau sunkios pratybos. Tada aš pabėgau iš na- 
mų ir panorau pamatyti Hetitų imperiją vienas pats, be paly- 
dos. Aš įrodysiu, kad esu vertas tarnauti jūsų armijoje. 

— Gryna beprotybė! Kariškiai — galvijai ir kraugeriai. 

— Aš noriu kautis su egiptiečiais. Jei nieko neveiksiu, jie už- 
grobs mano žemes ir atims iš manęs visą turtą. 

Ji padėjo galvą jam ant krūtinės. 

— O aš nekenčiu karo. 

— Bet juk jis - neišvengiamas, tiesa? 

— Visi įsitikinę, kad jis įvyks. 

— Ar žinai, kur vyksta karių pratybos? 

— Tai laikoma paslaptyje. 

— Ar pastebėjai pro čia Žygiuojančią kariuomenę? 

— Ne, čia per daug nuošali vieta. 

— Ar vyktum su manim į Hatušą? 

— Aš? Į sostinę?! Aš niekada ten nebuvau! 

— Kaip tik gera proga. Ten aš tikrai sutiksiu puskarininkių ir 
galėsiu įstoti savanoriu į kariuomenę. 

— Prašau tavęs, atsisakyk to sumanymo! Argi mirtis taip ta- 
ve vilioja? 

— Jei aš sėdėsiu rankas sudėjęs, mano kraštas bus sunaikin- 
tas. Reikia kautis su blogiu, o blogis yra Egiptas. 

— Sostinė taip toli... 

— Stoginėje yra nemažai molinių puodų. Juos pagamino ta- 
vo vyras? 

— Kol jo per prievartą nepaėmė į kariuomenę, jis buvo puo- 
džius. 

— Mes juos parduosime ir apsigyvensime Hatuše. Sako, kad 
tai — pasakiškas miestas. 

— O kaipgi mano žemė? 

— Dabar žiema, žemė ilsisi. Išvykstame rytoj. 

Ji pasislinko prie pat židinio ir ištiesė rankas, norėdama ap- 
glėbti savo meilužį. 

Seniausiame šalyje Heliopolio Gyvybės Name visi darbai plau- 
kė įprasta vaga. Apeigų atlikėjai tikrino tekstus, kurie turėjo 
būti panaudoti švenčiant Ozirio misterijas; valstybiniai burti- 
ninkai iš visų jėgų stengėsi sutramdyti ir nuvyti šalin piktą lemtį 
bei pavojingąsias galias; astrologai tobulino savo pranašystes 
keliems mėnesiams į priekį; žiniuoniai gamino vaistus. Neįpras- 
ta buvo tik tai, kad tūkstančių papirusų biblioteka, kurioje bu- 
vo ir pirmasis Piramidžių Tekstų rankraštis, ir Faraono prisikė- 
limo apeigų knyga, skaitytojams tądien buvo neprieinama. 

Ji aptarnavo išskirtinį skaitytoją - patį faraoną Ramgzį. 

Atvykęs naktį, valdovas užsidarė didžiojoje bibliotekoje. Pa- 
lei jos mūrinės sienas rikiavosi spintos, kuriose buvo sudėti 
visi svarbiausi Egipto moksliniai darbai, teikią Žinių ir apie 
tikrovę, ir apie neregimąjį pasaulį. Vėl peržiūrėti archyvus 
Ramzį paskatino vis didėjąs nerimas dėl Nefertarės sveikatos. 

Didžioji valdovo sutuoktinė regimai silpo. Nei dvaro gydy- 
tojas, nei Setau nenustatė ligos priežasties. Karalienė motina 
priėjo šiurpią išvadą: Nefertarei kenkia tamsybių jėgos, prieš 
kurias įprastos gydymo priemonės bus bejėgės. Kaip tik todėl 
valdovas įniko į archyvuose saugomus veikalus, kur dar iki jo 
daug kitų faraonų ieškojo pagalbos ir patarimo. 

Praslinkus geroms dešimčiai valandų, jis rado reikiamą pa- 
tarimą ir tuojau pat išvyko į Pi-Ramzį. 


Nefertarė susitiko su audėjomis, atvykusiomis iš visų Egip- 
to šventyklų, ir davė joms visus būtinus nurodymus, kad iki 

kito potvynio būtų galima išausti ir pasiūti apeiginius apdarus. 
Karalienė atnašavo dievams raudono, balto, žalio ir mėlyno au- 
deklo juostas ir išėjo iš šventyklos prilaikoma dviejų žynių. Ji 
dar pajėgė įsėsti į dengtus neštuvus, nugabenusius ją į rūmus. 

Daktaras Pariamakus nuskubėjo prie didžiosios valdovo su- 
tuoktinės patalo ir privertė ją išgerti tonizuojantį gėrimą, nors 
nelabai tikėjosi, kad tai padės įveikti sunkų nuovargį, kuris 
kasdien vis labiau slėgė Nefertarę. Kai į žmonos kambarį įėjo 
Ramzis, daktaras dingo. 

Valdovas pabučiavo Nefertarės kaktą ir rankas. 

— Aš jaučiuosi visai išsekusi. 

— Tau nereikia lankytis tokioje daugybėje renginių. 

— Tai nepanašu į laikiną nuovargį... Aš jaučiu, kaip iš manęs 
traukiasi gyvybė, kaip ji sunkiasi iš manęs tarsi vandens srove- 
lė, vis menkesnė ir menkesnė. 

— Tuja mano, kad čia ne šiaip sau susirgimas. 

— Ji teisi. 

— Kažkas slapta mums kenkia. 

— Mano skara... Skara, kurią aš labiausiai mėgau! Koks nors 
kerėtojas pasinaudojo ja, norėdamas man pakenkti. 

— Aš padariau tokią pat išvadą ir paprašiau Seramanos ne- 
gailėti pastangų ir kuo greičiau rasti kaltininką. 

— Tegu jis pasiskubina, Ramzi, tegu pasiskubina... 

— Mes turime ir kitų kovos priemonių, Nefertare. Todėl rei- 
kės rytoj pat išvykti iš Pi-Ramzio. 

— Kur tu mane veši? 

— Į tokią vietą, kur būsi nepasiekiama mūsų neregimam 
priešui. 


Ramzis praleido daug laiko su Ameniu. Faraono asmens 
sekretorius nepaminėjo jam jokio įvykio, kuris būtų nors kiek 
sutrikdęs valstybės reikalų eigą. Raštininkas visada labai neri- 
maudavo, valdovui ketinant kur nors išvykti ilgesniam laikui, 

tad ir dabar jis įsipareigojo nieko neišleisti iš akių, kad šalies 
gerovė nenukentėtų. Ramzis pastebėjo, kad Amenis itin 
kruopščiai tvarkė kiekvieną dokumentą, kiekvieną bylą, o rink- 
damas bei kaupdamas svarbiausias žinias ir duomenis visada 
juos surūšiuodavo. 

Valdovas išsprendė daugybę klausimų ir įpareigojo Amenį 
prižiūrėti, kaip ministrai vykdys jo nutarimus. O Seramanai 
buvo paskirtos įvairios užduotys, kurių svarbiausia buvo rū- 
pintis Pi-Ramzio kareivinėse apgyvendintų rinktinių armijos 
dalinių parengimu. 

Drauge su Tuja Ramzis vaikštinėjo sode, kur jo motina mė- 
go leisti laiką mąstydama. Karalienės pečius gaubė klostytas 
apsiaustas, o lotoso pavidalo auskarai ir ametistų vėrinys švel- 
nino jos griežtą veidą. 

— Motin, aš išvykstu į pietus drauge su Nefertare. Čia jai 
gresia per didelis pavojus. 

— Tu teisus. Kol mes negalime sustabdyti slypinčios šešėlyje 
piktosios dvasios, geriau išvežti iš čia karalienę, ir kuo toliau. 

— Rūpinkis karalyste. Esant būtinam reikalui, Amenis vyk- 
dys tavo įsakymus. 

— Ar karas mums tebegresia? 

— Kol kas viskas ramu, taip ramu... Hetitai niekuo neatsi- 
liepia į įvykius Kanaane ir Amuru. Muvatalis tenkinasi tuščių, 
bereikšmių laiškų rašymu. 

— Gal tai rodo, kad esama vidinių nesutarimų? Prieš užgrob- 
damas valdžią, Muvatalis sunaikino daug varžovų; kai kas gal 
dar jaučia pyktį ar pagiežą. 

— Tavo samprotavimas manęs nė kiek nenuramina, - prisi- 
pažino Ramzis. — Kas, jei ne karas, geriausiai padeda padaryti 
galą nesantarvei ir atkurti vienybę? 

— Tokiu atveju hetitai rengiasi plataus masto puolimui. 

— Labai norėčiau apsirikti... Gal kartais Muvatalis pavargo 
kariauti ir lieti kraują. 

— Nemąstyk kaip egiptietis, sūnau. Laimė, ramybė ir taika 
hetitams nėra vertybės. Jei jų imperatorius neliaupsins užka- 
riavimų ir savos teritorijos plėtimo svetimų šalių sąskaita, jis 
neteks sosto. 

— Jei mus užpuls man nesant, nelauk, kol aš grįšiu: tuoj pat 
įsakyk armijai traukti į žygį. 

Kampuotas Tujos smakriukas karingai atsikišo į priekį: 

— Nė vienas hetitas neperžengs Deltos sienos. 


Deivės Mut - „Motinos“ — šventykloje buvo trys šimtai 
šešiasdešimt penkios deivės liūtės Sechmetės statulos. Jos bu- 
vo skirtos kasdieninėms rytmetinio nusiraminimo apeigoms. 
Dar trys šimtai šešiasdešimt penkios tokios pat statulos buvo 
skirtos vakaro apeigoms. Kaip tik čia vykdavo didieji karalys- 
tės gydytojai sužinoti ligų ir jų gydymo paslapčių. 

Nefertarė sugiedojo maldą, kuri žudikišką liūtės įniršį pa- 
versdavo kuriamąja galia. Sykį pažabota, toji smurtinė jėga 
suteikdavo galimybę valdyti gyvybę palaikančius pradus. Sep- 
tynių Sechmetės žynių grupė susiliejo sielomis su karalienės 
siela. Tapusi atnašaujama auka, ji nutvieskė šviesa koplyčios 
tamsą, kurioje viešpatavo baisingoji deivė. 

Didžioji žynė užpylė vandens ant iškaltos iš kieto ir blizgan- 
čio diorito liūtės galvos. Skystis nutekėjo deivės kūnu ir subė- 
go į žynės padėjėjos laikomą taurę. 

Nefertarė išgėrė gydomąjį vandenį, persiimdama stebuklin- 
ga Sechmetės jėga. Įstabi deivės liūtės energija turėjo padėti 
karalienei kovoti su ją sekinančiu silpimu. Paskui didžioji val- 
dovo sutuoktinė tyloje ir tamsoje praleido visą parą viena su 
liūte moters kūnu. 

Kai jų laivas kirto Nilą, Nefertarė, švelniai prigludusi prie 
Ramzio peties, jautėsi ne tokia prislėgta kaip per pastarąsias 
savaites. Valdovo meilė irgi skleidė stebuklingą jėgą, tokią pat 
veiksmingą kaip liūtės magija. Vežimu jie pasiekė „Didingiau- 


 , 


Sk, 
UIS 


272 


sią iš didingiausių“ — karalienės Hatšepsut, tapusios faraonu, 
laikais atsikišusioje uoloje terasomis iškaltą šventyklą. Prie- 
šais ją plytėjo sodas, kurio didžiausia puošmena buvo iš Punto 
šalies atvežti smilkalų medžiai. Čia viešpatavo deivė Hatora — 
žvaigždžių, grožio ir meilės valdovė. Argi ji nebuvo vienas iš 
Sechmetės pavidalų? 

Vienas iš šventyklos pastatų buvo pritaikytas įvairioms pro- 
cedūroms, padedančioms ligoniams atgauti sveikatą. Čia li- 
goniai keliskart per dieną priiminėdavo vonias, o kartais buvo 
gydomi miegu. Kubilai su šiltu vandeniu stovėjo ant pakylų, 
kuriose buvo iškalti hieroglifai, vejantys šalin ligas. 

— Tau būtina pailsėti, Nefertare. 

— Juk aš — karalienė... Mano pareigos... 

— Pirmoji tavo pareiga — likti gyvai, kad karališkoji Egipto 
pora ir toliau būtų kertinis Egipto akmuo. Ketinantieji mus 
įveikti stengiasi mudu išskirti, kad nusilpnintų šalį. 

Deir-el-Bachrio šventyklos sodas atrodė esąs ne šio pasau- 
lio. Smilkalų medžių lapija blizgėjo švelnioje žiemos saulėje. 
Negiliai po žeme nutiestas kanalų tinklas leido nuolat drėkin- 
ti dirvą priklausomai nuo oro sąlygų. 

Nefertarė pajuto, kad jos meilė Ramziui dar labiau išaugo, 
kad ji yra beribė kaip plytintis virš jų dangus. Valdovo žvilgsnis 
jai pasakė, kad ir jį apėmęs toks pat svaigulingas jausmas. Bet 
ši laimė buvo trapi, tokia trapi... 

— Neaukok Egipto dėl manęs, Ramzi. Jei aš mirsiu, padaryk 
didžiąja valdovo sutuoktine gražiąją Izetę. 

— Tu gyva, Nefertare, ir aš myliu tik tave. 

— Prisiek man, Ramzi! Prisiek, kad tau rūpės tik Egipto liki- 
mas. Tu skyrei savo gyvenimą Egiptui, o ne žmogui, kad ir koks 
jis būtų. Nuo to, kaip tu vykdysi savo įpareigojimus, priklauso 
mūsų tautos gyvenimas, dar daugiau: mūsų protėvių sukurtos 
civilizacijos likimas. Jei jos nebeliks, kuo pavirs šis pasaulis? 
Jis atiteks barbarų gaujoms, jame įsiviešpataus pelno vaiky- 

masis ir neteisingumas. Aš myliu tave visa širdimi, visa siela; 
paskutinė mano mintis bus apie tave ir mūsų meilę; bet aš 
neturiu teisės tavęs pančioti, nes tu esi faraonas. 

Jie atsisėdo ant akmeninio suolo. Ramzis stipriai apkabino 
Nefertarę. 

— Tu esi toji, kuri mato Horą ir Setą toje pačioje būtybėje, — 
priminė jis jai senovinį apeiginį posakį, taikomą karalienėms 
nuo pirmosios dinastijos viešpatavimo laikų. - Faraonas gyvas 
tuo žvilgsniu; tik jo padedamas jis gali kaupti savyje šviesą ir 
skleisti ją virš Dviejų suvienytųjų Žemių. Visi mano pirmtakai 
valdė remdamiesi Maat Įstatymu, bet nė vienas valdovas ne- 
buvo panašus į kitą, nes Žmonės nuolat įgyja naujų ydų. Tavo 
žvilgsnis vienintelis ir nepakartojamas, Nefertare; jis reikalin- 
gas Egiptui ir Faraonui. 

Užgriuvęs Nefertarę sunkus išbandymas padėjo jai atrasti 
naują meilę. 

— Ieškodamas patarimo Heliopolio Gyvybės Namo doku- 
mentų saugyklose, aš sužinojau, kokiu būdu galima atremti 
neregimo priešo puolimą. Dabar, kai tu patyrei dvigubą Sech- 
metės ir Hatoros poveikį ir pailsėsi šioje šventykloje, tavo jė- 
gos liausis silpusios. Bet to negana. 

— Tu grįžti į Pi-Ramzį? 

— Ne, Nefertare. Galbūt yra tikrai veiksmingas vaistas tau 
išgydyti. 

— Koks? 

— Pasak senųjų įrašų, tai - Nubijos akmuo, kurį globoja deivė 
Hatora. Jis esąs nuo amžių užmirštoje, nuošalioje vietovėje. 

— O tu žinai, kur ji yra? 

— Surasiu. 

— Tavo kelionė gali ilgai užtrukti... 

— Nilas sraunus, tad grįšiu netrukus. Jei man pavyks gana 
greit rasti tą vietą, tai manęs čia nebus labai neilgai. 

— Hetitai... 


/0, 
1, 
Ne) 


A 
L ITTTO 


274 


— Egiptą valdys mano motina. Užpuolimo atveju ji tuoj pat 
tave įspės, ir judvi imsite veikti drauge. 

Jie ilgai sėdėjo apsikabinę po smilkalų medžiais. Nefertarė 
būtų neapsakomai norėjusi sulaikyti Ramzį, praleisti visą li- 
kusį gyvenimą šalia jo šventyklos tyloje ir ramybėje. 

Tačiau ji buvo didžioji valdovo sutuoktinė, o jis - Egipto 


faraonas. 

Lita maldaujamai žvilgtelėjo į burtininką Ofirą. 

— Reikia, vaikeli. 

— Ne, man per daug skauda... 

— Tai rodo, kad kerai veikia. Mes privalome tęsti. 

— Mano oda... 

— Valdovo sesuo tave slaugys, ir neliks jokių nudegimo pėd- 
sakų. 

Echnatono palikuonė atsuko kerėtojui nugarą. 

— Ne, aš nebenoriu, nebegaliu ištverti tų kančių! 

Ofiras sugriebė ją už plaukų ir smarkiai timptelėjo. 

— Gana ožiuotis! Arba tu manęs klausysi, arba aš tave užda- 
rysiu į rūsį. 

— Tik ne tai, maldauju, tik ne tai! 

Šviesiaplaukė aiškiaregė bijojo ankštų patalpų, tad Ofiro ža- 
dama bausmė atrodė jai visų baisiausia. 

— Eik į mano laboratoriją, apnuogink krūtinę ir atsigulk ant 
nugaros. 

Ramzio sesuo Dolantė apgailestavo, kad kerėtojas toks 
šiurkštus Litai, bet pateisino jo elgesį. Paskutinės naujienos, 
gautos iš dvaro, buvo tiesiog puikios: Nefertarė, serganti kaž- 
kokia paslaptinga ir nepagydoma liga, išvyko į Tėbus, ten ji 
užges Deir-el-Bachryje esančioje Hatoros šventykloje. Lėta jos 
agonija taip sugildys Ramziui širdį, kad jis savo ruožtu mirs iš 
sielvarto. 

Tada Šenarui atsivers platus kelias į valdžią. 

Ramziui išvykus, Seramana apėjo kiekvieną iš ketverių Pi- 
Ramzio kareivinių ir įsakė, kad aukštieji karininkai dažniau 
rengtų pratybas. Samdomi kareiviai tuoj pat pareikalavo pa- 
didinti jiems algą ir taip parodė netikusį pavyzdį kareiviams 
egiptiečiams, beregint įsigeidusiems to paties. 

Susidūręs su problema, kuri buvo ne jo jėgoms, sardas viską 
pranešė Ameniui, o šis kreipėsi į karalienę motiną, kurios at- 
sakymo ilgai laukti nereikėjo: arba visi kareiviai paklus, arba 
ji juos pakeis jaunais šauktiniais. Jeigu Seramana bus paten- 
kintas per pratybas padaryta pažanga, Tuja galbūt pagalvos 
apie papildomą paskatinimą. 

Kariai pakluso. Tada sardas ėmėsi kitos užduoties: pamė- 
ginti surasti kerėtoją, kuriam rūmų valdytojas Romė buvo pa- 
vogęs Nefertarės skarą. Ramzis nenuslėpė nuo Seramanos sa- 
vo įtarimų, kuriuos patvirtino keista Romė mirtis ir ne mažiau 
keista karalienės liga. 

Jei tas nelemtasis ūkvedys būtų likęs gyvas, buvęs piratas 
būtų jį be jokio vargo privertęs prabilti. Žinoma, Egipte buvo 
draudžiama kankinti, bet argi slaptas pasikėsinimas prieš ka- 
rališkąją porą neperžengė visuotinai pripažintų įstatymų ? 

Romė mirė, nusinešęs savo paslaptį į nebūtį, knibždančią 
piktųjų dvasių, ir pėdsakas, galėjęs atvesti pas jo užsakovą, nu- 
trūko. O gal taip tik atrodė? Romė buvo plepus ir nesantūrus; 
galbūt jis pasinaudojo bendrininko paslaugomis... o gal - ben- 
drininkės? 

Būtų pravartu apklausti jo artimuosius bei pavaldinius... Ap- 
klausa tikriausiai duos naudos — su sąlyga, jei klausimai bus 
užduodami pakankamai įtaigiai... Seramana nuskubėjo pas 
Amenį. Jis įtikins raštininką pritarti jo veiklos planui. 


Visi rūmų tarnai buvo sušaukti į šiaurines kareivines. Skal- 
bėjos, kambarinės, kirpėjos, virėjai, šlavėjai ir kiti tarnai bei 

tarnaitės susirinko ginklų salėje, kurią saugojo paniurę Sera- 
manos lankininkai. 

Kai duryse pasirodė sardas, užsidėjęs šarvus ir šalmą, susi- 
rinkusiems apmirė širdis. 

— Rūmuose įvykdytos naujos vagystės, - pareiškė jis. - Mes 
žinome, kad kaltininkas - rūmų valdytojo Romė, to dangaus 
nubausto niekingo ir bjauraus padaro, bendrininkas. Tuoj aš 
jus apklausiu vieną po kito. Jei neišgirsiu teisybės, jūs visi bū- 
site ištremti į Hargos oazę, o ten kaltininkas tikrai prabils. 

Seramanai teko smarkiai pasistengti, norint įtikinti Amenį 
leisti jam griebtis melo ir grasinimų, neturinčių jokio teisinio 
pagrindo. Bet kuris tarnas galėjo apskųsti sardo veiksmus ir 
kreiptis į teismą, kuris būtų nubaudęs Seramaną. 

Tačiau bauginama valdovo asmens sargybos viršininko iš- 
vaizda, jo įsakmus balsas, nerimastinga nuotaika, tvyrojusi sa- 
lėje, visai neskatino prieštarauti. 

Seramanai pasisekė: trečioji moteris, įėjusi į kambarį, kur 
jis tardė rūmų tarnus, pasirodė esanti šneki. 

— Mano darbas - pakeisti nuvytusias gėles naujomis, ką tik 
suskintomis puokštėmis, — ėmė pasakoti tarnaitė. - Aš neken- 
čiau to Romė. 

— Kodėl? 

— Jis pasiguldė mane į savo lovą. Jei būčiau atsisakiusi, jis 
būtų mane išvijęs iš darbo. 

— Jeigu jūs būtumėt pasiskundusi, jį būtų atleidę. 

— Taigi, taip sako... Be to, Romė žadėjo man gražaus turto, 
jei aš už jo ištekėčiau. 

— Kokiu gi būdu jis pralobo? 

— Jis nelabai norėjo apie tai pasakoti, bet man pavyko jį šiek 
tiek prašnekinti. 

— Ką jis jums pasakė? 

— Kad brangiai parduos vieną retą daiktą. 

— Iš kur jis ketino jį gauti? 


J 
"2 
* 
5 
< 


278 


UT 


— Jis sakė, kad jam turinti padėti viena tarnaitė - ateinanti 
skalbėja. 

— O koks tai daiktas? 

- Šito aš nežinau. Tik žinau, kad storulis Romė niekada man 
nieko nepadovanojo; net amuleto, ir to pagailėjo! Ar man bus 
atlyginta už visa tai, ką aš jums papasakojau? 


„Ateinanti skalbėja“... Seramana puolė pas Amenį, kuris 
įsakė atnešti tarnų darbo tvarkaraštį, sudarytą tai savaitei, kai 
buvo pavogta Nefertarės skara. 

Iš tiesų kažkokia Nanė buvo laikinai pasamdyta ir dirbo skal- 
bėja. Ją prižiūrėjo viena iš karalienės kambarinių, kuri nupa- 
sakojo, kaip atrodė toji mergina, ir patvirtino, kad ji galėjusi 
įeiti į privačius Jos Didenybės kambarius, taigi turėjusi gali- 
mybę pavogti skarą. 

Kambarinė nurodė adresą, kurį Nanė paliko jai tą dieną, 
kai buvo priimta į darbą. 

— Apklausk ją, - tarė Amenis Seramanai, - tik nesigriebk 
šiurkščios jėgos ir laikykis įstatymų. 

— Kaip tik taip aš ir ketinu elgtis, —- rimčiausiai patvirtino 
sardas. 


Sena moteriškė snaudė ant savo namelio slenksčio rytinia- 
me sostinės kvartale. Seramana lengvai palietė jos petį. 

— Pabusk, močiute. 

Senutė pramerkė vieną akį ir pūslėta ranka nuvijo musę. 

— Kas tu toks? 

— Aš - Seramana, Ramzio asmens sargybos viršininkas. 

— Girdėjau apie tave, girdėjau... Juk tu - buvęs piratas? 

- Žmonės iš tikrųjų nesikeičia, močiute. Aš likau toks pat 
žiaurus kaip kadaise - ypač kai man meluoja. 

— Kodėl aš turėčiau tau meluoti? 

— Todėl, kad aš užduosiu tau keletą klausimų. 

— Plepėti nuodėmė. 

— Nelygu aplinkybės. Šiandien plepėti — tavo pareiga. 

— Eik sau kur ėjęs, pirate. Sulaukus mano amžiaus, pareigų 
jau nebelieka. 

— Ar tu - Nanės močiutė? 

— Kodėl aš turėčiau ja būti? 

— Todėl, kad ji čia gyvena. 

— Ji išvyko. 

— Kai pavyksta įsitaisyti rūmuose skalbėja, kodėl reikia bėgti? 

— Aš nesakiau, kad ji pabėgo! Ji išvyko. 

— Kur? 

— Nežinau. 

— Primenu tau, kad nekenčiu melo. 

— Bene išdrįsi smogti senai moteriai, pirate? 

— Taip: norėdamas išgelbėti Ramzį. 

Senutė nerimastingai pažvelgė į Seramaną. 

— Nesuprantu... Nejaugi faraonui gresia pavojus? 

— Tavo anūkė - vagilė, galbūt nusikaltėlė. Jei tylėsi, tapsi jos 
bendrininke. 

— Kokiu būdu Nanė galėjo įsivelti į sąmokslą prieš faraoną? 

— Ogi įsivėlė. Aš turiu įrodymų. 

Musė vėl ėmė įkyrėti senutei; Seramana sutraiškė vabzdį. 

— Numirti smagu, pirate, jei mirtis išvaduoja iš pernelyg di- 
delės kančios. Aš turėjau gerą vyrą ir gerą sūnų, bet jis padarė 
klaidą, vedęs siaubingą moterį, kuri pagimdė jam siaubingą 
dukterį. Mano vyras mirė, sūnus išsiskyrė, o jo prakeiktąją at- 
žalą teko auginti man... Kiek valandų aš praleidau ją maitin- 
dama, auklėdama, mokydama doros, o tu kalbi man apie vagi- 
lę ir nusikaltėlę! 

Močiutė atsikvėpė. Seramana tylėjo, tikėdamasis, kad ji už- 
baigs savo skaudų, bet atvirą pasakojimą. Jeigu ji nebeprabils, 
jis paliks ją ramybėje. 

— Nanė išvyko į Memfį. Ji išdidžiai ir niekinamai man išrė- 

žė, kad gyvensianti gražioje sodyboje už gydytojų mokyklos, o 
aš taip ir numirsianti šitame nameliūkštyje! 
Seramana pranešė Ameniui, kuo baigėsi jo atliktas tyrimas. 
— Jeigu tu šiurkščiai elgeisi su ta sena moteriške, ji iškels tau 


bylą. 
— Ji man labai tiksliai nupasakojo, kaip atrodo Nanė, ir jos 


— Mano vyrai gali paliudyti: aš jos nė pirštu nepaliečiau. 
— Ką siūlai? 
pasakojimas visai sutampa su karalienės kambarinės žodžiais. 


Aš ją atpažinsiu vos pamatęs. 
— Kaipgi tu ją surasi? 
— Atlikęs kratą kiekvienoje sodyboje tame kvartale, kur ji 
— O jeigu senė tau pamelavo, norėdama apsaugoti Nanę? 


gyvena. 

— Ką gi, taip gali būti. 

— Memfis netoli, bet būtina, kad tu liktum Pi-Ramzyje. 
— Ameni, tu pats pripažįsti, kad Memfis netoli. Įsivaizduok, 

kad man pavyks nutverti tą Nanę. O ji nuves mane pas kerėto- 


ją - kaip manai, ar Ramzis bus patenkintas? 
— „Patenkintas“ — per menkai pasakyta. 


— Tuomet leisk man veikti. 

Aša su meiluže negalėjo atsistebėti pagaliau patekę į Hatušą. 
Hatuše, Hetitų imperijos sostinėje, viešpatavo karo ir jėgos 
kultas. Kadangi pirkliams buvo uždrausta įvažiuoti į miestą pro 
trejus —- Valdovo, Sfinksų ir Liūtų — aukštutinio miesto vartus, 
Aša su valstiete pateko Hatušan pro vienus iš dviejų žemutinio 
miesto vartų, kuriuos saugojo lankais ginkluoti kareiviai. 

Aša parodė savo puodus iš degto molio ir net pasiūlė vie- 
nam sargybiniui pigiai nusipirkti kurį nors iš jų. Pėstininkas 
atstūmė jį alkūne ir įsakė Ašai nešdintis. Porelė neskubėdama 
pasuko amatininkų ir smulkių prekeivių kvartalo link. 

Smailios uolėtos viršūnės, akmeninės terasos, kylančios vie- 
na virš kitos, didžiuliai akmens luitai, sumūryti audros dievo 
šventyklon... Valstietė buvo priblokšta, kaip ir jos bendrake- 
leivis. Tačiau Aša apgailestavo, kad tai rūsčiai architektūrai, 
kur vyravo įtvirtinimai, darę išsidėsčiusią atšiauriuose Anato- 
lijos kalnuose sostinę neįveikiamą, taip trūksta žavesio ir grakš- 
tumo. "Taika ir gyvenimo džiaugsmas negalėjo pražysti šioje 
vietovėje, kur smurtas tryško iš kiekvieno akmens. 

Egiptietis veltui ieškojo akimis sodų, medžių, vandens tel- 
kinių ir staiga krūptelėjo, atskriejus šiaurės vėjo gūsiui. Jis su- 
prato, kaip labai jo gimtinė buvo panaši į rojų. 

Ašai ir jo bendrakeleivei dažnai teko skubiai prisiploti prie 
sienų, sumūrytų iš plytų, kad praleistų patrulių būrius. Nespė- 
jusį laiku pasitraukti iš kelio, kad ir kas jis būtų: moteris, senis 
ar vaikas, greitu žingsniu Žygiuoją pėstininkų padaliniai nu- 
stumdavo į šalį ar net parblokšdavo. 


49- | 4 
A 


/, 
“, 
9 


„AB iaus 
UT 


282 


Kariuomenės buvo visur. Kareiviai ėjo sargybą kiekviena- 
me gatvės kampe. 

Aša parodė vieną puodą didmenininkui, prekiavusiam na- 
mų apyvokos reikmenimis. Kaip priderėjo hetitų krašte, jo 
žmona stovėjo vyrui už nugaros ir nepratarė nė žodžio. 

- Šaunus darbas, — pagyrė prekybininkas. — Kiek tu jų paga- 
mini per savaitę? 

— Turiu nedidelę atsargą. Nužiedžiau tuos puodus dar kai- 
me, o dabar norėčiau įsikurti šičia. 

— Turi kur gyventi? 

— Dar ne. 

— Aš nuomoju patalpas žemutiniame mieste. Jei nori, imu 
tavo puodus mainais už vieno mėnesio nuomos mokestį. Tu- 
rėsi laiko įsirengti dirbtuvę. 

— Sutarta, jei pridėsite tris gabaliukus alavo. 

— Kietas tu verslininkas, ką ir sakyti! 

— Juk man reikia nusipirkti maisto. 

— Vadinasi, sutarėm. 

Aša su meiluže įsikūrė mažame, drėgname, prastai vėdina- 
mame namelyje su plūktine asla. 

— Man labiau patiko mano kaimiškasis namas, - prisipažino 
valstietė. - Ten mums bent jau buvo šilta. 

— Mudu neilgai čia pasiliksime. Še tau gabaliuką alavo, nu- 
pirk antklodžių ir ką nors užkąsti. 

— O tu? Kur tu eini? 

— Nesijaudink, sutemus grįšiu. 

Puikiai mokėdamas hetitų kalbą, Aša galėjo laisvai šneku- 
čiuotis su prekybininkais, kurie nurodė jam gerą vardą turin- 
čią užeigą, įsikūrusią sargybos bokšto papėdėje. Viduje patal- 
pa buvo aprūkusi nuo aliejinių lempų, bet čia mielai rinkdavo- 
si pirkliai ir amatininkai. 

Aša užmezgė pokalbį su dviem plepiais barzdočiais, kurie pre- 
kiavo atsarginėmis kovos vežimų dalimis. Abu staliai liovėsi ga- 
minę kėdes ir perėjo prie šio kur kas pelningesnio verslo. 

— Koks puikus miestas, —- gėrėjosi Aša. - Aš nė neįsivaizda- 
vau, kad jis toks didingas. 

— Tu pirmąkart čia lankaisi, bičiuli? 

— Taip, bet ketinu įsirengti Hatuše dirbtuvę. 

— Tuomet dirbk armijai! Kitaip tu menkai misi, o gersi tik 
vandenį. 

— Bendradarbiai man sakė, kad bręsta karas... 

Staliai nusikvatojo. 

— Turbūt tu - paskutinis, kam teko apie tai išgirsti! Hatuše 
tai jau niekam ne paslaptis. Nuo tos dienos, kai imperatoriaus 
sūnus Uri-Iešubas buvo paskirtas vyriausiuoju karvedžiu, ka- 
riuomenės pratybos vyksta be pertrūkio, bet kuriuo metu ir 
bet kokiu oru. Šnekama, kad smogiamosios mūsų kariuome- 
nės dalys nieko nesigailės... Šįkart Egiptui galas. 

— Tuo geriau! 

— Na, geriau ar ne geriau, dėl to dar ginčijamasi; bent jau 
pirkliai nepritaria tam karui. Nenorėjo jo nė imperatoriaus 
brolis Hatušilis, bet galiausiai leidosi įtikinamas ir dabar re- 
mia Uri-Iešubą. O mums vien pasirengimas karui yra pelnin- 
gas, ir dar kaip! Mudu net pradėjome krautis turtą. Jeigu ga- 
myba vyks taip sparčiai kaip dabar, Hetitų imperija greit turės 
trigubai daugiau karo vežimų. Greit jų bus daugiau nei galin- 
čių juos vadelioti vyrų! 

Aša išmaukė stiklą tiršto vyno ir apsimetė pasigėręs. 

— Tegyvuoja karas! Hetitų imperija susidoros su Egiptu vie- 
nu akimoju... O mes atšvęsime pergalę - tai bent! 

— Tau, drauguži, teks vis dėlto truputį palaukti, nes impera- 
torius, atrodo, neskuba pradėti karo. 

— A... O kojis laukia? 

— Na, mudviem dvaro paslapčių nieks neatskleidžia! Geriau 
paklausk kapitoną Kenzorą. 

Abu staliai pratrūko juokais iš savo pokšto. 

— O kas tas Kenzoras? 

— Ryšininkas tarp vyriausiojo karvedžio ir imperatoriaus... 
O jau mergininkas - ohoho, gali mumis patikėti! Kai jis ilges- 
nį laiką užtrunka Hatuše, visos dailios mergužėlės kraustosi iš 
galvos. Jis - garsiausias ir mylimiausias šalies kariškis. 

— Tegyvuoja karas, ir tegyvuoja moterys! 

Pokalbis nukrypo į moteriškių apžavus ir sostinės viešna- 
mius. Kadangi staliams bendrauti su Aša buvo labai malonu, 
jie apmokėjo išgertuvių išlaidas. 


Kas vakarą Aša ėjo į kokią nors kitą užeigą. Jis užmezgė 
daugybę pažinčių, lengvabūdiškai plepėdamas su pašnekovais, 
ir retsykiais paminėdavo kapitono Kenzoro vardą. 

Pagaliau jam pavyko nugirsti kai ką svarbaus: Ašą dominąs 
ryšininkas ką tik grįžo į Hatušą. 

Paklausinėjęs tą aukštą karininką, Aša laimėtų daug laiko. 
Tad reikėjo jį rasti; sugalvoti, kaip jį užkalbinti; ir pasiūlyti jam 
ką nors, ko jis negalėtų atsisakyti... Čia Ašai šovė į galvą viena 
išganinga mintis. 

Jis grįžo namo nešdamasis suknelę, apsiaustą ir sandalus. 

Valstietė buvo sužavėta. 

— Tai man? 

— Argi aš turiu kitą moterį? 

— Visa tai turbūt brangiai kainavo! 

— Aš nusiderėjau. 

Ji norėjo tuoj pat apsivilkti naujuosius drabužius. 

— Ne, dar ne dabar! 

— O kada gi? 

— Vieną ypatingą vakarą, kai aš galėsiu ligi soties tavim gė- 
rėtis. Duok man laiko viską paruošti. 

— Kaip nori. 

Ji puolė Ašai ant kaklo ir karštai pabučiavo. 

— O žinai, tu ir nuoga labai dailutė... 

Karališkajam laivui plaukiant vis tolyn į pietus, Setau, kaip 
atrodė, ėjo vis jaunyn. Glausdamas prie savęs Vandens Leli- 
ją, jis vėl gėrėjosi Nubijos gamtovaizdžiais, užlietais tokios 
tyros šviesos, kad Nilas panėšėjo į tviskančio mėlio dangišką 
upę. 

Pasiėmęs kirvuką, Setau nutašė dvišaką lazdą, norėdamas 
pagauti keletą kobrų, kurių nuodus jis ketino surinkti į varinę 
gertuvę. Nuogomis krūtimis, vos dengiama trumputės vėjo 
plaikstomos klubjuostės, dailioji Vandens Lelija mėgaudama- 
si gerte gėrė kvapų savo gimtojo krašto orą. 

Ramzis pats vairavo laivą. Prityrusi įgula sparčiai ir tiksliai 
vykdė visus jo nurodymus. 

Atėjus laikui valgyti, Ramzį prie vairo pakeisdavo laivo ka- 
pitonas. Centrinėje kajutėje Ramzis, Setau ir Vandens Lelija 
pietums gaudavo džiovintos jautienos, prieskoniais pagardin- 
tų salotų ir saldžių papiruso šaknų, sumaišytų su saldžiaisiais 
svogūnais. 

— Didenybe, tu - tikras draugas, — pripažino Setau. — Pasi- 
imti mus kartu į tokią kelionę - nuostabi dovana. 

— Man reikalingos tavo ir Vandens Lelijos Žinios bei patirtis. 

— Nors mudu su ja gyvename ir dirbame nuo visų atsiskyrę 
rūmų laboratorijoje, mūsų ausis pasiekia nemalonūs gandai. 
Karas iš tikrųjų taip arti? 

— Bijau, kad taip. 

— Argi ne pavojinga palikti Pi-Ramzį tokiu neramiu laiku? 

— Visų svarbiausia — išgelbėti Nefertarę. 

— Aš sugebėjau padėti jai ne ką daugiau nei daktaras Paria- 
makus, — nusiminęs pasakė Setau. 

— Nubijoje esama stebuklingo vaisto, tiesa? - paklausė Van- 
dens Lelija. 

— Pasak Gyvybės Namo archyvų, taip: tai deivės Hatoros 
sukurtas akmuo, esąs kažkokioje nuošalioje vietovėje. 

— O tiksliau, Didenybe? 

— Tėra labai neaiški nuoroda: „Vidury Nubijos, auksinio smė- 


lio įlankėlėje, kur kalnas prasiskiria ir susijungia“. 
— Įlankėlė... vadinasi, tai turi būti kažkur prie pat Nilo! 


— Reikia paskubėti, - tarė Ramzis. - Sechmetės galios ir 


Deir-el-Bachrio šventyklos žynių priežiūros dėka gyvybinės jė- 
gos dar nevisiškai apleido Nefertarės kūną. Bet tamsybių jė- 


gos tebeveikia. Visos mūsų viltys sutelktos į tą akmenį. 
Vandens Lelija žvelgė į tolį. 
— Šis kraštas myli jus taip pat kaip jūs, Didenybe, mylite jį. 
Pasikalbėkite su juo, ir jis jums atsakys. 
Virš karališkojo laivo praskrido pelikanas. Argi puikusis pla- 
čiasparnis paukštis nebuvo vienas iš nugalėjusio mirtį Ozirio 


įsikūnijimų ? 

Kapitonas Kenzoras aiškiai padaugino vyno. 

Trys dienos atostogų sostinėje buvo puiki proga pamiršti ka- 
rio gyvenimo sunkumus ir į valias pasilinksminti, nevengiant 
nei vyno, nei moterų. Aukštas, ūsuotas, prikimęs, jis niekino 
mergšes. Jam atrodė, kad jos tinka tik teikti vyrams malonumą. 

Kai vynas aptemdydavo protą, Kenzorui kildavo nenugali- 
mas noras mylėtis. Ir šį vakarą, išgėrus nemažai stipraus vyno, 
jam prireikė tokių pat stiprių pojūčių — dargi tuojau pat, ne- 
atidėliojant. Išėjęs iš užeigos, jis svirduliuodamas pasuko vieš- 
namio link. 

Kapitonas net nejuto, kaip jo ausis, veidą, rankas gnaibo 
šaltis. Jis tikėjosi gausiąs nekaltą mergelę. Turbūt ji bus smar- 
kiai išsigandusi. Vienas malonumas bus atimti jai skaistybę. 

Kenzorą pagarbiai užkalbino kažkoks žmogus: 

— Ar galėčiau su jumis šnektelėti, kapitone? 

— Ko nori? 

— Pasiūlyti jums tikrą stebuklą, - atsakė Aša. 

Kenzoras nusišypsojo. 

— Ką tu parduodi? 

— Jauną nekaltą mergužėlę. 

Kenzorui sublizgo akys. 

— Už kiek? 

— Dešimt gabaliukų pirmarūšio alavo. 

— Brangu! 

— Betgi ir prekė ypatinga! 

— Aš jos noriu tuojau pat. 

— Nedelsdamas atiduodu ją jūsų Žinion. 

— Bet aš turiu pasiėmęs tik penkis gabaliukus alavo. 

— Ką gi, sumokėsite man likusius rytoj rytą. 

— Tu manim pasitiki? 

— Po šitos aš galėsiu jums pasiūlyti kitų mergelių. 

— Su tavim verta palaikyti pažintį... Na, eime, aš skubu. 

Kenzoras buvo taip įsiaudrinęs, kad privertė ir Ašą Žings- 
niuoti kaip galima sparčiau. 

Miegančiose žemutinio miesto gatvelėse nebuvo nė gyvos 
dvasios. 

Aša pastūmė savo kuklios buveinės duris. 

Gražiai susišukavusi valstietė vilkėjo naujais, Ašos nupirktais 
drabužiais. Įsiaistrinęs kapitonas Kenzoras perleido ją akimis. 

— Ei, pirkly... Ar ji ne per sena, kad ligi šiol dar galėtų būti 
skaisti mergelė? 

Staigiu smūgiu Aša nubloškė Kenzorą prie sienos; pusiau 
pritrenktas karininkas beveik neteko sąmonės. Egiptietis tuo 
pasinaudojo, atėmė trumpą kalaviją ir jo smaigalį įrėmė Ken- 
zoro pakaušin. 

— Kas... kas tu? — sumurmėjo hetitas. 

— Tu palaikai ryšį tarp kariuomenės ir rūmų. Arba tu atsa- 
kysi į mano klausimus, arba aš tave užmušiu. 

Kenzoras pabandė ištrūkti. Kalavijo smaigalys įsmigo jam į 
kaklą. Trykštelėjo kraujas. Išgerto vyno perteklius pakirto ka- 
pitono jėgas, ir dabar jis buvo visiškoje savo užpuoliko val- 
džioje. 

Išsigandusi valstietė pasislėpė kambario kampe. 

— Kada hetitai užpuls Egiptą, - paklausė Aša, - ir kodėl jie 
gamina tiek kovos vežimų? 

Kenzoras susiraukė. Tas žŽmogėnas jau turėjo svarbių Žinių. 

— Užpuolimas... Karinė paslaptis. 

— Jei tylėsi, tai nusineši tą paslaptį į kapą. 

— Tu neišdrįsi... 


CHRISTIAN JACO Iš RAMZIS. KADEŠO MŪŠIS 289 


— Klysti, Kenzorai. Aš užmušiu tave nedvejodamas ir nužu- 
dysiu tiek hetitų, kiek prireiks, kad sužinočiau tiesą. 

Kalavijo smaigalys smigtelėjo giliau. Kariškis suriko iš skaus- 
mo. Valstietė nusuko akis į šalį. 

— Užpuolimo dieną žino tik imperatorius... Man to niekas 
nepasakė. 

— Bet tu žinai, kodėl hetitų armijai prireiks tiek daug karo 
vežimų. 

Skausmas vėrė jam pakaušį, o vynas temdė protą: kapitonas 
Kenzoras sumurmėjo kelis žodžius, tarsi būtų kalbėjęs pats sau. 

Aša turėjo pakankamai gerą klausą, kad juos nugirstų. Jam 
neprireikė versti karininką pakartoti tą pribloškiantį sakinį. 

— Ar iš proto išsikraustei? — įniršęs paklausė jis Kenzorą. 

— Ne, tai tiesa... 

— To negali būti! 

— Tai tiesa. 

Aša buvo apstulbintas. Jis ką tik išgirdo nepaprastai svarbią 
žinią, galinčią pakeisti pasaulio likimą. 

Tiksliu ir smarkiu judesiu egiptietis suvarė kalaviją kapito- 
no Kenzoro pakaušin. Kariškis mirė nė neriktelėjęs. 

— Atsigręžk, — įsakė Aša valstietei. 

— Ne, palik mane, eik sau! 

Ištiesęs kalaviją, jis prisiartino prie savo meilužės. 

— Man labai gaila, gražuole, bet niekaip negaliu palikti ta- 
Vęs gyvos. 

— Aš nieko nemačiau, nieko negirdėjau! 

— Tikrai? 

— Jis murmėjo sau kažką po nosim, aš nieko negirdėjau, pri- 
siekiu! 

Ji puolė ant kelių. 

— Nežudyk manęs, maldauju! Aš dar būsiu tau reikalinga, 
kai reikės išeiti iš miesto! 

Aša ėmė dvejoti. Valstietė buvo teisi. Naktį sostinės vartai 

buvo uždaryti; jam reikėjo sulaukti aušros, kad galėtų pro juos 
išeiti lydimas savo žmonos. Ji padės jam išvykti iš miesto ne- 
pastebėtam, o paskui jis ją užmuš už kelio posūkio, kokioje 
nors dauboje. 

Aša atsisėdo šalia lavono. Jis nepajėgė užmigti ir galvojo tik 
apie tai, kaip jam kuo greičiau pasukus keliu į Egiptą ir prane- 
šus tai, ką pavyko sužinoti. 


Po apyaušrio vėsos saulė sušildydavo orą, ir Nubijos Žiema 
buvo kerinčiai švelni. Ant kranto Ramzis pastebėjo liūtą su 
patelėmis. Beždžionės, įsikorusios į palmių viršūnes, sveikino 
praplaukiantį valdovo laivą veriamais šūksniais. 

Vieno sustojimo metu kaimiečiai atnešė faraonui ir jo pa- 
lydai laukinių bananų ir pieno. Netikėta šventė suteikė Ram- 
ziui progą pasikalbėti su genties vadu - senu raganiumi, kurio 
plaukus nubalino devyniasdešimt ramaus gyvenimo metų, pra- 
leistų besirūpinant saviškiais. 

Kai senis norėjo prieš jį atsiklaupti, Ramzis sulaikė jį už 
rankos. 

— Mano senatvę nutvieskė šviesa... Dievai leido man išvysti 
faraoną! Juk mano pareiga - nusilenkti jam, atiduodant pa- 
garbą. 

— Tai aš privalau gerbti tavo išmintį. 

— Bet aš - tik kaimo raganius! 

— Tas, kuris visą gyvenimą laikėsi Maat Įstatymo, labiau 
vertas pagarbos nei tariamas išminčius, melagis ir neteisin- 
gas Žmogus. 

- Argi jūs nesate Dviejų Žemių ir Nubijos valdovas? O aš 
valdau tik keletą šeimų. 

— Tačiau man reikalinga tavo atmintis ir tai, ką ji išsaugojo. 

Faraonas su raganiumi atsisėdo po palme, atstodavusia se- 
niui skėtį, kai saulė imdavo pernelyg kepinti. 

— Mano atmintis... Ji pilna mėlyno dangaus, vaikų žaidimų, 

moterų šypsnių, gazelių šuolių ir išganingų potvynių. Dabar, 
Faraone, už visa tai esate atsakingas jūs! Be jūsų mano prisi- 
minimai išnyks, ir būsimosios kartos gimdys tik beširdžius. 

— Ar pameni šventą vietą, kur meilės deivė sukūrė stebuk- 
lingą akmenį? Ta nuošali vieta turi būti kažkur Nubijos vidu- 
ryje. 

Smėlyje raganius savo lazda nubraižė kažką panašaus į že- 
mėlapį. 

— Mano tėvo tėvas buvo parnešęs tokį akmenį į mūsų kai- 
mą. Jį palietusios moterys atgaudavo sveikatą. Gaila, klajok- 
liai jį išsinešė. 

— Iš kur tas akmuo buvo atneštas? 

Raganiaus lazda parodė tikslią vietą prie pat Nilo: 

— Štai iš čia, iš tos paslaptingos vietovės, kur prasideda Ku- 
šo žemė. 

— Ko tu pageidauji savo kaimui? 

— Tik to, ką jis jau turi. Juk tai ir taip labai didelis noras. 
Apsaugokite mus, Faraone, ir išsaugokite Nubiją nepaliestą. 

— Tavo lūpomis kalbėjo pati Nubija, ir aš išgirdau jos balsą. 


Valdovo laivas paliko Uauato provinciją ir pateko Kušo te- 
ritorijon, kur Sečio ir Ramzio pastangomis įsigalėjo taika, ne- 
bedrumsčiama karingų genčių, visada pasirengusių įsivelti į 
tarpusavio konfliktą: dabar jos bijojo atsakomųjų faraono ka- 
rių veiksmų. 

Čia prasidėjo neaprėpiamos laukinės žemės, kurių gyvybė 
priklausė tik nuo Nilo. Abiem upės krantais driekėsi siauros 
dirbamosios žemės juostos; palmės teikė pavėsį kovojantiems 
su dykuma žemdirbiams. 

Staiga prieš akis iškilo uolos. 

Ramzis pajuto, kad Nilas tarsi stumia šalin besiskverbiantį 
toliau į pietus Žmogų, o gamta užsisklendžia savyje, savo mil- 
žiniškoje erdvėje. 

Svaigus žydinčios mimozos kvapas sušvelnino tą pasaulio 
pabaigos įspūdį. 

Du beveik lygiagretūs uolėti iškyšuliai buvo kone pakibę virš 
upės. Juos skyrė nedidelis slėnis, pilnas smėlio. Smiltainio uo- 
lų papėdėje žydėjo akacijos. „Auksinio smėlio įlankėlė, kur 
kalnas prasiskiria ir susijungia...“ 

Tarsi pabudęs po ilgo miego, tarsi išsivadavęs iš kerų, per- 
nelyg ilgai temdžiusių jam akis, Ramzis pagaliau atpažino vie- 
tovę. Kodėl jis nepagalvojo apie ją anksčiau? 

— Plaukime prie kranto, - įsakė jis. - Ji čia; ta stebuklinga 
vieta gali būti tik čia... 

Vandens Lelija nuoga šoko upėn ir nuplaukė į krantą. Nu- 
tvieksta saulės, ji išlipo iš vandens, o ant jos kūno žaižaravo 
sidabriniai lašeliai. Grakščiai it gazelė ji nubėgo prie medžių 
šešėlyje miegančio nubio, pažadino jį, kažko paklausė, vėl nu- 
bėgo kalno link, pakėlė nuo žemės atskilusį gabaliuką uolie- 
nos, įbrido į Nilą ir nuplaukė prie laivo. 

Ramzis neatitraukė akių nuo uolų. 

Abu-Simbelis... Tai iš tiesų buvo Abu-Simbelis, kur galybė 
jungėsi su magija. Šioje vietoje jis buvo nusprendęs pastatyti 
dvi šventyklas. Tai Hatoros valda, kurią jis lengvabūdiškai pa- 
miršo. 

Setau padėjo Vandens Lelijai įlipti į laivą. Dešinėje rankoje 
ji laikė gabaliuką smiltainio. 

— Tai tikrai stebuklingas deivės akmuo. Tačiau šiandien nie- 
kas nebemoka pasinaudoti jo gydomąja galia. 

Plonas šviesos spindulys prasiskverbė pro siaurą šalto ir drėg- 
no namo langą. Patrulio žingsniai pažadino valstietę; pama- 
čiusi Kenzoro lavoną, ji krūptelėjo. 

— Jis čia... Jis vis dar čia! 

— Pamiršk savo slogutį, - patarė Aša. — Tas karininkas jau 
nebeliudys prieš mus. 

— Aš nieko nepadariau! 

— Tu - mano Žmona. Jei mane sučiups, tave taip pat nubaus 
mirtimi. 

Valstietė puolė Ašą ir ėmė sugniaužtais kumščiais daužyti 
jo krūtinę. 

— Šiąnakt, - tarė jis, — aš ilgai mąsčiau. 

Ji sustingo, paklaikusi iš baimės. Šaltose savo meilužio aky- 
se ji išvydo savo mirtį. 

— Ne, tu neturi teisės... 

— Aš ilgai mąsčiau, - pakartojo jis. - Arba aš dabar tave 
užmušiu, arba tu man padėsi. 

— Tau padėti... betgi - kokiu būdu? 

— Aš - egiptietis. 

Hetitė taip pažvelgė į Ašą, tarsi jis būtų ateivis iš kažkokio 
kito pasaulio. 

— Aš — egiptietis, ir privalau kuo greičiau grįžti į savo šalį. 
Jei man nepavyktų tai padaryti, aš noriu, kad tu pereitum sie- 
ną ir įspėtum tą, kurio labui aš dirbu. 

— Kodėl aš turėčiau taip rizikuoti? 

— Mainais už gerovę. Parodžiusi lentelę, kurią aš tau duo- 

siu, tu gausi namą mieste, tarnaitę ir išlaikymą ligi gyvos gal- 
vos. Mano šeimininkas tikrai bus dosnus. 

Net savo lakiausiose svajonėse valstietė nedrįsdavo įsivaiz- 
duoti tokio turtingo gyvenimo. 

— Sutinku. 

— Mudu išeisime pro skirtingus miesto vartus, - pareikalavo 
Aša. 

— O jeigu tu atvyksi į Egiptą pirma manęs? - sunerimo ji. 

— Įvykdyk savo užduotį ir dėl nieko kito nesijaudink. 

Aša parašė trumpą tekstą hieratiniais rašmenimis — tai bu- 
vo supaprastinta hieroglifinio rašto forma, ir įteikė savo mei- 
lužei ploną medinę lentelę. 

Kai jis ją pabučiavo, jai neužteko ryžto jį atstumti. 

— Mes pasimatysime Pi-Ramzyje, - pažadėjo jis. 


Priėjęs žemutinio miesto pakraštį, Aša pateko į spūstį. Čia 
susidarė visa minia pirklių, taip pat norėjusių išvykti iš sostinės. 

Visur pilna irzlių karių. 

Neįmanoma pasukti atgal, nes būrys lankininkų skirstė gy- 
ventojus grupelėmis ir vertė paklusti tikrintojų valiai. 

Visi tikrinamieji dejavo ir skundėsi, visi vargo ir stumdėsi, 
asilai ir mulai spyriojosi, bet šis sujudimas nė kiek nešvelnino 
saugančių vartus sargybinių šiurkštumo. 

— Kas čia dedasi? — paklausė Aša vieno prekeivio. 

— Uždrausta įvažiuoti į miestą ir sunku iš jo išvykti. Ieško 
dingusio karininko. 

— Kuo gi mes čia dėti? 

— Hetitų karininkas negali dingti be niekur nieko. Kas nors 
jį užpuolė, gal nužudė... Be abejo, koks nors rūmų vaidas. Da- 
bar ieško kaltininko. 

— Esama įtarimų? 

— Tikriausiai čia įsivėlęs koks nors kitas kariškis... Dar vie- 
nas kivirčo tarp imperatoriaus sūnaus ir brolio padarinys. Ga- 
lų gale vienas iš jų sunaikins kitą. 

— Sargybiniai krato visus... 

— Jie nori įsitikinti, kad žudikas — ginkluotas kareivis — ne- 
bando pasprukti iš miesto, persirengęs pirkliu. 

Aša nusiramino. 

Krata vyko lėtai ir kruopščiai. Kokių trisdešimties metų vy- 
riškis buvo partrenktas ant žemės. Jo draugai ėmė piktintis, 
tvirtindami, kad jis prekiauja audiniais ir niekad nebuvo susi- 
jęs su kariuomene. Pirklį paleido. 

Atėjo Ašos eilė. 

Kampuoto veido kariškis uždėjo ranką jam ant peties. 

— O tu kas toks esi? 

— Puodžius. 

— Kodėl išvyksti iš miesto? 

— Grįžtu į savo ūkį atsivežti ten likusių dirbinių. 

Kareivis įsitikino, kad amatininkas neturi ginklo. 

— Aš galiu keliauti? 

Kariškis niekinamai mostelėjo ranka. 

Aša stovėjo beveik prie pat hetitų sostinės vartų. Už jų - 
laisvė, kelias į Egiptą... 

— Valandėlę, - pasakė kažkas. 

Tai buvo vidutinio ūgio vyriškis lakstančiomis į šalis akimis, 
jo kiaunės veidą puošė smaili barzdikė. Jis vilkėjo raudoną 
vilnonį apdarą, išmargintą juodais dryžiais. 

— Suimkite tą žmogų, - įsakė jis sargybiniams. 

Karininkas iš aukšto perleido jį akimis: 

— Čia įsakinėju aš! 

— Mano vardas Raja, - tarė vyriškis su barzdike. - Aš pri- 
klausau rūmų apsaugai. 

— Kuo nusikalto šis pirklys? 

— Jis ne hetitas ir ne puodžius. Jis - egiptietis, vardu Aša, ir 
turi labai aukštą padėtį Ramzio dvare. 

Nešamas galingos srovės, ypatingos formos Ramzio laivas per 
porą dienų įveikė trijų šimtų kilometrų nuotolį, skyrusį Abu- 
Simbelį nuo Elefantinos, toliausiai į pietus esančio Egipto mies- 
to. Dar dviejų dienų prireikė nuplaukti iki Tėbų. Upeiviai taip 
stengėsi, tarsi būtų žinoję, kokia rimta susidariusi padėtis. 

Kelionės metu Setau su Vandens Lelija be atvangos tyrinė- 
jo deivės akmenį — unikalios kokybės smiltainį. Laivui artė- 
jant prie Karnako prieplaukos, jiedu neslėpė nusivylimo. 

— Aš nesuprantu to akmens atsako į poveikį, - prisipažino 
Setau. - Jo ypatybės pranoksta visas ligi šiol žinomas: jis at- 
sparus rūgštims, įgauna nuostabių atspalvių ir atrodo spindu- 
liuojąs kažkokią energiją, kurios aš nepajėgiu išmatuoti. Kaip 
gydyti karalienę, jei mes nežinome, kokio vaisto sudėtine da- 
limi jis turi tapti ir kokia turi būti tiksli jo dozė? 

Netikėtai atvykęs valdovas užklupo šventyklos tarnus iš ne- 

tyčių ir sujaukė įprastą darbų eigą. Lydimas Setau ir Vandens 
Lelijos, Ramzis skubiai nuvyko į pagrindinę Karnako labora- 
toriją. Ten gyvačių kerėtojas su žmona supažindino vietinius 
vaistininkus su savo bandymų rezultatais. 
Kadangi šventykloje buvo mokslinių veikalų, aprašančių Nu- 
bijos mineralus, prityrę Žiniuoniai nustatė, kokios medžiagos 
turėjo būti panaudotos su Abu-Simbelio deivės akmeniu, no- 
rint pagaminti vaistą, nuvysiantį piktąsias dvasias, gadinančias 
žmogaus kraują ir stumiančias jį į mirtį nuo išsekimo. 

Liko tik parinkti tinkamas medžiagas ir nustatyti jų kiekį, 
tačiau tam būtų prireikę kelių mėnesių. Sutrikęs vyriausiasis 
vaistininkas neslėpė esąs smarkiai nusiminęs. 

- Išdėliokite visas medžiagas ant akmeninio stalo ir palikite 
mane vieną, —- pareikalavo Ramzis. 

Valdovas susikaupė ir paėmė į rankas vandens šaltinių ieš- 
kotojo lazdelę, kurią sudarė dvi šakelės: tą pačią, su kuria jo 
tėvas ir jis pats buvo radę dykumoje vandens. 

Ramzis ėmė vedžioti lazdele virš kiekvienos medžiagos. Jei 
lazdelė virš kurios nors medžiagos krūptelėdavo, Ramzis ati- 
dėdavo ją į šalį. Jis dar kartą patikrino atrinktąsias būsimo 
vaisto sudėtines dalis, lėtai braukdamas virš jų lazdele, ir to- 
kiu pat būdu nustatė reikalingą vaisto ingredientų kiekį. 

Sudedamosios vaisto dalys turėjo būti akacijos sakai, any- 
žius, įpjautų figmedžių vaisių ištraukos, kartieji moliūgai, va- 
ris ir deivės akmens milteliai. 


Skoningai pasidažiusi Nefertarė linksmai šypsojosi. Kai 
Ramzis įėjo į jos kambarį, karalienė skaitė garsųjį romaną apie 
Sinuhę, perrašytą nepaprastai įgudusio raštininko. Ji suvynio- 
jo papirusą, pakilo ir puolė valdovui į glėbį. Jiedu ilgai išbuvo 
aistringai apsikabinę, liūliuojami lakštingalų giesmių ir kuku- 
čių čiulbesio, svaiginami smilkalų medžių kvapo. 

— Aš radau deivės akmenį, - tarė Ramzis. - Karnako labo- 
ratorija iš jo pagamino vaistą. 

— Ar jis bus veiksmingas? 

— Norėdamas atkurti užmirštą vaistų sudėtį, aš pasinaudo- 
jau šaltinių ieškotojo lazdele, kuri priklausė dar mano tėvui. 

— Papasakok man, kaip atrodo Nubijos deivės žemė. 

— Įlankėlė su aukso smėliu, dvi susijungiančios uolos... Abu- 
Simbelis, kurį aš pamiršau. Abu-Simbelis, kur aš nutariau jam- 
žinti mūsų meilę. 

Galingo Ramzio kūno šiluma grąžino Nefertarei pamažu 
senkančią gyvastį. 

— Dar šiandien į Abu-Simbelį išvyks meistras su būriu ak- 
mentašių, — tęsė valdovas. - Tos uolos pavirs dviem šventyk- 
lom, neatskiriamom per amžių amžius, kaip tu ir aš. 

— Ar aš kada nors pamatysiu tą stebuklą? 

— Taip, tu jį pamatysi! 

— Teišsipildo Faraono valia. 

— Jei būtų kitaip, argi aš būčiau vertas valdyti šalį? 

Ramzis su Nefertare persikėlė per Nilą Karnako šventyklos 
link. Jiedu kartu atliko apeigas dievo Amono šventovėje, o 
paskui karalienė ilgai išbuvo susikaupusi deivės Sechmet kop- 
lyčioje. Nefertarei pasirodė, kad akmeninė deivės liūtės šyp- 
sena dabar rami. 

Faraonas pats padavė didžiajai valdovo sutuoktinei taurę 
su vieninteliu vaistu, kuris galėjo įveikti kerų sukeltą ligą. 

Gėrimas buvo šiltas ir saldus. 

Nefertarei apsvaigo galva. Karalienė atsigulė ir užsimerkė. 
Ramzis liko sėdėti jos galvūgalyje, kovodamas drauge su myli- 
mąja per begalinę naktį, kurios metu deivės akmuo bandė nu- 
vyti piktąją dvasią, gėrusią karalienės kraują. 

Susitaršęs, perblyškęs, iš susijaudinimo besipinančiu liežuviu, 
Amenis niekaip negalėjo paaiškinti, kas gi atsitiko. 

— Nusiramink, - patarė karalienė motina Tija. 

— Karas, Jūsų Didenybe, tai - karas! 

— Mes negavome jokio oficialaus pranešimo. 

— Karvedžiai kraustosi iš galvos, kareivinės tiesiog kunku- 
liuoja, prieštaringi įsakymai trykšte trykšta iš visų pusių. 

— Na, ir kokia gi visos tos netvarkos priežastis? 

— Nežinau, Jūsų Didenybe, bet aš nebepajėgiu jos pažabo- 
ti... Kariškiai manęs nebeklauso! 

Tuja pasišaukė pagrindinį apeigų Žinovą ir dvi rūmų kirpė- 
jas. Norėdami pabrėžti šventas karalienės pareigas, jie pada- 
bino jos galvą peruku, panašiu į grifo iškamšą, kurio sparnai 
leidosi įstrižai nuo kaktos pečių link. Kadangi grifo patelė bu- 
vo rūpestingos motinos simbolis, Tuja atrodė esanti Abiejų Že- 
mių globėja ir sergėtoja. 

Ant karalienės riešų ir kulkšnių sutvisko aukso apyrankės, 
o ant kaklo - septynių eilių vėrinys iš pusbrangių akmenų. 

Vilkėdama ilgą smulkiai klostyto lino suknią, sujuostą per 
liemenį plačiu diržu, ji atrodė esanti aukščiausios valdžios įsi- 
kūnijimas. 

— Palydėk mane į Šiaurinės kareivines, - paprašė ji Amenio. 

— Neikite ten, Jūsų Didenybe! Palaukite, kol ši sumaištis nu- 
rims. 

— Blogis ir netvarka niekada nepranyksta savaime. Pasku- 
bėkime. 

Klegančiame Pi-Ramzyje sklandė įvairiausi gandai. Kai ku- 
rie gyventojai tvirtino, kad hetitai artinasi prie Deltos, kiti jau 
pasakojo, kaip vyko kautynės, treti rengėsi bėgti į Pietus. 

Šiaurinių kareivinių vartų niekas nebesaugojo. Vežimas, at- 
gabenęs Amenį su karaliene, įriedėjo į didįjį kiemą, kur draus- 
mės nebebuvo likę nė pėdsakų. 

Arkliai sustojo erdvaus kiemo viduryje. 

Kovos vežimų dalinio karininkas pastebėjo karalienę moti- 
ną, perspėjo kitus kariškius, o šie sušaukė kareivius. Nepraėjo 
nė dešimt minučių, ir kieme susibūrė šimtai vyrų, norinčių iš- 
girsti, ką pasakys Tuja. 

Mažutė ir trapi Tuja, apsupta ginkluotų milžinų, galinčių 
sutrypti ją per kelias akimirkas... Amenis širdyje drebėjo iš 
baimės, laikydamas karalienės motinos atvykimą pas karei- 
vius gryna savižudybe. Jai reikėjo likti rūmuose, kuriuos sau- 
gojo rinktinė sargyba. Tačiau raminamieji žodžiai galbūt su- 
mažins įtampą — su sąlyga, jei Tuja elgsis diplomatiškai. 

Stojo tyla. 

Karalienė motina niekinamai apsižvalgė. 

— Aš matau tik bailius ir nevykėlius, - sausai pareiškė ji skam- 
biu balsu, nuaidėjusiu Amenio ausyse it perkūno trenksmas. — 
Bailius ir kvailius, nesugebančius apginti savo krašto, nes išsi- 
žioję tiki pirmu atsklidusiu gandu. 

Amenis užsimerkė. Nei Tūuja, nei jis pats neištrūks iš įniršu- 
sių kareivių. 

— Kodėl mus įžeidinėjate, Jūsų didenybe? - paklausė kovos 
vežimų dalinio puskarininkis. 

— Argi pasakyti tiesą tolygu įžeidimui? Jūs elgiatės juokingai ir 
niekingai. Beje, karininkai labiau nusipelno priekaištų ir pasmer- 
kimo nei eiliniai kariai. Kas turi nuspręsti, kad mes pradedame 
kariauti su hetitais, jei ne faraonas - arba, jam nesant, aš pati? 

Dabar kieme stojo spengianti tyla. Tai, ką ketino pasakyti 
karalienė motina, bus ne gandai ar paskalos ir nulems visos 
tautos likimą. 

— Aš negavau jokio karo paskelbimo iš Hetitų imperijos val- 
dovo, - pareiškė ji. 

Vos nutilus karalienės žodžiams, minia pratrūko džiaugs- 
mo šūksniais. Tuja niekuomet nemelavo. Kareiviai sveikino 
vienas kitą. 

Kadangi karalienė motina nejudėdama stovėjo savo veži- 
me, susirinkusieji suprato, kad jos kalba dar nebaigta. Visi 
nuščiuvo. 

— Aš negaliu teigti, kad taika bus ilgalaikė. Aš net esu tikra, 
kad hetitai turi vienintelį tikslą: negailestingą puolimą. Jo pa- 
baiga priklausys nuo jūsų pastangų. Kai Ramzis grįš savo sos- 
tinėn, o tai bus labai greit, aš noriu, kad jis galėtų didžiuotis 
savo kariuomene ir tikėti, jog ji pajėgs nugalėti priešą. 

Kariai audringai pritarė karalienės motinos žodžiams. 

Amenis atsimerkė. Jį taip pat pavergė Sečio našlės įtaigos 
jėga. 

Vežimas trūktelėjo iš vietos, kareiviai prasiskyrė, skanduo- 
dami Tujos vardą. 

— Mes grįšime į rūmus, Jūsų Didenybe? 

— Ne, Ameni. Manau, kad liejyklos darbininkai taip pat nu- 
traukė darbą? 

Valdovo asmens sekretorius nudelbė akis. 

Tujai paraginus, Pi-Ramzio ginklų dirbtuvės vėl ėmėsi dar- 
bo ir netrukus jau dirbo visu pajėgumu - gamino ietis, lankus, 
strėlių antgalius, kalavijus, antkrūtinius, pakinktus ir kovos ve- 
žimų dalis. Niekas daugiau neabejojo tuo, kad karas neišven- 
giamas, bet atsirado naujas tikslas: aprūpinti armiją karine įran- 
ga ir ginkluote, kuri būtų pranašesnė už hetitų. 

Karalienė motina lankėsi kareivinėse, kalbėjosi ir su kari- 
ninkais, ir su eiliniais kareiviais. Ji nepraleido progos nuvykti 
į dirbtuves, kur iš pagamintų dalių buvo surenkami karo veži- 
mai, ir padėkojo amatininkams už gerą darbą. 

Sostinė pamiršo baimę. Pabudo jos kovingumas. 

Kokia gi ji buvo švelni, toji grakšti ranka su ilgais, plonais, 
beveik nežemiškais pirštais, kuriuos Ramzis išbučiavo vieną 
po kito, o paskui suspaudė savo delne, kad niekada su jais ne- 
siskirtų. Kiekviena Nefertarės kūno dalelė įkvėpė meilę; die- 
vai, uždėję ant Ramzio pečių sunkiausią naštą, padovanojo 
jam ir įstabiausią moterį. 

— Kaip tu jautiesi šįryt? 

— Geriau, daug geriau... Kraujas vėl teka mano gyslomis. 

— Ar nori pasivaikščioti užmiestyje? 

— Aš apie tai svajojau. 

Ramzis parinko du senus, labai ramius arklius ir pats pa- 
kinkė juos į savo vežimą. Jie lėtai nurisnojo Vakarų kranto 
keliais palei drėkinimo kanalus. 

Nefertarė neatitraukė akių nuo tvirtų palmių ir atgimstan- 
čios laukų žalumos. Semdamasi jėgų iš Žemės, ji jau savo va- 
lios pastangomis nuvijo ją sekinusią negalią. Kai ji išlipo iš 
vežimo ir nuėjo Nilo pakrante, vėjui plaikstant jos puikius il- 
gus plaukus, Ramzis suprato, kad Deivės akmuo išgelbėjo di- 
džiąją valdovo sutuoktinę ir ji išvys abi Abu-Simbelio šventyk- 
las, kurios bus pastatytos šlovinti amžiną jųdviejų meilę. 


Šviesiaplaukė Lita gailiai šyptelėjo Ramzio seseriai Dolan- 
tei, nuiminėjusiai gydomąjį tvarstį, įmirkytą medumi, sutrintu 
karčiuoju moliūgu ir akacijos sakais. Nudegimo pėdsakai be- 
veik pranyko. 

— Aš taip kenčiu, - pasiskundė Echnatono palikuonė. 

— Tavo žaizdos gyja. 

— Nemeluok, Dolante... Jos niekada nepranyks. 

— Klysti, mūsų gydymas tau labai padeda. 

— Paprašyk Ofirą nutraukti tuos bandymus... Aš nebegaliu 
jų ištverti! 

— Tavo pasiaukojimas padės mums nugalėti Nefertarę ir 
Ramzį; dar truputį drąsos, ir tavo išbandymas baigsis. 

Lita liovėsi mėginusi perkalbėti Ramzio seserį, tokią pat fa- 
natikę kaip Libijos magas. Iš pažiūros maloni ir švelni, Dolan- 
tė gyveno tik dėl keršto. Neapykanta nustelbė jos sieloje visus 
kitus jausmus. 

— Aš ištversiu ligi galo, - pažadėjo jauna aiškiaregė. 

— Aš buvau tuo tikra! Pailsėk, kol Ofiras nenusivedė tavęs 
laboratorijon. Nanė tuoj atneš tau pavalgyti. 

Nanė, vienintelė tarnaitė, kuriai buvo leidžiama įeiti į Litos 
kambarį, dabar buvo paskutinė jos viltis. Kai mergina atnešė 
Litai dubenėlį su figų koše ir keptos jautienos gabaliukais, aiš- 
kiaregė sugriebė ją už suknelės diržo. 

— Padėk man, Nane! 

— Ko tu nori? 

— Išeiti iš čia, pabėgti! 

Tarnaitė patempė lūpą. 

— Tai pavojinga. 

— Atidaryk duris, kurios išeina į gatvę. 

— Aš rizikuoju netekti tarnybos. 

— Padėk man, maldauju! 

— O kiek tu man sumokėsi? 

Lita pamelavo: 

— Mano šalininkai turi daug aukso... Aš būsiu tau dosni. 

— Ofiras labai kerštingas. 

— Atono šalininkai mudvi apsaugos: ir tave, ir mane. 

— Aš noriu turėti sodybą ir pieningų karvių kaimenę. 

— "Tu jas turėsi. 

Gobšioji Nanė jau buvo spėjusi išlupti iš mago gerą atlygį, 
kai parūpino jam Nefertarės skarą, bet tai, ką jai pažadėjo 
Lita, pranoko visas jos viltis. 

— Kada tu nori pabėgti? 

— Atėjus nakčiai. 

— Aš pabandysiu. 

— Tau turi pavykti! Tokia yra tavo būsimojo turto kaina, Nane. 

— Juk aš iš tiesų labai smarkiai rizikuoju... Aš noriu dar dvi- 
dešimt pirmarūšio audeklo rietimų. 

— Duodu žodį, kad tu juos gausi. 

Nuo pat ankstaus ryto Litai nedavė ramybės regėjimas: nuo- 
stabiai graži, besišypsanti, švytinti džiaugsmu moteris ėjo pa- 
lei Nilą, tiesdama ranką aukštam, raumeningam, tvirto sudė- 
jimo vyriškiui. 

Lita suprato, kad Ofiro kerai žlugo, ir libis ją kankina visai 
be reikalo. 


Seramana su savo vyrais šniukštinėjo kvartalą, išsidėsčiusį 
už gydytojų mokyklos, ir be paliovos klausinėjo jo gyventojus 
apie čionykštę jauną merginą. Sardas jiems rodė pieštą Nanės 
atvaizdą ir grasino baisiomis bausmėmis, jei kas pameluotų. 
Tai buvo perdėtas atsargumas, nes vien išvydę milžiną sardą 
gyventojai beregint išklodavo jam išpažintis už visą ankstesnį 
gyvenimą, tik gaila, kad jose nebuvo nieko įdomaus. 

Tačiau buvęs piratas buvo atkaklus ir uoste užuodė, kad jo 
grobis turi būti kažkur netoliese. Kai pas jį atvedė keliaujantį 
prekeivį, pardavinėjantį apvalias bandeles, Seramana pajuto, 
kaip jam smilktelėjo per širdį. Tai buvo ženklas, kad atėjo le- 
miama akimirka. 

Sardas pakišo jam panosėn piešinį: 

— Ar pažįsti šią merginą? 

— Man teko ją matyti šiame kvartale... Ji - tarnaitė. Bet 
atvyko čia neseniai. 

— Kurioje sodyboje ji dirba? 

— Vienoje iš didžiųjų, prie seno šulinio. 

Tuoj pat šimtas tvarkos sergėtojų apsupo įtartinas sodybas, 
kad niekas negalėtų ištrūkti iš spąstų. 

Kerėtojas, bandęs nužudyti Egipto karalienę, nepaspruks 
nuo Seramanos. 

Besileidžianti saulė jau beveik siekė horizontą. 

Jeigu Lita norėjo pabėgti, kol magas Ofiras dar neuždarė 
jos savo laboratorijoje, jai liko visai nedaug laiko. Kodėl Nanė 
taip užtruko, ir kur? 

Gražios, laimingos, švytinčios džiaugsmu moters veidas te- 
bestovėjo aiškiaregei prieš akis. Lita jautėsi skolinga tai mote- 
riai ir norėjo atlyginti skolą dar prieš atgaudama laisvę. 

Jauna šviesiaplaukė negirdimai vaikštinėjo po tylų namą. 
Ofiras savo papratimu žiūrinėjo burtų knygas, pavargusi Do- 
lantė miegojo. 

Lita priėjo prie medinės skrynios, kurioje gulėjo paskutinė 
Netfertarės skaros skiautė, ir atvožė jos dangtį. Dar du ar trys 
kerų seansai, ir skiautė pavirs pelenais. Lita pabandė ją suplė- 
šyti, bet audinys buvo per tankus, ir aiškiaregei pritrūko jėgų. 

Virtuvėje pasigirdo triukšmas. 

Lita paslėpė skiautę savo suknelės rankovėje. Skiautės au- 
dinys tuoj pat ėmė deginti jai ranką. 

— Čia tu, Nane? 

— Ar tu pasirengusi? 

— Einu... Luktelėk akimirką. 

— Paskubėk. 

Lita uždėjo skaros likutį ant degančios aliejinės lempos. 

Pasigirdo silpnas traškesys, paskui pakilo paskutinis juodų 
dūmų kamuolys, reiškęs, kad kerams, siekusiems sunaikinti 
stebuklingą karališkosios poros apsaugą, atėjo galas. 

— Kaip tai gražu, kaip gražu! 

Lita iškėlė rankas į dangų, maldaudama Atoną suteikti jai 
naują gyvenimą. 

— Eime, - pareikalavo Nanė, pavogusi visas vario plokšte- 
les, kokias tik galėjo rasti visame name. 

Abi moterys nubėgo prie atsarginio išėjimo durų. Jos vedė į 
siaurą gatvelę. 

Nanė atsitrenkė į Ofirą, kuris nejudėdamas stovėjo joms 
skersai kelio, sukryžiavęs rankas ant krūtinės. 

— Kur eini? 

Nanė pasitraukė atatupsta. Išsigandusi Lita bandė pasislėpti 
jai UŽ nugaros. 

— Lita... Ką ji čia su tavimi veikia? 

— Ji... ji apsirgo, - atsakė Nanė. 

— Judvi mėginote pabėgti? 

— Tai vis Lita, ji mane privertė... 

— Ką ji tau papasakojo? 

— Nieko, visiškai nieko! 

— Meluoji, mažyte. 

Ofiro pirštai suspaudė tarnaitės kaklą ir sugniaužė jį taip 
stipriai, kad mergina nebepajėgė ištarti nė žodžio. Jai ėmė trūk- 
ti oro. Išsproginusi akis, Nanė veltui bandė išsivaduoti iš kerė- 
tojo gniaužtų: tai jai nepavyko, ir mergina užduso. Ji susmuko 
negyva prie mago kojų, ir šis nuspyrė lavoną šalin. 

— Lita... Kas tau pasidarė, vaikeli? 

Prie aliejinės lempos Ofiras pastebėjo sudegusio medžia- 
gos gabaliuko likučius. 

— Lita! Kokią beprotybę tu iškrėtei? 

Magas griebė aštrų peilį mėsai pjaustyti. 

— Tu išdrįsai sunaikinti Nefertarės skarą, tu išdrįsai sužlug- 
dyti mūsų darbą! 

Jauna moteris pabandė bėgti. Ji užkliudė aliejinę lempą ir 
neteko pusiausvyros. Žaibiškai, kaip plėšrus paukštis, magas 
puolė ją ir sugriebė už plaukų. 

— Tu mane išdavei, Lita; aš nebegaliu tavimi pasitikėti. Ry- 
toj tu vėl mane išduosi. 

— Jūs — pabaisa! 

— Gaila... Tu buvai puikus mediumas. 

Atsiklaupusi ant kelių, Lita ėmė melstis: 

— Atonas sukuria gyvybę ir nuveja mirtį, jis... 

— Man nusispjaut į Atoną, kvaile. Per tave žlugo mano planas. 

Tvirta ranka Ofiras perrėžė Litai gerklę. 

Kambarin įsiveržė Dolantė - sutaršytais plaukais, perkreip- 
tu iš baimės veidu: 

— Gatvelėje pilna tvarkos sergėtojų... Ak, Lita! Lita... 

— Ji pamišo ir puolė mane, stvėrusi peilį, - paaiškino Ofiras. — 
Aš buvau priverstas gintis ir užmušiau ją prieš savo valią. Tai 
sakai, ten — tvarkos sergėtojai? 

— Aš išgirdau juos pro savo kambario langą. 

— Palikime šiuos namus, ir kuo greičiau. 

Ofiras nutempė Dolantę prie slapto išėjimo dangčio, kurį 
slėpė ant grindų paklotas demblys. Pakėlus dangtį, buvo gali- 
ma patekti į koridorių, einantį į tolokai nuo namo esantį san- 
dėlį. Puiku: dabar nei Lita, nei Nanė neišplepės ko nereikia. 


— Liko tik viena sodyba, - tarė tvarkos sergėtojas Serama- 
nai. —- Mes pasibeldėme, bet niekas neatsako. 

— Išlaužkime duris. 

— Tai prieštarauja įstatymui! 

— Tai - nenumatyta ir neišvengiama kliūtis, kurią įveikiant 
galima nepaisyti įstatymo. 

— Reikėtų įspėti savininką ir gauti jo leidimą. 

— Aš duodu tau leidimą, laužk! 

— Man reikia oficialaus dokumento: aš nenoriu turėti ne- 
malonumų. 

Seramana sugaišo gerą valandą, norėdamas įforminti visas 
aplinkybes taip, kaip to reikalavo Memfio tvarkos sergėtojų 

nuostatai. Pagaliau keturi tvirti vyrai suskaldė velkes ir išlaužė 
sodybos vartus. 

Sardas pirmasis įžengė į vidų. Jis aptiko jaunos šviesiaplau- 
kės moters lavoną, o paskui - nužudytą tarnaitę Nanę. 

— Tikros žudynės, - sumurmėjo sukrėstas tvarkos sergėtojas. 

— Du šaltakraujiškai įvykdyti nusikaltimai, - pastebėjo sar- 
das. — Viską apžiūrėkite. 

Laboratorijos apžiūra įrodė, kad čia iš tiesų būta kerėtojo 
landynės, ir nors Seramana atvyko per vėlai, vienas menkutis 
radinys jį apramino: tai buvo sudegusio audeklo — be abejo, 
karalienės skaros - likučiai. 


Ramzis su Nefertare įžengė į be atvangos triūsiančią sosti- 
nę, ne tokią linksmą kaip paprastai. Miesto nuotaiką paveikė 
karinė drausmė. Ginklų ir kovos vežimų gamyba tapo didžio- 
sios gyventojų dalies tikslu. Miestas, skirtas taikaus gyvenimo 
malonumams, pavirto plušančia, skubančia, nerimastinga ka- 
rine stovykla. 

Karališkoji pora tuoj pat nuvyko pas Tują, kuri peržiūrinėjo 
liejyklos ataskaitą. 

— Ar hetitai jau atvirai reiškia savo priešiškumą? 

— Ne, sūnau, bet aš esu tikra, kad ši tyla nežada nieko gera. 
Nefertare... Tu pasveikai? 

— Toji negalia dabar — tik nemalonus prisiminimas. 

— Šis faraono pavadavimas mane visai išsekino... Aš nebe- 
turiu jėgų valdyti tokią didelę šalį. Pasikalbėkite su dvariškiais 
ir kariuomene - jiems reikia įkvėpti daugiau pasitikėjimo sa- 
vo jėgomis. 

Ramzis ilgai kalbėjosi su Ameniu, o paskui priėmė grįžusį 
iš Memfio Seramaną. Tai, ką sardas papasakojo valdovui, lei- 
do manyti, kad karališkosios poros gyvybei grėsę kerai buvo 
galutinai išsklaidyti; tačiau Ramzis paprašė Seramaną tęsti ty- 
rimą ir nustatyti, kas gi buvo tikrasis kraupios sodybos šeimi- 

ninkas ir kas buvo toji šitaip Žiauriai nužudyta jauna šviesiap- 
laukė moteris. 

Faraonas turėjo kitų rūpesčių. Ant jo stalo susikaupė neri- 
mastingi pranešimai, gauti iš Kanaano ir Amuru. Egipto tvir- 
tovių viršininkai neminėjo jokio rimto įvykio, bet rašė, kad 
juos nuolat pasiekia gandai apie plataus masto hetitų armijos 
pratybas. 

Deja, Aša neatsiuntė jokio, net trumpučio, pranešimo, ku- 
ris būtų padėjęs Ramziui susivokti. Karo baigtis priklausys nuo 
to, kur įvyks tiesioginis susidūrimas su hetitais. Neturėdamas 
tikslių žinių, valdovas abejojo, kam ryžtis: ar stiprinti gynybi- 
nius įtvirtinimus, ar pasirinkti puolimą. Tokiu atveju jam tek- 
tų imtis iniciatyvos ir pradėti mūšį, nužygiavus su savo kariuo- 
mene toliau į šiaurę; bet ar jis galėjo paklusti savo nuojautai ir 
taip smarkiai rizikuoti, visiškai nieko nežinodamas apie tikrą- 
ją padėtį? 

Karališkosios poros sugrįžimas suteikė pasitikėjimo ir įkvė- 
pė energijos visoms ginkluotosioms pajėgoms, pradedant kar- 
vedžiais ir baigiant eiliniais kariais. Jeigu jau Ramzis įveikė 
neregimą priešą, argi jis neįveiks laukinių hetitų? Matydami, 
kaip kaupiami nauji ginklai, kariškiai ėmė suvokti savo galią ir 
mažiau baimintis tiesioginio susidūrimo su priešu. Rinktinių 
kovos vežimų dalinio karių akivaizdoje Ramzis pats išbandė 
keletą karo vežimų - lengvų, paslankių, greitaeigių. Dėl stalių 
sumanumo ir meistriškumo kovos vežimų kokybė smarkiai pa- 
gerėjo. Gynybos ginklai, tokie kaip skydai ir antkrūtiniai, taip 
pat susilaukė valdovo dėmesio, nes jie turėjo išgelbėti nemaža 
gyvybių. 

Karalienė vėl ėmėsi savo įvairiapusės veiklos ir tuo nurami- 
no dvariškius. Tie, kurie Nefertarę jau buvo palaidoję, dabar 
nepraleido progos ją pasveikinti, pagirti jos drąsą ir patikinti, 
kad tai, jog ji atsilaikė prieš tokią sunkią negalią, laiduoja jai 
ilgą amžių. 

Didžioji valdovo sutuoktinė liko visiškai abejinga paskaloms. 
Ji rūpinosi paspartinti karių aprangos gamybą ir tvarkė tūks- 
tančius reikalų, susijusių su šalies ūkio gerove. Visuose dar- 
buose ji rėmėsi skrupulingai tiksliais ir išsamiais Amenio pra- 


nešimais. 


Senaras pasisveikino su valdovu. 


— Tu sustorėjai, - pastebėjo Ramzis. 
— Tai ne dėl to, kad neturiu ką veikti, - paprieštaravo užsienio 


reikalų ministras. - Man kenkia nerimas. Tie gandai apie karą, 
tie amžinai visur besitrainioją kareiviai... argi tai - Egiptas? 

— Šenarai, hetitai netrukus mus puls. 

— Gali būti, kad tu teisus, bet mano ministerija neturi nė 


vieno tikslaus fakto, kuris pagrįstų tokius būgštavimus. Juk tu 
vis dar gauni malonius Muvatalio laiškus? 

— Tie laiškai —- vien apgaulė. 

— Jeigu mes išsaugosime taiką, bus išgelbėta tūkstančiai gy- 


vybių. 

— (al manai, kad aš to nenoriu? 

— Argi nuosaikumas ir atsargumas nėra geriausi patarėjai? 
— Tu ragini nieko neveikti, Šenarai? 

— Žinoma, ne! Bet aš bijau pavojaus, kurį gali sukelti koks 


nors šlovės ištroškęs karvedys. 
— Nurimk, brolau: nieko panašaus neatsitiks, nes aš neišlei- 


džiu iš akių nei savo armijos, jei jos karvedžių. 
— Malonu girdėti. 
— Ar tu patenkintas savo naujojo padėjėjo - Mebos darbu? 
- Jis toks laimingas, kad vėl gavo pareigas ministerijoje, jog 
elgiasi kaip klusnus ir uolus naujokas. Aš nesigailiu atitraukęs 
jį nuo dykinėjimo; kartais geram darbuotojui reikia suteikti 
galimybę vėl pakilti. Argi dosnumas nėra pati gražiausia iš do- 

Šenaras užsidarė savo kabinete, pasikvietęs Mebą. Ištikimasis 
pavaduotojas pasirūpino atsinešti papirusų, kad visi manytų, 
j0g jiedu susitiko įprastam darbui. 

— Aš kalbėjausi su valdovu, - tarė Šenaras. - Jis dar abejoja, 
kaip pasielgti, nes neturi patikimų žinių. 

— Puiku, - apsidžiaugė Meba. 

Šenaras negalėjo prisipažinti savo bendrininkui, kad jį labai 
stebina Ašos tylėjimas. Kodėl jaunasis diplomatas vis dar ne- 
atsiuntė jam savo veiklos ataskaitos? Juk ta veikla buvo būti- 
na, siekiant paspartinti Ramzio pralaimėjimą... Be abejo, jam 
nutiko kokia nors nelaimė. Dėl tos keliančios nerimą tylos Še- 
narui taip pat trūko tikslių Žinių, kurios padėtų jam perprasti 
susidariusią padėtį. 

— Kaip mūsų reikalai, Meba? 

— Mūsų šnipinėjimo tinklui įsakyta nebesiimti jokios inicia- 
tyvos ir kiūtoti sau tyliai. Kitaip sakant, valanda artėja. Kad ir 
ko faraonas imtųsi, jis nebeturi jokios galimybės ar tikimybės 
nugalėti. 

— Kodėl tu taip manai? 

— Hetitų galia pasiekė viršūnę, aš tuo tikras. Kiekviena pra- 
bėganti valanda artina jus prie aukščiausios valdžios. Ar ne- 
reikėtų pasinaudoti šiuo laikotarpiu ir pagausinti jūsų draugų 
įvairiose valdymo įstaigose? 

— Tas prakeiktasis Amenis nieko neišleidžia iš akių... Rei- 
kia elgtis atsargiai. 

— Ar neketinate paieškoti kokios nors... ryžtingos išeities? 

— Per anksti, Meba. Mano brolio pyktis būtų siaubingas. 

— Nepamirškite mano patarimo: savaitės prabėgs beregint, 
ir jūs turėsite būti pasirengęs valdyti —- mūsų bičiulių hetitų 
sutikimu. 

— Aš jau taip seniai laukiu tos akimirkos... Būk ramus, aš 
būsiu pasirengęs. 


Sutrikusi Dolantė nusekė paskui kerėtoją Ofirą. Siaubinga 
šviesiaplaukės Litos mirtis, tvarkos sergėtojai, tas skubus pa- 
bėgimas... Ji nebeįstengė blaiviai mąstyti, nebežinojo, kur jai 
dingti. Kai Ofiras pasiūlė jai pasivadinti jo žmona ir tęsti kovą 
siekiant atkurti vienintelio dievo Atono kultą, Dolantė džiaugs- 
mingai sutiko. 

Jiedu aplenkė Memfio uostą, kurį kruopščiai tikrino tvar- 
kos sergėtojai, ir nusipirko asilą. Ofiras nusiskuto, Ramzio se- 
suo nuplovė nuo veido dažus bei skaistalus, abu persirengė 
valstiečiais ir pasuko į pietus. Šnipas žinojo, kad jų bus ieško- 
ma į šiaurę nuo Memfio ir pasienio link. Buvo maža vilties, 
kad jiems pavyks prasmukti pro keliuose pastatytas užkardas 
ir pro upių tvarkos sergėtojus — nebent jiedu su Dolante pasi- 
elgtų netikėtai. 

Argi jiems nederėjo paprašyti prieglobsčio pas uolius Echna- 
tono, faraono eretiko, šalininkus ir sekėjus, kurių dauguma tel- 
kėsi Viduriniame Egipte, netoli apleistos sostinės - Saulės* mies- 
to? Ofiras nesigailėjo suvaidinęs komediją, kuri dabar atrodė 
būsianti labai naudinga. Įtikinėdamas Dolantę, kad jo gyveni- 
mo prasmė yra meilė vieninteliam dievui, Ofiras išsaugojo be- 
sąlygiškai jam paklusnią sąjungininkę ir galės pasinaudoti pati- 
kima slėptuve tarp aiškiaregių, kol hetitai užkariaus Egiptą. 

Laimė, dar iki pabėgdamas Ofiras spėjo gauti svarbiausią 
pranešimą, kurio turinį jis perteikė Mebai: Muvatalio planas 


* Achet-Atonas, „Švytintis saulės disko kraštas“. 

jau buvo pradėtas vykdyti. Liko tik laukti paskutinio, lemia- 
mo, susidūrimo. 

Pranešus apie Ramzio mirtį, Šenaras nušalins Nefertarę ir 
Tują, o paskui įžengs į sostą, kad deramai pasitiktų hetitus. 
Šenaras nežinojo, kad Muvatalis nepratęs dalytis valdžia. Vy- 
resnysis Ramzio brolis bus tik efemeriškas faraonas, o Abi Že- 
mės taps hetitų javų aruodais. 

Nurimęs Ofiras mėgavosi tyliu Egipto kaimo grožiu. 


Turint galvoje aukštą Ašos kilmę ir padėtį, jo neįmetė į ku- 
rią Nors iš tamsių ir drėgnų žemutinio miesto kalėjimo vienu- 
čių, kur vidutinė gyvenimo trukmė siekė ne daugiau kaip me- 
tus: Aša buvo uždarytas iš tašyto akmens sumūrytame aukštu- 
tinio miesto kalėjime, skirtame žymiems kaliniams. Maistas 
čia buvo paprastas, o patalynė kukli, bet jaunas diplomatas su 
viskuo apsiprato ir palaikė neblogą fizinę būklę daugybe kas- 
dien atliekamų pratimų. 

Nuo pat suėmimo dienos jo niekas nei tardė, nei apklausė. 
Aša jau manė, kad jo įkalinimas gali baigtis staigia mirties 
bausme. 

Pagaliau jo vienutės durys prasivėrė. 

— Kaip laikotės? — pasiteiravo Raja. 

— Kuo geriausiai. 

— Dievai buvo jums nepalankūs, Aša; jei ne aš, būtumėt pa- 
sprukęs. 

— Aš neketinau bėgti. 

— Faktų nepaneigsi! 

— Tai, ką mes matome, ne visada yra tikra. 

— Bet juk jūs tikrai esate Aša, Ramzio vaikystės draugas! Aš 
mačiau jus Memfyje bei Pi-Ramzyje ir netgi pardaviau jūsų 
šeimai retų vazų. Valdovas patikėjo jums ypač įžūlią šnipinėji- 
mo užduotį, ir jūs nestokojote nei drąsos, nei sumanumo. 

— Jūs klystate dėl esminio dalyko. Ramzis iš tiesų patikėjo 
man tokią užduotį, bet aš tarnauju kitam šeimininkui, ir tik 


ASidYs 
ys 


314 


jam, o ne faraonui, aš būčiau pateikęs tikruosius tyrimų metu 
surinktus duomenis. 

— Apie ką jūs kalbate? 

— Apie vyresnįjį Ramzio brolį Šenarą, būsimą Egipto faraoną. 

Raja papešiojo savo barzdikę, rizikuodamas suvelti jos to- 
bulai barzdaskučio pakirptus plaukus. Taigi išeitų, kad Aša yra 
hetitų sąjungininkas... Ne, jo žodžius neigė viena smulkmena — 
bet ji turėjo lemiamą reikšmę. 

— Jei taip, tai kodėl jums prireikė slapstytis, persirengus puo- 
džiumi? 

Jaunas diplomatas šyptelėjo: 

— Lyg jūs nežinotumėte! 

— Vis dėlto malonėkite paaiškinti. 

— Hetitų imperiją, žinoma, valdo Muvatalis, tačiau kuo jis 
remiasi ir kokia yra iš tikrųjų jo valdžios galia? Ar jo brolis ir 
sūnus tebesipjauna dėl sosto? O gal karas dėl karūnos jau 
baigėsi? 

— Nutilkite! 

- Štai pagrindiniai klausimai, į kuriuos man reikėjo atsakyti 
sugrįžus... Dabar suprantate, kodėl man teko dangstytis sve- 
timu vardu. Beje... Gal jūs galėtumėte man atsakyti? 

Sumišęs Raja skubiai išsinešdino, trinktelėjęs vienutės du- 
rimis. 

Galbūt Aša be reikalo provokavo sirą, bet atskleisdamas jam 
savo paslaptį jis tikėjosi išgelbėsiąs galvą. 


Pasidabinęs iškilmių rūbais, imperatorius Muvatalis išėjo iš 
rūmų saugomas palydos, kuri slėpė jį nuo praeivių žvilgsnių ir 
nuo lankininko, galbūt tykančio pasaloje ant kurio nors pasta- 
to stogo. Šaukliai jau buvo visiems pranešę, kad Hetitų impe- 
rijos valdovas turi nuvykti į didžiąją žemutinio miesto šven- 
tyklą, kur ketina maldauti audros dievo malonės. 

Tai buvo visų iškilmingiausias būdas paskelbti, kad Hetitų 

imperija pradeda karą, ir sutelkti jos jėgas būsimai galutinei 
pergalei. 

Savo vienutėje Aša girdėjo sveikinimo šūksnius, lydinčius 
imperatorių. Jis taip pat suprato, kad lemiamas sprendimas 
jau priimtas. 

Visas hetitų dievybes valdė audros dievas. 

Žyniai nuplovė statulas, kad būtų galima išvengti dangaus 
rūstybės. Nuo šiol joks hetitas nebeturėjo teisės abejoti ar prieš- 
tarauti: atėjo laikas veikti. 

Žynė Putuhepa ištarė žodžius, paverčiančius vaisingumo dei- 
ves pavojingomis kariautojomis. Paskui ji įsmeigė į kiaulės sker- 
deną septynias geležines, septynias bronzines ir septynias va- 
rines vinis, kad ateitis paklustų imperatoriaus valiai. 

Kol buvo giedamos maldos, Muvatalio žvilgsnis sustojo ties 
sūnumi Uri-Tešubu, užsidėjusiu šarvus ir šalmą. Jis netvėrė 
džiaugsmu, kad galės kariauti ir žudyti priešus. Hatušilis liko 
ramus ir neperprantamas. 

Jiedu pamažu nušalino visus varžovus ir dabar drauge su 
Putuhepa sudarė mažutį imperatoriaus artimųjų būrelį. Ta- 
čiau Uri-Iešubas nekentė Hatušilio ir Putuhepos, o šie atsakė 
jam tuo pačiu. 

Karas su Egiptu leido Muvataliui padaryti galą vidinei ne- 
santaikai, išplėsti teritoriją ir įtvirtinti savo valdžią Rytuose 
bei Azijoje, prieš užpuolant kitus kraštus. Argi ne jo pusėje 
buvo dangaus malonė? 

Apeigoms pasibaigus, imperatorius pakvietė karvedžius ir 
aukštuosius karininkus į puotą, kuri prasidėjo keturių patie- 
kalų atnašavimu. Rūmų taurininkas padėjo pirmąjį ant valdo- 
vo sosto, antrąjį - prie židinio, trečią — ant stalo, skirto garbin- 
giausiems svečiams, o ketvirtąjį - ant valgomojo slenksčio. Pas- 
kui svečiai ėmė taip šveisti ir maukti, tarsi būtų valgę paskuti- 
nįkart gyvenime. 

Kai Muvatalis pakilo, pokalbiai ir juokas nuščiuvo. Net 1a- 
biausiai įkaušusieji pasistengė atgauti nors kiek orumo. 

Vienintelis įvykis dar galėjo atitolinti karo pradžią. 

Imperatorius su palyda išėjo iš sostinės pro aukštutiniame 
mieste esančius Sfinkso vartus ir pasuko uolėtos kalvos link. Į 
jos viršūnę įsiropštė tik Muvatalis, Uri-Tešubas ir Putuhepa. 

Kurį laiką jie stovėjo nejudėdami, įsmeigę akis į plaukian- 
čius dangumi debesis. 

— Štai jie! - suriko Uri-Tešubas. 

Imperatoriaus sūnus įtempė lanką ir nusitaikė į vieną iš skrai- 
dančių virš sostinės grifų. Taikliai paleista strėlė pervėrė plėš- 
riojo paukščio gerklę. 

Karininkas atnešė paukštį vyriausiajam karvedžiui. Uri-Te- 
šubas peiliu perskrodė grifo pilvą ir abiem rankom ištraukė 
garuojančius vidurius. 

— Apžiūrėkite juos, - paprašė Muvatalis Putuhepos, - ir pa- 
sakykite, ar likimas mums palankus. 

Raukydamasi nuo dvoko, žynė vis dėlto atliko savo pareigą 
ir atidžiai apžiūrėjo, kaip išsidėstę nušauto grifo viduriai ir kas 
jiems būdinga. Pagaliau ji pakėlė galvą: 

— Likimas palankus. 

Uri-Iešubo kovos šūkis sudrebino Anatolijos kalnus. 

Iš visko sprendžiant, didžiosios Faraono tarybos posėdis, į ku- 
rį buvo pakviesta daug dvariškių, turėjo būti audringas. Mi- 
nistrai sėdėjo surūgę, aukšti pareigūnai skundėsi negauną aiš- 
kių nurodymų, žyniai pranašavo triuškinamą karo pralaimėji- 
mą. Anksčiau Amenis su savo tarnyba sėkmingai apsaugoda- 
vo Ramzį nuo begalės klausimų, tačiau šiandien jų pastangų 
nebepakako: visi laukė, ką atsakys faraonas. 

Kai Ramzis atsisėdo į sostą, priėmimų salė buvo pilnutėlė. 
Užduoti valdovui iš visų surinktus klausimus turėjo seniausias 
amžiumi pareigūnas. Taip buvo daroma tam, kad nekiltų jo- 
kios sumaišties nei triukšmo ir kad būtų išsaugotas tūkstant- 
metis faraonų valdymo orumas. Šaukė, rėkė ir pertraukinėjo 
vienas kitą tik barbarai; Egipto dvare buvo pasisakoma paei- 
liui 17 klausomasi kalbėtojo. 

— Didenybe, - tarė vyriausias pareigūnas, — šalis nerimau- 
ja ir nori žinoti, ar karas su hetitais prasidės artimiausioje 
ateityje. 

— Taip, - atsakė Ramzis. 

Po šio trumpo ir baugaus atsakymo stojo ilga tyla. 

— Ar jis neišvengiamas? 

— Neišvengiamas. 

— Ar mūsų kariuomenė pasirengusi kovai? 

— Amatininkai dirbo uoliai; lygiai taip pat jie dirba ir šian- 
dien. Žinoma, dar keli mėnesiai mums nepakenktų, bet mes 
jų neturime. 

— Kodėl, Jūsų Didenybe? 

— Todėl, kad mūsų kariuomenė turi kaip galima greičiau 
traukti į šiaurę. Mūšis įvyks toli nuo Egipto. Kadangi mūsų 
Kanaano ir Amuru protektoratuose vėl įvesta tvarka ir atkur- 
ta taika, mes juos kirsime be jokio pavojaus. 

— Ką jūs paskirsite vyriausiuoju karvedžiu? 

— Aš pats vadovausiu armijai. Kol manęs nebus sostinėje, 
Abi Žemes valdys didžioji valdovo sutuoktinė Nefertarė pa- 
dedama karalienės motinos Tujos. 

Pareigūnas pamiršo kitus klausimus — dabar jie nebeturėjo 
reikšmės. 


Homeras rūkė šalavijų lapus, sukimštus į didelės sraigės 
kriauklę, kuri atstojo pypkės galvutę. Sėdėdamas po savo nu- 
mylėtu citrinmedžiu, jis mėgavosi pavasario saule, kurios šilu- 
ma lengvino jam sąnarių skausmus. Ilga kirpėjo iškvėpinta balta 
barzda teikė jo raukšlėtam veidui kilnumo. Ant poeto kelių 
murkė Hektoras - juodai baltas katinas. 

— Aš tikėjausi, Didenybe, kad prieš jums išvykstant dar tu- 
rėsiu progą jus pamatyti. Juk tai - didysis karas, tiesa? 

— Šį kartą, Homerai, Egiptas arba išliks, arba - ne. 

— Visai neseniai aš parašiau: 


Lygiai kaip ūglį vešlių alyvų žmogus pasodina 

Lauko pačiam pakrašty, kur trykšta versmė vandeninga, 
Jis sulapoja gražiai, siūruojamas vėjų visokių, 
Skriejančių gūsiais lengvais, ir žiedais baltai pasipuošia; 
Betgi ūmai užėjusi audra su viesulu juodu 

Jį su visom šaknim išrauna ir žemėj patiesia...* 


— Ojei medis atlaikys audrą? 
Homeras padavė valdovui taurę raudonojo vyno, pagar- 


* Homeras. „Iliada“, XVII giesmė, p. 261-262. 

dinto anyžiumi ir koriandru, ir pats nugėrė iš savosios gerą 
gurkšnį. 

— Aš parašysiu ilgą poemą apie jus, Ramzi. 

— Argi jūsų kūryba paliks jums nors kiek laisvalaikio tokiam 
darbui? 

— Mano paskirtis - giedoti karą ir keliones; be to, aš myliu 
didvyrius. Tapęs nugalėtoju, jūs pelnysite nemirtingumą. 

— O jei nugalės mane? 

— Nejaugi jūs galite įsivaizduoti, kad hetitai užplūs mano 
sodą, nukirs mano citrinmedį, sulaužys rašymo reikmenis, iš- 
gąsdins Hektorą? Dievai tikrai neleis nutikti tokiai nelaimei. 
Kur jūs ketinate stoti į lemiamą mūšį? 

— Tai — karinė paslaptis, bet jums aš galiu ją atskleisti: prie 
Kadešo. 

— Kadešo mūšis... Geras pavadinimas. Daug kūrinėlių iš- 
nyks, patikėkite manimi, bet šis veikalas išliks žmonijos atmin- 
tyje. Aš sudėsiu į jį visą savo išmonę, visą meistriškumą. Tik 
štai kas, Jūsų Didenybe: aš norėčiau, kad jo pabaiga būtų lai- 
minga. 

— Pasistengsiu jūsų neapvilti. 


Amenis atrodė visiškai suglumęs. Jam reikėjo užduoti Ram- 
ziui aibę klausimų, parodyti krūvą bylų, supažindinti su gera 
dešimtimi tokių atvejų, kuriuos išspręsti galėjo tik faraonas... 
Išbalęs, vos gaudąs kvapą, drebančiomis rankomis, valdovo 
asmens sekretorius atrodė visai netekęs jėgų. 

— Tau reikėtų pailsėti, - patarė Ramzis. 

— Bet... juk tu išvyksti! Ir nežinia kuriam laikui! O aš galiu 
pridaryti klaidų ir nusilpninti valstybę. 

— Aš pasitikiu tavimi, Ameni, o karalienė padės tau teisin- 
gai apsispręsti. 

— Pasakyk man tiesą, Didenybe: ar tu turi galimybę, na, bent 
mažiausią, nugalėti hetitus? 

— Argi aš vesčiau savo vyrus į mūšį, jei iš anksto netikėčiau 
pergale? 

— Sako, kad tie laukiniai - neįveikiami. 

— Kai tiksliai žinai, kas tavo priešas, lengviau jį nugalėti. Pa- 
sirūpink mūsų šalimi, Ameni. 


Šenaras gardžiavosi keptais ėriuko pjausniais, pabarstytais 
petražolėmis ir salierais. Nusprendęs, kad mėsa kiek per prės- 
ka, jis užbėrė ant jos dar prieskonių. Puikus raudonasis vynas 
pasirodė jam esąs menkos kokybės. Šenaras pašaukė rūmų val- 
dytoją, bet į valgomąjį įėjo visai netikėtas svečias. 

— Ramzi! Gal nori su manim papietauti? 

— Tiesą sakant, ne. 

Šaltas Ramzio balsas atėmė Šenarui apetitą, ir jis nutarė, 
kad bus geriau pakilti iš už stalo. 

— Gal einam į pavėnę? 

— Jei tu to nori... 

Jausdamas, kad jam ima truputį mausti skrandį, Šenaras at- 
sisėdo į sodo krėslą. Ramzis stovėdamas žvelgė į Nilą. 
— Tu atrodai suirzęs, Ramzi... Tai dėl to, kad greit karas? 
— Aš turiu kitų priežasčių būti nepatenkintas. 
— Jos susijusios su manim? 
— Taip, Šenarai. 
— Nejaugi tu nepatenkintas mano darbu ministerijoje? 
— Tu visada manęs nekentei, juk tiesa? 
— Ramzi! Tarp mūsų būta nesutarimų, bet tai jau seniai 
praėjo. 
— Tu taip manai? 
— Gali būti tuo tikras! 
— Vienintelis tavo tikslas, Šenarai, - užgrobti valdžią, net 
niekšiškiausios išdavystės kaina. 
Šenaras pasijuto tarsi gavęs kumščiu į pačius paširdžius. 
— Kas mane apšmeižė? 

— Aš nesiklausau paskalų. Mano nuomonė pagrįsta faktais. 

— Tai neįmanoma! 

— Viename Memfio name Seramana rado du moterų lavo- 
nus ir bandžiusio apkerėti karalienę burtininko laboratoriją. 

— Kodėl aš turėčiau būti įsivėlęs į tuos baisius įvykius? 

— Todėl, kad tas namas priklauso tau, nors tu iš atsargumo 
nupirkai jį mūsų sesers vardu. Turto registravimo tarnyba tuo 
neabejoja. 

— Aš turiu tiek namų, ypač Memfyje, kad nė pats tiksliai 
nežinau, kiek jų man priklauso! Iš kurgi aš galiu Žinoti, kas ten 
dedasi? 

— Ar tu kartais neturėjai draugo, vardu Raja, - iš Sirijos at- 
vykusio pirklio? 

— Jis nebuvo mano draugas! Aš iš jo pirkdavau retų vazų. 

— Iš tikrųjų tas Raja — hetitų siųstas šnipas. 

— Tai... Tai siaubinga! Bet iš kur aš galėjau tai žinoti? Juk jis 
lankėsi pas šimtus žmonių! 

— Gintis tu moki, bet aš žinau, kad dėl besaikio garbės ir 
valdžios troškimo išdavei savo šalį ir ėmei bendradarbiauti su 
mūsų priešais. Hetitams reikėjo bendrininkų mūsų krašte, o 
pagrindiniu jų sąjungininku tapai tu - mano tikras brolis. 

— Kokia beprotiška mintis atėjo tau į galvą, Ramzi! Šitaip 
pasielgti galėjo tik niekingas žmogus! 

— Tu ir esi tas niekšas, Šenarai. 

— Tau malonu mane įžeidinėti be jokio pagrindo. 

— Tu padarei pražūtingą klaidą: pamanei, kad papirkti gali- 
ma bet ką. Tu nedvejodamas bandei paveikti mano artimuo- 
sius ir vaikystės draugus, bet nežinojai, kad draugystė gali būti 
tvirta kaip granitas. Todėl ir įkliuvai į spąstus, kuriuos aš bu- 
vau tau paspendęs. 

Šenaro akys ėmė lakstyti į šalis. 

— Aša manęs neišdavė, Šenarai; jis niekada nedirbo tau. 

Vyresnysis valdovo brolis įsikibo į krėslo alkūnramsčius. 

— Mano draugas Aša pranešdavo man tavo ketinimus ir 
veiksmus, — tęsė Ramzis. - Esi iš prigimties ydingas Žmogus, 
Šenarai, ir tu nepasikeisi. 

— Aš... Aš turiu teisę stoti prieš teismą! 

— Teismas įvyks, ir tu būsi nuteistas mirti už valstybės išdavi- 
mą. Kadangi dabar vyksta karas, būsi uždarytas į didįjį Mem- 
fio kalėjimą, o paskui išsiųstas katorgon į Hargos oazę ir ten 
lauksi teismo. Kaip reikalauja įstatymas, prieš išvykdamas į 
karą faraonas privalo susidoroti su vidaus priešais. 

Šenaro lūpos persikreipė. 

— Tu nedrįsi manęs užmušti, nes aš - tavo brolis... Hetitai 
tave nugalės! Kai tu būsi nebegyvas, jie perduos valdžią man! 

— Valdovui išganinga sutikti savo kelyje blogį ir pažvelgti 
jam į veidą. Ačiū tau, Šenarai: dabar aš kausiuos geriau. 

Iš hetitų žemės atkeliavusi valstietė papasakojo Ramziui, ką 
jai teko išgyventi drauge su Aša ir pakeliui į Egiptą, kur ją 
gražiai pasitiko ir skubiai nugabeno pas faraoną - nes ji turėjo 
diplomato laišką. 

Kaip Aša ir buvo jai pažadėjęs, Ramzis padovanojo hetitei 
namą Pi-Ramzyje ir skyrė jai iki gyvos galvos tokias pajamas, 
kurių buvusiai valstietei pakako maistui, aprangai ir tarnaitės 
užmokesčiui. Neapsakomai dėkinga moteriškė būtų mielai pa- 
pasakojusi valdovui apie tolesnį Ašos likimą, bet ji nežinojo, 
kas jam nutiko. 

Ramziui teko pripažinti akivaizdų faktą: jo draugas buvo 
suimtas; be abejo, jam turėjo būti įvykdyta mirties bausmė. 
Žinoma, Aša galėjo pasinaudoti paskutine jam likusia gudry- 
be ir pareikšti, kad jis dirbęs Šenarui, kitaip sakant, hetitams; 
tačiau ar jam suteikė laiko pasiaiškinti ir įtikinti savo pašne- 
kovus? 

Kad ir koks likimas būtų ištikęs Ramzio jaunystės draugą, 
Aša kuo puikiausiai įvykdė savo užduotį. Jo trumpučiame pra- 
nešime buvo vos trys žodžiai, bet jie nulėmė Ramzio pasiryži- 
mą pradėti karą: 

Kadešas. Greit. Pavojus. 

Aša neparašė nieko daugiau, bijodamas, kad jo laiškas gali 
patekti į svetimas rankas. Jis nieko daugiau nepasakė nė vals- 
tietei —- matyt, baiminosi, kad jinai gali jį išduoti. Tačiau tie 
trys žodžiai buvo užtektinai iškalbingi. 

Kai Meba sužinojo, kad yra kviečiamas į didžiąją tarybą, 
puolė į prausyklą ir susivėmė. Norint panaikinti sklindantį iš 
burnos blogą kvapą, jam teko griebtis svaigiausių kvepalų, pa- 
gamintų iš Azijos rožių. Nuo Šenaro suėmimo, sugluminusio 
visą dvarą, buvusio užsienio reikalų ministro pavaduotojas kas- 
dien laukė, kad jį taip pat įmes į kalėjimą. Meba negalėjo nei 
pabėgti, nes tai būtų reiškę, kad jis - Šenaro bendrininkas, nei 
perspėti Ofiro, kuris kažkur slapstėsi. 

Pakeliui į rūmus Meba pabandė susikaupti ir įvertinti susi- 
dariusią padėtį. O gal Ramzis neturi jokių įtarimų jo atžvil- 
giu? Juk Meba nebuvo laikomas Šenaro draugų; Šenaras at- 
ėmė iš jo ministro postą ir užėmė jį pats; Šenaras ilgai laikė 
Mebą nuošalyje ir padarė savo pavaduotoju turėdamas tik vie- 
ną akivaizdų tikslą: jį pažeminti. Tokia buvo dvaro nuomonė — 
galbūt taip pat mano ir valdovas? Tuomet jis, Meba, yra varg- 
šė auka, likimas nutarė pagaliau atitaisyti jam padarytą skriau- 
dą ir nubausti jo persekiotoją Šenarą. 

Mebai reikės elgtis kukliai ir santūriai, jokiu būdu nereika- 
lauti staiga atsilaisvinusio posto. Bus teisinga, jei jis laikysis 
oriai, kaip pridera aukštam pareigūnui, ir atokiai nuo visų — 
tegu visi jį kuo greičiau pamiršta. Tada jis galės ramiai laukti 
tos akimirkos, kai likimo valia reikalai pakryps Ramzio arba 
hetitų naudai. Pastaruoju atveju jis mokės pasinaudoti susi- 
klosčiusia padėtimi. 


Į didžiąją tarybą susirinko visi karvedžiai ir aukštieji kari- 
ninkai. Faraonas ir didžioji valdovo sutuoktinė atsisėdo į savo 
vietas soste. 

— Atsižvelgiant į mus pasiekusias žinias, - pareiškė Ramzis, — 
Egiptas skelbia karą Hetitų imperijai. Mano vadovaujama ka- 
riuomenė rytoj rytą išžygiuos į Šiaurę. Mes ką tik išsiuntėme 
imperatoriui Muvataliui skubų raštą, oficialiai pranešdami apie 
karo pradžią. Tad nugalėkime tamsybes ir išsaugokime vieš- 
pataujantį mūsų žemėje Maat Įstatymą. 

Tai buvo trumpiausias didžiosios tarybos susirinkimas nuo 
pat Ramzio valdymo pradžios: faraono pareiškimas nesukėlė 
jokių svarstymų, jokių ginčų. Dvariškiai ir kariai tylomis išsi- 
skirstė. 

Seramana praėjo pro Mebą į jį nė nežvilgtelėjęs. 

Sugrįžęs savo kabinetan, diplomatas išgėrė visą ąsotį balto- 
jo oazių vyno. 


Ramzis apkabino savo vaikus — ūgtelėjusį Kha ir vis gra- 
žėjančią Meritamon, kurie tuoj pat kaip pašėlę nulėkė sodo 
takais lenktyniaudami su Budriumi, auksaspalviu valdovo šu- 
tapusio žemdirbystės ministru, Kha ir Meritamon tobulino hie- 
roglifų rašymo įgūdžius ir žaidė gyvatės žaidimą: keliaujant 
nupieštos gyvatės kūnu nuo uodegos į priekį, galvos link, rei- 
kėjo vengti tamsybių langelių, norint patekti į šviesos kraštą. 
Berniukui ir mergytei ši diena niekuo nesiskyrė nuo kitų. Links- 
mi ir laimingi, jiedu nusekė paskui meilųjį Nedžemą, pasiryžę 
priversti jį paskaityti jiems pasaką. 

Susėdę ant žolės, Ramzis su Nefertare mėgavosi galimybe 
pabūti vienu du. Jie gėrėjosi akacijomis, granatmedžiais, eg- 
lūnais, zizifais ir gluosniais, siūruojančiais virš gėlynuose Žy- 
dinčių rugiagėlių, vilkdalgių ir pentinių. Pavasario saulė Žadi- 
no žemėje slypinčią jėgą. Ramzis dėvėjo tik klubjuostę, o ka- 
ralienė vilkėjo trumpą suknutę su petnešėlėmis, neslepiančią 
jos puikiųjų krūtų. 

— Ką tu manai apie savo brolio išdavystę? 

— Mane būtų nustebinusi jo ištikimybė. Tikiuosi, kad dėl Ašos 
miklumo ir drąsos man pavyko nukirsti slibinui galvą, bet vis 
dar lieka daug neaiškių dalykų. Mes neradome kerėtojo, o Še- 
naras galbūt turėjo ir kitų sąjungininkų, egiptiečių ar svetim- 
šalių. Būk labai atsargi, Nefertare. 

— Aš galvosiu apie karalystę, o ne apie save pačią, kol tu 
rizikuosi savo gyvybe, siekdamas apginti mūsų šalį. 

— Aš įsakiau Seramanai likti Pi-Ramzyje ir saugoti tave. Jis 
nepaliauja niršti, nes baisiai norėjo nudobti kaip galima dau- 
giau hetitų. 

Nefertarė padėjo galvą Ramziui ant peties. Jos palaidi plau- 
kai it šilko skraistė slystelėjo valdovo rankomis. 

— Ką tik išsigelbėjau nuo pražūties aš, o pavojus jau gresia 
tau... Ar mes galėsime kada nors pasidžiaugti bent keliais ra- 
miais ir laimingais metais, kaip tavo tėvai? 

— Galbūt... Su sąlyga, kad nugalėsime hetitus. Jei mes atsi- 
sakysime kovos, Egiptas išnyks. Jeigu aš negrįžčiau, Neferta- 
re, tapk faraonu, valdyk šalį ir priešinkis nedaliai. Muvatalis 
pavertė nugalėtąsias tautas vergais. Tenepatiria Abiejų Žemių 
gyventojai tokio likimo. 

— Kad ir koks likimas mūsų lauktų, mes vis dėlto patyrėme 
laimę - laimę, kuri gimsta kiekvieną akimirką, o išnyksta kaip 
kvepalų dvelksmas, kaip vėjo šnaresys medžio lapuose. Aš pri- 
klausau tau, Ramzi, kaip jūrai priklauso banga, kaip pražydu- 
si gėlė — saulėtai pievai. 

Kairioji Nefertarės suknelės petnešėlė pati nuslydo nuo jos 
peties. Valdovo lūpos apipylė bučiniais šiltą ir kvapią karalie- 
nės kaklo odą, o rankos lėtai apnuogino patikliai prigludusį 
žmonos kūną. 

Laukinių žąsų pulkas praskrido virš Pi-Ramzio rūmų sodo, 
kai Ramzį su Nefertare apsiautė ir sujungė geismo liepsna. 


Prieš išauštant Ramzis apsirengė Amono šventyklos „tyro- 
je vietoje“ ir pašventino maistą bei gėrimą, kurie turėjo būti 
vartojami per apeigas. Paskui faraonas išėjo iš šventyklos ir 
stebėjo, kaip pateka saulė - jo globėja, kurią dangaus deivė 
buvo prarijusi besileidžiančią, o auštant privertė atgimti ir vėl 
pakilti į dangaus skliautą po aršių kautynių su tamsybių jėgo- 
mis. Argi ne į tokį pat mūšį rengėsi stoti Sečio sūnus, paskel- 
bęs karą hetitų gaujoms? Prisikėlęs šviesulys pasirodė tarp dvie- 

jų horizonte kylančių kalvų, ant kurių, pasak senovės padavi- 
mų, augo du didžiuliai turkio medžiai, kaskart prasiskirdavę, 
kad praleistų šviesą. 

Ramzis sukalbėjo maldą, kurią tardavo kiekvienas jo pirm- 
takas: 

— Būk pasveikinta, o Šviesa, gimstanti iš pirmapradžių van- 
denų, pasirodanti žemės paviršiuje ir nutvieskianti Abi Že- 
mes savo grožiu. Tu esi gyva siela, savaime atsklindanti pa- 
saulin, ir niekas nežino tavo ištakų. Tu skrodi dangų margap- 
lunksnio sakalo pavidalu ir atitolini blogį. Nakties valtis plau- 
kia tau iš dešinės, dienos — iš kairės, o šviesos valties įgula 
džiūgauja. 

Galbūt Ramziui jau nebeteks kreiptis į Šviesą šiais žodžiais — 
kas žino, gal Kadeše jo laukia mirtis. Bet vietoj jo balso nu- 
skambės kitas, ir Šviesai skirti žodžiai nebus pamiršti. 

Ketveriose sostinės kareivinėse vyko paskutiniai patikrini- 
mai prieš leidžiantis į žygį. Kadangi ankstesnėmis savaitėmis 
valdovas nuolat būdavo su kariais, jų nuotaika buvo pakili, nors 
visi suprato, jog būsimasis mūšis bus smarkus ir žiaurus. Gin- 
kluotės kokybė ir kiekis įkvėpė pasitikėjimo savo jėgomis net 
labiausiai nerimaujantiems. 

Kol kariuomenė nuo kareivinių žygiavo pagrindinių sosti- 
nės vartų link, Ramzis iš Amono šventyklos nuvažiavo į Seto 
šventovę, pastatytą seniausioje miesto dalyje, kur prieš dau- 
gelį amžių buvo įsikūrę užkariautojai hiksai. Norėdami nuvyti 
šalin negandas, faraonai įkūrė ir išlaikė ten šventyklą galin- 
giausiai visatos jėgai. Setis, dievo Seto žmogus, sugebėjo ją 
suvaldyti ir perteikė tą paslaptį savo sūnui. 

Šiandien Ramzis atėjo čia ne susigrumti su dievu Setu, o 
atlikti magišką apeigą, per kurią jis turėjo susitapatinti su sirų 
ir hetitų audros dievu, kad perimtų žaibo jėgą ir smogtų ja 
savo priešams. 

Susirėmimas buvo trumpas ir smarkus. 

Ramzio žvilgsnis įsmigo į raudonas statulos akis. Ji vaizda- 
vo stovintį vyrą ilgasnukio šuns galva ir didžiulėmis ausimis. 

Statulos postamentas sudrebėjo, tarsi dievo kojos būtų ženg- 
telėjusios į priekį. 

— Setai, tu esi galia. Susiek mane su savo ka, suteik man 
savo jėgą. 

Šviesa, liepsnojusi raudonose akyse, išblėso. Setas įvykdė 
faraono prašymą. 


Madiano žynys su dukra nerimavo. Mozė, ganęs didžiausią 
genties avių bandą, turėjo sugrįžti dar prieš dvi dienas. Niau- 
rusis senio žentas mąstydavo atsiskyręs nuo visų kalnuose, kur 
kartais prieš jo akis iškildavo keisti regėjimai, bet niekada ne- 
atsakydavo į žmonos klausimus ir nė nemanė žaisti su sūnum, 
kurį pavadino „Tremtiniu“. 

Žynys žinojo, kad Mozė nepaliauja galvojęs apie Egiptą, tą 
stebuklingą šalį, kur jis buvo gimęs ir ėjo aukštas pareigas. 

— Gal jis grįš atgal į Egiptą? — susirūpinusi paklausė žynio 
duktė. 

— Nemanau. 

— Kodėl jis slapstosi Madiane? 

— Nežinau ir nenoriu žinoti. Mozė - doras ir darbštus vyras, 
ko dar iš jo galima norėti? 

— Mano vyras man atrodo toks tolimas, toks paslaptingas... 

— Priimk jį tokį, koks jis yra, dukrele, ir būsi laiminga. 

— Jei jis sugrįš, tėve. 

— Pasikliauk ateitrmi ir rūpinkis mažyliu. 

Mozė grįžo, bet vargiai panašus į save. Dabar jo veidą vago- 
jo raukšlės, plaukai pražilo. 

Žmona puolė jam ant kaklo. 

— Kas atsitiko, Moze? 

— Aš regėjau, kaip iš krūmo šovė ugnis. Jis buvo apimtas 

liepsnos, bet nedegė. Iš liepsnojančio krūmo vidurio atskriejo 


CHRISTIAN JACO E RAMZIS. KADEŠO MŪŠIS 329 


balsas. Tai buvo Dievo balsas. Jis pašaukė mane, atskleidė man 
Savo vardą ir patikėjo užduotį. Dievas yra Tas, kuris yra, ir aš 
privalau Jam paklusti. 

— Jam paklusti... Tai reiškia, kad tu mus paliksi - mane ir 
mano kūdikį? 

— Aš įvykdysiu savo užduotį, nes visi ir kiekvienas privalo 
paklusti Dievui. Jo įsakai yra aukščiau visko, aukščiau tavęs ir 
manęs. O mes - kas gi mes esame? Tik - įrankiai Jo valiai 
vykdyti. 

— Kokia tai užduotis, Moze? 

— Sužinosi, kai ateis laikas. 

Hebrajas atsiskyrė savo palapinėje ir vėl išgyveno susitiki- 
mą su Jahvės - Abraomo, Izaoko ir Jokūbo dievo - angelu. 

Jo apmąstymus sutrikdė riksmas. Į genties stovyklavietę įsi- 
veržė kažkoks raitelis ir springdamas žodžiais ėmė pasakoti, 
kad didžiulė, paties faraono vadovaujama kariuomenė žygiuoja 
į šiaurę kautis su hetitais. 

Mozė pagalvojo apie Ramzį, savo vaikystės draugą, apie jam 
būdingą stebuklingą jėgą ir tą akimirką palinkėjo jam pergalės. 


51 


Hetitų armija išsidėstė prie sostinę juosiančių gynybos sienų. 
Nuo vieno sargybos bokšto viršaus žynė Putuhepa žiūrėjo, kaip 
rikiuojasi karo vežimai, paskui lankininkai ir pėstininkai. Iobu- 
lai drausminga kariuomenė įkūnijo nenugalimą imperijos jėgą, 
kuri netrukus pavers Ramzio Egiptą nuolankia provincija. 

Kaip ir priderėjo, į Ramzio atsiųstą raštą, skelbiantį karą, 
Muvatalis atsakė tokiu pat laišku, parašytu laikantis visų tarp- 
tautinio bendravimo taisyklių. 

Putuhepa norėjo, kad vyras liktų su ja, bet imperatorius pa- 
reikalavo, kad jo pagrindinis patarėjas Hatušilis būtų mūšio 
lauke. 

Vyriausiasis karvedys Uri-Tešubas priėjo prie savo karių neš- 
damasis rankoje liepsnojantį deglą, kuriuo uždegė didelį lau- 
žą. Tada Uri1-Iešubas įsakė atridenti prie ugnies visiškai naują, 
dar nė karto nenaudotą kovos vežimą. Stvėręs kuoką, jis su- 
daužė vežimą į šipulius ir sumetė juos į laužą. 

— Taip bus sunaikintas kiekvienas karys, sumanęs pabėgti 
nuo priešo! Taip audros dievas sudegins jį savo ugnimi! 

Šiomis magiškomis apeigomis Uri-Tešubas siekė taip suvie- 
nyti savo kariuomenę, kad jos nepalaužtų joks mūšis, nors jis 
būtų aršių aršiausias. 

Imperatoriaus sūnus ištiesė kalaviją į Muvatalį, prisiekda- 
mas jam paklusti. 

Imperatoriaus vežimas pasuko Kadešo kryptimi. Kadešas 
turėjo tapti Egipto armijos kapinėmis. 

„Pergalė Tėbuose“ ir „Deivė Mut patenkinta“, du puikūs 
Ramzio žirgai, traukė valdovo vežimą, riedantį kariuomenės 
priekyje. Egipto armiją sudarė keturi junginiai. Kiekviename 
iš jų buvo po penkis tūkstančius karių. Junginius globojo die- 
vai Amonas, Ra, Ptahas ir Setas. Kiekvieno junginio vadas tu- 
rėjo savo žinioje būrininkus, jų pavaduotojus ir vėliavininkus. 
O penki šimtai karo vežimų buvo suskirstyti į penkis pulkus. 
Kareivių aprangą sudarė palaidinės, marškiniai, šarvai, odi- 
niai blauzdišarviai, šalmai, dviašmeniai kirvukai ir kiti ginklai, 
kuriuos reikiamu laiku turėjo paskirstyti tiekimo tarnybos raš- 
tininkai. 

Ramzio ginklanešys Mena buvo prityręs karys, gerai pažįs- 
tąs Siriją. Jam nelabai patiko tai, kad šalia valdovo vežimo 
risnojo Nugalėtojas — didžiulis Nubijos liūtas besiplaikstan- 
čiais vėjyje karčiais. 

Nors Ramzis buvo ne kartą juos perspėjęs to nedaryti, Se- 
tau su Vandens Lelija nusprendė teikti sužeistiesiems pagalbą 
net pačiame mūšio įkarštyje. Kadangi Kadešo apylinkės buvo 
jiems nepažįstamos, jiedu tikėjosi rasti ten keletą nematytų 
gyvačių. 

Kariuomenė pajudėjo iš sostinės penktųjų Ramzio valdy- 
mo metų balandžio pabaigoje. Oras buvo šiltas; neatsitiko nie- 
ko, kas būtų sutrukdę armijos žygiui. Kirtęs sieną prie Silės, 
Ramzis nužygiavo pakrantės keliu, palei kurį atitinkamu at- 
stumu vienas nuo kito buvo išsidėstę įtvirtinimų saugomi van- 
dens šuliniai, o paskui perėjo Kanaaną ir Amuru. 

Netoli Biblo esančioje vietovėje, vadinamoje Kedrų slėniu, 
buvo trys tūkstančiai karių, turėjusių užkirsti kelią į Egipto 
protektoratus. Valdovas įsakė jiems žygiuoti į šiaurę iki Kade- 
šo ir atvykti į mūšio vietą iš šiaurės rytų. Karvedžiai pasiprieši- 
no tokiam Ramzio sumanymui, sakydami, kad pagalbinė ar- 
mija susidurs su stipriu pasipriešinimu ir bus sustabdyta, o gal 
ir apsupta jūros pakrantėje, bet Ramzis atmetė jų prielaidas. 

Kelias, kurį valdovas pasirinko, norėdamas pasiekti Kade- 
šą, kirto Bekaa lygumą - įdubą tarp Libano ir Anti-Libano 
kalnų grandinių. Egipto kariams tas laukinis gamtovaizdis kė- 
lė nerimą. Kai kurie žinojo, kad drumzlinose upėse knibždėte 
knibžda krokodilų, o tankiais miškais apaugusiuose kalnuose 
esama lokių, hienų, leopardų ir vilkų. 

Kiparisų, eglių ir kedrų lajos buvo tokios tankios, kad Žy- 
giuoją miškinga vietove kareiviai nebematė saulės ir persigan- 
do. Norint užkirsti kelią beprasidedančiai panikai, teko įsikiš- 
ti karvedžiui - jis įtikino kareivius, kad jie čia neuždus. 

Amono junginys žygiavo priekyje; jam įkandin sekė Ra ir 
Ptaho junginiai, o Seto junginys ėjo armijos gale. Praėjus mė- 
nesiui po išvykimo iš Pi-Ramzio, egiptiečių kariuomenė pri- 
siartino prie milžiniškos Kadešo tvirtovės, pastatytos kairia- 
jame Oronto krante ties išėjimu į Bekaa lygumą. Tvirtovė 
žymėjo Hetitų imperijos sieną. Be to, Kadeše buvo hetitų 
smogikų būrių bazė. Iš čia jie puldinėjo Amuru ir Kanaano 
provincijas. 

Gegužės pabaigoje ėmė dažnai lyti, ir kareiviai pradėjo skųs- 
tis drėgme. Tačiau maistas buvo gausus ir geros kokybės, o 
sočiai pavalgius ir lietus nebeatrodė toks įkyrus. 

Ramzis sustabdė savo armiją už kelių kilometrų nuo Kade- 
šo, kaip tik priešais tankų ir tamsų Labvio mišką. Vieta atrodė 
patogi priešo pasalai: egiptiečių karo vežimai čia nepravažiuo- 
tų, O pėstininkai negalėtų manevruoti. Visą laiką prisiminda- 
mas Ašos raštelį: „Kadešas. Greit. Pavojus“, valdovas neketi- 
no skubėti. 

Leidęs kariams tik trumpą poilsį, kurį turėjo saugoti pirmo- 
sios linijos karo vežimai ir lankininkai, Ramzis sušaukė karo 
tarybą. [ją atėjo ir Setau, labai mėgstamas kareivių už tai, kad 
gydė juos nuo aibės negalavimų - žinoma, Vandens Lelijos 
padedamas. 

Ramzis pašaukė savo ginklanešį Meną. 

— Išvyniok didįjį žemėlapį. 


ANTROJI BRASTA 


KADEŠO 
TVIRTOVĖ 


PIRMOJI BRASTA 


LABVIO MIŠKAS 


EGIPTO ARMIJA 


— Mes esame čia, — patikslino Ramzis, - Labvio girios pa- 
miškėje, rytiniame Oronto krante. Išėjus iš miško yra pirmoji 
brasta, kuri leis mums saugiai persikelti per upę, nes hetitų 
lankininkai, stovintys ant tvirtovės bokštų, savo strėlėmis mū- 
sų nepasieks. Antroji brasta yra toliau į šiaurę ir kur kas ar- 
čiau Kadešo - sakyčiau, per arti. Mes apeisime tvirtovę ir įreng- 
sime savo stovyklą šiaurės rytuose, kad galėtume užpulti Ka- 
dešą iš užnugario. Ar šis planas jums tinka? 

Karvedžiai ėmė sutartinai linksėti galvomis, pritardami val- 
dovui. 

Ramzis sužaibavo akimis: 

— Nejaugi jūs visai pakvaišot? 

— Tas miškas gerokai trukdys žygiuoti, - susiprato Amono 
junginio vadas. 

— Koks įžvalgumas! O gal jūs manote, kad hetitai ramiau- 
siai leis mums pasinaudoti brasta, išsidėstyti priešais tvirtovę 
ir įsirengti stovyklą? Šitokį planą pasiūlėte man jūs, mano kar- 
vedžiai. Jį sudarinėdami, jūs pamiršote vienintelę smulkme- 
nėlę: hetitų armiją! 

— Ji turėtų likti tvirtovėje, gynybinių sienų priedangoje, — 
paprieštaravo Ptaho junginio vadas. 

— Jeigu Muvatalis būtų vidutinių gabumų karys, tai jis tikrai 
taip ir pasielgtų. Bet juk jis - Hetitų imperijos valdovas! Jis 
užpuls mus vienu metu miške, prie brastos ir priešais tvirtovę, 
atkirsdamas mūsų junginius vieną nuo kito. Tokiu būdu jis ne- 
leis mums smogti atgal. Hetitai neapsiribos savigyna: jie ne 
tokie kvaili, kad laikytų savo smogiamąsias pajėgas uždarytas 
tvirtovėje! Pripažinkite, toks sprendimas būtų klaidingas. 

— Vietos pasirinkimas turi lemiamą reikšmę, - pareiškė Se- 
to junginio vadas. - Mes visai nepratę kautis miške; kur kas 
labiau mums tiktų lygus, erdvus laukas. Tada mums reikia per- 
sikelti per Orontą dar nepriėjus Labvio miško. 

— Neįmanoma: ten nėra jokios brastos. 

— Tai padekime tą prakeiktą mišką! 

— Viena vertus, vėjas gali pasisukti prieš mus; antra - apde- 
gę ir nugriuvę medžių kamienai trukdys judėti pirmyn. 

— Būtų buvę geriau žygiuoti pakrantės keliu, - tarė Ra jun- 
ginio vadas, nekreipdamas dėmesio į tai, kad prieštarauja pats 
sau, — ir pulti Kadešą iš šiaurės. 

— Nesąmonė, - atkirto Ptaho junginio viršininkas. - Teatlei- 
džia man Jūsų Didenybė, bet aš manau, kad pagalbinė armija 
neturi jokios galimybės prisijungti prie mūsų. Hetitai atsargūs 
ir nepatiklūs; jie bus palikę gausybę karių ten, kur baigiasi pa- 

krantės kelias, kad duotų atkirtį galimam puolimui. Geriau- 
sias veiklos planas - tas, kurį mes numatėme. 

- Žinoma, - nusišaipė Seto junginio vadas, - visa bėda, kad 
mes nebegalime žygiuoti į priekį! Aš siūlau pasiųsti Labvio 
girion tūkstantį mūsų pėstininkų ir pažiūrėti, ką darys hetitai. 

— Kokia mums nauda iš tūkstančio žuvusiųjų? - paklausė 
Ramzis. 

Ra junginio viršininkas atrodė visai sugniužęs. 

— Nejaugi mes pasitrauksime, nė nestoję kautis? Hetitai mus 
išjuoks, o Jūsų Didenybės prestižas smarkiai nukentės. 

— O kas liks iš mano prestižo, jei aš atvesiu savo kariuomenę 
į pražūtį? Gelbėti reikia Egiptą, o ne mano gerą vardą. 

— Ką gi jūs nutarėte, Didenybe? 

Ligi šiol tylėjęs, Setau pagaliau leido sau prabilti: 

— Kaip gyvačių kerėtojas, aš mėgstu veikti vienas arba drau- 
ge su Žmona. Jei sumanyčiau pasivaikščioti lydimas šimto ka- 
rių, tai tikrai nepamatyčiau nė vienos kobros. 

— Kalbėkit iš esmės, — pareikalavo Seto junginio viršininkas. 

— Pasiųskime į tą mišką nedidelį būrelį karių, - pasiūlė Se- 
tau. — Jeigu jiems pavyks pereiti Labvio girią, tegu jie nustato, 
kur ir kaip išsidėsčiusios priešo pajėgos. Tada mes sugalvosi- 
me, kaip jas pulti. 


Setau pats ėmė vadovauti dešimties jaunų ir gerai parengtų 
kareivių būriui. Visi buvo ginkluoti svaidyklėmis, lankais bei 
durklais ir mokėjo eiti nekeldami nė menkiausio triukšmo. 

Įžengę į Labvio mišką, kur net vidurdienį tvyrojo prieblan- 
da, jie išsisklaidė ir ėmė palengva žengti į priekį, dažnai žvilg- 
čiodami aukštyn, į medžių viršūnes, nes ten gulomis ant šakų 
galėjo slėptis priešo lankininkai. 

Įtempęs visą dėmesį, Setau vis dėlto nepastebėjo nieko įtar- 
tina. Jis išėjo iš miško pirmas ir atsitūpė aukštoje žolėje. Ne- 
trukus prie jo prisijungė kiti kariai, stebėdamiesi, kad tas pa- 

vojingasis nuotykis iš tiesų tebuvo ramus pasivaikščiojimas po 
girią. 

Iš pamiškės jie jau aiškiai matė pirmąją brastą. 

Kiek akys aprėpia - niekur nė vieno hetitų kareivio. 

"Tolumoje - ant kalvos stovinti Kadešo tvirtovė. Priešais ją — 
tuščia lyguma. Apstulbę egiptiečiai susižvalgė. 

Vis dar neįstengdami patikėti ta ramybe, jie daugiau nei va- 
landą tūnojo užsiglaudę žolėse, kol buvo priversti pripažinti 
akivaizdžią tiesą: Kadešo apylinkėse hetitų armijos nebuvo. 

— Ten, - mostelėjo Setau, rodydamas šalia brastos augan- 
čius tris ąžuolus. — Ten kažkas sujudėjo. 

Būrio kariai iškart apsupo nurodytą vietą. Vienas kareivis 
liko pasaloje. Jeigu jo draugai įklius į spąstus, jis spės atsi- 
traukti ir perspėti Ramzį. Bet viskas pavyko kuo puikiausiai: 
egiptiečiai paėmė nelaisvėn du vyrus. Sprendžiant iš apran- 
gos, tai buvo beduinų genties vadai. 

Abu belaisviai buvo mirtinai persigandę. 

Vienas buvo aukštas ir liesas, antras - vidutinio ūgio, nupli- 
kęs, bet barzdotas. Nei vienas, nei kitas nedrįso pakelti akių ir 
pažvelgti į Egipto faraoną. 

— Kuo judu vardu? 

— Aš - Amosas, - atsakė nuplikėlis, - o mano draugas vardu 
Baduchas. 

— Kas jūs tokie? 

— Beduinų genčių vadai. 

— Kaip jūs atsiradote šiame krašte? 

— Mes turėjome susitikti Kadeše su vienu hetitų didiku. 

— Kokiu tikslu? 

Amosas prikando lūpą, Baduchas dar žemiau nuleido galvą. 

— Atsakyk! — pareikalavo Ramzis. 

— Hetitai siūlė mums sudaryti Sinajuje sąjungą prieš Egiptą, 
kad galėtume puldinėti vilkstines. 

— Ir jūs sutikote? 

— Ne, mes norėjome svarstyti tą sutartį! 

— Kuo gi tos derybos baigėsi? 

— Derybos neįvyko, Jūsų Didenybe, nes Kadeše nėra nė vie- 
no hetitų didiko. Tvirtovėje tik sirai. 

— Kur yra hetitų kariuomenė? 

— Ji paliko Kadešą daugiau kaip prieš dvi savaites. Pasak 
tvirtovės viršininko, ji išsidėstė prie Alepo miesto, už pusan- 
tro šimto kilometrų nuo čia, kad galėtų patikrinti, kaip ma- 

nevruoja šimtai naujų karo vežimų. Mudu su draugu abejoja- 
me, ar mums verta leistis į tokią kelionę. 

— Hetitai nelaukė mūsų čia, Kadeše? 

— Laukė, Jūsų Didenybe... Bet klajokliai pranešė jiems, ko- 
kia gausi jūsų kariuomenė. Jie nebuvo numatę, kad jūs turėsi- 
te tokias įspūdingas pajėgas, todėl nusprendė kautis jiems pa- 
togioje vietoje. 

— Vadinasi, tu ir kiti beduinai pranešėte hetitams, kad arti- 
nasi mūsų armija! 

— Maldaujame mums atleisti, Jūsų Didenybe! Kaip ir dau- 
gelis kitų, aš tikėjau hetitų pranašumu... Be to, jūs juk žinote, 
kad tie laukiniai nepalieka pasirinkimo: arba mes jiems pa- 
klūstame, arba jie mus išžudo. 

— Kiek Žmonių dabar tvirtovėje? 

— Mažiausiai tūkstantis sirų, įsitikinusių, kad Kadešo paimti 
neįmanoma. 


Buvo sušaukta karo taryba. Karvedžių akyse Setau dabar 
buvo garbingas žmogus, nusipelnęs apdovanojimo. 

— Hetitų kariuomenė atsitraukė, - išdidžiai pareiškė Ra jun- 
ginio vadas. - Juk tai - pergalė, Jūsų Didenybe! 

— Labai menkas pranašumąs. Kyla klausimas: ar mes turi- 
me apgulti Kadešą? 

Nuomonių būta įvairių, bet dauguma pasisakė už greitą Žy- 
gį Alepo link. 

— Jeigu hetitai atsisakė susiremti su mumis čia, - pasakė 
Setau, - tai tik norėdami sėkmingai įvilioti mus į savo teritori- 
ją. Ar nebūtų protingiau užimti šią tvirtovę ir paversti ją mūsų 
užnugario baze, užuot metus visas pajėgas į mūšį, kitaip sa- 
kant, pasielgus būtent taip, kaip nori mūsų priešininkas? 

— Mes rizikuojame prarasti brangų laiką, - paprieštaravo 
Amono junginio vadas. 

— Aš taip nemanau. Kadangi hetitų armija nebegina Kade- 

šo, mes jį paimsime greit. Galbūt mums net pavyks įtikinti si- 
rus pasiduoti, pažadėjus, kad paliksime juos gyvus. 

— Mes apgulsime Kadešą ir jį paimsime, - nutarė Ramzis. — 
Nuo šiol ši vietovė bus faraono valdžioje. 


Ramzio vadovaujamas Amono junginys perėjo Labvio miš- 
ką, persikėlė pirmąja brasta per Orontą, nužygiavo lyguma ir 
sustojo į šiaurės vakarus nuo didingos tvirtovės dantytomis sie- 
nomis ir penkiais bokštais, iš kurių viršaus sirai stebėjo, kaip 
Ra junginys įsikuria priešais Kadešą. Ptaho junginys įrengė 
savo stovyklą prie brastos, o Seto pasiliko pamiškėje. Kitą die- 
ną, pailsėjusi per naktį ir rytmetį, Egipto kariuomenė turėjo 
susijungti, apsupti Kadešą ir pirmąkart šturmuoti tvirtovę. 

Inžinerijos dalinio kariai beregint įrengė faraono stovyklą. 
Sustatę stačiakampiu aukštus skydus, jie išskleidė erdvią val- 
dovo palapinę. Joje buvo miegamasis, darbo kambarys ir pri- 
ėmimų salė. Daug kitų, tik kuklesnių palapinių buvo skirta 
karininkams. Kariai turėjo miegoti po atviru dangumi. Jei im- 
tų lyti, bus galima greit ištempti didelius audeklo gabalus ir 
pritvirtinti juos prie įkaltų į žemę stulpų. Į stovyklą buvo gali- 
ma patekti pro medinius vartus, abipus kurių stovėjo dvi liūtų 
statulos. Nuo vartų ėjo pagrindinis takas, jis baigėsi prie kop- 
lyčios, kur valdovas turėjo atlikti apeigas dievui Amonui. 

Vos tik junginio vadas leido padėti ginklus, kareiviai ėmėsi 
įvairių darbų, kuriuos privalėjo atlikti priklausomai nuo to, 
kuriam padaliniui jie buvo priskirti. Vieni rūpinosi arkliais, 
asilais ir jaučiais, kiti skalbė drabužius, treti taisė kelio apga- 
dintus vežimų ratus, dar kiti galando durklus bei iečių antga- 
lius, ruošė ir dalijo valgį. Pasklidę skanaus maisto kvapai pri- 
vertė pamiršti Kadešą, hetitus ir karą. Vyrai ėmė juokauti, pa- 
sakoti būtus ir nebūtus dalykus, lošti, žadėdami sumokėti sko- 
las iš būsimo atlyginimo. Didžiausi nenuoramos net surengė 

Ramzis pats pašėrė savo žirgus ir liūtą, nesiskundžiantį ape- 
titu. Stovykla sumigo, dangų nusėjo žvaigždės. Valdovas ne- 
atitraukė akių nuo milžiniškos tvirtovės. Jo tėvas buvo nuta- 
ręs neprijungti jos prie Egipto. Jeigu dabar Ramzis ją paimtų, 
Hetitų imperija patirtų smarkų smūgį, o įkurdinęs Kadeše rink- 
tinę įgulą faraonas apsaugotų savo šalį nuo užpuolimo. 

Ramzis išsitiesė savo lovoje su liūto letenų pavidalo kojo- 
mis ir padėjo galvą ant pagalvės, kurios audeklą puošė papi- 
rusai ir lotosai. Pamatęs tą subtilų raštą, jis šyptelėjo. Kaip toli 
dabar Abiejų Žemių švelnumas ir saldybė! 

Kai valdovas užsimerkė, prieš jį iškilo nuostabusis Neferta- 
rės veidas. 


— Stokis, Šenarai. 

— Ar žinai, su kuo kalbi, kalėjimo žiurke? 

— Su išdaviku, vertu mirties bausmės. 

— Aš - vyresnysis valdovo brolis! 

— Tu - niekas, tavo vardas išnyks visiems laikams. Kelkis, 
arba paragausi mano rimbo. 

— Tu neturi teisės blogai elgtis su kaliniu. 

— Su kaliniu - ne... Bet su tavim - dar ir kaip! 

siskiria nuo darbų, Senaras pakilo. 

Didžiajame Memfio kalėjime jis nepatyrė nei smurto, nei 
kankinimų. Priešingai nei kiti kaliniai, turėję dirbti laukuose 
ar taisyti užtvankas, vyresnysis valdovo brolis buvo uždarytas 
vienutėje ir gaudavo maisto dukart per dieną. 
manė, kad jį įsodins vežiman ir išsiųs į kurią nors oazę, bet 
niūrūs sargybiniai privertė jį įeiti į kabinetą, ir Šenaras išvy- 
do žmogų, kurio jis labiausiai nekentė - žinoma, po Ramzio 
ir Ašos: Amenį, ištikimąjį ir nepaperkamąjį faraono rašti- 
ninką! 

— Tu pasirinkai nevykusį kelią, Ameni, - pralaimėjusiųjų ke- 
lią. Tavo sėkmė bus trumpalaikė. 

— Ar tavo širdis kada nors atsikratys pagiežos? 

— Tik tada, kai suvarysiu durklą į tavąją! Hetitai sutriuškins 
Ramzį ir išvaduos mane. 

— Sėdėdamas vienutėje, tu netekai proto, bet atmintį gal sau- 
gojai. 

Šenaras susiraukė. 

— Ko tu iš manęs nori, Ameni? 

— Tikriausiai turėjai bendrininkų. 

— Bendrininkų... Taip, aš jų turiu! Daugybę! Visi dvariškiai — 
mano bendrininkai, visi šalies gyventojai - mano bendrinin- 
kai! Kai atsisėsiu į sostą, visi puls man po kojomis, ir aš nu- 
bausiu savo priešus. 

— Nurodyk man savo bendrininkų vardus, Šenarai. 

— "Tu smalsus, raštininkėli, pernelyg smalsus... O ar nema- 
nai, kad aš buvau tiek stiprus, kad galėjau veikti vienas? 

- Tavimi pasinaudojo, Šenarai, o draugai tave apleido. 

— Klysti, Ameni; eina paskutinės Ramzio dienos. 

- Jei pasakysi tiesą, Šenarai, tavo kalinimo sąlygos bus ne 
tokios sunkios. 

— Aš neilgai būsiu kaliniu. Tavim dėtas, raštininkėli, skuos- 
čiau kuo toliau! Mano kerštas neaplenks nė vieno, o ypač tavęs. 

— Paskutinį kartą klausiu tavęs, Šenarai: ar sutinki nurodyti 
savo bendrininkų vardus? 

— Tesuraižo piktosios pragaro dvasios tau veidą, tesudrasko 
vidurius! 

— Katorga atriš tau liežuvį. 

— Tu šliaužiosi prie mano kojų, Ameni. 

— Išveskite jį. 

Sargybiniai įstūmė Šenarą į vežimą, pakinkytą dviem jau- 
čiais. Vadeles laikė tvarkos sergėtojas. Dar keturi raiti tvarkos 
sergėtojai turėjo jį lydėti į katorgos vietą. 

Šenaras sėdėjo ant prastai nutašytų vežimo dugno lentų ir 
jautė kiekvieną kelio kupstą. Bet jis liko abejingas ir skaus- 
mui, ir kelionės nepatogumams. Tai, kad jis buvo taip arti aukš- 
čiausios valdžios ir taip žemai puolė, palaikė jo sieloje nenu- 
maldomą keršto troškimą. 

Pusę kelio Šenaras prasnaudė, sapnuodamas būsimą šlovę 
ir galybę. 

Paskui pajuto, kad jo veidą čaižo iš kažkur atskrieję smėlio 
grūdeliai. Šenaras nustebo, atsiklaupė vežime ant kelių ir ap- 
sidairė aplink. 

Milžiniškas rudas debesis dengė dangų ir gaubė dykumą. 
Audra skriejo artyn pasakišku greičiu. 

Du pasibaidę arkliai išmetė iš balno savo raitelius. Kol jų 
draugai bandė jiems padėti, Šenaras stipriu smūgiu apsvaigi- 
no vadeliotoją, išvertė jį iš vežimo, atsisėdo į jo vietą ir iš visų 
jėgų pavarė jaučius tiesiai į atskriejantį smėlio sūkurį. 

Rytas buvo ūkanotas, ir Kadešo tvirtovę gaubė rūkas. Jos grės- 
mingas siluetas tarsi metė iššūkį Egipto armijai. Oronto ir miš- 
kingų kalvų saugomas Kadešas atrodė neįveikiamas. Nuo aukš- 
tumos, kur išsidėstė Amono junginys su jam vadovavusiu fa- 
raonu, Ramzis matė Ra junginį, pasklidusį priešais tvirtovę 
besidriekiančioje lygumoje, ir Ptaho junginį tarp Labvio miš- 
ko ir pirmosios brastos. Netrukus jis persikels per upę, o jam 
iš paskos — ir Seto junginys. 

Tada visi keturi kariuomenės korpusai pradės pergalingą 
tvirtovės puolimą. 

Kariai patikrino ginklus. Jiems knietėjo paleisti į darbą dur- 
klus, ietis, kalavijus, lenktus kardus, kuokas, kirvius ir lankus. 
Artinantis kautynėms, ėmė nerimauti Žirgai. Tiekimo rašti- 
ninko įsakymu stovyklavietė buvo išvalyta, o virtuvės reikme- 
nys kruopščiai nuplauti. Apžiūrėję išsirikiavusius karius, kari- 
ninkai prastai nusiskutusius nusiuntė pas barzdaskučius. Jie 
nesitaikstė nė su netvarkinga apranga ir skyrė apsileidėliams 
bausmę - keletą dienų sunkiųjų darbų. 

Truputį prieš vidurdienį, pagaliau pasirodžius karštai sau- 
lei, Ramzis liepė perduoti Ptaho junginiui šviesos signalą, įsa- 
kantį žygiuoti pirmyn. Junginys pajudėjo iš vietos ir ėmė keltis 
per brastą. Seto junginys, įspėtas pasiųsto žygūno, turėjo ne- 
trukus įžengti Labvio girion. 

Staiga trenkė griaustinis. 

Ramzis pažvelgė į dangų, bet neišvydo ten jokio debesėlio. 

Iš lygumos atsklido riksmas. Netikėdamas savo akimis, fa- 

raonas pamatė tikrąją to baisaus triukšmo, užplūdusio Kade- 
šo apylinkes, priežastį. 

Hetitų kovos vežimų banga ką tik persikėlė per arčiau tvir- 
tovės esančią antrąją brastą ir smogė Ra padalinio flangui; 
kita banga milžinišku greičiu puolė Ptaho junginį. Paskui karo 
vežimus bėgo tūkstančiai pėstininkų, kaip skėrių debesis už- 
dengę kalnus ir klonį. 

Ši didžiulė armija buvo pasislėpusi miške, stūksojusiame į 
rytus ir į vakarus nuo tvirtovės, ir užgriuvo Egipto kariuome- 
nę tuomet, kai ji buvo pažeidžiamiausia. 

Priešų skaičius apstulbino Ramzį, tačiau, mūšio lauke pa- 
sirodžius Muvataliui, faraonas suprato, iš kur šis gavo tiek 
karių. 

Stovintį savo kovos vežime hetitų imperatorių lydėjo Siri- 
jos, Mitanijos, Alepo, Ugarito, Karchemišo, Arcavos kunigaikš- 
čiai ir daugelio smulkių kunigaikštysčių valdytojai, kuriuos im- 
peratoriaus įsakytas Hatušilis įtikino prisijungti prie hetitų, 
kad sutriuškintų Egipto kariuomenę. 

Koalicija... Muvatalis suvienijo į didžiausią iš kada nors su- 
darytų sąjungų visas barbarų šalis, siekiančias net jūros pa- 
krantę, išdalijęs joms begalę aukso ir sidabro. 

Keturiasdešimt tūkstančių vyrų ir trys tūkstančiai penki šim- 
tai kovos vežimų užgriuvo prastai išdėstytą ir netikėtumo pri- 
blokštą Egipto kariuomenę. 

Šimtai Ptaho junginio pėstininkų krito perverti priešo strė- 
lių, karo vežimai apvirto ir užtvėrė brastą. Likę gyvi puolė bėgti 
Labvio miško link, norėdami ten pasislėpti, tačiau taip jie truk- 
dė įsitraukti į mūšį Seto junginiui. Ši egiptiečių armijos dalis 
nebegalėjo dalyvauti mūšyje, nes būtų tapusi lengvu taikiniu 
sąjungininkų lankininkams. 

Beveik visi Ptaho junginio kovos vežimai buvo sunaikinti, o 
Seto junginys negalėjo pajudėti iš vietos. Lygumoje susidarė 
katastrofiška padėtis. Perkirstas pusiau, Ra junginys liko vi- 

siškai bejėgis, jo kariai spruko iš mūšio lauko. Sąjungininkai 
žudė egiptiečius, jų ginklų ašmenys skaldė kaulus, kapojo kū- 
nus, ietys smigo į nugaras, durklai skrodė pilvus. 


Kunigaikščiai sąjungininkai sveikino Muvatalį. 

Imperatoriaus pasirinkta veiklos taktika visiškai pasiteisino 
ir pasirodė esanti nuostabiai veiksminga. Kas būtų galėjęs pa- 
manyti, kad įžūlioji Ramzio armija bus štai šitaip išžudyta, net 
nespėjusi susikauti su priešu? Likę gyvi skuodė į šalis it persi- 
gandę kiškiai. Jie ir išliks tik dėl to, kad sprunka kiek kojos 
įkerta. 

Dabar reikėjo smogti paskutinį, lemiamą, smūgį. 

Amono junginys ir faraono stovykla, kol kas dar nepaliesti, 
neilgai priešinsis juos užgriūsiančiai staugiančiai ordai. Tada Mu- 
vatalio pergalė bus visiška ir galutinė: Ramziui Žuvus, faraonų 
Egiptas pagaliau nulenks galvą ir taps Hetitų imperijos vergu. 

Priešingai nei jo tėvas, Ramzis įkliuvo į Kadešo spąstus ir 
sumokės už šią klaidą savo gyvybe. 

Susitaršęs karys nustūmė du kunigaikščius ir prasiveržė prie 
imperatoriaus. 

— Tėve, kas čia darosi? — paklausė Uri-Tešubas. - Kodėl ma- 
nęs, vyriausiojo mūsų kariuomenės vado, niekas neperspėjo, 
kada prasidės puolimas? 

— Aš patikėjau tau konkrečią užduotį: ginti Kadešą, vado- 
vaujant mūsų atsargos pajėgoms. 

— Bet tvirtovei negresia joks pavojus! 

— Toks buvo mano įsakymas, Uri-Iešubai; be to, tu pamiršti 
pagrindinį dalyką: aš nepaskyriau tavęs jungtinės armijos vadu. 

— Bet kas gi... 

— Kas kitas, išskyrus mano brolį Hatušilį, galėtų imtis tokių 
sunkių pareigų? Juk jis kantriai vedė ilgas derybas, norėda- 
mas įtikinti mūsų sąjungininkus dalyvauti šiame kare, tad jam 
ir turėjo atitekti garbė vadovauti jungtinei kariuomenei. 

Uri-Iešubas sviedė neapykantos kupiną žvilgsnį į Hatušilį ir 
sugniaužė kalavijo rankeną. 
— Grįžk į savo postą, sūnau, - sausai įsakė Muvatalis. 


Hetitų raiteliai nuvertė skydų sieną, gynusią faraono sto- 
vyklavietę. Keli mėginę pasipriešinti kariai egiptiečiai susmu- 
ko perverti iečių. Kovos vežimų dalinio karininkas suriko, įsa- 
kydamas bėgliams sustoti ir kautis; hetitų lankininko paleista 
strėlė įsmigo jam į burną, ir karininkas mirė, sukandęs danti- 
mis jo gyvybę nutraukusios strėlės kotą. 

Daugiau nei du tūkstančiai karo vežimų rengėsi prasiveržti 
prie faraono palapinės. 

— Valdove, - sušuko ginklanešys Mena, - jūs, ginantis Egip- 
tą kautynių dieną, jūs, pasiekęs šaunumo viršūnę, pažiūrėki- 
te! Mes tuoj būsime vienu du tarp tūkstančių priešų! Nepasili- 
kime čia... Bėkime! 

Ramzis niekinamai pažvelgė į savo ginklanešį. 

— Kadangi tavo širdį apėmė baimė, dink man iš akių. 

— Jūsų Didenybe, maldauju! Tai jau ne drąsa, o beprotybė. 
Gelbėkite savo gyvybę, juk jūs reikalingas mūsų šaliai. 

— Nugalėtasis Egiptui nereikalingas. Aš kausiuos, Mena. 

Ramzis užsidėjo mėlyną karūną ir trumpus šarvus, sudary- 
tus iš klubjuostės ir liemenės, kurią dengė metalo plokštelės. 
Ant jo riešų spindėjo auksinės apyrankės, susegamos lazurito 
antytėmis su aukso uodegom. 

Visiškai ramiai, tarsi jo būtų laukusi nerūpestinga diena, val- 
dovas apdengė savo žirgus raudonai mėlynai žaliomis medvil- 
ninėmis gūniomis. Eržilo „Pergalė Tėbuose“ ir kumelės „Dei- 
vė Mut patenkinta“ galvas papuošė puikūs sultonai iš raudo- 
nų plunksnų su mėlynais galiukais. 

Ramzis pakilo į savo trijų metrų ilgio medinį, auksu dengtą 
kovos vežimą, kurio kėbulą laikė ašis ir grąžulas. Vežimo da- 
lys buvo išlenktos kaitinant jas ant ugnies, dengtos aukso lakš- 

tais ir sujungtos kaiščiais. Dalys, kurios galėjo nukentėti nuo 
trinties, buvo aptrauktos oda. Užpakalyje atviro kėbulo šonai 
buvo pagaminti iš auksu dengtų lentelių, o dugnas - iš ilgų ir 
siaurų supintų diržų. 

atvaizdai. Tai buvo žūstančios karalystės svajonė, paskutinis 
simbolinis Egipto galybės ir jo viešpatavimo Šiaurėje bei Pie- 
tuose įrodymas. 

Vežimas buvo aprūpintas dviem dėklais: vienas buvo skirtas 
sudėti strėlėms, kitas - lankams ir kalavijams. Šiais juokingai 
menkais ginklais faraonas ketino kautis su visa armija. 

Ramzis apsuko pavadžius aplink liemenį ir surišo jų galus, 
kad rankos liktų laisvos. Abu žirgai buvo protingi ir narsūs, jie 
lėks tiesiai į priešą. Valdovą padrąsino pasigirdęs šalia galin- 
gas riaumojimas: Nugalėtojas, ištikimasis liūtas, kausis drau- 
ge su juo ligi pat mirties. 

Liūtas ir pora arklių: tokie buvo trys paskutiniai Egipto val- 
dovo sąjungininkai. Amono junginio pėstininkai ir kovos ve- 
žimai iškriko priešo vejami. 

Kadaise Setis jam pasakė: „Jei suklysi, nekaltink nieko kito, 
išskyrus save, ir ištaisyk klaidą. Kaukis kaip bulius, kaip liūtas, 
kaip sakalas, smok kaip žaibas, kitaip būsi nugalėtas“. 

Kurtinamai trinksėdami ir keldami debesis dulkių, jungti- 
nių priešo pajėgų karo vežimai skriejo lyguma link aukštumos, 
kurios viršuje stovėjo vienišas Egipto faraonas, sustingęs savo 
tviskančiame kovos vežime. 

Ramzį užplūdo gilus skriaudos ir neteisybės jausmas. Ko- 
dėl likimas tapo jam toks nepalankus, kodėl Egiptas turi žūti 
nuo barbarų smūgių? 

Iš Ra junginio jau nieko nebeliko; išvengę mirties lygumo- 
je, jo kariai pabėgo pietų kryptimi. Išlikę Ptaho ir Seto jungi- 
niai buvo atkirsti rytiniame Oronto krante. Amono junginys, 
kurio gretose buvo rinktiniai kovos vežimų dalinio kariai, el- 


74 
+ 
o 
£ 


LBS IdUs, 
TT 


348 


gėsi pasibjaurėtinai, parodę neregėtą bailumą ir pakrikę nuo 
pirmo priešų smūgio. Nebeliko nė vieno pasiryžusio kautis aukš- 
to karininko, nė vieno skydnešio, nė vieno lankininko. Nepaisy- 
dami laipsnių nei pareigų, kareiviai pamiršo Egiptą, jiems terū- 
pėjo gelbėti savo gyvastį. Valdovo ginklanešys Mena klūpojo 
užsidengęs veidą rankomis, kad nematytų jį puolančio priešo. 

Penkeri valdymo metai, penkeri metai, per kuriuos Ramzis 
stengėsi likti ištikimas Sečio dvasiai ir toliau kurti turtingą ir 
laimingą šalį, — tie penkeri metai baigėsi katastrofa, atverian- 
čia duris Abiejų Žemių užkariavimui ir jų gyventojų pavergi- 
mui. Nefertarė su Tuja neįstengs ilgai priešintis plėšikų ordai, 
kuri įsiverš Delton, o paskui nusiaubs Nilo slėnį. 

Tarsi būtų suvokę savo šeimininko mintis, arkliai pravirko. 

Tada Ramzis pasipiktino. 

Pakėlęs akis į saulę, jis kreipėsi į Amoną, šviesoje slypintį 
dievą, kurio tikrojo pavidalo niekada neišvys jokia būtybė. 

— Šaukiuosi tavęs, mano tėve Amonai! Argi tėvas gali palik- 
ti savo sūnų vieną priešų minioje? Kas turėjo atsitikti, kad tu 
šitaip pasielgtum'? Argi aš nors kartą buvau tau nepaklusnus? 
Visi svetimšaliai susivienijo prieš mane; mano kareiviai, nors 
jų buvo daugybė, pabėgo, ir aš likau vienas, niekieno nepade- 
damas. Tačiau kas yra tie barbarai? Juk jie - Žiaurūs padarai, 
nepaklūstą Maat Įstatymui. Tau, mano tėve, aš stačiau šven- 
tyklas, tau kasdien atnašavau aukas. Tu mėgavaisi gražiausių 
gėlių aliejais, tau aš pastačiau aukštus pilonus ir stulpus vėlia- 
voms, skelbiančioms tavo buvimą šventyklose. Aš įsakiau iš- 
kalti Elefantinos akmens skaldyklose obeliskus, kurie buvo pa- 
statyti tau šlovinti. Šaukiuosi tavęs, mano tėve Amonai, nes 
esu vienas, visiškai vienas. Mylinčia širdimi aš dariau visa tai 
tavo labui, tad šią sielvarto ir negandos valandą padėk tam, 
kuris ryžtasi veikti. Amonas atstos man milijonus kareivių ir 
tūkstančius karo vežimų. Minios narsa menka, o Amonas ga- 
lingesnis už visą kariuomenę. 

Skydų užtvara, gynusi pagrindinę stovyklavietės dalį, griuvo 
ir atvėrė kelią karo vežimų srautui. Dar akimirka, ir Ramzio 
nebeliks. 


— Mano tėve, - sušuko faraonas, - kodėl mane apleidai? 

Muvatalis, Hatušilis ir prie hetitų prisijungę kunigaikščiai gė- 
rėjosi faraono elgesiu. 

- Jis žus kaip karys, - tarė imperatorius. - Tokio tvirto būdo 
valdovas vertas būti hetitu. Už savo pergalę mes pirmiausia 
skolingi tau, Hatušili. 

— Abu beduinai puikiai atliko savo vaidmenį. Juk jų melas 
įtikino Ramzį, kad mūsų armija yra toli nuo Kadešo. 

— Uri-Tešubas klydo, priešindamasis tavo ketinimui ir siūly- 
damas stoti mūšin priešais tvirtovę. Aš atsižvelgsiu į jo klaidą. 

— Et... Juk svarbiausia - tai, kad nugalėjo mūsų sąjunga, tie- 
sa? Egipto užkariavimas užtikrins mūsų krašto klestėjimą dau- 
geliui amžių. 

— Pažvelkime į savo kariuomenės išduoto Ramzio galą. 

Staiga saulė sutvisko dvigubai ryškiau, akindama hetitus ir 
jų sąjungininkus, o iš giedro mėlyno dangaus sudundėjo 
griaustinis. 

Visi sustingo tarsi ištikti stabo, manydami, kad jiems vaide- 
nasi... Argi ką tik iš dangaus žydrynės nenuaidėjo balsas, ap- 
rėpiąs visatos erdvę? Tik Ramzis suvokė, ką bylojo tas balsas: 
„Aš, tavo tėvas, laikau tave už rankos; esu tavo tėvas ir perga- 
lės valdovas“. 

Šviesos spindulys apgaubė faraoną, ir jo kūnas suspindo kaip 
saulės nutviekstas auksas. Ra sūnus Ramzis įgavo dienos švie- 
sulio galybę ir puolė nustėrusius priešus. 

Dabar jis buvo nebe nugalėtas ir vienišas karvedys, stojęs į 
savo paskutinį mūšį, — jis buvo valdovas, apdovanotas nepri- 

lygstama jėga. Jo ranka nejautė nuovargio. Jis buvo niokojan- 
ti liepsna, Žėrinti žvaigždė, siautulingas vėjas, aštriaragis lau- 
kinis bulius, sakalas, sudraskantis savo nagais kiekvieną drįs- 
tantį jam pasipriešinti. Ramzis leido strėles vieną po kitos, Žu- 
dydamas hetitų karo vežimų vadeliotojus. Nebevaldomi arkliai 
stojo piestu, krito vieni ant kitų, apversdami vežimus, iš kurių 
kaipmat susidarė be jokios tvarkos riogsančios užtvaros, truk- 
dančios judėti ir likusiems kovos vežimams, ir kariams. 

Nubijos liūtas Nugalėtojas surengė kruvinas skerdynes. Visu 
savo trijų šimtų kilogramų svorio kūnu puolęs į mūšį, jis draskė 
priešus nagais arba suleisdavo jiems į kaklą ar į galvą dešimties 
centimetrų ilgio iltis. Jo puikieji karčiai plaikstėsi ir spindėjo 
saulėje, o letenų smūgiai buvo staigūs, stiprūs ir tikslūs. 

Ramzis su Nugalėtoju sustabdė priešų puolimą ir prasiver- 
žė pro jų gretas. Hetitų pėstininkų vadas iškėlė ietį, bet nespė- 
jo jos sviesti į Ramzį: faraono strėlė įsmigo jam į kairiąją akį. 
Tą pačią akimirką liūto nasrai apžiojo dar spėjusio riktelėti iš 
siaubo imperatoriaus karo vežimų junginio vado galvą. 

"Turėdami milžinišką jėgų persvarą, hetitai su savo sąjungi- 
ninkais ėmė trauktis ir nusileido nuo kalvos į lygumą. 

Muvatalis išblyško. 

— Tai ne Žmogus, - sušuko jis, - o pats dievas Setas, vieninte- 
lė būtybė, turinti galią įveikti tūkstančius karių! Žiūrėkite: kai 
kas nors ketina jį pulti, puolančiajam pakerta rankas, sustingsta 
kūnas, karys nebenuvaldo nei ieties, nei lanko! 

Net Hatušilis, kurio šaltakraujiškumo dar niekam nebuvo 
pavykę įveikti, dabar sustingo apstulbęs. Buvo galima guldyti 
galvą, kad iš Ramzio trykšta liepsna ir apdegina kiekvieną, kas 
tik mėgina prie jo prisiartinti. 

Kažkokiam milžiniško ūgio hetitui pavyko įsikibti į faraono 
vežimo kraštą. Jis užsimojo durklu, bet jo šarvai užsiliepsnojo 
savaime, ir jis mirė nuo nudegimų, staugdamas iš skausmo. 
Nei Ramzis, nei jo liūtas nemažino greičio; faraonas jautė, 

kad jo ranką valdo ir nukreipia į taikinį Amono ranka, kad 
pergalių dievas yra čia pat jam už nugaros ir suteikia savo sū- 
nui daugiau galios nei jos turi visa armija. Prilygstąs audrai, 
Egipto valdovas išvartys priešus kaip šiaudų pėdus. 

— Reikia jį sulaikyti! Užkirsti jam kelią! - suriko Hatušilis. 

— Mūsų vyrus apėmė panika, - atsakė jam Alepo kunigaikštis. 

— Suimkite juos į nagą, priverskite susitvardyti, - įsakė Mu- 
vatalis. 

— Ramzis yra dievas... 

- Jis - tiktai žmogus, nors jo narsa atrodo esanti antgamti- 
nė. Jokite, kunigaikšti, grąžinkite mūsų kariams pasitikėjimą 
savo jėgomis, ir šis mūšis bus baigtas. 

Alepo kunigaikštis dvejodamas suragino arklį ir nujojo že- 
myn nuo kalvoto iškyšulio, ant kurio buvo įrengta sąjunginin- 
kų būstinė. Jis pasiryžo padaryti galą pašėlusiam Ramzio ir jo 
liūto siautėjimui. 

Hatušilis įsmeigė žvilgsnį į vakaruose banguojančias kalvas. 
Tai, ką imperatoriaus brolis ten išvydo, visai jį pribloškė. 

— Didenybe, ten, štai ten... Sakytum... sakytum, kad ten — 
egiptiečių karo vežimai! Jie lekia visu greičiu! 

— Iš kur jie čia atsirado? 

— Tikriausiai atvažiavo pakrantės keliu. 

— Kaip jie galėjo pralaužti užtvarą? 

— Uri-Iešubas neužkirto to kelio, nes manė, kad joks egip- 
tietis nesiryš juo pasukti. 

Pagalbinė Egipto armija kaip vėtra pralėkė tuščią plotą, ne- 
sutikusi jokio pasipriešinimo, ir pasklido visu lygumos pločiu, 
įsiveržusi pro Ramzio praskintą priešo kariuomenėje spragą. 

— Nebėkite! - suriko Alepo kunigaikštis. - Užmuškite Ramzį! 

Keli kareiviai jam pakluso, bet vos tik jie atsigręžė į farao- 
ną, liūto nagai perrėžė jiems veidą ir krūtinę. 

Kai Alepo kunigaikštis pamatė lekiantį į jį auksinį Ramzio 
vežimą, išplėtė baimės kupinas akis ir spruko iš mūšio lauko. 

Jo arklys, stengdamasis pabėgti nuo faraono kinkinio, trypė 
hetitų karius. Puolęs į paniką, kunigaikštis paleido iš rankų 
pavadžius; arklys pasibaidė ir šoko į Orontą, kuriame jau nu- 
skendo daug kovos vežimų. Vieni nugrimzdo tiesiai į dugną, 
kitus nunešė srauni srovė, treti grūdosi vienas ant kito, kol 
vandens sūkuriai nepaplaudavo tų stūksančių salelių. Kariai 
springo purvu, kai kurie skendo, kiti bandė plaukti. Visi rin- 
kosi geriau šuolį upėn nei susidūrimą su keliančia siaubą die- 
vybe, panašia į dangiškąją liepsną. 

Pagalbinė armija užbaigė Ramzio pradėtą darbą: išžudė dau- 
gybę sąjungininkų ir privertė bėglius pulti į Orontą. Kovos ve- 
žimų dalinio karininkas ištraukė už kojų Alepo kunigaikštį ir 
palaikė jį žemyn galva, kad šis išspjautų vandenį, kurio spėjo 
prisiryti. 

Ramzio kovos vežimas artinosi prie kalvelės, ant kurios sto- 
vėjo priešo štabas. 

— Traukimės, —- patarė Hatušilis imperatoriui. 

— Mums dar lieka vakariniame krante išsidėsčiusios pajėgos. 

— Jų nepakaks... Ramzis gali atkovoti brastą ir išlaisvinti 
Ptaho bei Seto junginius. 

Imperatorius atgalia ranka nusišluostė kaktą. 

— Kas gi čia dedasi, Hatušili... Argi vienas žmogus gali su- 
naikinti visą armiją? 

— Jei tas žmogus - faraonas, jei jis - Ramzis... 

— Vienas, įveikiąs daugybę, - tai tik pasaka, mitas, o mes juk 
esame mūšio lauke! 

— Mes nugalėti, Didenybe; reikia trauktis. 

— Hetitas nesitraukia. 

— Pasirūpinkime apsaugoti jūsų gyvybę ir tęskime kovą kitu 
būdu. 

— Ką tu siūlai? 

— Ieškokime prieglobsčio tvirtovėje. 

— Mes pateksime į spąstus! 

— Mes neturime pasirinkimo, - tarė Hatušilis. - Jeigu bėgsi- 
me į šiaurę, Ramzis su savo kariuomene mus vysis. 

— Tikėkimės, kad Kadešas iš tiesų nepaimamas. 

— Tai ne šiaip sau tvirtovė, Didenybe. Ji nepanaši į kitas. 
Pats Setis atsisakė ketinimo ją užimti. 

— Na, jo sūnus taip nepasielgs! 

— Paskubėkime, Didenybe! 

Muvatalis nenoromis pakėlė dešinę ranką ir keletą begali- 
nių akimirkų stovėjo ją iškėlęs, tokiu būdu įsakydamas kariuo- 
menei trauktis. 

Ligi kraujo kandžiodamas sau lūpas, Uri-Tešubas bejėgiš- 
kai stebėjo hetitų armijos sutriuškinimą. Rytiniame Oronto 
krante išsidėstęs būrys, turėjęs užkirsti kelią į pirmosios bras- 
tos prieigas, atsitraukė prie antrosios. Išlikę Ptaho junginio 
kariai nesiryžo jo vytis, bijodami patekti į kokius nors naujus 
spąstus. Junginio vadas buvo labiau linkęs sustiprinti savo už- 
nugarį ir nusiuntė į Seto junginį pasiuntinį pranešti, kad ke- 
lias jau laisvas ir kariai gali pereiti Labvio girią. 

Atsipeikėjęs Alepo kunigaikštis paspruko nuo jį išgelbėju- 
sio kareivio ir prisidėjo prie žygiuojančių Kadešo link sąjungi- 
ninkų. Pagalbinės Egipto armijos lankininkai savo strėlėmis 
išguldė šimtus bėgančių hetitų. 

Egiptiečiai žengė per lavonus, kiekvienam iš jų nukirsdami 
ranką, kad būtų galima suskaičiuoti žuvusius ir paminėti šį 
kraupų skaičių valstybės archyvo metraštyje. 

Niekas nedrįso prisiartinti prie faraono. Nugalėtojas didin- 
gai it sfinksas atsigulė prie arklių. Apsitaškęs krauju Ramzis 
nulipo nuo paauksuoto vežimo, ilgai glostė savo liūtą bei Žir- 
gus ir nė nežvilgtelėjo į nuščiuvusius karius, laukiančius val- 
dovo nuosprendžio. 

Pirmasis prie Ramzio priėjo Mena. Ginklanešys visas dre- 
bėjo iš baimės ir vos pavilko kojas. 

Už antrosios brastos hetitų armija ir likę gyvi sąjungininkų 

kareiviai skubiai žygiavo prie didžiųjų Kadešo tvirtovės vartų. 
Egiptiečiams pritrūko laiko, jie nebespėjo sutrukdyti Muvata- 
liui su savo kariuomene pasislėpti saugioje vietoje. 

— Didenybe, - vos girdimai pralemeno Mena, - Didenybe... 
Mes nugalėjome. 

Įsmeigęs žvilgsnį į tvirtovę, Ramzis nė nekrustelėjo, lyg bū- 
tų ne Žmogus, 0 iš granito iškalta statula. 

— Vyriausiasis hetitų karvedys neatsilaikė prieš Jūsų Dideny- 
bę, — tęsė Mena. - Jis pabėgo, o jūs vienas pats užmušėte tūks- 
tančius priešo karių! Kas įstengs apdainuoti jūsų žygdarbį? 

Ramzis atsigręžė į savo ginklanešį. 

Paklaikęs iš baimės, Mena puolė kniūbsčias. Jam pasirodė, 
kad iš valdovo trykštanti jėga tuoj nutrenks jį kaip Žaibas, pa- 
likdama ten, kur jis tovi, tik krūvelę pelenų. 

— Čia tu, Mena? 

— Taip, Didenybe, čia tikrai aš, jūsų ginklanešys, jūsų ištiki- 
mas tarnas! Atleiskite man, atleiskite savo kariuomenei; argi 
pasiekta pergalė neištrins iš atminties mūsų klaidų? 

— Faraonas neatleidžia, ištikimasis tarne. Jis valdo ir atlie- 
ka tai, kas jam pridera. 

Amono ir Ra junginiuose žuvo kas dešimtas karys. Ptaho jun- 
ginys patyrė didelių nuostolių, Seto išliko nepaliestas. Žuvo 
tūkstančiai egiptiečių; dar daugiau mūšio lauke krito hetitų ir 
jų sąjungininkų, tačiau viena buvo visiškai aišku: Ramzis lai- 
mėjo Kadešo mūšį. 

Žinoma, Muvatalis, Hatušilis, Uri-Tešubas ir kai kurie są- 
jungininkai, tokie kaip Alepo kunigaikštis, liko gyvi ir pasislė- 
pė tvirtovėje; tačiau mitas, kad hetitai neįveikiami, buvo iš- 
sklaidytas. Nemažai kunigaikščių, stojusių hetitų imperatoriaus 
pusėn, nuskendo Oronte arba Žuvo perverti strėlių. Nuo šiol 
ir didelės, ir mažos kunigaikštystės žinos, kad Muvatalio sky- 
das nepajėgs apsaugoti jų nuo Ramzio rūstybės. 

Faraonas sušaukė į savo palapinę visus likusius gyvus armi- 
jos karininkus, įskaitant ir Ptaho bei Seto junginių vadus. 

Nors būtų galima džiaugtis pasiekta pergale, niekas nė ne- 
šyptelėjo. Sėdintis paauksuoto medžio soste Ramzis ir veido 
išraiška, ir laikysena buvo panašus į įniršusį sakalą. Buvo justi, 
kad jis pasirengęs kaltinti ir bausti. 

— Visi čia esantys buvote paskirti armijos dalinių vadais ir 
prisiėmėte tą atsakomybę, - pareiškė Ramzis. - Visi pasielgė- 
te kaip paskutiniai bailiai ir niekšai! Jūs mėgaujatės skaniais 
valgiais ir patogiu būstu, jūs esate atleisti nuo mokesčių, jus 
gerbia, jums pavydi; jūs - mano kariuomenės vadai, ir jūs spru- 
kote iš mūšio lauko, visi kaip vienas apnikti gėdingos baimės. 

Seto junginio vadas žengė žingsnį į priekį. 

— Didenybe... 

— Gal nori man paprieštarauti? 

Vadas grįžo į savo vietą. 

— Aš nebegaliu jumis pasitikėti. Rytoj jūs vėl pabėgsite, purp- 
telėsite kaip Žvirbliai, pabūgę besiartinančio pavojaus. Todėl 
aš atleidžiu jus iš pareigų. Džiaukitės, kad galit likti armijoje 
eiliniais kareiviais, kad galit tarnauti savo šaliai ir gauti algą, o 
atsistatydinę — senatvės pensiją. 

Niekas neprieštaravo. Dauguma bijojo griežtesnės bausmės. 

Tą pačią dieną valdovas paskyrė naujus karininkus, parin- 
kęs juos iš pagalbinės armijos vyrų. 


Kitą dieną po pergalės Ramzis įsakė savo kariams pulti Ka- 
dešo tvirtovę, kurios bokštuose plevėsavo hetitų vėliavos. 

Egipto lankininkų strėlės buvo visiškai neveiksmingos: jos 
lūždavo, atsitrenkusios į dantytą bokšto viršūnės sieną, už ku- 
rios slėpėsi apgultieji. Skirtingai nuo kitų Sirijos tvirtovių, Ka- 
dešo bokštų viršūnės buvo nepasiekiamos. 

Norėdami parodyti savo vertę, pėstininkai užsiropštė į uo- 
letą iškyšulį, ant kurio buvo pastatyta tvirtovė, ir atrėmė į jos 
sienas savo medines kopėčias. Tačiau hetitų lankininkai nuko- 
vė tokią daugybę bandžiusių jomis užlipti karių, kad likę gyvi 
buvo priversti nutraukti puolimą. Kiti trys bandymai taip pat 
buvo nesėkmingi. 

Per dvi kitas dienas keliems drąsuoliams pavyko užkopti li- 
gi pusės sienos aukščio, bet tvirtovės gynėjai juos nukovė, mes- 
dami žemyn akmenis. 

Kadešas atrodė neįveikiamas. 


Paniuręs Ramzis sušaukė savo naująją karo tarybą, kurios 
nariai lenktyniavo narsa, norėdami pasižymėti valdovo akyse. 
Pavargęs nuo jų plepalų, jis liepė jiems išeiti, paprašęs pasilik- 
ti tik Setau. 

— Mudu su Vandens Lelija išgelbėsime dešimtis gyvybių, — 

pasakė jis, — bet tik su sąlyga, kad patys nemirsime iš nuovar- 
gio. Jei ir toliau dirbsime taip, kaip dirbame dabar, mums greit 
pritrūks vaistų. 

— Nesidangstyk tuščiais žodžiais. 

— Grįžkime Egiptan, Ramzi. 

— Pamiršę Kadešo tvirtovę? 

— Mes jau nugalėjome. 

— Kol Kadešas neatiteks Egiptui, hetitų grėsmė kabos virš 
mūsų krašto. 

— Norint paimti šią tvirtovę, prireiks pernelyg daug pastan- 
gų ir per daug žuvusiųjų. Grįžkime į Egiptą: mums reikia išgy- 
dyti sužeistuosius ir atgauti jėgas. 

— Toji tvirtovė privalo kristi, kaip ir visos kitos. 

— O gal tu spyriojiesi be reikalo"? 

— Mus supanti gamta labai turtinga; judu su Vandens Lelija 
rasite čia viską, kas būtina vaistams gaminti. 

— O gal šitoje tvirtovėje laikomas Aša? 

— Dar viena priežastis jai užimti: mes jį išvaduosime. 

Įbėgo ginklanešys Mena ir puolė kniūbsčias prieš valdovą: 

— Didenybe, Didenybe! Nuo tvirtovės sienos viršaus kažkas 
sviedė ietį... o prie jos metalinio antgalio pririštas štai šitas 
laiškas! 

— Duokš jį. 

Ramzis perskaitė tekstą: 


Ramziui, Egipto faraonui, nuo jo brolio Muvatalio, Hetitų impe- 
rijos valdovo. 
Prieš tęsiant mūsų kovą, ar nevertėtų susitikti ir pasikalbėti? Te- 
pastato palapinę lygumoje, pusiaukelėje tarp tavo kariuomenės 
ir tvirtovės. 

Rytoj, kai saulė danguje pasieks aukščiausią tašką, aš atvyksiu 
ten vienas; mano brolis faraonas teatvyksta ten taip pat vienas. 

Palapinėje vienas prieš kitą buvo pastatyti du sostai. Tarp jų 
stovėjo žemas staliukas, o ant jo — dvi taurės ir ąsotėlis šalto 
vandens. 

Abu valdovai atsisėdo vienu metu, neatitraukdami vienas 
nuo kito akių. Nors buvo karšta, Muvatalis dėvėjo ilgą raudo- 
nai juodą vilnonį apsiaustą. 

— Esu laimingas matydamas savo brolį Egipto faraoną, ku- 
rio šlovė nepaliauja augusi. 

— Hetitų imperijos valdovo galybė gąsdina daugelio šalių gy- 
ventojus. 

— Šiuo atžvilgiu mano broliui Ramziui nebėra ko man pavy- 
dėti. Aš buvau sudaręs nenugalimą sąjungą, o tu ją įveikei. 
Kokia dievybė tau padėjo? 

— Mano tėvas Amonas. Jo ranka atstojo manąją. 

— Aš neįstengiau patikėti, kad žmogus, nors jis būtų ir fara- 
onas, gali įgyti tokią galią. 

— Tu nedvejodamas naudojaisi melu ir klasta. 

— Tai tokie pat karo ginklai kaip bet kurie kiti! Jie būtų tave 
nugalėję, jei tau nebūtų padėjusi toji antgamtinė jėga. Tą be- 
protišką drąsą pakurstė tavo tėvo Sečio siela; ji privertė tave 
pamiršti baimę ir pralaimėjimą. 

— Ar tu pasirengęs pasiduoti, mano broli Muvatali'? 

— Argi mano brolis Ramzis įpratęs kalbėti ir elgtis kaip stor- 
žievis? 

— Tūkstančiai žmonių žuvo dėl grobikiškos Hetitų imperi- 
jos politikos, tad nebe laikas tuščiai plepėti. 

— Ar mano brolis žino, kas aš toks? 

— Hetitų imperijos valdovas, patekęs į spąstus savo Kadešo 
tvirtovėje. 

— Kartu su manimi - mano brolis Hatušilis, sūnus Uri-Iešu- 
bas, mano sąjungininkai ir pavaldiniai. Jei mes pasiduosime, 
imperija liks be valdovo. 

— Nugalėtasis privalo padaryti išvadas iš savo pralaimėjimo. 

— Tu laimėjai Kadešo mūšį, tai tiesa; bet tvirtovė lieka ne- 
įveikiama. 

— Anksčiau ar vėliau ji kris. 

— Pirmieji tavo puolimai buvo nesėkmingi; toliau puldamas 
tvirtovę, tu neteksi daugelio karių, o Kadešo sienos liks net 
neįdrėkstos. 

— Todėl aš ir nutariau pasirinkti kitą kovos būdą. 

— Kadangi mudu šnekamės kaip broliai, gal tu man pasakysi 
kokį? 

— O tu dar neatspėjai? Jis remiasi kantrybe. Tvirtovės vidu- 
je jūsų daug; mes palauksime, kol jums pritrūks maisto. Kažin 
kas tada jums atrodys maloniau: ilgos bado kančios ar - greita 
kapituliacija? 

— Mano brolis Ramzis prastai žino šią tvirtovę. Jos erdviuo- 
se sandėliuose yra didžiulės maisto atsargos, kurios leis mums 
atlaikyti apsiaustį daug mėnesių. Tokiu būdu mūsų gyvenimo 
sąlygos bus kur kas geresnės nei Egipto armijos. 

— Tuščios pagyros. 

— O ne, mano broli, tikrai ne! Jūs, egiptiečiai, labai nutolę 
nuo savo žemių ir išteklių; kuo toliau, tuo daugiau sunkumų 
jums teks patirti. Visi žino, kad baisiai nemėgstate gyventi toli 
nuo gimtinės, o Egiptas nemėgsta likti be faraono. Ateis ru- 
duo, paskui Žiema su savo šalčiais ir ligomis. Prie jų prisidės 
nuovargis ir nusivylimas. Gali būti tikras, brolau mano Ram- 
Zi: mūsų padėtis bus geresnė už jūsiškę. Ir nemanyk, kad mums 
pritrūks vandens: Kadešo vandens talpyklos pilnutėlės; be to, 
pačiame tvirtovės viduryje turime iškastą šulinį. 

Ramzis nugėrė gurkšnį vandens - ne dėl to, kad jį kamavo 
troškulys, o norėdamas pertraukti pokalbį ir truputį pagal- 
voti. Muvatalio argumentai nebuvo nei beprasmiai, nei be- 
verčiai. 

— Gal mano brolis pageidauja numalšinti troškulį? 

— Ne, aš gerai pakeliu karštį. 


CHRISTIAN JACO E RAMZIS. KADEŠO MŪŠIS 361 


— O gal tu bijai nuodų, kuriais taip dažnai naudojamasi Ha- 
tušo dvare? 

— Tas paprotys seniai pamirštas; bet aš esu linkęs, kad mano 
taurininkas ragautų visus man skirtus patiekalus. Beje, mano 
brolis Ramzis turi žinoti, kad vienas iš jo vaikystės draugų, jau- 
nas ir gabus diplomatas Aša, buvo suimtas, kai šnipinėjo Hetitų 
imperijoje, persirengęs prekeiviu. Jei būčiau pritaikęs mūsų įsta- 
tymus, jis jau būtų nebegyvas. Bet aš pamaniau, kad būsi lai- 
mingas, galėdamas išgelbėti artimą ir branginamą žmogų. 

— Klysti, Muvatali. Mano sieloje ir širdyje valdovas užgožė 
žmogų. 

— Aša yra ne tik tavo draugas, bet ir tikrasis Egipto diplo- 
matijos vadovas. Be to, jis geriausiai pažįsta Aziją. Žmogus 
gali likti bejausmis, bet valdovas nepaaukos vienos iš pagrin- 
dinių savo Žaidimo figūrų. 

— Ką tu siūlai? 

— Argi taika, net laikina, ne geriau už pragaištingą karą? 

— Taika... Tai neįmanoma! 

— Pagalvok, mano brolau Ramzi, gerai pagalvok... Juk šia- 
me mūšyje aš nepanaudojau visų hetitų kariuomenės pajėgų. 
Papildomos pajėgos netruks ateiti man į pagalbą, ir tau teks 
kautis kituose mūšiuose, o drauge palaikyti Kadešo apsiaustį. 
Greitai tau neužteks nei karių, nei ginklų, ir tavo pergalė virs 
katastrofa. 

— Tu pralaimėjai Kadešo mūšį, Muvatali, ir drįsti prašyti 
taikos! 

— Aš esu pasirengęs pripažinti savo pralaimėjimą ir surašyti 
oficialų dokumentą. Gavęs jį, tu atšauksi apsiaustį, o mano 
imperijos siena bus galutinai nustatyta ties Kadešu. Mano ar- 
mija niekada neužkariaus Egipto. 

Ašos vienutės durys atsivėrė. 

Kad ir koks šaltakraujis, jaunas diplomatas krūptelėjo: pa- 
niurę dviejų sargybinių veidai nežadėjo nieko gera. Patekęs 
kalėjiman, Aša kasdien laukė mirties, nes hetitai niekada ne- 
buvo atlaidūs šnipams. 

Kirvis, durklas ar priverstinis šuolis nuo uolos viršūnės? 
Egiptietis linkėjo sau staigios ir greitos mirties, kuri netaptų 
žiauriu reginiu miniai. 

Aša buvo įvestas į šaltą, nykią salę, kurią puošė tik skydai 
ir ietys. Kaip visuomet, Hetitų imperijoje nevalia buvo pa- 
miršti karo. 

— Kaip laikotės? — pasiteiravo žynė Putuhepa. 

— Man trūksta galimybės pajudėti ir pasimankštinti; be to, 
man nepatinka jūsų maistas, bet aš dar gyvas. Argi tai ne ste- 
buklas'? 

— Tam tikru atžvilgiu - taip. 

— Jaučiu, kad mano sėkmės atsargos baigiasi... Tačiau ma- 
ne ramina tai, kad šioje salėje regiu jus: argi moteris gali būti 
negailestinga? 

— Nesitikėkite iš hetitės kokios nors silpnybės. 

— Nejau nepadės nė mano žavesys? 

Žynės veidą iškreipė įniršis. 

— Ar jūs suvokiate, į kokią padėtį esate patekęs? 

— Egipto diplomatas moka mirti šypsodamasis, net jei jis ir 
drebėtų visu kūnu. 

Aša pagalvojo apie Ramzio pyktį - juk faraonas net aname 

pasaulyje jam priekaištaus už tai, kad jis nesugebėjo pasprukti 
iš Hetitų imperijos ir papasakoti apie imperatoriaus suburtą 
didžiulę koaliciją, kurios ginkluotosios pajėgos turėjo būti nu- 
kreiptos prieš Egiptą. Ar valstietė perdavė jo trumputį laišką, 
kuriame buvo viso labo trys žodžiai? Aša nelabai tuo tikėjo. 
Bet jei vis dėlto laiškas pateko į Ramzio rankas, faraonas tu- 
rėjo suvokti jo prasmę - tam jis buvo pakankamai įžvalgus. 

"Tačiau jei jis jo negavo... Neturėdama reikiamų žinių, Egip- 
to armija buvo sumušta prie Kadešo, ir Egipto sostan atsisė- 
do Šenaras. Tokiu atveju jau geriau mirti nei tarnauti tam 
tironui. 

— Jūs neišdavėte Ramzio, - tarė Putuhepa, - ir niekada ne- 
tarnavote Šenarui. 

— Palieku apie tai spręsti jums pačiai. 

— Kadešo mūšis įvyko, — pranešė ji. - Ramzis nugalėjo są- 
jungininkų kariuomenę. 

Ašai pasirodė, kad salės grindys sujudėjo po jo kojomis, ir 
jis susvyravo kaip girtas: 

— Jūs juokaujate... 

— Aš visai nenusiteikusi juokauti. 

— Nugalėjo sąjungininkų kariuomenę... - pakartojo apstul- 
bęs Aša. 

— Mūsų imperatorius gyvas ir laisvas, - pridūrė Putuhepa, — 
o Kadešo tvirtovė nepaimta. 

Diplomato nuotaika apniuko. 

— Kokį gi likimą jūs man numatėte? 

— Aš jus mielai sudeginčiau ant laužo kaip šnipą, bet jūs 
tapote vienu iš derybų objektų. 


Egipto kariuomenė įsikūrė stovykloje priešais tvirtovę, ku- 
rios sienos liko pilkos ir niūrios, nors kaitino birželio pradžios 
saulė. Po Ramzio susitikimo su Muvataliu faraono kariai nė 
karto nepuolė Kadešo. Nuo tvirtovės sienų viršaus Uri-Tešu- 

bas su hetitų lankininkais stebėjo priešus, kurie ramiausiai dir- 
bo įvairius kasdienius darbus, rūpindamiesi arkliais, asilais ir 
jaučiais, arba pramogavo, rengdami imtynių varžybas, o, ati- 
trūkę nuo darbų ir pramogų, kirto įvairiausius patiekalus, ku- 
riuos ruošė amžinai tarpusavyje besirieją pulkų virėjai. 

Aukštiesiems karininkams Ramzis davė vienintelį įsakymą: 
palaikyti drausmę. Nė vienam iš jų nebuvo pasakyta nė žodžio 
apie sutartį, sudarytą su Muvataliu. 

Naujasis Seto junginio vadas išdrįso užduoti valdovui klau- 
simus, kurie rūpėjo kiekvienam kariui. 

— Didenybe, mes visi suglumę. 

— Nejaugi tai, kad pasiekta šitokia pergalė, neperpildo jūsų 
džiaugsmu? 

— Mes suprantame, Didenybe, kad Kadešo mūšį laimėjote 
jūs vienas, tačiau kodėl mes nepuolame tos tvirtovės? 

— Nes neturime jokios galimybės ją paimti. Reikėtų paau- 
koti mažiausiai pusę mūsų kariuomenės, bet ir tuo atveju ne- 
galėtume būti tikri savo pergale. 

— Kiek dar laiko mes turėsime likti čia ir spoksoti į tą pra- 
keiktą tvirtovę? 

— Aš sudariau sutartį su Muvataliu. 

— Jūs turite omenyje... taikos sutartį? 

— Jam buvo iškeltos tam tikros sąlygos; jei jos nebus įvykdy- 
tos, mes vėl imsimės karo veiksmų. 

— Kiek laiko jūs jiems davėte, Didenybe? 

— Ligi šios savaitės pabaigos. Tada aš sužinosiu, ko vertas 
hetitų imperatoriaus žodis. 


Kelyje, vedančiame tvirtovėn iš šiaurės, pasirodė tolimas dul- 
kių debesis. Prie Kadešo artinosi daug hetitų karo vežimų. Gal- 
būt tie karo vežimai sudarė priešakinį dalinį, priklausantį pa- 
galbinei armijai, skubančiai išvaduoti Muvatalį ir jo sąjungi- 
ninkus? 

Ramzis nuramino egiptiečių stovykloje kilusį sąmyšį. Įšo- 
kęs savo vežiman, kurį traukė „Pergalė Tėbuose“ ir „Deivė 
Mut patenkinta“, liūto lydimas valdovas nuvažiavo pasitikti 
hetitų būrio. 

Hetitų lankininkai neatitraukė rankų nuo pavadžių. Garsas 
apie Ramzį ir Nugalėtoją jau spėjo pasklisti visoje Hetitų im- 
perijoje. 

Nuo vieno vežimo nulipo žmogus ir leidosi faraono link. 

Elegantiškas, išdidaus veido, kurį puošė ploni išpuoselėti 
ūsiukai, lanksčiai žengiantis Aša pamiršo etiketo taisykles ir 
puolė prie Ramzio. 

Draugai apsikabino. 

— Ar mano laiškas buvo nors kiek naudingas, Didenybe? 

— Ir taip, ir ne. Aš nesugebėjau atsižvelgti į tavo perspėjimą, 
bet likimas buvo Egiptui palankus ir veikė jo naudai. Tavo įspė- 
tas aš atskubėjau čia negaišdamas laiko, o nugalėjo Amonas. 

— Aš jau maniau, kad niekuomet nebepamatysiu Egipto. He- 
titų kalėjimai - kraupūs. Žinoma, aš pamėginau įtikinti prie- 
šininką, kad esu Šenaro bendrininkas. Turbūt tai išgelbėjo man 
gyvybę. Paskui siubtelėjo visa banga įvykių. Ne, numirti ten 
būtų reiškę visiems parodyti, kad man neatleistinai trūksta sko- 
nio. 

— Mums reikia nuspręsti, ar sudarysime paliaubas, ar tęsi- 
me karą. Tavo nuomonė man bus tikrai naudinga. 

Palapinėje Ramzis parodė Ašai hetitų imperatoriaus atsiųstą 
raštą. 


Aš, Muvatalis, esu tavo tarnas, Ramzi, ir pripažįstu tave esant 
tikruoju Šviesos Sūnumi. Mano šalis yra tavo tarnaitė, ji puola 
tau į kojas. Bet nepiktnaudžiauk savo valdžia! 

Tavo valia nepalenkiama, tu tai įrodei, pasiekęs didelę pergalę. 
Tačiau kodėl turėtum naikinti tavo tarno tautą? Kodėl tavo šir- 
dyje turėtų liepsnoti pyktis? 

Kadangi tu nugalėjai, pripažink, kad taika geriau už karą, ir 
dovanok hetitams gyvybę. 


— Puikus diplomatinis stilius, - pagyrė Aša. 

— Kaip tau atrodo, ar šis raštas bus aiškus visoms kaimyni- 
nėms šalims? 

— Tai tikras diplomatijos meno kūrinys! Tai, kad hetitų val- 
dovas nugalėtas mūšyje, jau nauja ir neįprasta, o tai, kad jis 
pripažįsta savo pralaimėjimą, - dar vienas stebuklas, kurį gali- 
ma tau priskirti. 

— Man nepavyko paimti Kadešo. 

— Bene tai svarbu! Tu laimėjai lemiamą mūšį. Nenugalima- 
sis Muvatalis dabar laiko save tavo pavaldiniu — bent taip jis 
sako... Šis priverstinis nusižeminimas nepaprastai sustiprins 
tavo autoritetą. 

Muvatalis ištesėjo Žodį: surašė tinkamą dokumentą ir pa- 
leido Ašą laisvėn, tad Ramzis įsakė savo kariuomenei pasi- 
ruošti kelionėn ir leistis atgal į Egiptą. 

Prieš palikdamas vietovę, kur žuvo tiek jo tėvynainių, Ram- 
zis atsigręžė į tvirtovę, iš kurios netrukus gyvi ir sveiki turėjo 
išeiti Muvatalis su sūnumi ir broliu. Faraonui nepavyko sunai- 
kinti to hetitų galybės simbolio, bet kas liks iš tos galybės po 
triuškinamo sąjungininkų pralaimėjimo? Muvatalis, skelbiąsis 
Ramzio tarnu... Kas būtų išdrįsęs nors įsivaizduoti tokią sėk- 
mę? Niekada valdovas nepamirš, kad tik jo dangiškojo tėvo, 
kurio jis šaukėsi, pagalba leido jam paversti katastrofą triumfu. 


— Kadešo lygumoje nebeliko nė vieno egiptiečio, - pranešė 
sargybos viršininkas. 

— Pasiųsk žvalgus į pietus, į rytus ir į vakarus, - įsakė Muva- 
talis savo sūnui Uri-Iešubui. - Galbūt Ramzis įsiminė gautą 
pamoką ir paslėpė savo armiją miške, norėdamas mus užpulti 
tuo metu, kai išeisime iš tvirtovės. 

— Kiek dar laiko mums teks bėgti? 

— Mums reikia grįžti į Hatušą, —- pasakė Hatušilis, - atkurti 
kariuomenę ir peržiūrėti savo veiklos tikslus bei būdus. 

— Aš kreipiuosi ne į nugalėtą karvedį, - plykstelėjo Uri-Ie- 
šubas, — o į hetitų imperatorių. 

— Nurimk, sūnau, - įsikišo Muvatalis. - Aš manau, kad vy- 
riausiasis jungtinės armijos karvedys niekuo nekaltas. Mes vi- 
si nepakankamai įvertinome asmeninę Ramzio galią. 

— Jeigu jūs būtumėt leidęs veikti man, mes būtume nugalėję! 

— Klysti. Egiptiečių ginkluotė yra puikios kokybės, faraono 
kovos vežimai verti mūsiškių. Tiesioginis susidūrimas lygumoje, 
kurį tu siūlei, būtų pasibaigęs ne mūsų naudai, ir mūsų ka- 
riuomenė būtų patyrusi didelių nuostolių. 

— Ir jūs tenkinatės tuo žeminančiu pralaimėjimu... 

— Mes išsaugojome šią tvirtovę; Hetitų imperija neužgrobta — 
karas su Egiptu tęsis. 

— Kaip jis gali tęstis po to, kai jūs pasirašėte tokį mus Žžemi- 
nantį dokumentą! 

— Juk tai buvo ne taikos sutartis, — patikslino Hatušilis, - o 
paprastas laiškas, vieno valdovo siųstas kitam. Tai, kad Ram- 
zis juo pasitenkino, rodo jo neprityrimą. 

— Betgi Muvatalis ten nedviprasmiškai pareiškia, kad laiko 
save Faraono pavaldiniu! 

Hatušilis nusišypsojo. 

— Kai pavaldinys turi reikiamo dydžio kariuomenę, niekas 
jam nedraudžia pakelti maištą. 

Uri-Iešubas įrėmė įžūlų žvilgsnį į Muvatalį. 

— Neklausykite daugiau to menkystės, tėve, ir suteikite man 
neribotus karinius įgaliojimus! Diplomatinės gudrybės ir klasta 
nieko neduos. Aš vienas, tiktai aš galiu sutriuškinti Ramzį. 

— Grįžkime į Hatušą, - atkirto imperatorius. — Įkvėpus mū- 
sų kalnų oro, protas beregint prašviesės. 


57 


Staigiu ir smarkiu šuoliu Ramzis paniro į baseiną, kur maudė- 
si Nefertarė, nuplaukė ligi jos po vandeniu ir apglėbė žmoną 
per liemenį. Apsimesdama esanti užklupta iš netyčių ir be ga- 
lo nustebusi, ji nugrimzdo gilyn, bet tuoj pat jiedu apsikabinę 
lėtai iškilo į paviršių. Auksaspalvis šuo Budrius lodamas laks- 
tė aplink baseiną, o Nugalėtojas, pasipuošęs plonu auksiniu 
antkakliu, kuriuo jis buvo apdovanotas už drąsą, snaudė fig- 
medžio šešėlyje. 

Ramzis negalėjo žiūrėti į Nefertarę ir likti abejingas jos gro- 
žiui, kuris jį burte užburdavo. Pranokdamas jausmų bei pažiūrų 
bendrumą ir kūniškąjį potraukį, juos siejo paslaptingas ryšys, stip- 
resnis už laiką ir mirtį. Švelni rudens saulė užliejo jų veidus savo 
palaiminga šviesa, kol jiedu plaukiojo žalsvai žydrame baseino 
vandenyje. Ramziui su Nefertare išlipus ant pakraščio, Budrius 
liovėsi lojęs ir ėmė laižyti jiems kojas. Valdovo šuo nekentė van- 
dens ir niekaip neįstengė suprasti, kokį gi malonumą gali jausti 
jo šeimininkas, būdamas šlapias nuo galvos iki kojų. Karališko- 
sios poros į valias paglostytas ir paglamonėtas, Budrius įsitaisė 
tarp priekinių didžiulio liūto letenų ir saldžiai užmigo. 

Nefertarė sukėlė jam tokį geismą, kad Ramziui ėmė atro- 
dyti, jog jis visas liepsnoja. Jo rankos nuslydo žydinčiu jaunos 
moters kūnu su tokiu pat įkarščiu, koks apima keliautoją, žen- 
giantį į nežinomą šalį. O Nefertarė iš pradžių niekuo jam ne- 
atsakė — ji buvo laiminga, kad Ramzis jos siekia, kad stengiasi 
ją užkariauti, ir mėgavosi ta laime. Bet ji neilgai pajėgė slo- 
pinti savo aistrą ir karštai atsiliepė į mylimojo glamones. 

Dabar visa šalis vadino Ramzį didžiuoju Ramziu. Jam grį- 
žus į Pi-Ramzį, gausi minia sveikino Kadešo mūšio nugalėto- 
ją, faraoną, kuriam pavyko ne tik priversti hetitus bėgti, bet ir 
nustumti juos atgal į jų žemes. Kelias savaites ir kaimuose, ir 
miestuose trukusios linksmybės leido deramai atšvęsti tą pui- 
kią pergalę. Priešo įsiveržimo pavojui išsisklaidžius, Egiptas 
vėl ėmė džiaugtis gyvenimu, o tą džiaugsmą dar labiau skatino 
puikus potvynis, žadėjęs gausų derlių. 

Penktieji Sečio sūnaus valdymo metai baigėsi triumfu. Nau- 
jieji karvedžiai buvo ištikimi valdovui, o faraono šlovės apa- 
kinti dvariškiai pripažino jo pranašumą ir nusilenkė jo valdžiai. 
Ramzio jaunystė ėjo į pabaigą. Dvidešimt aštuonerių metų vy- 
ras, valdęs Abi Žemes, pasižymėjo iškiliausiems valdovams bū- 
dinga proto ir valios jėga ir jau paliko neišdildomą pėdsaką 
savo laikų istorijoje. 

Ramstydamasis lazda, Homeras nuėjo pasitikti Ramzio. 

— Aš baigiau tai, ką buvau jums pažadėjęs, Didenybe. 

— Gal norite atsiremti į mano ranką ir truputį pasivaikščio- 
ti? Ar mudviem geriau prisėsti po jūsų citrinmedžiu? 

— Paėjėkime truputį. Pastaruoju metu mano galva ir ranka 
gerokai padirbėjo; dabar atėjo kojų eilė. 

— Tas naujas darbas privertė jus atidėti į šalį Iliadą. 

— Žinoma... Bet jūs man pakišote tokią puikią temą! 

— Kaipgi jūs ją išgvildenote? 

— Neiškraipydamas tiesos, Didenybe; aš nenuslėpiau nei jū- 
sų kariuomenės bailumo, nei jūsų vienišos ir beviltiškos ko- 
vos, nei kreipimosi į jūsų dieviškąjį tėvą. Šios nepaprastos per- 
galės aplinkybės taip mane įkvėpė, tarsi aš būčiau buvęs jau- 
nas poetas, rašąs savo pirmąjį kūrinį! Eilės liete liejosi, scenos 
pačios rikiavosi reikiama tvarka. Jūsų draugas Amenis padėjo 
man išvengti kai kurių gramatinių klaidų; egiptiečių kalba ne- 
lengva, bet tokia lanksti ir tiksli, kad poetui ji - tikras lobis. 

— Pasakojimas apie Kadešo mūšį bus iškaltas iš lauko pusės 
pietinėje Karnako šventyklos didžiosios kolonų salės sienoje, — 
pasakė Ramzis. — Jį bus galima perskaityti taip pat išorinėje 
Luksoro šventyklos kiemo sienų pusėje, ant šventyklos pilono 
fasado, ant išorinių Abido šventyklos sienų ir būsimajame ma- 
nosios milijonų metų šventyklos priekiniame kieme. 

— Taigi, amžinybės akmuo visiems laikams išsaugos prisimi- 
nimą apie Kadešo mūšį. 

- Šitaip aš noriu pagerbti neregimąjį dievą, Homerai, ir tvar- 
kos pergalę prieš sumaištį —- galbūt teisingiau būtų pasakyti: 
Įstatymo galią įveikti sumaištį. 

— Jūs mane stebinate, Didenybe, o jūsų šalis kasdien mane 
stebina dar labiau. Juk aš netikėjau, kad jūsų garsusis Įstaty- 
mas padės jums nugalėti priešą, pasiryžusį jus sunaikinti. 

— Jeigu Maat meilė nebeskatins mano minties ir valios, mano 
valdymas beregint pasibaigs, o Egiptas suras sau kitą valdovą. 


Nors Amenis sukimšdavo daugybę maisto, jis nė kiek ne- 
storėjo. Vis toks pat liesas, perblyškęs ir liguistas, valdovo as- 
mens sekretorius nė nosies nebeiškišdavo iš savo raštinės ir su 
nedidele padėjėjų grupe tvarkė įspūdingas krūvas bylų. Nuo- 
lat palaikydamas tiesioginį ryšį su viziriu ir ministrais, Amenis 
puikiai žinojo, kas dedasi šalyje, ir stebėjo, kad kiekvienas aukš- 
tas pareigūnas nepriekaištingai atliktų jam skirtą užduotį. 
Ramzio vaikystės draugo supratimu, teisingas valstybės valdy- 
mas turėjo remtis vienu labai paprastu principu: kuo aukštes- 
nis buvo užimamas postas, tuo didesnė turėjo būti atsakomy- 
bė ir tuo griežtesnė bausmė turėjo būti skiriama klaidos arba 
aplaidumo atvejais. Visi, pradedant ministru ir baigiant sky- 
riaus viršininku, privalėjo atsakyti už savo pavaldinių klaidas 
ir gauti už jas atitinkamą atpildą. Ministrai, atleisti iš savo pa- 
reigų, ir perkelti į žemesnes pareigas valdininkai savo kailiu 
patyrė Amenio griežtumą. 

Kai valdovas būdavo Pi-Ramzyje, jo slaptasis patarėjas lan- 
kydavosi pas jį kasdien. Jam išvykus į Tėbus ar į Memfį, Ame- 
nis parengdavo išsamius pranešimus, kuriuos faraonas labai 
atidžiai perskaitydavo, o tada apsvarstydavo ir išspręsdavo vie- 
ną ar kitą klausimą. 

Raštininkas baigė aiškinti valdovui savo sumetimus dėl už- 
tvankų sutvirtinimo, kurį reikėjo atlikti kitais metais, kai į raš- 
tinę, pilną lentynų, kuriose buvo sukrauti kuo rūpestingiau- 
siai surūšiuoti papirusai, buvo įleistas Seramana. Milžinas sar- 
das nusilenkė valdovui. 

— Ar tu vis dar pyksti ant manęs? - paklausė Ramzis. 

— Aš nebūčiau palikęs jūsų mūšio lauke. 

— Buvo nepaprastai svarbu, kad tu saugotum mano žmoną 
ir motiną. 

— Aš to neneigiu, bet man būtų buvę smagu jus lydėti ir pa- 
kloti kaip galima daugiau hetitų. Jų pasipūtimas mane tiesiog 
siutina. Kai kas nors siekia, kad juos laikytų geriausiais pasau- 
lyje kariais, lai nesislepia tvirtovėje! 

— Seramana, mes turime ne taip daug laiko, - įsikišo Ame- 
nis. — Ką tau pavyko išsiaiškinti"? 

— Nieko, - atsakė Seramana. 

— Jokių pėdsakų? 

— Aš radau vežimą ir mūsų tvarkos sergėtojų lavonus, bet 
Šenaro kūno ten nebuvo. Pasak pirklių, pasislėpusių nuo smė- 
lio audros iš akmenų sukrautoje lūšnelėje, viesulas buvęs ne- 
paprastai smarkus ir užtrukęs neįprastai ilgai. Aš nukeliavau 
iki Hargos oazės ir galiu jums prisiekti, kad drauge su savo 
vyrais uoliai apieškojau dykumą. 

- Eidamas apgraibomis, Šenaras tikriausiai įkrito į išdžiū- 
vusios upės vagą, ir jį užpustė smėlis, - nutarė Amenis. 

— Visi taip mano, - sutiko Seramana. 

— Tik ne aš, - pareiškė Ramzis. 

— Jis neturėjo jokios galimybės ištrūkti iš to pragaro, Dide- 

nybe; išsukęs iš pagrindinio kelio, jis pasiklydo ir neįstengė 
ilgai atsilaikyti prieš audrą, smėlį ir troškulį. 

— Jo neapykanta tokia stipri, kad atstos jam valgį ir gėrimą. 
Šenaras gyvas. 


Padėjęs lelijų ir papirusų puokštę ant aukų altoriaus, val- 
dovas stabtelėjo susitelkti priešais dievo Toto statulą Užsie- 
nio reikalų ministerijos prieangyje. Sėdinčio paviano pavi- 
dalo Žinių ir išminties dievo galvą vainikavo pusmėnulis, jis 
buvo pakėlęs akis į dangų ir žvelgė į žmonėms nepasiekia- 
mas tolumas. 

Ramziui einant per ministeriją, pareigūnai stojosi ir žemai 
jam lenkėsi. Aša, naujasis užsienio reikalų ministras, pats at- 
vėrė valdovui savo kabineto duris. Faraonas apkabino savo 
draugą, dvaro akyse tapusį didvyriu. Valdovo atvykimas buvo 
ryškus pagarbos ir palankumo ženklas, patvirtinąs, kad Aša 
tikrai yra Egipto diplomatijos viršininkas. 

Jo kabinetas labai skyrėsi nuo Amenio raštinės. Iš Sirijos 
atvežtų rožių puokštės; gėlių kompozicijos iš narcizų ir me- 
detkų; grakščios alebastro vazos, stovinčios ant apvalių viena- 
kojų staliukų; aukštos lempos, akacijos medžio skrynios ir spal- 
vingos užuolaidos vertė atvykėlį jaustis ne darbo kabinete, o 
kokios nors prabangios sodybos kambaryje. 

Protu švytinčiomis akimis, elegantiškas, užsidėjęs lengvą iš- 
kvėpintą peruką, Aša panėšėjo į lengvabūdį, išsipusčiusį puo- 
tos svečią, kiek iš aukšto žvelgiantį į paprastus mirtinguosius. 
Kas būtų galėjęs pamanyti, kad tas aukštuomenės liūtas suge- 
bės tapti šnipu, besidangstančiu prekeivio drapanomis, ir leis- 
tis kelionėn priešiško hetitų krašto keliais? Prabangiėos naujo- 
jo ministro kabineto aplinkos negadino jokia bylų krūva - Aša 
mieliau saugojo svarbiausias žinias ir duomenis savo stebuk- 
lingai talpioje atmintyje. 

— Bijau, kad būsiu priverstas atsistatydinti, Didenybe. 


CHRISTIAN JACO m RAMZIS. KADEŠO MŪŠIS 373 


— O ką, padarei kokią nors rimtą klaidą ar kuo nors prasi- 
kaltai? 

— Taip, - neveiksmingumu. Nors mano tarnybų darbuotojai 
netausojo nei savo jėgų, nei pastangų, jiems nepavyko rasti Mo- 
zės. Tai net įdomu... Paprastai liežuviai gana greit atsiriša. Ma- 
no nuomone, yra vienintelis paaiškinimas: Mozė pasislėpė kaž- 
kokioje nuošalioje, dievų ir žmonių pamirštoje vietoje ir niekur 
iš ten nepakrutėjo. Jeigu jis pakeitė vardą ir įsiliejo beduinų 
šeimon, bus labai sunku, o gal net neįmanoma jo atpažinti. 

— Tęsk paieškas. O kas girdėti apie hetitų šnipinėjimo tin- 
klą, įkurtą mūsų šalyje? 

— Jaunos šviesiaplaukės moters kūnas buvo palaidotas ne- 
nustačius jos asmenybės, o kerėtojas dingo. Be abejo, jam pa- 
vyko pabėgti iš Egipto. Ir šiuo atveju - jokių šnekų, tarsi visi to 
tinklo nariai būtų išgaravę per keletą dienų. Mes išvengėme 
baisaus pavojaus, Ramzi. 

— Ar tas pavojus iš tiesų išsisklaidė? 

— Drąsiai tai teigdamas, pasirodyčiau pernelyg pasitikįs sa- 
vimi, - pripažino Aša. 

— Būk budrus. 

— Aš dažnai mąstau, ko dabar griebsis hetitai, — prisipažino 
Aša. — Jie jaučiasi pažeminti pralaimėjimo, o vidiniai jų priešta- 
ravimai labai gilūs. Jie nesitenkins sudaryta taika, bet jiems pri- 
reiks daugelio mėnesių, o gal net kelerių metų, kol atgaus jėgas. 

— Kaip elgiasi Meba? 

— Mano garbusis pirmtakas tapo uoliu pavaduotoju ir pa- 
galbininku, mokančiu būti savo vietoje. 

— Nepasikliauk juo. Kaip buvęs ministras, jis gali tau tik pa- 
vydėti. Ką praneša mūsų įgulų viršininkai iš Pietų Sirijos? 

— Visur esą tylu ramu; bet aš tik iš dalies pasitikiu jų įžvalgu- 
mu, todėl rytoj pats išvykstu į Amuru provinciją. Kaip tik ten 
mes privalome sutelkti pajėgas, kurios įstengtų sustabdyti he- 
titų puolimą. 

Norėdama numalšinti savo įniršį, žynė Putuhepa atsiskyrė 
nuo pasaulio švenčiausioje hetitų sostinės vietoje - požemi- 
niame aukštutinio miesto kambaryje, iškaltame uoloje neto- 
li akropolio, kur kilo imperatoriaus rūmai. Pralaimėjęs Ka- 
dešo mūšį, Muvatalis nutarė nebeprisileisti artyn nei brolio, 
nei sūnaus ir stiprino savo vienvaldystę teigdamas, kad tik jis 
vienas sugebės palaikyti pusiausvyrą tarp besivaržančių gru- 
puočių. 

Požeminio kambario lubos buvo skliautuotos, o sienas puo- 
šė iškalti reljefai, vaizduoją sparnuota saule vainikuotą impe- 
ratorių kario ir žynio pavidalu. Putuhepa pasuko prie Praga- 
ro altoriaus, ant kurio buvo padėtas kruvinas kalavijas. 

Kaip tik čia ji atėjo ieškoti įkvėpimo, kuris jai buvo būtinas, 
norint išgelbėti vyrą nuo Muvatalio rūstybės ir leisti Hatuši- 
liui atgauti imperatoriaus malonę. Be to, Uri-Iešubas, remia- 
mas kovingiausiai nusiteikusios karo aristokratijos dalies, ne- 
sėdės rankų sudėjęs ir pamėgins sunaikinti Hatušilį, o gal net 
nužudyti ir Muvatalį. 

Putuhepa ligi vidurnakčio mąstė tik apie savo vyrą. 

Pragaro dievai pakuždėjo jai atsakymą. 


Mažojoje taryboje, kurią sudarė imperatorius Muvatalis, jo 
sūnus Uri-Tešubas ir brolis Hatušilis, kilo smarkus ginčas. 

— Tik Hatušiliui tenka atsakomybė už mūsų pralaimėjimą, — 
pareiškė Uri-Iešubas. - Jei sąjungininkų kariuomenei būčiau 
vadovavęs aš, mes būtume sutriuškinę egiptiečių armiją. 

— Mes ją sutriuškinome, — priminė Hatušilis, - bet ar kas 
galėjo numatyti Ramzio elgesį? 

— Aš būčiau jį nugalėjęs! 

— Nesigirk, — įsikišo imperatorius, — niekas nebūtų įveikęs 
tos jėgos, kuri tą dieną įkvėpė jį kovai. Kai prabyla dievai, rei- 
kia mokėti išgirsti jų balsą. 

Muvatalio žodžiai sutrukdė jo sūnui tęsti pokalbį taip, kaip 
jis buvo numatęs, todėl jis pradėjo puolimą kita linkme. 

— Ką jūs numatote daryti ateityje, tėve? 

— Aš apie tai galvoju. 

— Nebe laikas galvoti! Kadeše mes užsitraukėme gėdą, tad 
reikia veikti kuo greičiau. Patikėkite man vadovavimą mūsų 
jungtinės armijos likučiams, ir aš užimsiu Egiptą. 

— Nesąmonė, - pasakė Hatušilis. - Pirmiausia mums turi 
rūpėti išsaugoti savo ryšius. Mūsų sąjungininkai neteko dau- 
gelio karių; daugelio kunigaikščių sostai gali susvyruoti, jei mes 
jų neparemsime pinigais. 

— Pralaimėjusiojo plepalai! - atkirto Uri-Iešubas. - Hatu- 
šilis siekia laimėti laiko, kad galėtų nuslėpti esąs bailys ir men- 
kystė. 

— Prikąsk liežuvį, - užriko Muvatalis, - plūsdamasis nieko 
nelaimėsi. 

— Gana dvejonių, tėve: aš reikalauju neribotų įgaliojimų. 

— Imperatorius — aš, Uri-Iešubai, ir ne tu man nurodinėsi, 
ką turėčiau daryti. 

— Na, ir likite su savo netikusiu patarėju, jei taip labai to 
norite, O aš pasitraukiu į savo kambarius ir neišeisiu iš rūmų 
tol, kol jūs neįsakysite man vesti mūsų karius į pergalę. 

Ir Uri-Iešubas smarkiai trypdamas išlėkė iš priėmimų salės. 

— O juk jis truputį teisus, - pripažino Hatušilis. 

— Ką tu turi omenyje? 

— Putuhepa prašė Pragaro dievų patarimo. 

— Ką gijie atsakė? 

— Mes turime atitaisyti Kadešo nesėkmę. 

— Tu jau numatei veiksmų planą? 

— Jis pavojingas, bet aš pasirengęs rizikuoti. 

— Tu - mano brolis, Hatušili; man brangi tavo gyvybė. 

— Nemanau, kad Kadeše padariau kokią nors klaidą. La- 
biausiai man rūpi imperijos didybė. Aš įvykdysiu tai, ko reika- 
lauja Pragaro dievai. 


Sodininkas Nedžemas, tapęs Didžiojo Ramzio žemdirbys- 
tės ministru, taip pat buvo jo sūnaus Kha mokytojas. Sužavė- 
tas vaiko gabumų skaityti ir rašyti, jis leido berniukui tenkinti 
savo polinkį mokytis. 

Ministras su valdovo sūnumi sutarė kuo puikiausiai, o Ram- 
zis džiaugėsi tokiu auklėjimu. Tačiau romusis Nedžemas pir- 
mąkart pasijuto privaląs pasipriešinti Ramzio įsakymui, žino- 
damas, kad tokia nepagarba taps jo atleidimo iš pareigų prie- 
žastimi. 

— Jūsų Didenybe... 

— Klausau tavęs, mano gerasis Nedžemai. 

— Kalba apie jūsų sūių. 

— Ar jis pasirengęs kelionei? 

— Taip, bet... 

— Gal jis nesveikuoja? 

— Ne, Didenybe, bet... 

— Tada tegu tuoj pat ateina čia. 

— Jūsų Didenybe, tik nepykit už tai, ką pasakysiu. Aš nesu 
tikras, kad toks mažas vaikas gali įveikti jūsų parengtą pavojų. 

— Palik apie tai spręsti man, Nedžemai. 

— Juk pavojus... Pavojus iš tiesų didelis! 

— Kha privalo pažvelgti į akis savo likimui, kad ir koks jis 
būtų. Mano sūnus ne toks kaip kiti vaikai. 

Nedžemas suprato, kad visos jo pastangos bus bevaisės. 

— Kartais aš apgailestauju, kad tai iš tikrųjų taip, Didenybe. 

Virš Deltos pūtė šaltas šiaurės vėjas, bet jis nepajėgė išsklai- 
dyti didelių, juodų debesų, pritvinkusių lietaus. Sėdėdamas bal- 
ne už jojančio puikiu širmu žirgu tėvo nugaros, mažasis Kha 
drebėjo. 

— Man šalta, tėve; ar negalėtume joti ne taip greit? 

— Mes skubame. 

— Kur tu mane vežiesi? 

— Pamatyti mirtį. 

— Gražiąją Vakarų deivę, kuri taip švelniai šypsosi? 

— Ne, tai teisuolių mirtis, o tu dar ne teisuolis. 

— Aš noriu juo tapti! 

— Ką gi, tuomet įveik pirmąją to kelio atkarpą. 

Kha sukando dantis. Jis niekada neapvils savo tėvo. 

Ramzis sustojo prie kanalo. Ten, kur jis atsišakojo nuo Ni- 
lo, stovėjo nedidelė granito šventyklėlė. Atrodė, kad šioje vie- 
tovėje tvyro tyla, rimtis ir ramybė. 

— Mirtis čia? 

— Šito pastato viduje. Jeigu tu jos bijai, tai neik ten. 

Kha nušoko ant žemės ir prisiminė magiškus užkeikimus, 
kurių išmoko iš pasakų. Jie turėjo užkirsti kelią pavojui. Vai- 
kas atsigręžė į tėvą. Ramzis nė nekrustelėjo. Kha suprato, 
kad jam nėra ko laukti pagalbos iš faraono, tad reikia eiti 
šventyklon. 

Saulę uždengė atslinkęs debesis, dangus aptemo. Vaikas dve- 
jodamas žengė pirmyn ir sustojo pusiaukelėje nuo tikslo, ne- 
priėjęs šventyklos: kelią jam pastojo juoda kaip rašalas, pla- 
čiagalvė, daugiau nei metro ilgio kobra, aiškiai ketinanti jį pulti. 

Suakmenėjęs iš siaubo, vaikas nesiryžo nė pabėgti. 

Įsidrąsinusi kobra ėmė šliaužti artyn. 

Dar akimirka, ir gyvatė kirs. Kliūvančiu liežuviu murmėda- 
mas senuosius užkeikimus, berniūkštis užsimerkė kaip tik ta- 
da, kai kobra pakilo, atsirėmusi uodega į žemę. 

Dvišaka lazda prispaudė šliužą prie smėlėto tako. 
— Ta mirtis — ne tau, mažyli, - pareiškė Setau. - Bėk pas 


tėvą. 

Kha pažvelgė Ramziui tiesiai į akis. 

— Kobra man neįgėlė todėl, kad aš kalbėjau tinkamus užkei- 
kimus... Aš tapsiu teisuoliu, juk taip? 

Kai Ramzis atėjo aplankyti motinos, Tuja, įsitaisiusi pato- 


giame krėsle, mėgavosi švelnia žiemos saulės šiluma, grožėjo- 
si auksu nutviekstais savo privataus sodo medžiais ir šneku- 


čiavosi su aukšta tamsiaplauke moterimi. 
— Dolante! - sušuko valdovas, atpažinęs seserį. 


— Nebūk jai per daug griežtas, - paprašė Tūja, - ji turi daug 


ką tau pasakyti. 
Išvargusi, perblyškusi Dolantė puolė Ramziui į kojas. 


— Maldauju, atleisk man! 
— Tu jautiesi kalta, Dolante? 
— Tas prakeiktas magas mane apkerėjo... Aš pamaniau, kad 
jis - doras Žmogus. 
— O kas jis toks? 
— Libis, burtų Žinovas, raganius. Jis laikė mane uždaręs vie- 


nuose namuose Memfyje, o kai iš ten pabėgo, privertė keliau- 
ti kartu su juo. Jei būčiau nepaklususi, jis būtų perrėžęs man 


gerklę. 
— Kodėl jis buvo toks Žiaurus? 
— Todėl, kad... Todėl, kad... 
Dolantė prapliupo verkti. Ramzis pakėlė ją nuo žemės ir 
padėjo jai atsisėsti. 

— Paaiškink man. 

— Kerėtojas... Kerėtojas nužudė tarnaitę ir jauną šviesiap- 
laukę moterį, kuri buvo jo mediumas. Jis užmušė jas, nes jos 
atsisakė jam paklusti ir padėti. 

— Tu visa tai matei? 

— Ne, aš buvau uždaryta savo kambary... Bet aš mačiau 1a- 
vonus, kai mes ėjome iš to namo. 

— Kodėl tas burtininkas laikė tave nelaisvėje? 

— Jis manė, kad aš esanti geras mediumas, ir ketino pasi- 
naudoti manimi, kad pakenktų tau, broli! Jis vis užduodavo 
man kažkokių kvaišalų ir klausinėdavo apie tavo įpročius... 
Bet aš nepajėgiau jam atsakyti į tuos klausimus. Pasukęs Libi- 
jos link, jis mane paleido. Aš išgyvenau siaubingas akimirkas, 
Ramzi, - aš buvau tikra, kad jis manęs nepasigailės! 

— Juk tu buvai labai neatsargi, argi ne taip? 

— Aš gailiuosi, Ramzi; jei tik tu žinotum, kaip aš gailiuosi! 

— Niekur neišvyk iš Pi-Ramzio dvaro. 

Aša gerai pažinojo Amuru provincijos kunigaikštį Bentešiną. 
Nelabai dėmesingas dievų žodžiui, jis kur kas daugiau dėme- 
sio skyrė auksui, moterims ir vynui. Tai buvo ištvirkęs parsida- 
vėlis, besirūpinąs tik savo gerove ir malonumais. 

Kadangi Amuru provincijai turėjo atitekti svarbiausias stra- 
teginis vaidmuo, Egipto diplomatijos viršininkas nešykštėjo 
priemonių, galinčių jam užtikrinti veiksmingą Bentešinos pa- 
ramą. Visų pirma Aša atvyko pats, dargi faraono vardu, taip 
liudydamas kunigaikščiui savo pagarbą. Be to, jis atgabeno 
Bentešinai daug vertingų dovanų: prabangių audinių, puikaus 
vyno, alebastro indų, iškilmėms skirtų puošnių ginklų ir kara- 
liškojo dvaro vertų baldų. 

Dauguma Egipto karių, paskirtų į Amuru provincijoje 1š- 
dėstytas įgulas, buvo pašaukti į pagalbinę armiją, kurios atvy- 
kimas prie Kadešo nulėmė pergalingą mūšio baigtį. Grįžę į 
Egiptą, jie gavo ilgų atostogų, 0 jomis pasinaudoję galėjo tęsti 
karo tarnybą. Todėl Aša atsivedė penkiasdešimties karininkų 
būrį, kurie buvo įpareigoti apmokyti vietines ginkluotąsias pa- 
jėgas dar prieš atvykstant iš Pi-Ramzio tūkstančiui pėstininkų 
ir lankininkų, turėjusių paversti Amuru stipria karo baze. 

Įsėdęs į laivą Pelūzoje, Aša pasuko šiaurėn. Kadangi vėjai 
buvo palankūs, o jūra rami, jo kelionė užtruko neilgai ir buvo 
maloni. Tai, kad laive buvo jauna sirė, prisidėjo prie kelionės 
žavesio. 

Kai egiptiečių laivas įplaukė Beiruto uostan, krantinėje jo 
jau laukė kunigaikštis Bentešina su savo dvariškiais. Linksmas 

ir apkūnus penkiasdešimtmetis juodais spindinčiais ūsais, Ben- 
tešina išbučiavo Ašą į abu skruostus ir ėmė liaupsinti stebuk- 
lingą pergalę, kurią Didysis Ramzis pasiekė prie Kadešo, to- 
kiu būdu iš esmės pakeisdamas ligi tol pasaulyje nusistovėju- 
sią pusiausvyrą. 

— Kokią nuostabią karjerą jūs padarėte, brangusis Aša! Toks 
jaunas, o jau galingojo Egipto užsienio reikalų ministras... Že- 
mai lenkiu prieš jus galvą. 

— Tai nebūtina, juk aš atvykau kaip draugas. 

— Jūs gyvensite mano rūmuose, O visi jūsų norai bus nedel- 
siant vykdomi. 

Bentešinos akys gosliai sublizgo: 

— Gal pageidautumėte... jaunos skaistuolės? 

— Kas gi bus toks kvailas, kad paniekintų tokį lobį? Pažvelk 
į tas kuklias dovanas, Bentešina, ir pasakyk man, ar jos tau 
patinka? 

Jūreiviai iškėlė į krantinę dėžes su dovanomis. 

Šnekusis Bentešina neslėpė pasitenkinimo. Pamatęs nepa- 
prastai dailaus darbo lovą, jis palaimingai atsiduso: 

— Ak jūs, egiptiečiai! Kas jau kas, o jūs mokate mėgautis gy- 
venimu! Man knieti išbandyti tą ištaigingą guolį... ir ne vienam! 

Kadangi kunigaikštis buvo puikiai nusiteikęs, Aša pasinau- 
dojo proga ir pristatė jam atsivežtuosius karininkus. 

— Kaip ištikimas Egipto sąjungininkas, tu privalai padėti 
mums sudaryti patikimą gynybos sistemą, kuri saugos Amuru 
ir privers hetitus pamiršti norą tave pulti. 

— Šito trokštu visa širdimi, — pritarė Bentešina. - Aš pavargau 
nuo karų, kurie kenkia prekybai. Mano tauta nori jaustis saugi. 

— Po kelių savaičių Ramzis atsiųs čia armiją, o kol kas šie 
karininkai apmokys tavo karius. 

— Puiku, puiku... Hetitų imperija patyrė stambų pralaimėji- 
mą, o Muvataliui teko susidurti su kova šeimoje — tarp jo sū- 
naus Uri-Tešubo ir brolio Hatušilio. 

— O į ką labiau linksta kariškiai? 

— Jie taip pat atrodo susiskaldę. Vieni iš jų palaiko Uri-Te- 
šubą, kiti - Hatušilį. Šiuo metu imperatoriui dar sekasi palai- 
kyti vienybę — ar bent jos viziją, tačiau negalima atmesti ir gre- 
siančio valstybės perversmo. Be to, kai kurie Kadešo koalici- 
jos nariai apgailestauja, kad buvo įtraukti į tą pražūtingą nuo- 
tykį, kainavusį tiek žmonių, ginklų ir lėšų... Kai kurie mielai 
pasiieškotų naujo šeimininko, kuriuo galėtų būti faraonas. 

— Nuostabios perspektyvos. 

— O aš Žadu jums nepamirštamą vakarą! 


Jauna stambiakrūtė, plačiašlaunė libanietė atsigulė ant Ašos 
ir ėmė švelniai masažuoti jo kūną savuoju, ritmingai judėda- 
ma pirmyn ir atgal. Kiekvienas jos odos lopinėlis buvo iškvė- 
pintas, o švelnūs gaktos plaukai vešėjo it tankus miško jau- 
nuolynas, kuriame taip lengva ir malonu pasiklysti. 

Nors Aša jau kelis kartus buvo stojęs į pergalingas dviko- 
vas, jis neliko abejingas. Kai tik jaunos libanietės masažas pa- 
darė reikiamą poveikį, Aša parvertė ją aukštielninką. Radęs 
saldų kelią į slapčiausias jos vieteles, jis drauge su mergina 
išgyveno dar vieną svaigaus malonumo akimirką. Žinoma, ji 
jau seniai buvo netekusi skaistybės, tačiau puikiai įvaldytas gla- 
monių menas su kaupu atstojo tą nepataisomą praradimą. Nei 
jis, nei ji neištarė nė žodžio. 

— Dabar eik, - pasakė Aša, - aš noriu miego. 

Mergina atsikėlė ir išėjo iš erdvaus kambario, kurio langai 
žvelgė į sodą. Aša jau spėjo ją pamiršti ir galvojo apie tai, ką 
išgirdo iš Bentešinos. Taigi Muvatalio suburti sąjungininkai 
beveik pasiryžę sprukti kas kur, o pati sąjunga netrukus gali 
iširti... Iš tiesų veikti — o svarbiausia, teisingai veikti - bus ne- 
lengva, užtat kaip įdomu! 

Į kokią kitą galingą valstybę kreipsis buvę sąjungininkai, jeigu 
liausis pasitikėję hetitų imperatoriumi? Žinoma, ne į Egiptą. 

Faraonų šalis yra per toli, 0 jos mąstymo būdas pernelyg ski- 
riasi nuo smulkių, karingų ir nepastovių Azijos kunigaikščių. 
Diplomatui į galvą šovė viena mintis, sukėlusi jam tokį neri- 
mą, kad Aša panoro nedelsiant žvilgtelėti į regiono žemėlapį. 

Kambario durys atsivėrė. 

Įėjo geibus vyriškis. Jo plaukus prilaikė platus raištis, kaklą 
puošė kuklus sidabro vėrinys, ant kairiojo Žasto spindėjo to- 
kia pat apyrankė. Vyriškis vilkėjo margaspalviu apdaru, ne- 
dengiančiu pečių. 

— Aš vardu Hatušilis. Esu hetitų imperatoriaus Muvatalio 
brolis. 

Aša sutriko. Tiesa, vos vieną kitą akimirką, bet vis dėlto su- 
triko. Ar tik kelionės nuovargis ir meilės žaidimai nebus sukė- 
lę jam regėjimų? 

— Ne, Aša, jūs nekliedite ir nesapnuojate. Esu laimingas ga- 
lėdamas susipažinti su Egipto diplomatijos viršininku ir labai 
artimu didžiojo Ramzio draugu. 

— Jūs - čia, Amuru provincijoje... 

— Aša, jūs mano belaisvis. Įspėju: net nebandykite bėgti — 
jums vis tiek nepavyks. Mano vyrai užėmė jūsų laivą ir suėmė 
jūsų įgulą bei jus atlydėjusius kariškius. Hetitų imperija vėl 
šeimininkauja Amuru provincijoje. Ramzis suklydo, nepakan- 
kamai įvertinęs mūsų galimybes smogti atsakomąjį smūgį. Kaip 
vyriausiasis prie Kadešo sutriuškintos jungtinės armijos kar- 
vedys, aš patyriau nepakenčiamą pažeminimą. Jei ne pašėlęs 
Ramzio įniršis ir jo beprotiška drąsa, aš būčiau sunaikinęs Egip- 
to kariuomenę. Todėl privalėjau kuo greičiau įrodyti savo tik- 
rąją vertę ir skubiai griebtis reikiamų veiksmų, kol jūs ilsėjo- 
tės, liūliuojami savo pergalės. 

— Amuru kunigaikštis dar kartą mus išdavė. 

— Bentešina parsiduoda tam, kas daugiau pasiūlo. "Toks jau 
jo būdas. Ši provincija niekada nebeatiteks Egiptui. 

— Jūs pamirštate Ramzio įniršį! 

— Priešingai: aš jo bijau, todėl stengsiuosi jo nesukelti. 

— Vos sužinojęs, kad hetitų pajėgos užėmė Amuru, jis leisis 
į Žygį, O aš esu tikras, kad jūs nespėjote surinkti kitos armijos, 
kuri įstengtų prieš jį atsilaikyti. 

Hatušilis šyptelėjo. 

— Jūs pavojingai įžvalgus, Aša, bet jūsų įžvalgumas nepadės, 
nes Ramzis sužinos tiesą, kai bus jau per vėlu. 

— Iškalbingas bus jau pats mano tylėjimas. 

— O jūs netylėsite, Aša. Jūs parašysite, kad atliekate savo 
užduotį taip, kaip buvo numatyta, ir kad jūsų karininkai sėk- 
mingai moko vietinius karius. 

— Kitaip sakant, mūsų kariuomenė nedvejodama patrauks 
Amuru link ir pateks į spąstus. 

— Tai tikrai viena iš mano plano dalių. 

Aša pabandė perprasti Hatušilio sumanymą. Jis gerai Žino- 
jo tose vietovėse gyvenančių tautų dorybes ir trūkumus, jų sie- 
kius, viltis ir kerštingumą. Egiptietis suvokė tiesą. 

— Dar viena šlykšti sąjunga su beduinais! 

— Geresnės išeities nėra ir negali būti, - patvirtino Hatušilis. 

— Visi jie - žŽmogžudžiai ir plėšikai. 

— Aš tai Žinau, bet jie man bus naudingi, norint sukelti nera- 
mumus Egipto šalininkų teritorijose. 

— Ar jums neatrodo, kad patikėdamas man tokias paslaptis 
elgiatės neatsargiai? 

— Netrukus tai bus jau nebe paslaptys, o tikrovė. Renkitės, 
Aša, ir sekite paskui mane; man reikia padiktuoti jums laišką. 

— Ojei aš atsisakysiu jį rašyti? 

— Tada jūs mirsite. 

— Aš pasirengęs. 

— Ne, jūs nesate tam pasirengęs. Vyras, mėgstąs moteris taip, 
kaip mėgstate jas jūs, nepasirengęs atsisakyti gyvenimo malo- 
numų dėl iš anksto pralaimėto reikalo. Jūs parašysite tą laiš- 
ką, Aša, nes norite gyventi. 

Egiptietis dvejojo. 

— Ojei aš paklusiu? 

— Būsite uždarytas į kalėjimą — tikiuosi, patogų, ir liksite 
gyvas. 

— Kodėl jūs neketinate manęs nužudyti? 

— Kai reikės derėtis dėl kiekvieno sutarties straipsnio, Egip- 
to diplomatijos viršininkas puikiai tiks, norint pasikeisti be- 
laisviais ar gauti išpirką. Juk šitaip jau buvo po Kadešo mūšio, 
tiesa? 

— Jūs norite, kad aš išduočiau Ramzį? 

— Jūs esate priverstas tai padaryti. Tokiu atveju tai nėra tik- 
ra išdavystė. 

— Jūs paliksite mane gyvą... O gal tai tik gražus pažadas? 

— Imperatoriaus vardu duodu jums žodį Hetitų valstybės die- 
vų akivaizdoje. 

— Aš parašysiu tą laišką, Hatušili. 

Septynios Madiano žynio dukterys, tarp kurių buvo ir Mozės 
žmona, sėmė vandenį ir pylė jį į lovius, norėdamos pagirdyti 
jų tėvui priklausančią avių bandą, kai oazėn įsiveržė kokie de- 
šimt raitų beduinų. Tie apsiginklavę lankais ir durklais barz- 
dočiai atrodė sumanę kažką pikta. 

Avys išsilakstė, septynios žynio dukterys nubėgo slėptis pa- 
lapinėse, o senis, pasiramsčiuodamas lazda, išėjo pasitikti at- 
vykėlių. 

— Ar tu esi šios bendruomenės vadas? 

— Taip, aš. 

— Kiek čia yra sveikų vyrų? 

— Aš ir dar bandos piemuo. 

— Hetitų remiamas Kanaanas tuoj sukils prieš faraoną. He- 
titų padedami mes turėsime savo žemę. Visos gentys privalo 
padėti mums kautis su egiptiečiais. 

— Mes - ne gentis, o šeima; čia taikiai gyveno jau kelios 
kartos. 

— Atvesk mums tą savo bandos piemenį. 

— Jis dabar kalnuose. 

Beduinai pasitarė tarpusavyje. 

— Mes dar grįšime, — pareiškė jų vadeiva, - o tada pasiimsi- 
me jį kartu, ir jam teks kautis. Jeigu jis atsisakys, mes užversi- 
me smėliu tavo šulinį ir sudeginsime palapines. 


Mozė įėjo savo palapinėn jau temstant. Jo žmona ir uošvis 
atsistojo. 

— Kur tu buvai? - pasiteiravo jauna moteris. 

— Ant šventojo kalno, ten, kur apsireiškia mūsų protėvių 
Dievas. Jis kalbėjo man apie hebrajų vargus Egipte, apie ma- 
no tautą, paklūstančią faraono valdžiai, apie mano brolius, ku- 
rie aimanuoja ir trokšta išsivaduoti iš priespaudos. 

— Yra kur kas svarbesnių dalykų, - tarė Madiano žynys. — 
Čia buvo atvykę beduinai. Jie nori tave išsivesti, kad dalyvau- 
tum Kanaano sukilime prieš faraoną, kaip visi sveiki šio kraš- 
to vyrai. 

— Tai beprotybė. Ramzis sutriuškins tą maištą. 

— Net tuo atveju, jei sukilėlius rems hetitai? 

— Argi jie nebuvo sumušti prie Kadešo? 

— Taip mums sakė kupranugarių varovai, - pripažino žynys, — 
bet ar jais galima pasitikėti? Tau reikia pasislėpti, Moze. 

— Ar beduinai tau grasino? 

— Jeigu tu neisi kautis, jie mus išžudys. 

Mozės žmona Zipora pakibo jam ant kaklo. 

— Tu išvyksi, tiesa? 

— Dievas įsakė man grįžti į Egiptą. 

— Ten tave teis ir pasmerks mirti! — priminė Mozei senasis 
Žynys. 

— Aš keliausiu kartu su tavim, - nutarė Zipora, - ir mes pa- 
siimsime sūnų. 

— Ta kelionė gali būti pavojinga. 

— Man tai nesvarbu. Tu —- mano vyras, o aš - tavo žmona. 

Prislėgtas ir nusiminęs, senasis žynys atsisėdo ant suolo. 

— Nurimk, - išpranašavo Mozė, - Dievas apsaugos tavo 0azę. 
Beduinai negrįš. 

— Bene tai svarbu... Juk aš niekuomet jūsų nebepamatysiu: 
nei tavęs, nei savo dukters, nei jūsų vaiko! 

— Tavo teisybė. Atsisveikindamas pabučiuok mus, ir skirki- 
me savo sielas Dievui. 


g 
4 
. 
= 
a 
Np 


TT 


388 


Pi-Ramzyje šventyklos ruošėsi viduržiemio šventėms, per ku- 
rias slėpiningoji visatos energija turėjo atgaivinti statulas ir 
apeigoms naudojamus daiktus. Kadangi juose glūdėjusi jėga 
išseko, karališkoji pora privalėjo kreiptis į šviesą ir atnašauti 
aukas deivei Maat, simbolizuojančiai visatos darną. 

Pergalė prie Kadešo nuramino egiptiečius, dabar jau nie- 
kas nebelaikė hetitų armijos nenugalima. Visi žinojo, kad Ram- 
zis gali atremti priešą ir apsaugoti kasdienę laimę. 

Sostinė gražėjo. Pagrindinės šventyklos, skirtos Amonui, Pta- 
hui, Ra ir Setui, didėjo ir plėtėsi, kaukšint akmentašių kal- 
tams ir plaktukams. Kilmingųjų ir aukštų pareigūnų sodybos 
grožiu nenusileido Memfio ir Tėbų didžiūnų buveinėms. Uosto 
veikla nenutrūkdavo nė akimirką, sandėliai buvo kimšte pri- 
kimšti turto, o speciali dirbtuvė gamino žydras glazūruotas ply- 
teles, kurios puošė Pi-Ramzio namų fasadus, pateisindamos 
jo pavadinimą: „turkio miestas“. 

Sostinės gyventojai bene labiausiai mėgo leisti laisvalaikį 
plaukiodami valtimis žuvingais kanalais ir meškeriodami. 
Grauždami medaus skonio obuolius, atvežamus iš kurio nors 
vaismedžių sodo, užauginto klestinčioje kaimo vietovėje, žve- 
jai leisdavosi pasroviui, gėrėdamiesi kanalą juosiančiais Žy- 
dinčiais sodais, ibių, rausvųjų flamingų bei pelikanų skry- 
džiais, ir dažnai pamiršdavo ant meškerės kabliuko užkibu- 
sią Žuvį. 

Pats sėdęs prie irklų, Ramzis išsivežė paplaukioti kanalais 
savo vaikus: dukterį Meritamon ir sūnų Kha, kuris, žinoma, 
nepraleido progos papasakoti sesutei apie savo susitikimą su 
kobra. Berniukas porino savo nuotykį neskubėdamas, rimtai, 
nieko nepagražindamas ir neišpūsdamas. Po šitų poros malo- 
niai praleistų atokvėpio valandų Ramzis ketino prisijungti prie 
Nefertarės ir gražiosios Izetės, kurią didžioji valdovo sutuok- 
tinė tądien buvo pakvietusi pietų. 

Prieplaukoje Ramzio laukė Amenis. 

Tik kažkas labai svarbaus galėjo priversti uolųjį raštininką 
palikti savo darbo kambarį. 

- Štai Ašos laiškas. 

— Yra pagrindo nerimauti? 

— Perskaityk pats. 

Ramzis perdavė vaikus Nedžemui, neradusiam sau vietos iš 
baimės, kad irstantis valtimi jo numylėtiniams kas nors nenu- 
tiktų. Beje, Nedžemas baimindavosi kokių nors netikėtumų 
net tada, kai vaikai vaikštinėdavo laukuose ar užmiestyje, o ne 
rūmų soduose. Žemdirbystės ministras nusivedė čiauškančius 
vaikus, paėmęs juos už rankų, o Ramzis tuo tarpu išvyniojo 
Amenio jam ištiestą papirusą. 


Egipto Faraonui nuo Ašos, užsienio reikalų ministro. 

Kaip Jo Didenybės man buvo įsakyta, aš susitikau su Amuru ku- 
nigaikščiu Bentešina, kuris mane priėmė kuo puikiausiai. Mūsų 
karininkai, vadovaujami karališkojo raštininko, ėjusio mokslus 
Tėbų mokykloje, kaip mudu su tavim, jau pradėjo rinkti Libano 
armiją ir rengti pratybas jos kariams. Kaip mes ir manėme, heti- 
tai po pralaimėjimo prie Kadešo pasitraukė į šiaurę, tačiau mes 
neturime mažinti budrumo. 

Jeigu ateityje hetitai pabandytų įsiveržti į Amuru, vietinių gin- 
kluotųjų pajėgų nepakaktų jų puolimui atremti. Todėl būtina 
nedelsiant atsiųsti čia gerai ginkluotą pulką, kad būtų galima 
įkurti gynybos bazę, kuri užtikrins ilgalaikę taiką ir mūsų šalies 
saugumą. 

Telieka Faraonas stiprus ir sveikas. 


Valdovas vėl suvyniojo papirusą. 

— Rašysena tikrai Ašos. 

— Sutinku, bet... 

— Šį laišką iš tiesų parašė Aša, bet jis buvo priverstas tai 
padaryti. 

— Ir aš taip manau, - pritarė Amenis. - Jis niekada nebūtų 
parašęs, kad judu mokėtės Tėbų mokykloje! 

— Žinoma, ne — juk mes baigėme Memfio mokyklą, o Aša 
turi puikią atmintį. 

— Ką gi reiškia ta klaida? 

— Kad Amuru provincijoje jis pateko į nelaisvę. 

— Gal kunigaikštis Bentešina išprotėjo?! 

— Ne, jis taip pat yra priverstas taip elgtis. Be abejo, už savo 
paramą jis išsiderėjo gerą atlygį. 

— Vadinasi, mes turime suprasti, kad... 

— Kad atsakomasis hetitų smūgis buvo žaibiškas, — pasakė 
Ramzis. - Jie užgrobė Amuru ir vėl spendžia mums spąstus. 
Jei ne Ašos sumanumas, Muvatalis būtų atkeršijęs mums už 
hetitų pralaimėjimą prie Kadešo. 

— Kaip tu manai, ar Aša dar gyvas? 

— Nežinau, Ameni. Seramanos padedamas, aš tuoj pat pra- 
dedu rengti rinktinį smogiamąjį būrį, kurį mes išsiųsim į Amu- 
ru. Jei mūsų draugas yra nelaisvėje, mes jį išvaduosim. 


Kai faraonas įsakė vyriausiajam liejyklos meistrui vėl imtis 
ginklų gamybos, ši žinia apskriejo sostinę per keletą valandų, 
o Egiptą - per keletą dienų. 

Kam slėpti tai, kas akivaizdu? Pergalė prie Kadešo neįsten- 
gė palaužti hetitų siekio užkariauti vis naujas žemes. Ketve- 
riose Pi-Ramzio kareivinėse buvo paskelbta kovinė parengtis, 
ir kareiviai suprato, kad netrukus jiems vėl teks žygiuoti į šiaurę 
i1r kautis naujuose mūšiuose. 

Visą dieną ir visą naktį Ramzis praleido vienas, užsidaręs 
savo darbo kambaryje. Paryčiu jis užkopė į rūmų terasą, norė- 
damas pažvelgti į savo globėją: šviesulį, atgimstantį po aršios 
kovos su tamsybių slibinu. 

Rytiniame terasos kampe ant sienelės sėdėjo Nefertarė, to- 
kia tyra ir graži, nutvieksta rausvų aušros spindulių. 

Ramzis priglaudė ją prie savęs. 

— Aš maniau, kad pergalė prie Kadešo atvers duris į taikos 
laikotarpį. Pasirodo, aš perdėtai pasitikėjau savimi. Aplink mus 
slankioja šešėliai: Muvatalio; Šenaro, kuris galbūt dar gyvas; 
to Libijos mago, kuris paspruko nuo mūsų; Mozės, kurio pėd- 
sakų aš niekaip negaliu aptikti; Ašos, paimto į nelaisvę ar nu- 
žudyto Amuru... Ar mums užteks jėgų audrai atlaikyti? 

— Tavo užduotis - vairuoti laivą, kad ir kaip šėltų vėjas. Tu 
negali dvejoti: tam neturi nei laiko, nei teisės. Jei tau teks plauk- 
ti prieš srovę, tu to nepabūgsi - mes to nepabūgsime. 

Išnirusi iš už horizonto saulė užliejo savo spinduliais didžią- 
ją valdovo sutuoktinę ir Ramzį, Šviesos sūnų. 


Jacą, Christian 

Ja81 Ramzis : romanas / Christian Jacą ; iš prancūzų kalbos vertė 
Irina Mikalkevičienė. — Vilnius : Tyto alba, 2003- . - (Garsiausios 
XX a. pabaigos knygos) 

[D. 3]: Kadešo mūšis. - 2005. - 391[1] p. - ISBN 9986-16-404-4 
Tai jau trečioji Christiano Jacgo knyga apie senovės Egipto faraoną Ramzį II. 
Jo sėkmingai valdomam Egiptui gresia didžiulis pavojus: nuožmieji hetitai 
ketina užkariauti derlingąjį Nilo slėnį, norėdami išplėsti savo imperiją. No- 
rėdamas išgelbėti Egiptą, Ramzis privalo susiremti su galingąja hetitų ir jų 
sąjungininkų kariauna, kuri ir karių skaičiumi, ir ginkluote yra pranašesnė 
už Egipto armiją. Lemiamas mūšis įvyks prie Kadešo - neįveikiamos hetitų 
tvirtovės Šiaurės Sirijoje. 


UDK 840-3 


CHRISTIAN JACO 


RAMZIS 
KADEŠO MŪŠIS 


Romanas 


Iš prancūzų kalbos vertė Jrina Mikalkevičienė 
Viršelio dailininkė Ilona Kukenytė 


SL 1686. 2005 02 23. 13,89 apsk. I. I. Užsakymas 5.184 
Išleido „Iyto alba“, J. Jasinskio 10, LT-01112 Vilnius, tel./faks. 2498602, tytoalba(ataide.lt 
Spausdino AB spaustuvė „Spindulys“, Gedimino 10, LT-44318 Kaunas. 
www.spindulys.lt 


= B “ - -“ 6 "—— > B „T 2 64 4 


ISBN 19385-1L-403-b 


A?78455865"Lb4 035 
www-tytoalba.lt 


